
41es 


1914. augusztus - Előjáték 


Bizony, bizony, követünk el néha végzetes 
hibákat: eluralkodik rajtunk a játékszenvedély, 
mindig egy és ugyanaz a dolog jár az eszünkben; 
nem halljuk, nem látjuk, mi megy végbe 
körülöttünk, és gyermeteg módon belesétálunk a 
legprimitívebb csapdába... 


Már kikezdte mindkettejüket a 
háromesztendős száműzetés: felkészületlenül 
vágtak neki a határnak. Lenin - Julij Martov 
társaságában - egyszerű úti kosárkában vitte 
magával az Iszkra vegytintával írt tervét; aztán 
eltúlozva a konspirációt, nagy hirtelen azt ötlötték 
ki kettesben, hogy megváltoztatják tervezett útirá- 
nyukat, és átszálltak egy más irányba tartó 
szerelvényre. Egyedül azzal nem számoltak, hogy 
az a vonat a cári rezidencia mellett halad el; ott 
pedig a csendőrök különösen éberek, és elkapják 
őket. Csak az orosz biztonsági szolgálat közismert 
szájtátiságának köszönhették, hogy végül is 
megúszták a dolgot: üggyel-bajjal sikerült a 
kosárkától megszabadulni, a rendőrök a levélnek 
csak a fedőszövegét silabizálták, és nem tartották 
láng fölé a papírt, így az Iszkra megmenekült. 


S mi történt utána? A huszonegy tagú 
,többség" és a huszonkét tagú , kisebbség" 
évenként ismétlődő ádáz belső pártharca elvonta 
Lenin figyelmét a japán háborúról. (Nem törődött 
vele, nem írt róla, sőt Jaurées meggyilkolására se 
reagált.) Persze akad mindenre magyarázat, 
hiszen terjedt az általános egyesülési járvány: az 
utóbbi időben valamennyi  szociáldemokratát 
megfertőzte a proletariátust halálos veszélybe 
sodró végzetes láz. A békülékenység és a 
kiegyezés pedig agylágyulásos tünet, áldozatául 
eshet a párt. A nyálas Internacionálé vette már 
kézbe a kezdeményezést, még ők akarnak 
kibékíteni bennünket... Még ők merészelnek 
kezdeményezni! S összehívják a legalantasabb 
egyesülési tanácskozást Brüsszelbe! Hogy lehet 

ilyen kelepcéből kimászni! Minden erejét 
kénytelen volt erre az ügyre koncentrálni, és még 
azt sem vette észre, hogy lelőtték a főherceget!... 
Augusztusban az Internacionálé bécsi 
kongresszusát lehetetlen volt kihagyni, hiszen a 
mensevikek elleni harc még soha nem volt ennyire 
feszült, és minden eddiginél fontosabbnak látszott, 
hogy néhány hét alatt összekovácsoljon egy orosz 
földről érkező küldöttséget azzal a látszattal, 
mintha nagy cselekvésre alkalmas pártot 
képviselne. S éppen itt, Poronin faluban csakugyan 
sikerült a pártot megalakítani, s a kongresszuson 
erőt mutathattak! Mialatt nagy leleményesen 
összeterelte a küldöttséget (határátlépés közben), 
elkerülte Lenin figyelmét, hogy épp e manőver 
közben üzent hadat Ausztria Szerbiának. És rá se 
hederített, hogy már hadban áll Németország 
Oroszországgal. Lám csak ennyire leveszi az 
embert a lábáról a teljes erővel vívott harc, s 
ennyire nehéz visszanyerni az egyensúlyt. Már 
hírét vette, hogy a német szociáldemokraták 
megszavaztak a hadihiteleket - ezek szerint 
teljesen elvesztették lábuk alól a talajt!? S talán az 
Internacionálé széjjelszakadt? A hajszoltság ilyen 
katatón állapotában képtelen volt folytatni a 
kongresszusszervezést... 


Általában persze igaz, hogy az: imperialista 
háborúnak ki kellett törnie! Elméletileg ő réges- 
rég  — megjósolta, s —— tántoríthatatlan volt 
meggyőződésében. De ki gondolta, hogy ebben az 
évben, éppen most? És kontár módra kezelte az 
egész ügyet. 


Bizony tíz nap kellett hozzá, hogy felismerje, 
menynyire kétértelmű helyzetbe került az orosz 
határ tőszomszédságában: helyesebb lett volna 
azonnal visszafordítani a küldötteket, és 
késlekedés nélkül, csapot-papot otthagyva, szedni 
a sátorfájukat ebből az istenverte Poroninból. 
Hiszen egy háborús országban már csakugyan 
nem volt keresnivalójuk, és már nagyon ideje volt 
takarodni - amíg nem késő - a csapdájukká vált 
Osztrák-Magyar Monarchiából. Miért is nem vette 

útját tüstént az istenáldotta, semleges, nyugodt és 
szabad Svájcba, ahol értelmes rendőrség őrzi a 
rendet!? De esze ágában sem volt a kongresszusi 
készülődés lázában elhagyni a helyszínt, és mit 
tesz isten, kitört az orosz-osztrák háború, s 
azonnal internálták az összes kongresszusi 
küldöttet: Galíciában hogy is tartózkodhatnának 
hadköteles korú oroszok? 


Ami igaz, az igaz, elszámította magát! S 
emiatt három idegtépő hét várt rá. 


Most már túl van rajta. Nowy Targ vasúti 
peronján járkál fel-alá, a mozdonyhoz és vissza... S 
mellette van Hanyeckij. 


Simára borotvált, kellemes, barátságos 
ábrázata most tökéletesen nyugodt. De milyen 
felindultan veszekedett a helybéli tintanyalókkal! 
Nem hagyta magára Lenint, amikor rájárt a rúd. 
(Természetesen otthon van a városkában, ahol a 
papája helyi hatalmasság, Zinovjev ellenben 
lelépett, amikor válságosra fordult a helyzet.) 


Nowy Targ igencsak különbözik Poronintáól. Itt 
nem leselkedik rá akkora veszély, de hát 
fanatikusok feltűnhetnek itt is, bárhol bármi 
megtörténhet. Az állomáson mindenesetre őrködik 
egy csendőr, tehát senki sem ronthat rá. 


Így működik a dialektika: a csendőrök 
általában persze rosszak, de adott esetben nagyon 
is jók. 

A mozdonynak nagy vörös, csaknem 
emberméretű kerekei vannak. 


Nem lehet senki sem eléggé óvatos, 
elővigyázatos - lefegyverző ez az immár hét éve 
tartó átkozott, szürke kispolgári élet. És a nagy 
események árnyékában hirtelen elhomályosul a 
tekintet, . meglapulunk, szilárd  támasztékot 
keresünk. És lám a támaszték egyszer csak 
mozgásba jön. És mi derül ki? Hogy egy mozdony 
vörös kerekébe kapaszkodtunk, amelyet hosszú 
tolattyú — mozgat.  — Már-már magunkat is 
széjjellapítana a kerék, és akkor védtelenül 

kapálóznánk a sínek között. Késő, menthetetlenül 
késő, hogy elkerüljük az új veszélyt, hacsak nem 
működik egy jelző szerkezet. 


Leninnek ugyan nem kellett félnie a 
hatalomtól: védte őt a szabályos útlevél és a 
politikai emigránsnak, a cár ellenségének járó 
törvényes státus. Az osztrák rendőrség nem tekinti 
gyanúsnak. De miért tenné ki magát 
hercehurcának, és hogy nyugodhatna bele 
kádereinek lefogásába? Besétálna az ostobáknak 
felállított csapdába? Nekimenne a falnak? Ez a 
lehető legbutább, legnaivabb melléfogás volt, 
elhomályosodott a látása. Mint annak idején, 
amikor tévedésből a cári rezidenciánál kötött ki! 
(Pontosan úgy, ahogyan 1895-ben, amikor 
előkészítették az újságot, és egyetlen szám sem je- 
lent meg, mert azonnal lebuktak...) Persze, persze! 
A forradalmár mindig számol azzal, hogy 
bebörtönzik (de mégis sokkal bölcsebb dolog 
elkerülni a lebukást). Semmiképp sem szabad 
ennyire ostobán, ennyire szégyenletesen, ennyire 
idő előtt hagyni, hogy megbilincseljenek. Csak 
éppen hogy előkészítette a pártszerveződést, és 
máris kitette magát annak, hogy hűvösre kerül. 
Ami pedig még ennél is rosszabb: letartóztatják a 
küldötteket, a szervező pedig szabadlábon 
marad... Hogy fogja megmagyarázni a 
történteket? Már aznap este, hogy Hanyeckij 
megérkezett, táviratoztak a krakkói politikai 
rendőrségre, meg bécsi szocialista barátaikat is 
azonnal mozgósítani próbálták, mert nem olyan 
egyszerű az élet Poroninban, ha magára marad az 
ember. . Minden vasúti jegy megváltását 
engedélyeztetni kellett a tompa agyú helyi 
elöljáróval, aki viszont megtagadta az 
együttműködést. S még a szocdemekkel cimboráló 
rendőr őrmester se tudta egykönnyen megdol- 
gozni az elöljárót. Amikor pedig végre mégis 
eljutott Lenin Nowy Targba, új engedélyre és új 
meghatalmazásra kellett szert tennie, (amit 
viszont nem küldtek időben a helyszínre, S ekkor 
tizenegy napon át kénytelen volt faltól falig fel-alá 
járkálni az elöljáróság apró kamrájának kövezett 

padlóját taposva, s a csikorgó ágysodronyon 
heverészni naphosszat (hiszen ebben. a 
helységben még egy nyomorult szálloda sincsen). 
És egyre csak az járt meggyötört fejében, hogy 
elkerülhette volna mindezt - ő maga okozta a bajt 
-, önmagát ejtette verembe! 


Sokkal könnyebb elviselni, ha mások hoznak 
szerencsétlenséget az emberre, mások verik meg; 
ki lehet bírni az ellenség minden gazságát és 
alattomosságát. De éjjel-nappal égeti lelkünket, ha 
történetesen mi magunk vétünk jelentéktelen 
számítási hibát. Saját tévedésünket nem tudjuk 
tárgyilagosan megítélni, s ezért se hozhatjuk 
egykönnyen helyre a hibát. Hát még elfeledni 
milyen nehéz, csak egyre furdalja a lelkünket, 
hogy mi magunk okoztuk, mi magunk vagyunk a 
vétkesek; a saját mulasztásunk zúdított ránk 
minden bajt. 


Mi mindenre vállalkozott ezekben a keserves 
napokban Kuba (ez volt Hanyeckij mozgalmi 
álneve). Nem adta meg magát, kőkemény maradt, 
és — buldogként kapaszkodott a csendőrök 
nadrágjába. Mintha egy szökőkút működött volna 
az agyában, csakúgy bugyborékoltak belőle az 
újabb és újabb ötletek.  Szociáldemokraták, 
parlamenti képviselők, társadalmi aktivisták nevét 
sorolta: kinek kell írni, kit kell meggyőzni, kit a 
maguk oldalára állítani — és beavatkozásra 
késztetni! Két tucat levelet küldött szerteszét 
naponta. Ha nem ment vonat, lovas szekérrel 
indította el a küldeményeket Nowy Targba. Aztán 
Krakkóig meg sem állt, találkozókat szervezett 
(bármelyik " hivatalnoknak egy perc alatt 
megkeverte az agyát a történeteivel), és máris a 
fülére illesztette a telefont, hogy fellármázza 
Bécset. 


A szlávok elcsüggedtek volna Hanyeckij 
helyében, és alighanem a sorsára hagyják. Kubát 
viszont kimeríthetetlen energiakészlet fűtötte, 
konok állhatatossággal követte Lenint, aki újabb 
feladatot bízott rá: szerezzen minél hamarabb 
svájci beutazási engedélyt. 

Hanyeckij  távnoszogatása meghozta az 
eredményt: Victor Adler és Diamand 
szociáldemokrata képviselők megkeresték a 
kancellárt és a belügyminisztert, és írásban 
vállaltak kezességet Uljanov orosz szocdemért, aki 
túl azon, hogy lojális az Osztrák-Magyar Birodalom 
iránt, egyszersmind vadabb ellensége az orosz 
kormánynak, mint maga a kancellár. Tehát utasítás 
érkezett a krakkói rendőrségre: Uljanov megfelelő 
körülmények esetén nagy szolgálatot tehet az 
Osztrák-Magyar Monarchiának. És megnyílt az 
internált elvtársak kiszabadítását célzó 
tárgyalások és a kötelezettségvállalás útja. 


De hogyan vélekednek majd Leninről a 
kiszabadított elvtársak? Hogyhogy éppen őt nem 
tették hűvösre? Kuba azonban mindig a helyzet 
magaslatán állt: a lélekölő napokban az 
elöljárósági kamrát a képzelet Lenin  bör- 
töncellájává alakította. Természetesen Lenin nem 
lehetett szabadlábon... 


Eközben elkövettek egy újabb hibát. 
Figyelmen kívül hagytak még egy veszélyforrást: 
amit meg lehetett értetni az osztrák kancellárral 
és a tompa agyú osztrák hivatalnokokkal, az 
sehogy se fért a galíciai parasztok szűk agyába, 
hiszen a parasztok sötétek itt is, mint bárhol a 
világon. Így van ez Európában, Ázsiában csakúgy, 
mint Akajevkában. 


Ha kívül áll az eseményeken az ember, maga 
sem érti, hogy van ez. A poronini álmos népség 
szemében ők alighanem furcsa fickóknak 
látszottak: másmilyenek voltak, mint a nyári 
vendégek errefelé. Mindennap zsákszámra 
érkeztek postaküldeményeik, nagy csomagokat 
kaptak, naphosszat írtak, levelezgettek, és jókora 
összegekről szóló pénzesutalványokat vettek át. 
Ráadásul ezek a jöttmentek a kordonon át útlevél 
nélkül közlekedtek. Pedig kitört a háború - 
alighanem kémek. Azonkívül naphosszat a 
hegyeket járják; bizonyosan  térképvázlatokat 
készítenek. A hatóság — pedig — folytonosan 
figyelmezteti a lakosságot, hogy fogják le a gyanús 

embereket, akik az utakon fényképeznek, és 
mérgezik a kutakat. Hátha kémek. 


Döbbenetes, felfoghatatlan! A templomból 
kijövő — parasztmenyecskék, ahogy meglátják 
Nágyát, utca hosszat fenyegetőznek, hogy ők 
maguk saját kezűleg fogják Lenin szemét kivájni 
és a nyelvét kitépni... Nágya halálsápadtan 
érkezett haza, teljesen feldúlták a történtek. Az 
ijedtség pedig ragadós... Pedig nem kellene 
csodálkozni: nagyon is előfordulhat ilyesmi: ka- 
szát, vasvillát ragadnak... a fenébe küldik a pártot! 
Jaj a szocialista világforradalomnak! Ilyen veszély 
korábban soha nem fenyegette Lenint. Semmikor 
senki nem támadt így rá! A történelem sok-sok 
értelmetlen és szervezetlen népi lázadást ismer. A 
civilizált államok sincsenek védve ellenük. Még a 
börtönben is biztonságosabb, mint szemtől szembe 
kerülni a sötét tömeggel. 


Ha az ember felkészül a viharra, nem pánik 
fogja el, hanem mozgósítja az erejét. 


Nágya utolsó poronini napjait és óráit tehát 
beárnyékolták és feldúlták ezek az események. 
Lenin soha többé nem tért vissza a faluba. Ez a 
település, amely két éven át annyira veszélytelen 
és békés volt, egy pillanat alatt megvadult. 
Uljanovék el sem mozdultak hazulról, álmatlanság 
gyötörte őket, étvágytalanná váltak, izgatottan 
csomagoltak, és Nagyezsda ijedtében hibát hibára 
halmozott. Elmulasztotta a legbizalmasabb iratok 
megsemmisítését, noha két nyaralásuk idején 
másfél mázsányi veszélyes papír gyűlt össze. 


Hogy engedhettek meg maguknak ekkora 
késlekedést, az orosz határ tőszomszédságában?! 
Kozákok törhettek volna rájuk, és akkor egyetlen 
pillanat alatt mindennek befellegzik. 


Csak akkor könnyebbült meg, midőn végre a 
kifényesített zöld mozdony mellett a peronon 
várakozott, és a csendőr meg a sürgölődő 
hivatalnokok közelében nem fenyegette a 
meglepetésszerű leszámolás veszélye. Az első 
figyelmeztetés már elhangzott, de még 23 perc 

maradt a vonat indulásáig. Felvidultak. Napfényes, 
vidám reggelre ébredtek, egyetlen felhő sem volt 
az égen. Nem rakodtak katonai szerelvényekre, 
nem tűntek fel átutazó regruták, minden olyannak 
látszott, . mint — máskor közönséges békés 
nyáridőben. 


De a hatóság rendőrségi engedélyhez kötötte 
az utazást, és emiatt félig üresen indultak a 
vonatok. Nágya és édesanyja már elfoglalták 
helyüket, és az ablakon bámultak kifelé. Vlagyimir 
Iljics azonban még mindig Jakov Kubával sétált a 
peronon fel és alá. Mindketten egyformán 
alacsonyak, zömökek, kockaformájúak, Iljicsnek a 
csontjai vaskosak, Kuba ellenben kissé elhízott. 


Jakov nagyon magabiztosan viselkedett, a 
kereskedő öntudata munkált benne, s mesterien 
levékonyított bajusza és élénk, fürkésző tekintete 
magára vonta az emberek figyelmét. 


Illik felfigyelni egy ember tehetségére, amikor 
ilyen helyzetben kitűnik, s hallgatni kell a szavára, 
még akkor is, ha némiképp ábrándosaknak 
tetszenek az elgondolásai. Lenin nagyon régen 
ismerte ugyan  Jakovot, még a második 
kongresszus idejéről, de Hanyeckij csak lengyel 
ügyekben nyilatkozott akkor, és csak ezen a 
nyáron mutatkozott meg új oldaláról, most vált 
Vlagyimir Iljics legfontosabb munkatársává. 


Arany ember volt. Kivételesen szolgálatkész, 
és kellő mértékben zárkózott, egy idegen 
harapófogóval sem tudott volna kihúzni belőle 
egyetlen szót. Júniusban és júliusban rengeteget 
sétáltak együtt a hegyekben Poronin közelében, és 
igen izgalmas pénzügyi elképzeléseket, terveket 
vitattak meg. Hanyeckij valósággal sziporkázott az 
ötleteivel. Talán polgári származása miatt fejlődött 
ki szimata a pénzre, s ezért tudott annyit 
megkaparintani, ami ugye ritka, megbecsülésre 
méltó tulajdonság egy forradalmár esetében. 
Nagyon helyesen fogalmazott: a pénz a párt 
létalapja, s ha nincs pénze, kiszolgáltatott, csak 
fecsegésre alkalmas. Még a parlamenti pártokat is 

szorítja a választási kampánypénz szűkössége. De 
mit szóljon egy forradalmi illegális párt, amely 
kénytelen fedőszerveket létesíteni, titkos össze- 
jöveteleket szervezni, szüksége van 
szállítóeszközökre, sajtóra és fegyverre; 
harcosokat készít fel és vezetőket tart el, s arra a 
pillanatra vár, amikor fordul a kocka. 


Ezen a nyáron Hanyeckij remek tervvel 
örvendeztette meg Lenint: alapítsanak saját 
vállalatot "valahol Európában, vagy pedig 
szálljanak be egy már működő  trösztbe 
partnerként. A párt havonta garantált összeggel 
részesülne a haszonból. Ez nem a gogoli Holt 
lelkek Manyilovjának "jellegzetesen orosz 
ábrándozása volt; Kuba valamennyi javasolt lépést 
meghökkentő alapossággal számított ki. Nem ő 
maga ötlötte ki az ügyletet, hanem Parvus 
zseniális vízilóőagyának volt a szüleménye, az ő 
Kubának címzett levele, amelyet  Konstan- 
tinápolyban adott fel, már tartalmazta ezt a 
javaslatot... Parvus valamikor, hasonlóan más 
szociáldemokratákhoz, koldusszegényen utazott 
Törökországba, hogy ott közreműködjék egy 
sztrájk megszervezésében. Most viszont őszintén 
beszámolt meggazdagodásának körülményeiről: 
mindene megvan, ami csak kell (kósza hírek 
szerint mesés vagyonra tett szert), s íme, eljött a 
párt meggazdagodásának ideje. Helyesen írta: ha 
annak rendje-módja szerint meg akarjuk dönteni a 
tőkés rendet, előbb magunknak kell tőkésekké 
válnunk. . A szocialisták — legyenek előbb 
kapitalisták. De Parvust kinevették a szocialisták. 
Rosa, Clara és Liebknecht megvetően elutasították 
Parvus elképzeléseit... De hátha elsiették a dolgot. 
Parvus pénze erőt ad, és a gúnyolódás lepereg 
erről az emberről. 


Ezeket a terveket pedig mintha elsodorná a 
most kitört háború. 


Bár még most, az indulás előtt közvetlenül is 
latolgatták a terv esélyeit. Megbeszélték, hogyan 
tarthatják a kapcsolatot, és hogyan lesz módjuk 
hamarosan személyesen is találkozni. Zinovjev 

nemsokára követi Lenint. — Utána — pedig 
Hanyeckijen a sor csak mentsék ki a 
hadkötelezettség alól. 


Most az indító megadta a második jelet. Iljics 
szaporán felugrott a vonat peronjára. Nem volt 
rajta kalap, noha már csaknem teljesen 
megkopaszodott.  Viseltes öltönyt hordott, s 
beesett arcával, örökké nyugtalan, éber 


pillantásával, gondozatlan kecskeszakállával 
csakugyan  kémre emlékeztetett.  Hanyeckij 
csaknem megkockáztatott egy ironikus 


megjegyzést, de hát tudta, hogy Lenin nem vevő a 
tréfákra, és nagyon sértődékeny. Kuba tehát 
fegyelmezte magát. 


Hiszen őt is bárki spionnak nézhette bús, 
fürkész tekintetével,  boltosképével, gyűrött 
öltönyében... 


A piros sapkás  pályafelügyelő szeme 
szigorúan végigfutott a peronon. Hármat 
kolompoltak. Az indító belefújt a kürtjébe, és már 
szedte is a lábát. 


A forgalmista integetett egy kicsit az 
elutazóknak, azok pedig a nyitott ablakból 
visszaintegettek... 


Itt . mégiscsak kellemesen, nyugodtan 
éldegéltek. Mértéke volt az időnek, nem úgy, mint 
a nyüzsgő Párizsban. Milyen régóta kóborol Lenin 
Európában, és mégse lett belőle európai. 
Életfeltételei szigorú kereteket szabtak, ami 
nagyon kedvezett a cselekvésnek. Es mennyi 
izgalma, mennyi öröme volt ezen a helyen... 


És mennyi csalódás érte. 


Malinovszkij... Ahogy pedig a messziségbe 
tűnt a vasúti peron, úgy szakadt el az ott 
maradottaktól. Még Hanyeckij is, aki igazán méltó 
pártbéli elvtársnak bizonyult, kiesik életének 
előtte álló szakaszából. Könnyen előfordulhat 
persze, hogy a távolabbi jövőben megint ő lesz a 
kulcsember, és Lenin mindennél fontosabbnak 
tartja majd, hogy álmatlan éjszakákon fogalmazott 

kétszeres, háromszoros kiemelésekkel teli sürgős 
leveleket váltsanak. De most, hogy kiválóan 
elvégezte dolgát, ezzel egy időre eltűnik a 
távolban. 


k 


Senki soha nem öntötte ugyan formába a 
forradalmi harc egy bizonyos szabályát, amely 
azonban mégiscsak létezett. Az is lehet, hogy ez az 
emberi lét örök törvénye, amelyet Lenin igen 
alaposan megfigyelt: minden időszakban kitűnik, 
és közel kerül hozzá egy-két ember, akivel éppen 
abban az időszakban ért szót. Az adott helyzetben 
és a megfelelő percekben érdekesek, fontosak és 
hasznosak ezek az emberek. Éppen ma és nem 
máskor tartunk velük őszinte kapcsolatot, ők és 
nem mások alkalmasak ilyenkor a dolgok 
megvitatására és a közös cselekvésre. De soha 
senki nem tudja tartósan fenntartani ezt a 
bizalmas pozíciót, hiszen napról napra változik a 
helyzet, és mi magunk is dialektikusan együtt 
változunk a viszonyokkal; mégpedig pillanatok 
alatt. És elébe kell menni a változásoknak, és 
velük együtt kell változni, éppen ez lenne a 
politikai zsenialitás lényege! 


Természetesen van olyan ember, nem egy, 
nem kettő, aki bekerülve Lenin vonzásába, tüstént 
bekapcsolódik a munkába, a megjelölt időben és a 
megkövetelt pontossággal teljesíti az utasításait. 
Sokan feláldozzák egyéni céljaikat is. Ez azonban 
természetes, hiszen nem Vlagyimir  Iljicset 
szolgálják, hanem egy hatalmas erőt, ami az ő 
közvetítésével nyilvánul meg. Maga Lenin csupán 
tökéletes útjelző, mindig pontosan tisztában van 
vele, hogy éppen most mit kell tenni. Jóllehet, ami 
reggel érvényes volt, estére megváltozik. 


A bizalom és a hasonló gondolkodásmód 
egybeterelte például Lenin jenyiszeji száműzött 
társait. E kapcsolat azonban csak azért lehetett 
eleven, mert mindenki más irdatlan távolságban 
élt tőlük. Lenin a messziségből úgy érezte, hogy 
egyszer , még közeli barátságba kerülhet 

Plehanovval. Ám találkozásaik alkalmával 
Plehanov ridegen és könyörtelenül 
megleckéztette, ami, a bizalom írmagját is kiirtotta 
belőle. Martov veszedelmesen bizalmas 
kapcsolatba került több évre Leninnel. Ennek is 
vége szakadt. (Martov esetéből vonta le azt a 
következtetést, hogy általában kiiktatható a 
barátság fogalma, mert kizárólag politikai, osztály- 
és anyagi viszonyoknak van realitása ember és 
ember között.) Bogdanov ugyancsak közel került 
hozzá, azzal nyerve meg Lenin bizalmát, hogy 
pénzt szerzett a pártnak. E kapcsolat is 
megszakadt, noha Lenin megkísérelte 
elegyengetni az ellentéteket, nem sejtve, hogy ez a 
próbálkozás veszélyeket rejt. A következmény: 
szakítás egyszer s mindenkorra. Akadtak, akik 
hosszabb ideig kitartottak. Ilyen volt Kraszin, akit 
egyszerűen  nélkülözhetetlenné tett az a 
képessége, hogy bármikor és bármi módon pénzt 
tudott felhajtani... Idővel más hívek kerültek Lenin 
sodrásába: Kamenyev, Zinovjev és Malinovszkij... 


Csak az maradhatott meg mellette, aki vele 
együtt haladt, és helyesen értelmezte, mi a párt 
érdeke. De csak addig tűrt meg Lenin bárkit a 
saját közelében, amíg az illető ehhez a 
követelményhez tartotta magát. A sürgős 
személyes megbízások természete ellenben vál- 
tozott, és ettől függően változott az is, ki mit fogad 
el. A lemaradó munkatársak viszont reménytelenül 
belesüppedtek a mozdíthatatlan súlyos talajba, 
akár a mérföldkövek, és lassan eltűntek a feledés 
homályában. Előfordult, hogy egy újabb 
útelágazásnál . már ellenségekként néztek 
farkasszemet. — Összeköttetésbe került Lenin 
olyanokkal is, akiket egyetlen hétre, egy napra, 
egy órára, egy beszélgetésre, egy-egy alkalmi 
szolgálat idejére avatott a bizalmába. S ezekkel az 
emberekkel szenvedélyesen és meggyőzően 
beszélt - épp annyira, amennyire az ügy 
megkövetelte. Adott pillanatban az illető a világ 
legfontosabb emberének érezhette magát. S egy 
óra múlva ugyanaz az ember a süllyesztőbe került, 
Lenin azt is elfelejtette egyszer s mindenkorra, ki 

ő és mi végre kerültek kapcsolatba. Ilyen bizalmi 
embernek látszott Valentyinov, amikor első ízben 
érkezett Leninhez Oroszországból. Bár rögtön 
szemet szúrt Leninnek Valentyinov korlátoltsága: 
mekkora hévvel tudta fejtegetni, hogy ő, a munkás 
a politikai harcnál is többre becsüli azt a 
lakatosmunkát, amit saját kezével alkot. 
Valentyinov kisvártatva kimutatta a foga fehérjét: 
Martov erősebbnek bizonyult nála, s végül is úgy 
viselkedett, akár egy mensevik. 


A vonat hegyek között kanyargott, dombra fel 
és völgybe le, majorokat hagytak el, szénaboglyák 
és rendezetlen gabonatáblák mellett haladtak. 
Lenin pillantása befogta a turistautakat, szeme fel- 
alá járt az ösvényeken; olyan érzése volt, mintha 
saját maga haladna végig rajtuk. Sok minden 
emlékeztette a poronini tájra, holott sose járt 
errefelé. 


És Lenin helyet foglalt az egyik ülésen. 
Gondolkodni akart, vagy talán elfoglalni magát 
valamivel - de semmiképpen sem érzelegni. 


Családtagjai, akik tekintetéből, testtartásából 
olvaslak, nem zavarták napi gondokkal, fölösleges 
kérdésekkel. nyugodtan üldögéltek a helyükön. 


A forradalom veresége után, az 1908-tól 
kezdődő nyomorúságos időszakban sokan faképnél 
hagyták Lenint. Például a Vperjod (Előre) című lap 
köré  tömörülők, a visszavonulást hirdető 
otzovisták, az ultimátumot követelők, Mach hívei, 
az — istenkeresők társasága... — Lunacsarszkij, 
Bazarov, Alekszinszkij, Brilliant, Rozskov, Ljadov, 
Lozovszkij, Manuilszkij, Gorkij... Az egész régi 
gárda, amely akkor kovácsolódott össze, amikor 
szakítottak a mensevikekkel. Már-már úgy érezte 
keserű pillanataiban, hogy csak ő maga meg a két 
asszony alkotja a bolsevik pártot. Rajtuk kívül egy 
tucatnyi megtört, harmadrangú ember járt el a 
párizsi bolsevik gyűlésekre. A közös 
összejövetelekről Lenin hívei elmaradoztak, őt 
pedig, ha történetesen felszólalt, lerángatták a 
többiek a szónoki emelvényről. Magányos volt, 

kilépett mellőle sorjában mindenki - elképzelhető, 
mekkora erőre volt szüksége, hogy legyőzze a 
kételyeit, ne próbáljon egyezkedni, hanem a 
jövőbe tekintve kitartson, tudván tudva, hogy 
visszakullognak még ezek, feleszmélnének mind; s 
hadd hulljon a férgese: aki mégse tér vissza. 


1906-ban és 1907-ben még nem szenvedtek 
vereséget. Akkor még forrt, fortyogott az egész 
társadalom, sokan kívánkoztak a lőállásokba. 
Lenin a finnországi  Kokkolában várakozott, 
reménykedve, hogy felcsap a forradalom második 
hulláma. De 1908-ban reakciós banda került 
uralomra, a földalatti mozgalom pedig kiürült, a 
munkások a nyílt mozgalmakat választották, s a 
szakszervezetekbe, a betegpénztárakba 
tömörültek, mintha az illegális szervezkedés 
egyszer s mindenkorra értelmét veszítette volna. 
Az emigráció üvegház lett... Amott működött a 
duma, legális lapok jelentek meg, és az 
emigránsok ott próbáltak publikálni... 


Hát ezért volt pompás dolog a háború! Igazi 
boldogság, hogy kitört! Most aztán el lehet kapni a 
párt felszámolóinak, a likvidátoroknak a torkát. Ha 
a legális pártszervezés ellehetetlenül, annál 
inkább megsokszorozódik az emigráció 
jelentősége, ereje. Az orosz forradalom súlya az 
emigráns mozgalomra helyeződik át! 


Lenin már  Nowy  Targban, nyugtalan 
várakozásának első napjaiban rájött, mekkora 
távlatok nyílnak, és igyekezett személyes 
kudarcait feledni. 


Még lengyel földön alaposan elemezte az 
európai háborús helyzetet. A lenini agy ilyen 
elmélyedt állapotában kész jelszavakat gyártott. 
Minden megfeszített agymunka végső eredménye 
az adott pillanatra érvényes jelszavak kimunkálása 
volt. És még valami: következtetéseit lefordította 
közhasznú marxista nyelvre: hívei és követői nem 
voltak fogékonyak más nyelvezetre. 


Hanyeckij előtt tárta fel elsőként mindazt, 
amit kiókumlált. Meg kell érteni: ha már kitört a 

háború, nem szabad kitérni előle, hanem fel kell 
használni! A papi felfogást sutba kell dobni, mert 
időről időre befészkeli magát a proletáragyba is az 
a felfogás, hogy a háború szerencsétlenség és bűn. 
A ,Békét minden áron" jelszó papi sületlenség! 
Milyen irányvonal hoz alkalmazkodjanak a 
forradalmi demokraták a kialakult helyzetben 
világszerte? Mindenekelőtt cáfolni kell azt a 
mesét, hogy a háború kirobbantásáért a központi 
hatalmak a felelősek! Hiszen az antant azzal fog 
takarózni, hogy rájuk, a védtelenekre támadt az 
ellenség. Sőt kieszelik, hogy a demokráciát védik, 
ha a tőkések köztársasága mögött sorakoznak fel. 
Ezt az önigazoló érvrendszert ízzé-porrá zúzzák, 
szét fogják verni. Kit érdekel, ki kire támadt 
elsőként? Valamennyi kormány közös és egyenlő 
mértékű vétkességének jelszavát hirdetik meg (sőt 
a németek kisebb mértékben bűnösek). Nem az a 
lényeg, ,Ki a bűnös". Több haszon származik 
abból, ha sikerül a háborús lehetőséget kiaknázni. 
Mindenki vétkes - ennek felismerése nélkül esélye 
sincs annak, hogy elkezdjék a munkások között a 
cári rendszer megingatását előkészítő munkát. 


Bizony, ez egy boldog háború! Tetemes 
hasznot hoz a nemzetközi szocializmus 
konyhájára: egyetlen pillanat alatt kiüríti mindazt 
a ganét, amit békeidőben a munkásmozgalom 
felhalmozott. Forradalmárokra és opportunistákra 
tagolódott a munkásmozgalom, ami nem 
tekinthető világos megkülönböztetésnek, mert ki- 
búvót kínál az ellenségnek. A háború ellenben a 
nemzetközi szakadás tökéletes választóvonal át 
kínálja: vannak hazafiak, és vannak hazátlanok. Mi 
az utóbbiak közé soroljuk magunkat. 


És ezzel be lehet zárni az Internacionálé 
vegyesboltját, amely , egyesíti" a bolsevikokat a 
mensevikekkel! Nem rendeznek kongresszust 
Bécsben soha többé. Meg se  mukkannak 
egyhamar a mensevikek. Szakadék tátong immár 
közöttük, szakadék, nem lehet kibékíteni őket az 
életben. Pedig júliusban harapófogóval 
szorongatták Vlagyimir Iljics torkát; képesek 

voltak kijelenteni, hogy nem látnak elég okot a 
szakításra! Azt várták, hogy békéltető delegációt 
meneszt hozzájuk. Abban reménykedtek, hogy 
Lenin békejobbot nyújt a mensevik 
fenevadaknak... Most pedig a hadihitelekre szavaz 
ez a bagázs - ezek után nincs feltámadás, uraim! 
Önök hullák... Még jó darabig élet jelenségeket 
fognak produkálni. De ideje, hogy a nyilvánosság 
előtt holttá nyilvánítsa őket. Inessa kedvéért 
elutazik még Brüsszelbe, s ez lesz a legutolsó 
találkozás.  Elege van belőlük, egyszer s 
mindenkorra. 


Ekkor kapott észbe anyósa, hogy elhagytak 
egy bőröndöt. Rohanvást keresgélni kezdték, 
megszámolták a pad alatt és a fejük fölött lévő 
csomagokat. De nem lett meg a bőrönd. Ez aztán a 
dráma! Ráadásul, nem akármilyen 
csomagocskának kelt lába, hanem 
feljegyzéseknek: elveszett Lenin  címlistája! 
Vlagyimir Iljics teljesen magába roskadt. Képtelen 
dolgozni, ha rendetlen a ház, ha nincs rendben a 
család. Talán viccesnek hat a kijelentés, de igaz: a 
pártéletnek részét alkotja a ház rendje. Ezt ugyan 
nem merte említeni Jelizavéta Vasziljevnának - 
hiszen Vlagyimir Iljics tisztelte az anyósát. Nágya 
édesanyjának ugyancsak éles volt a nyelve, de 
Lenin kategorikusan közölte Nágyával: milyen 
rendet vár el az öregasszonytól. Elég nagy baj, ha 
képtelen egy gombot felvarrni. Még Vlagyimir 
Iljics is nagyobb hozzáértéssel távolít el egy foltot, 
mint ő. Szégyen kimondani, de még tiszta 
zsebkendővel se látja el az embert... 


Lenin nem bocsátotta meg senkinek, ha 
hibázott. Nem felejtett el soha semmit, 
mindhalálig... 


Az ablak felé fordult... 


A szerelvény kanyarogni kezdett, és lassan- 
lassan leereszkedett a völgybe. Hol szürke, hol 
fehér pára terjengett a vonatablak mellett... Hogy 
utálta már Lenin az emigráció hegyeit! 

Nágya volt Lenin menedéke; magába fogadott 
és elrejtett mindent: annyi baj legyen, ha 
elveszítették azt a csomagot. Krakkóból lelevelezik 
majd az ügyet, és utánuk fogják küldeni a 
bőröndöt postán... 


Nágya nagyon jól tudta - mert élt már ezzel a 
módszerrel -, hogy legegyszerűbb, ha magára 
vállalja az elkövetett bűnt, és akkor kiderül, hogy 
Vologya teljesen vétlen. Ilyenkor a férfi 
megnyugszik, és elfelejti a sérelmét. Annál 
nagyobb baj, ha kiderül, hogy ő maga is hibázott. 


Az öregedő, roskatag, sötét tekintetű, ráncos 
homlokú, borotválatlan férfi, akinek arcát benőtte 
a rőt sörte, kibámult az ablakon, de voltaképpen 
semmit . sem tudott megkülönböztetni a 
homályban.  Nágya pontosan ismerte Lenin 
arckifejezéseit. Most éppen kár lett volna reagálni 
bármire, amit mond vagy tesz. Jobb ilyenkor békén 
hagyni, nem szabad elvonni a figyelmét csip-csup 
dolgokkal: fölösleges közölni, miben állapodott 
meg az édesanyjával. 


Hadd üldögéljen Lenin egymagában, és 
mélyedjen el a gondolataiban. A hallgatás majd 
csak megszabadítja a lelki kínoktól, és elfeledi a 
Nowy Targ-i őrületet, a poronini fenyegetéseket, 
és persze a koffer elveszítését... Hasonló esetben 
Lenin magányos sétákra indult, vagy pedig 
magányosan  ücsörögve tépelődött. A  gon- 
dolkodástól órák hosszat megfeszülő homlok olyan 
volt, mint egy felborult kondér, orcája kisimult, 
szeme tájáról eltűnt az ezernyi  szarkaláb, 
miközben az apró bántalmaktól megszabadulva, 
Lenin agya átkapcsolt a világ emésztő, súlyos 
gondjaira. 


Régen megérett a nemzetközi szocialista 
mozgalom szakadása, de csak a háború mutatta 
meg, hogy visszafordíthatatlan a folyamat. Ez 
pedig mindennél csodálatosabb eredmény! Noha 
úgy látszik, mintha a szocialisták tömeges árulása 
gyöngítené a proletárfrontot, ez tévedés: nagyon 
jó az effajta árulás! 

Hiszen most már könnyű lesz megvédeni saját 
álláspontját. 

Ugyan milyen mondandója lehetett volna egy 
hónappal ezelőtt; esélye sem volt, hogy kijusson az 
útvesztőből. De most jó kis találós kérdést eszel ki 
nekik: mindenki csak bámul majd, miért küldi 
Brüsszelbe maga helyett Inessát. Es meg fognak 
hökkenni, uraim: ugye magától értetődőnek 
gondolták, hogy én magam érkezem, és lám, 
csalódnia kell Kautsky, Plehanov és Vandervelde 
úrnak! A küldöttségnek ugyanis Inessa lesz a 
vezetője! A nő tökéletesen beszél franciául, és 
utánozhatatlan eleganciával viselkedik bárhol. 
Hűvös, nyugodt, és kissé magas lóról kezel 
mindenkit. (Az elnökség francia tagjait rögtön 
lenyűgözni majd. A németek pedig nem nagyon 
értenek meg téged, Inessa, ami nem rossz! 
Követeld csak meg minden felszólalásod után, 
hogy fordítsák le a szöveget.) Ez aztán a haladás! 
Az ultraszocialista szamarak agyára megy majd a 
dolog! Nosza, munkára! Minél előbb ír neki, annál 
jobb. Meg kell érdeklődni, el tud-e utazni? Jut-e 
ideje egy ilyen útra? Talán az Adrián tartózkodik a 
gyerekekkel? Azokat majd csak ellátja valaki. 
Inessa költségeit a pártkassza állja. Lehet, hogy 
éppen a szabad szerelemről ír tanulmányt? Ugye, 
nem lenne jó, ha bármivel is megbántaná, de 
várhat még az a kézirat (százszázalékos 
pártmunkás persze asszonyból mégse válhat, mert 
mindig Zavarja valami lényegtelen apróság). 
Tökéletesen biztos vagyok benne, hogy azok közé 
tartozol, Inessa, akik erősödnek és felbátorodnak, 
ha felelős megbízást teljesítenek... Szamárság, 
pesszimistáknak nem szabad hinni! Remekül 
helytállsz majd! Biztos vagyok benne, hogy Te 
aztán eléggé kihívóan tudsz viselkedni. Mindenki 
felháborodik (ez igazi boldogsággal tölt el!), hogy 
én személyesen nem leszek jelen, és rajtad akar- 
nak majd bosszút állni. De nincs kétségem, hogy a 
legmegfelelőbb . módon használod majd a 
karmocskáidat. Ugyan milyen nevet találjunk 
neked... Talán Petrova lennél!? Minek fednénk fel 
a nevedet a likvidátor partfelszámolók előtt? 

(Petrov voltam magam is, amire persze senki nem 
emlékszik, de te, Inessa biztosan nem felejtetted 
el. Álnevek segítségével könnyű az emberek 
bizalmába férkőzni. Az az igazi, ha egyszer nyílt, 
másszor álcázott szerepben mutatkozunk. Te pedig 
csakugyan használhatod a nevem, drága jó barát! 
Nagyon kérlek, egyezz bele! Ugye, vállalkozol a 
feladatra? Elutazol, ugye? Biztos elvállalod?! 
Természetesen alaposan megbeszélünk mindent. 
Borzasztóan siess! A pártfelszámoló likvidátorokat 
pedig orruknál fogva vezetjük! Ígérd meg, hogy 
együtt várjuk be a forradalmat! Ami a lényeget 
illeti, egyetlen javaslatukat sem fogadjuk el! Az 
égvilágon . semmit! Es emlegesd gyerekeid 
betegségét! Hazudj! Miattuk vagy képtelen 
helytállni "igazán. Az európai kispolgári 
szocialisták farkascsordáját pedig meg kell győzni, 
hogy a bolsevikok alkotják a legmegbízhatóbb 
orosz szocialista pártot! Dugd az orruk alá a 
szakszervezeteinket, a betegsegélyző egyleteinket 
- s ez könnyekig meghatja majd őket. A 
kíváncsiskodókat szereid le, a kérdéseket szakítsd 
félbe, vagy térj ki előlük! Légy mindig támadó- 
állásban! Rosa Luxemburgot pedig egyszerűen 
némítsd el, és bizonyítsd be, hogy 
Lengyelországban nincs épkézláb pártja. 
Támogassák az ellenzéki Hanyeckijt! Értesz, ugye, 
mindent?! Jössz-e? Szorosan fogom a kezed... Very 
truly... Örökké... 


Itt keverte meg a dolgokat Hanyeckij, aki 
ultimátumot nyújtott be (jószerével jogosat). A 
pártkasszát viszont kímélni kell. (Még ha csak 
Hanyeckijről kellene gondoskodni - sok olyan 
ember van, aki nagyon hasznos munkát végezne, 
de pazarolni a pénzt nem szabad...) Hanyeckij 
nélkül viszont a semmirekellő lengyel ellenzék 
mindent elárult, és belement, hogy rohadt oktalan 
módon kibéküljenek Rosával és Plehanovval. 


Mindegy, te jobban intézted a dolgokat, mint 
ahogy magam csináltam volna. Túl azon, hogy nem 
ismerem a nyelvet, és biztosan nem tudtam volna 
uralkodni magamon. Hiszen képtelen vagyok 

elviselni a komédiázást! Biztosan 
legazembereztem volna őket! Te viszont nyu- 
godtan, szilárdan viselkedtél, és — kivédted 
valamennyi támadásukat. Mérhetetlen szívességet 
tettél a pártnak. Küldök 150 frankot (bizonyára 
kevés). Közöld, kérlek, mennyivel költöttél többet. 
Elküldöm. Írd meg, nagyon kimerültél-e? Kihoztak 
volna a sodrodból? Miért annyira kellemetlen 
beszámolnod erről a konferenciáról? Ialán ágynak 
estél? Mi bajod? Válaszolj, mert szörnyen 
nyugtalankodom! 


Inessa az egyetlen olyan ember, akinek 
hangulata a messziségből átsugárzik Leninre, s ha 
messze van tőle, Inessa jelentősége megnövekszik 
Lenin életében. 


És lám, mi történik: a katonai cenzúra miatt 
abba kell hagyni a tegeződést, mert a bizalmas 
megszólítást esetleg zsarolásra használhatják fel 
ellenük. — A szocialistáknak óvatosan kell 
viselkedniük. 


A háború miatt megszakadt a levelezés, most 
már Poroninba érkeznek a levelek. De minden jel 
arra mutat, hogy Inessa elküldi a gyerekeket 
Oroszországba, ő pedig visszamegy egyedül 
Svájcba. Talán már ott is van. 


Az asszonyok halkan megbeszélték, hogyan 
rendezkedjenek be éjszakára Krakkóban. Nágya 
azt gondolta ki, hogy anyja és Vologya maradjon 
kinn a pályaudvaron a holmival, ő pedig megkeresi 
azt a nőt, akinél Inessa megszállt, és ők is ott 
éjszakázhatnának. 


Nágya fennhangon tette meg az indítványát, 
de nem nézett a férfira, hanem mintegy elbeszélt 
mellette, kitekintve az ablakon. Lenin meg se 
moccant, nem fordult feléje, nem reagált, de az 
asszony a szempillája rebbenését, ereinek 
lüktetését figyelve is meg tudta állapítani, hogy 
Lenin mindent hallott, és nincs ellenvetése. 


Az lenne jó, ha nem keresgélnének szállást, 
ezzel időt  takarítanának meg. Igaz, nem 

kényszerítette semmi arra, hogy éppen Inessa 
szobáját válasszák nyughelyül. Bár e változat 
mellett szólt Vologya irtózása mindentől, ami nem 
megszokott: még alkalmi változásokat is nehezen 
tűrt. És ez anyja szemében is igazolta volna Nágya 
elképzelésének ésszerűségét. 


Anyja előtt Nágya mindig megalázottnak 
érezte magát. Korábban még inkább így volt, 
manapság kevésbé. De ez az érzés nem tűnt el 
teljesen. 


Nágya következetességre nevelte önmagát: 
jottányira sem szabad letérítenie Vologyát saját 
útjáról. Meg kell könnyíteni az életét, sosem fogja 
akadályozni... Mindig kéznél lesz, de mindig el fog 
tűnni, ha feleslegesnek érzi magát. 


Ha már ez a dolga, ki kell tartania. Ha már 
hámba fogtak, húzd a szekeret. Vetélytársnődet ne 
ócsárold, még akkor se, ha lenne mit mondanod. 
Mindig örömmel, barátként kell fogadni: nem 
szabad Vologya kedélyét felborzolni, s tanácsos 
ügyelni, nehogy bármi megingassa társai között 
elfoglalt pozícióját. Ha sétára hívják, elballag - de 
olvashatnak együtt is, hármasban. 


Nágya azonnal, már a kapcsolat legelején 
felfogta, mi történik, sőt annak előtte megsejtette, 
amikor két vörös tollal a kalapján (amit egyetlen 
orosz forradalmárnő se merészelt volna) feltűnt 
párizsi lakásukon Inessa mint sorbonne-i diáklány, 
aki már elnyűtt ugyan két férjet és megszült öt 
gyereket - és Vologya lassan felállt az asztaltól. 
Nágyát mintha viharos szél suhintotta volna meg. 
Tehetetlennek érezte magát, mégis tennie kellett a 
dolgát. 


Nágya felajánlotta: költözzenek szét, mert 
nem akart egy ilyen ember életében súlyosabb 
akadályt képezni, mint bárki más. Ez iszonyatos 
felelősséget rótt volna rá. Nemegyszer kibuggyant 
belőle: váljunk el! De Vologya töprengve csak 
annyit mondott: Maradj itt. Döntött. Egyszer s 
mindenkorra. 

Ezek szerint szüksége van rá. És így igaz: 
nem talált volna Lenin nála alkalmasabb társat. Az 
a tudat nyugtatta Nágyát, hogy egyetlen asszony 
sem formálhat egymaga jogot ilyen emberre. 
Hivatása lett, hogy ő is a hasznosak egyike. Egy 
másik asszonnyal együtt. Sőt bizonyos értelemben 
ő, Nágya közelebb áll Leninhez, mint a másik. 


sk 


És miután Lenin mellett maradt, úgy döntött, 
soha nem lesz a terhére. Nem közli, ha nem esik 
jól valami, és megtanulja, hogyan uralkodhat a 
fájdalmán. A fájdalom azonban csak akkor 
csillapul, ha kiégetik. Ezért állandóan küszködött a 
fájdalommal: kimetszette magából, és elégette. 
Most éppen gyakorlati haszna lesz, ha pont Inessa 
egykori szobáját veszik ki éjszakára, ám legyen. 
Nincs akadálya, hogy ott töltsenek egy éjszakát, 
(s nincs értelme azzal törődni, hogy Vologya 
hányszor [árt ott és mit csinált. 


Csak az anyai szem... 


Mindjárt Krakkóba ér a vonat. Vologya 
kivirult. Ezek szerint kigondolt valamit. 


.. Nem, nem, nagyszerű, hogy elutaztál 
Brüsszelbe, ne bánd. Mindössze egyvalamit 
sajnálok: nem sikerült Kautskyval levelező 
kapcsolatot kiépítened, noha ezt kértem... Saját 
neveden írhattad volna valamennyi általam 
fogalmazott levelet. Micsoda alattomosság rejtezik 
benne! Jobban gyűlölöm Kautskyt, mint bárki 
mást! De kár, hogy kihagytuk ezt a 
játéklehetőséget: hogy lóvá tehettük volna a vén 
képmutatót... 


Vologyának már-már fütyörészni kerekedett 
kedve... Eszébe se jutott most a bőrönd, csak az 
utazás érdekelte. A keze ügyében tartott 
bugylibicskáját is elővette. 

Szalvétával megterítettek, elővették a sült 
csirkét, a kemény tojást, a tejesüveget meg a 
halicsi kenyeret a szatyorból, megkenték vajjal, és 
jól meghintették sóval. 

Még tréfálkozott is az anyósával, hogy 
kapitalizálódik, és emiatt előbb-utóbb a vejére hoz 
bajt: pötty esik a forradalmár-életrajzon. 


Az igazi baj az volt, hogy rendbe kellett volna 
hozni a  pénzügyeiket, időben. Egy krakkói 
bankban ugyanis 4.000 rubelt helyeztek korábban 
letétbe, Jelizavéta Vasziljevna nevén, ami tisztes 
összeg, hiszen egyáltalán nem számítottak 
háborús helyzetre. Most pedig ellenséges ország 
polgárának vagyonaként tartják számon, s mint 
ilyet, el fogják kobozni. Ki kellett volna menteni a 
pénzt, megfizetve jó áron egy ügyes, megbízható 
fickót, aki elintézi. A pénzt pedig értékálló 
valutába, például svájci frankba, vagy aranyba 
fektetve magukkal vinni Svájcba. 


Kár volt habozni, fölpakoltak volna, s jókor 
Bécsbe kellett volna venni az irányt, hogy minél 
hamarabb  elintézzék a vízumot meg a 
kezességeket, és már Svájcban lehetnének. 
Ausztria-Magyarország ugyanis hadviselő állam, 
itt bármi megtörténhet. 


Lám ez az opportunista Internacionálé 
mégiscsak kitünteti magát eggyel s mással: soha 
nem tagadja meg a személyes segítséget. Minden 
országban vannak  minisztereik. Kuba addig 
erősködött, hogy kénytelen lesz felkeresni Adlert 
és Diamandot (bár telefonon kifejezte már háláját), 
és személyesen is meg kell köszönni a szabadítást, 
sőt nagyon udvariasan kell viselkednie. Vologya 
ravaszul mosolygott, miközben a tojás sárgájának 
és fehérjének morzsáit kaparászta. Nagyon pikáns 
fordulattal van dolgunk: a korhadt kispolgári 
revizionisták farkascsordájához kell fordulnia, és 
nekik kell hízelegni. Végtére is érvényesül az 
igazság: — elvi  irányvonaluk ugyan nincs, 
életveszélyes helyzetben viszont támaszkodni 
lehet rájuk. Ez konkrét, reális álláspont, ami alapja 
lehet a taktikai együttműködésnek. Svájcban nem 
boldogulna a szemét népség segítsége nélkül: csak 
akkor engedik be, ha van kezese, s ki más vállalna 
felelősséget érte. Grimm kölyök még, 

megismertem Bernben tavaly, amikor téged, 
Inessa kórházban ápoltak. 


Lenin nem reagált méltatlan gúnyolódásra, 
közönyös maradt a sértések iránt, s nem volt 
szégyenérzete. Egy negyvennégy éves ember 
mégsem hajlong fiatalabbak előtt, hogyne irtózna 
a függő helyzettől, s kínos, ha nem érez erőt maga 
mögött. 


Bizony kár volt 1908-ban Párizs kedvéért 
elhagynunk Genfet. Most nem kellene svájci 
bebocsátásért kuncsorogni, nyugodtan 
üldögélnénk és  élveznénk a biztonságot: 
nyomdánk lenne, és eleven kapcsolatokat 
ápolnánk. Ugyan, Inessa, meg tudnád magyarázni, 
milyen sátáni akarat húzott bennünket Párizsba? 
(Persze hogy az ördögbe ismerte volna meg 
Inessát, ha nem kerülnek akkor Párizsba.) 


- Emlékezetedbe idézem, Nágya, hogyan 
kezelte Kocher annak idején a te 
bazedovbetegségedet: akkor tanultuk meg, hol is 
tart manapság az orvoslás. (Igaz, maga Vologya is 
a  bazedovkór szakkönyveit bújta akkortájt.) 
Elképzelhető, milyen haszon származott volna 
berni tartózkodásunkból. Gondoljuk el; ha az 
ember átélte a cári rendszer megpróbáltatásait, és 
jócskán elmúlt huszonöt éves, akkor fegyverré és 
pártvagyonná válik az egészsége. Hozzáértő 
orvosok, első osztályú neves személyiségek 
ismeretségét kell keresni, és hol másutt találnánk 
meg őket, ha nem Svájcban? Nevetséges dolog, 
hogy a Szemasko-féle orvosokra bízza magát az 
ember. Forradalmár társaink szamarak a medi- 
cinában, mégis a testünkben vájkálnak. Te, 
ellenben, felépültél. — Települjünk közelebb 
Kocherhez! 


- De Vologya, nem emlékszel már, mennyire 
zavart téged a kispolgári Svájc dermesztő légköre, 
milyen fagyos volt körülöttünk a levegő Svájcban? 
Elfelejtetted volna, hogy szaglásztak utánunk a 
nagy tifliszi extraakció után! Legyen rá szemed, 
hogyan épül fel a  jogrendjük, — milyen 

sérthetetlennek tekintik a magántulajdont, és 
merénylőnek azt, aki megsérti. Ezek a merénylők, 
ugye, mi lennénk: a szociáldemokraták! 


- Természetesen van igazság abban, amit 
mondasz, csakhogy Svájcban nem olyan könnyű a 
beilleszkedés, mint Poroninban, ahová a jó sorsunk 
vetett. Szemaskónak és Karpinszkijnak pedig 
igazán könnyen felmondtunk. 


- És milyen remek könyvtárak vannak 
Svájcban, öröm dolgozni bennük. Es gondolj arra, 
hogy háborús időkben civilizált, kényelmes 
életkörülmények várnak ránk. Tiszta, rendben 
tartott ország Svájc, kellemes hegyvidék és 
barátságos szállodahálózat vár, ahol a tükörsima 
tavakon vízimadarak úszkálnak. 


Svájc az orosz forradalom víztárolója. 


A semleges státus pedig lehetővé teszi, hogy 
ápoljuk nemzetközi kapcsolatainkat. 

Gondoljuk csak végig a történteket: 
alighanem van okunk az ujjongásra, hiszen olyan 
háború tört ki, amilyet nem látott még a világ. 
Éppen ilyen háborúra számított Marx és Engels, 
de nem élték meg. Egy ilyen háború egyenesen a 
világforradalomhoz vezet! Elmaradt 1905-ben, 
most viszont lángba borítja Európát. Eljött a 
legnagyszerűbb pillanat! 


Beigazolódott mindaz, amit oly korán 
megérzett: küszöbön áll a nagy esemény, amelyért 
élnie érdemes az embernek; amelynek esélyét 
huszonhét éven át latolgatta Lenin. Mögötte van a 
politikai önképzés végtelen időszaka; könyvek és 
brosúrák, pártcsetepaték, az első forradalom 
hűvös és balvégzetű nyomon kísérése, gyenge 
maroknyi csoport. Az Internacionáléban mindenki 
bajkeverőnek, szélsőséges szektánsnak ítélte, azon 
a maroknyi gyengécske csoporton kívül, amely 
pártnak nevezte ki önmagát. És nem ismerte fel, 
hogy éppen ez az az idő, amelyre várt. 

Felgyorsult a nagy kerék forgása, és ügyelnie 
kell, nehogy szem elől tévessze az eseményeket. 
Olyan, mint ennek a mozdonynak a vörös kereke, s 
folyvást ügyelni fog ezekre a kerekekre. 


Még sosem szólíthatta meg a tömeget. Nem 
mutathatta , meg az embereknek, merre 
haladjanak, és nem derülhetett ki, milyen 
transzmissziós szíj köti össze az ő szíve dob- 
banásait ezzel a kerékkel. Íme a nagy pillanat. De 
vajon elég éberen tud-e őrködni, nehogy 
ellenirányba fordítsák az eseményeket a most oly 
jól működő kerekek? 


Krakkó. 
Szedelődzködtek. Felöltöztek. 


Lenin nagyon szórakozottnak bizonyult a 
leszállás előtt, nem is tudatosult benne igazán, 
hogy már befutottak Krakkóba, és ott milyen 
feladat vár rá. 


Maguk cipelték a holmit, hordárt sem 
fogadtak. 


Sokféle népség hangzavarában haladtak. 
Elszoktak már a tömegtől, ötször annyi ember 
tolongott a peronon, mint máskor, és ötször olyan 
gondterheltnek látszottak. Mindenki rohant. 
Apácák, akiknek semmi keresnivalójuk nem lett 
volna különben egy pályaudvaron, kegy tárgyakat 
és imádságos cédulákat  osztogatlak. Lenin 
elrántotta a kezét, mintha valami mocskot 
tukmáltak volna rá. Arra a vágányra, amelyen 
máskor személyvonatok álltak, most egy 
tehervagont toltak. Irdatlan ládákat rakodtak be, 
melyek - ha hinni lehetetett, a feliratnak - 
bolhairtó méreggel voltak teli. Tolongó civil utasok 
és katonák vegyültek el a vasúti személyzettel. 
Nem volt könnyű áttörni a peron sűrűjén: 
könyökkel nyitottak utat. Az állomás falát öles 
plakát díszítette, sárga alapon vörös betűk: 


Jedem Russ - ein Schuss, 
azaz 
Ne teketóriázz vele - lőj az orosz mellibe! 


[28] 


A szöveg aligha vonatkozott éppen Leninre, 
mégis hideg futkározott a hátán. 


A váróteremben annyi nép zsúfolódott össze, 
hogy alig jutott nekik levegő. Egy sötétebb 
falmélyedésben, az állomásépületnek a tér felé eső 
részén leltek egy tenyérnyi helyet. Itt még inkább 
összetömörült az asszonynép. Nágya édesanyjának 
végre helyet szorítottak egy padon, maga Nágya 
meg elindulhatott Inessa egykori szállására. 
Vlagyimir Iljics újságot vásárolt, és miközben utat 
keresett visszafelé, lázasan olvasni kezdte, nem 
törődve azzal, hogy — össze-összeütközik a 
szembejövőkkel.  — Letelepedett egy alkalmas 
kofferre, az újsághalmot pedig négyrét gyűrve, a 
térde és a könyöke közé fogta. 


A szemébe ötlő hírek nem örvendeztették meg 
különösebben. A galíciai ütközetről és általában a 
porosz front eseményeiről nem lehetett pontosan 
tájékozódni: mintha helytálltak volna ebben a 
csatában az oroszok. De harcok törtek ki 
Franciaországban is, és hadakoztak már a szerbek 
is! Szocialista elődei aligha álmodtak róla, hogy 
ilyesmi megtörténhet. 


A mai szocialisták tehát zavarban vannak. 
Bizonyára , Békét, békét..." követelnek. Aki nem 
áll be közülük a ,hon védelmezői" közé, jobbik 
esetben arról fog nyafogni és nyüszíteni, hogy 
azonnal abba kell hagyni a háborúskodást! 


Mintha ennek lenne bármiféle esélye. Olyan 
ez, mintha valaki megpróbálná önkezével 
visszaforgatni a már lendületbe jövő mozdony 
kerekét... 


A nyálas, kispolgári pettyekkel ékesített 
moslékszocialisták arról szónokolnak majd, hogyan 
teremtsenek békét, és miképpen fékezzék meg a 
hódítás i szándékokat. Ugy gondolják talán, hogy 
ez a szocialisták természetes reagálása. Rájuk kell 
az első csapást mérni. 


Ugyan melyiküknek lesz szeme a látásra; ki 
érez majd magában annyi erőt, hogy csatlakozzék 

egy nagyvonalú határozathoz: nem megállítani kell 
a háborút, hanem siettetni; terjedjen át minél több 
országra, segítsük elő, hogy saját hazánk is hadba 
lépjen. Nem fogjuk ugyan nyíltan meghirdetni 
háborús szándékunkat, de ez mégiscsak a mi 
háborúnk lesz... 


Csak tompa agyú árulók tűzik zászlajukra a 
,Béke" jelszavát. Ugyan minek beszopni a 
békecuclit. A béke önmagában semmire se jó, 
ellenben egy világháború befejeztével ki lehet 
robbantani a könyörtelen polgárháborút. 
Megbélyegzésre méltó árulónak fogunk mindenkit 
nyilvánítani, aki ellene szegül a polgárháborús 
jelszónak. 


Az a legfontosabb, hogy józanul mérlegeljük 
az — erőviszonyokat: most ki kinek lehet 
szövetségese. Nem lehet egyenlőségjelet tenni a 
harcoló felek közé, az Ilyen magatartás papos 
szűkagyúságra vallana. Ellenkezőleg: 
Németországot nem szabad ugyanolyan impe- 
rialista hatalomnak tekinteni, mint a többit. 
Németország hatalmas szövetséges lehet. A 
forradalomnak  puskára, katonai egységekre, 
pénzre lesz szüksége, s meg kell találni azt a felet, 
amely érdekelt abban, hogy ellásson bennünket. 
Tárgyalási alkalmat keresünk, titkos módszerekkel 
megbizonyosodunk róla, hogy orosz nehézségek 
esetén a németek nem fognak különtárgyalásokon 
alkudozni, s nem hagyják sorsukra az orosz 
forradalmárokat. 


Németország! Micsoda erő! Micsoda 
fegyverek! És micsoda elszántság. Belgiumon 
keresztül mérnek csapást az antantra? Nem 
mentegetőznek, nem törődnek vele, ki mit miért 
vinnyog róluk. A lényeg, hogy üssenek-vágjanak, 
ha már elkezdték a háborút. Milyen határozottak a 
hadparancsaik - mennyire különböznek az orosz 
locsi-fecsiktől.  (Elszántságuk még akkor is 
tiszteletre — méltó, — ha történetesen orosz 
szociáldemokratákat fognak le, de ugyanolyan 
következetesség mutatkozik meg náluk, amikor 
szabadlábra helyezik őket.) 

A németek feltétlenül megnyerik a háborút. 
Tehát a cár ellenében Németország a 
legalkalmasabb természetes szövetséges. 


Lám-lám, kelepcébe került a címeres 
dögkeselyű! A lábát már nem tudja kihúzni belőle. 
De maga kereste ezt a háborút. Hej, madár, 
megkopasztanak most téged, és meg sem tudsz 
állni, Kijevig kergetnek! Sőt talán Harkovig és 
Rigáig? , És  megszorongatnak, te hatalmas 
császármadár, hogy kileheled az országrabló 
lelkedet. Csak arra voltál jó, hogy másokat 
rabigában tarts ál! Körös-körül leamputálják majd 
az orosz szárnyakat. Különválik Lengyelország és 
Finnország. A Baltikum leszakad, Ukrajna kilép, a 
Kaukázus is önállósodik. Itt az ideje, madár, hogy 
megdögölj! 


Megmozdult a tömeg, felmorajlott a tér, és 
becsődültek a várakozók, odaszorultak a rácshoz, 
mert a rendőrök nem eresztették őket tovább. Hát 
ez meg mi? Szerelvény futott be a pályaudvarra. 
Sebesülteket szállított. Talán ez az első 
szállítmány a frontról, az első nagy csata terméke. 
A tömeget szétoszlatták, hogy így szorítsanak 
helyet izmos, de gondterhelt szanitécek láncának, 
akik a felhalmozott hordágyakat az egyre-másra 
odakanyarodó autókra szállították, azok pedig meg 
tudjanak fordulni. De az asszonyok csak 
odafurakodtak, összecsődültek, a vállak közé 
dugták a fejüket, és kíváncsi iszonyattal figyelték, 
hátha véletlenül az övéiket fedezik fel a 
bekötözöttek, a lepedőbe  csavartak között. 
Időnként fájdalmas jajkiáltások hallatszottak: 
felismertek valakit, vagy csak úgy vélték. A tömeg 
mindinkább összeszorult, és egy ritmusban 
lélegzett. 


Uljanovék egy magasabb ponton kaptak 
helyet, amely messze volt az esemény helyszínétől, 
mégis jól láttak mindent. Lenin azonban nem érte 
be ennyivel, és egészen a kordonhoz furakodott. 


Nem jutott elég tolókocsi és hordágy, ezért a 
nővérek támogatásával a peronról fehér alakok 

bicegtek ki saját lábukon, mások szürke kórházi 
slafrokot vagy szintén szürke katonaköpenyt 
viseltek. Akadtak, akiknek a feje, nyaka, válla, 
karja volt vastagon bepólyálva. Ki óvatosabban, ki 
merészebben mozgott. S most már hozzájuk, az ő 
közelükbe zúdult a tömeg! A várakozók összega- 
balyodtak az érkezőkkel. Örvendező és szívbe 
markoló kiáltások hallatszottak.  Ölelgették, 
csókolgatták a hozzájuk tartozókat, de az 
ismeretleneket is. Elkérték egyiküket-másikukat 
az ápolónőktől, vitték a csomagjaikat. Aztán a 
sebesültekhez a tömeg feje fölé emelt habsapkás 
söröskriglik és papírtányéros Írissensültek érkez- 
tek, amelyeket a férfiak kézről kézre adogatva 
juttattak el a vasúti restiből. 


A korlátnál felfrissülve és izgatottan ácsorgott 
Lenin, fekete keménykalapban és nyíratlan vörös 
szakállával. Szemöldökvonala elferdült a 
megfeszített figyelemtől, szeme beesett, jobb 
kezének — görcsös ujjaival szorongatta a 
söröskancsót, és lázasan nyelte a habzó italt, 
mintha a lövészárokban száradt volna ki a torka. 
Eles tekintettel figyelt, hol szorongva, hol pedig 
felengedve, miközben megpróbált minél több 
olyan tanulságot megragadni ebből a jelenetből, 
amelynek hatása lehetett, az események 
kifejletére. 


Világosság gyúlt Lenin dinamikus agyában, és 
szerfölött örvendetes sejtése támadt. Életének 
egyik legfontosabb, legcélratörőbb és 
legtökéletesebb döntése született meg: a nedves 
újságoldalra — nyomott betűk illatából. a 
sebesültekkel zsúfolt tér vér- és orvosságszagából 
érezte, mi fog lejátszódni. Ahogy a vadászó sas 
röptében váratlanul rájön, merre kúszik a parányi 
gyíkocska, ugyanígy az ember is ragadozó madár 
módon csap le az addig rejtőző aranyos gyíkfarok- 
igazságra. S Lenin is így fog majd belekapaszkodni 
abba a reszkető farkacskába, amely egy 
sziklarésből kunkorodik elő, és miután előrángatta 
a mélyből, kitekeri és felgöngyölít mindent, ami 
hozzá tartozik. Vásznat sző majd Lenin, és óriási 

felirat fog díszelegni rajta: ... POLGÁRHÁBORÚVÁ 
VÁLTOZTATJUK!... - s annak a háborúnak vagy 
ennek a mostani háborúnak Európa valamennyi 
kormánya áldozatául esik!!! 


Lenin a korlátnál állt, a tér kiemelkedő 
pontján. Kezét előrenyújtotta, mintha beszédet 
akarna intézni a tömeghez. De nem szánta rá 
magát, hogy meg is szólaljon. 


Minden nap minden órájában mindenütt 
szenvedélyesen, megalkuvás nélkül tiltakozni kell 
a mostani háború ellen! De! 


(S ez az immanens dialektika): törekedni kell 
arra, nehogy befejeződjék, és olyan mederbe kell 
terelgetni, hogy át tudjon változni! Az új háborút 
pedig éberen kell várni, s nem szabad 
elszalasztani. 


Az ilyen háború a történelem ajándéka. 

1916. október 


Kugliklubnak nevezték el a Stüszi 
vendéglőben tartott összejöveteleket, bár nem volt 
tekepálya a helyiségben. 


- ... A svájci kormány csak a burzsoáziát 
szolgálja... 


Csúfnév a Kugliklub; az itteni politizálásnak 
ugyanis nincs sok értelme, inkább csak lármáznak 
a klubtagok, ahelyett, hogy cselekednének. 


- ... A svájci kormány tagjai a katonai klikk 
bábjai... 

Ők maguk ugyancsak szívesen nevezték 
önmagukat: a Kugliklub tagjainak: egyszer még 
megdöntik a tőkéseket, mintha a világ tekepálya 
lenne. (Lenin maga tanítgatta ezeket az 
embereket. Ő gyógyította ki valamennyit a 
vallásból, ő értette meg velük a történelmi erőszak 
fogalmát.) 


- ...A svájci kormány szégyentelenül kiárusítja 
a pénzmágnásoknak mindazt, ami a nép érdekét 
szolgálná... 


Jó néhány éve már, hogy asztalt bérelt 
Nobbes, vitaklubot nyitva a Stüszi vadász téren. 
Fiatal aktivistákkal vetette körül magát. Egy idő 
múlva ideszokott Lenin is. (Mennyi megaláztatást 
volt kénytelen elszenvedni a gőgös Svájcban! A 
berni szocik magas lóról beszéltek vele. Tavaly 
tavasszal, alighogy Zürichbe költözött, összehívta 
az orosz emigránsokat, mert előadásokat akart 
tartani. De az oroszok elmaradoztak, majd 
szétszéledt a társaság. Ekkor ifjú svájciakat 
próbált maga köré gyűjteni. Nem igazán egy 47 
esztendős meglett embernek való feladat, hogy 
borotvára alig érett legénykék közül halászgassa 
ki a tanítványok új csapatát, majd ő próbálja 
megdolgozni az agyukat. De Lenin a rájuk áldozott 
időt nem sajnálta, hiszen az opportunista 
Grimmtől csalta el valamennyit.) 


[34] 


- A svájci kormány megalázkodik az európai 
reakció előtt, és eközben megfosztja a népet elemi 
jogaitól... 


Az asztal túl végén Platten, a jámbor, kerek 
képű lakatos ült (aki voltaképpen műszaki 
rajzolónak szegődött, miután kezét törte, s 
mesterségéhez ragaszkodva igyekezett megőrizni 
proletár mivoltát). Valósággal magába szívta ez az 
ember mindazt, amiről az asztalnál szó esett, de 
kivételes erőfeszítésre volt szüksége, hogy 
feldolgozza az elhangzottakat. Homlokát ráncolta, 
duzzadt ajkai segítettek a hallott szöveg 
csócsálásában, mert Platten minden szóra ügyelt. 


- ... A svájci szociáldemokraták egyetlen szót 
se higgyenek el a kormány ígéreteiből... 


Kilencen foglaltak helyet egy hosszúkás, 
terítetlen, gyalult fából készült asztalnál, amelyet 
jobb svájci kompániákra szabtak, de az idők során 
lyukakat, réseket vájtak lapján a rákönyöklők. 
Száz esztendeje csiszolhatták a tányérokat; 
azokból csipegették a  Kugliklub tagjai az 
étvágycsináló előételt, és csak néhányan rendeltek 
sört. 


Vendéglő volt a találkozásaik színhelye, 
következésképpen a látszat kedvéért kénytelenek 
voltak fogyasztani a Kugliklub tagjai. Svájciaknál 
az a szokás, hogy ki-ki állja a saját számláját. 
Megfértek mind a kilencen szépen kényelmesen a 
nagy asztalnál, noha egy helyet elvett tőlük az 
oszlop, arra akasztotta a vendéglős a lámpát. 


Willy Münzenberg erfurti német legénynek 
engedetlen hajfürt lóg a homlokára; az ő 
háromszögletű arcából értelem sugárzik. Mindent 
azonnal megért, nem elégszik meg a hallottakkal, 
előrenyújtja keskeny, nyugtalan kezét, hogy még 
többet ragadjon meg az itt hallott jelszavakból, 
melyeket ő maga fog ércesen meghirdetni a 
gyűléseken. (Szerencséje volt Leninnek a 
fiatalokkal Zürichben. Tanítványai közül most 
hatan vannak jelen, valamennyien ifjúsági vezetők. 
Most nem ismétlődhet 1914. Akkor Inessát küldte 

a svájci baloldaliakhoz, és mit látott Inessa? Nenn 
halászott, Gráber pedig fehérneműt teregetett, a 
felesége szoknyája alatt serénykedett, a lényeges 
dolgokat pedig elhanyagolta mindkettő.) 


- Ne higgyünk a kormánynak; maradjunk 
mindig bizalmatlanok. Ezt a tulajdonságot örök 
időkre el kell sajátítani. 


Lenin az asztal sarkán foglal helyet, az oszlop 
félig eltakarja. Nobbes, a hízelgő kandúr az asztal 
túlvégéről pislog nagy óvatosan Leninre. Igyekszik 
távol tartani magát minden kockázattól. A klubot 
ugyan Nobbes hozta össze, de lehet, hogy bánja 
már. Egyidős lehet az asztaltársakkal, 
mindannyian harminc körül járnak, de Nobbest a 
pártban betöltött jelentős szerepvállalás, a szolid 
egzisztencia máris megkülönbözteti a többitől, 
még kis pocakja is mutatja, hogy kiválik társai 
közül... 


Valamennyi asztal felett más színű lámpa lóg. 
A Kugliklub felett vörös, és emiatt itt minden arc 
cinóberszínben úszik: vörös fény vonja be a nyílt 
Platten  szálfatermetét, a magabiztos, öntelt 
Mimiola kikeményített gallérját, a — mindig 
fésületlen, pipás Radek hajzatát, zárt, nedves 
ajkát. 

- .. Minden országban fortyog már a harag a 
kormány ellen. E gyűlölet ébrentartása igazi 
szocialista feladat... 


(Csak fiatalokkal érdemes dolgozni, ők nem 
alázzák meg, és Lenin ezt a munkát a jövőért 
vállalja. Mellesleg, Grimm sem öreg, tizenegy 
évvel fiatalabb Leninnél, de máris a hatalom után 
ácsingózik. Nem ostoba, de elméleti szintre 
képtelen felemelkedni. A fegyveres felkeléshez 
ugyan nem fűlik a foga, de valamiféle kapcsolatot 
csak szeretne ápolni a baloldallal. Amikor Lenin 
1914-ben Greilicnh néven beutazhatott Svájcba, 
Grimm segített berendezkedni. Abban az időben 
gyakran találkoztak, és csak éjféltájban hagyták 
félbe eszmecseréiket. Grimm akkor arról faggatta 
Lenint: mi volna szerinte a svájci 

szociáldemokraták dolga? Ekkor ő megkísérelte 
kitapintani, mit forgat Grimm a fejében, és gyors 
kísérletet tett megvilágosítására. 

Tüstént polgárháborúra szólítanám fel a 
svájciakat, jelentette ki Lenin... 


— ...Az ország semlegessége burzsoá 
félrevezetés; nem más, mint az imperialista 
háború passzív elfogadása... 


Mi mindent le lehet olvasni a görcsösen 
összeráncolt platteni homlokról, és a fiatalember 
zavarodott tekintetéből! Milyen nehéz, mekkora 
fáradság elsajátítani a szocializmus jeles 
tudományát! 


Bajos összeegyeztetni a hétköznapi 
tapasztalatot a nagy gondolatokkal. A háború is 
csalás, a semlegesség is csalás, tehát a 
semlegesség azonos lenne a háborúval? Miközben 
ezen töpreng, Platten titokban figyeli, hogy mások 
mit értenek a  hallottakból. Lám, mintha 
valamennyi előtt megvilágosodott volna a dolgok 
értelme. Mennyire szégyenli saját lassú felfogását: 
legjobb ilyenkor úgy tenni, mintha ő is tisztában 
lenne mindennel, amiről szó esik köztük... 


(Nem felületes, alkalmi kijelentések ám ezek, 
az ausztriai út közben hordta ki őket Lenin, majd 
izgalommal töltötték el friss elképzelései, Bernben 
tézisekké értek, majd megfogalmazta őket a 
Központi Bizottság kiáltványaként. Lausanne-ban a 
nyilvánosság előtt védte meg téziseit a 
Plehanovval vívott ütközet során.  Biflázhatja 
ezernyi alkalommal az ember a marxizmust, de 
minden igyekezet hiábavaló, ha a konkrét súlyos 
esetben nem találja meg az alkalmas megoldást 
valaki. Ám igazi felfedezésekre tesz szert, aki 
mégis rájön, mit kell tennie konkrét bonyolult 
helyzetben. 1914 nevezetes őszén az európai 
szocialisták — négyötöde a haza védelmét 
hangoztatta, egy további ötödük pedig a békéért 
jajveszékelt. Lenin volt akkor az egyetlen szocia- 
lista a világon, aki észrevette, miről van szó, és 
háborút hirdetett; de másmilyet, mint ami éppen 
megkezdődött: azonnali polgárháborút!!!) 

Lenin is rendelt italt magának, bár nagyon 
nehezen tűrte ,, söröskriglis svájci politizálást. De 
ugyan mit tehetne, ha ilyen a szokás errefelé... 
Bronszkij, , mint mindig, ez alkalommal is 
szédelgett az álmosságtól, és semmi sem hozta ki 
igazán a sodrából... Annál fürkészőbb tekintet 
villogott a pipás Radek szarukeretes pápaszeme 
mögül. Ő fültől fülig érő fekete körszakállt 
növesztett, amely valósággal bekeretezte a képét. 
Radek mindent látott, mindent értett, mindent 
tudott, és kisszerűnek, szorongatónak érezte a 
környezetet. Ugy ítélte, hogy nagyon lassan 
haladnak a dolgok. 


... A kis államok arra törekszenek, hogy 
elkerüljék a világtörténelem nagy ütközéseit. Ez 
pedig alantas szándék... 


Platten igyekszik titkolni zavarát. A 
világforradalom feladata ugyan teljesen érthető 
számára, de annál nehezebb saját hazájára, 
Svájcra alkalmazni a hallottakat. Esze ugyan nem 
ellenkezik: természetesen nem elég, hogy a világ 
nagy csatáit megúszták, társadalmi harcokból kell 
felhívni a népet. Lelke viszont nem hallgat 
észérvre: felfigyel az ember a békés, rendezett 
parasztportákra a hegyoldalakon, a férfiak 
odahaza maradhattuk, és nyáron rá se rántva, 
milyen meredek terepen kényszerülnek elvégezni 
a mezei munkát, több esztendőre elegendő 
szénától roskadoznak a hatalmas csűrök, négyszer 
kaszálják a füvet, csengenek-bonganak a hegyek 
és a völgyek: kolompolnak a bárányok és 
tehénkék. 


- A most előnyös helyzetbe kerülő kicsiny 
népek látóköre beszűkül, és úrrá lesz rajtuk az 
önzés... 


Komótosan, hallgatva ballagnak a hegyi 
pásztorok. Csak nagy ritkán veri fel ostorpattogás 
a havasi ösvények, hágók csendjét. Két tucat tehén 
is megfér a hosszú itatóvályúknál. Szél borzolja a 
már szárba szökkent vetéseket. A ködpipáló erdős 
hegyhátak felett a nap néha kibújik az esőfelhők 

mögül. A szivárvány pedig magukból a hegyekből 
nő ki, alig jut hely neki az ölelkező csúcsok között. 
Az itt élőket ruházza és védelmezi a haza, hirdeti a 
hegytetőn árválkodó szálló falán egy tábla. 


- ... Az ipart a turisták lendítik fel... A maguk 
burzsoáziája az Alpok varázsával kereskedik, az 
itteni opportunisták pedig még segítik őket... 


Platten most már képtelen úrrá lenni 
kétségein. A kételkedés megjelent a nyílt, 
becsületes arcon. 


Lenin pedig észrevette! Íme, e mozgékony 
nyüzsgő öregember, aki mégiscsak kirítt e fiatal 
társaságból - ráadásul ötvennél is idősebbnek 
látszott -, mintha karddal csapna nagy hirtelen a 
mellette ülők közé, és rögtön agitátor nyelvre vált: 


- Svájc lakájköztársaság!!! 


Radek tekintete felvillant a szarukeretes 
pápaszem mögül, miközben komoly 
szertartásossággal — eregette a füstöt az 
elmaradhatatlan pipából. Willy viszont nagy 
vidáman elkapta a tanító pillantását, és hosszú 
kezét kinyújtva, egyetértését jelezte: sózzunk 
nekik oda még egyet, még, még!... 


Plattennak csakugyan ellenvetése lenne? 
Nem, csupán értetlenkedik. Országa ugyan 
emlékeztethetné felcicomázott fogadóra. De egy 
ilyen intézmény alkalmazottai talpnyaló 
igyekezettel szoktak  sürgölődni-forgolódni a 
vendég körül. A svájci ember azonban kimért, és 
ad magára, még a miniszteri hitvesek se fogadnak 
szolgálót vagy szolgát, maguk porolják ki a szőnye- 
geiket. 


(S ami igaz, az igaz, Svájcban nem fordulhat 
elő, hogy késsen egy levél. A könyvtárak példásan 
szervezettek: még a hegyi panziókba is kiküldik az 
igényelt könyvet, mégpedig ingyen és gyorsan.) 

- ...A szociális reform az engedelmes munkás 
megvesztegetésére szolgál: azért adják, nehogy 
veszélybe kerüljön a burzsoázia... 

Három hétig törték magukat ezzel a 
gyűléssel. Végül a kongresszus előestéjére időzítve 
szervezték meg. Radekre bizony nagy-nagy 
szükség volt, ugyancsak előmozdította az ügyet. 


(Radek, ha épp minden stimmel vele, akkor 
valóban használható. A legjobb barát... nem 
boldogul az ember nélküle. Es hogy beszél 
németül, milyen kiválóan ír. Bármilyen fordulatot 
át lehet vészelni vele, fölösleges bármit a szájába 
rágni... Gazfickó persze, de remek, szükséges, 
mint a falat kenyér az ilyen ember... Előfordulnak 
kilengései. Bernben például szóba se állt vele 
Lenin, legfeljebb levélben érintkeztek. Februárban 
egyszer s mindenkorra szakítottak, Kienthalban 
pedig úgy viselkedett, mint egy provokátor.) 


- A svájci nép mind kegyetlenebbül éhezik, és 
számolnia kell azzal hogy  belesodródik a 
háborúba, s az emberek a tőkések érdekében 
véreznek majd a csatamezőn... 


Nobbesnak is vannak fenntartásai, amit jelez, 
hogy előveszi borostyánszipkáját. Lám-lám, már 
ott is fityeg a szája szélén. 


(Európában Lenin egymaga kezdeményezte az 
Internacionálé  — megújítását, illetve a II. 
Internacionálé szétverését és az új, a harmadik 
megteremtését. Ugyan miért éppen ő? Neki kellett 
összeterelnie a külföldön élő bolsevikokat, számba 
venni, kikre számíthat végül. Aztán reá hárult, 
hogy Grimm közreműködésével megszervezze a 
Nemzetközi Szocialista  Nőkonferenciát. Nem 
tartotta szerencsésnek, hogy személyesen is részt 
vegyen ezen a tanácskozáson, de annál nagyobb 
szükség volt az események irányítására. Tehát 
három napig a helyszínen, a népház kávézójában 
üldögélt, Inessa, Nágya és Zinka Lilina pedig 
felváltva jelentgették, mi történik az 
ülésteremben, és várták Lenin utasításait.) 


- .. Harcoljunk idegen érdekért? Vagy inkább 
vállaljuk a szocializmus mérhetetlen áldozatát, az 
emberiség kilenctizede érdekében? ... 


[411] 


(Egy , más alkalommal a Nemzetközi 
Szocialista Ifjúság konferenciájára alig sikerült 
másfél tucatnyi részvevőt összeverbuválnia. Ezek 
mind katonaszökevények, dezertőrök voltak, és 
emiatt ellenezték a háborút. Ekkor ugyanabban a 
kávéházban töltött három napot, és Inessa meg 
Szafarov szaladgált hozzá instrukciókért. Ezen a 
konferencián lépett színre Willy.) 


Huszonhét esztendős, és találkozókat hív 
össze, valamint élére áll különböző 
szervezkedéseknek, tüntetéseknek. Már tíz éve 
hevíti őt az ifjúkori láz. Kortársai közt megtalálta 
hangját, felbátorodott, és megérezte a siker ízét. 
Hiszen hallgattak rá!... Micsoda öröm fogja el az 
embert - Lenin erre jól emlékszik -, mikor fel- 
lépdel a szónoki emelvényre, és egyre inkább 
ráirányul a figyelem, érezni kezdi, hogy igazi 
szónokká érett, küldöttnek és titkárnak választják. 
Aztán pártvezérek próbálják megnyerni 
maguknak, majd akciókat kezdenek szervezgetni 
ellene, nehogy őrá hallgassanak a szervezkedők, 
akik pedig éppen tőle és a gyújtó hatású Trockijtól 
szeretnék megtudni a csakugyan fontos dolgokat! 
Az igazságot! 


- ... A haza védelme... Ezt hirdetik ők. De 
orránál fogva vezetik a népeket az ilyen 
jelszavakkal. Es ugyanezt teszik itt Svájcban is... 


Huszonhét esztendő! Milyen lehet, ha 
gyerekként éli meg az ember anyja korai halálát: a 
mostohájától kapott ütlegek és az apjától kapott 
nyaklevesek emlékét hordozza, a kocsmában átélt 
megaláztatásokon és vendégek  kártyacsatáin 
nevelkedik. Abban a légkörben hallhatott először 
politikáról — Willy miközben mostohaanyja a 
mosóteknő fölé hajolt a szomszédban, ő pedig 
folyton csak szakadt ruhájának és másra 
méretezett cipőjének szégyenére gondolt... 
Cipészsegédként már részt vett a 
propagandamunkában, és húszéves korában 
kénytelen volt Zürichbe emigrálni, hogy 
patikáriusként vegyen részt az osztályharcokban 
is, elsajátítva egy életre tudományát... 

A skarlátszínű lámpa megvilágítja 
Münzenberg hitet árasztó, odaadó ábrázatát. 
Hegyes, előreugró álla mutatja, milyen vasakarat 
feszül ebben az emberben. Az összehúzott hegyes 
szemöldök jelzi: nyitott a forradalmi gondolatokra. 
Sok mindent sikerült máris elérnie, hála Leninnek. 


Mekkora feladatokat hajtott végre ez a 
fiatalember Lenin elgondolásai alapján, és minden 
sikerült. Ifjúsági napot szervezett a Zürichbergen, 
több mint kétezren gyűltek össze, és az 
Internacionálét énekelve, vörös zászlók alatt 
vonultak végig a városon, miközben háborúellenes 
jelszavakat kiáltoztak. Kienthalba is meghívták 
Münzenberget, és ott Leninnel együtt írta alá a 
baloldal kiáltványát. 


- ... A haza védelme a képmutatás jelszava. A 
munkások és a kisparasztok vágóhídra hurcolását 
készíti elő. 

Az esetlen Schmied, aki  Wintherthurból 
ruccant fel, értetlenkedni kezdett, miközben az 
asztal túlvégéről tekintgetett át Leninre: 


- De hát Svájc semleges, miért érintené a 
háború a mi földünket? 


-Így van, csakhogy Svájc bármelyik 
pillanatban beléphet a háborúba - válaszolja 
Lenin. 


Nobbes borostyánvégű szipkáját rágcsálja, s 
pelyhedző legény tolla alatt kandúrkellemű mosoly 
bujkál. Tekintetében megjelenik a kétely, s mintha 
már a haja is égnek állna a csodálkozástól. 


- Természetesen a haza védelmének 
megtagadása kivételes kötelezettségeket ró az 
öntudatos forradalmárra! 


(Egész életében maroknyi kisebbség vezetője 
volt Lenin, és mindig mindenkivel szemben meg 
kellett védenie az álláspontját, ami kivételes 
taktikai finomságot követelt. Iehát mindig arra 
törekedett, hogy minél többet kidobasson a 
többségi határozatból, és mégse fogadja el: vagy 
tartalmazza a mi véleményünket is az okmány, 

vagy pedig kiszállunk belőle! Ön kisebbségben 
van, miért akar diktálni, szegezték neki a kérdést. 
Mire ő: nem tárgyalunk tovább... Hiszen ez nyílt 
szakítás! Szégyen! Felháborító! 


(Így történt valamennyi konferencián, és 
sosem volt stabil többsége: előbb-utóbb 
kisebbségbe szorult.) A szél mindig balról fúj! 
Nem létezhet olyan baloldali, aki ezt figyelmen 
kívül hagyhatná. S ezért volt olyan bizonytalan 
Grimm, és ezért siettette a zimmerwaldi kon- 
ferenciát.) 


- ... Egyetlen fillért se szabad állandó 
hadseregre költeni. S e tekintetben Svájc sem 
jelenthet kivételt!... 


- Békeidőben sem? 


- Nem. Még békeidőben is a hadikölcsön ellen 
kell szavazniuk a szocialistáknak! 


(Soká nem hívták Lenint Zimmerwaldba, s ő 
már elcsüggedt, mert attól tartott, hogy Grimm 
végleg megfeledkezik róla, de nem akarta rájuk 
tukmálni magát... Végtére is milyen konferenciák 
ezek? Egy csomó szemét gyűlik össze, és azt a 
jelszót adják ki újra, hogy a békéért és az annexió 
ellen harcolnak. Ő viszont gyűlölte a szót is: 
,béke"! Ugyan már! Mellékesen titokban 
érvényesítenie sikerült befolyását, hogy a 
küldöttek közé bekerüljenek az ő emberei is. A III. 
Internacionálé magvát ők képezik majd! De 
mindössze nyolc ilyen emberre számíthat: ők 
hárman Radekkal és Zinovjevvel, aztán Platten, 
meg egy lett és három skandináv küldött. Es lám, 
ötven évvel a megalakulása után az egész II. 
Internacionálé ráfért négy kis batárra, amelyeken 
hegyi utakon fuvarozták a kocsisok a küldötteket, 
nehogy felkeltsék a hatóság figyelmét. A 
hatóságok nem is vették észre őket sem a svájci 
beutazás, sem pedig az elszállásolás idején. Csak a 
külföldi lapokból értesültek az eseményről.) 


- De mégiscsak vannak svájci sajátosságok... 


[44] 


- Semmiféle sajátosságról nem beszélhetünk! 
Svájc is imperialista ország! 


Platten hátrahőkölt, a nyílt homlok ráncolódni 
kezdett, majd a ráncok hirtelen elsimultak. A 
felvilágosulatlan ember érzelme hullámzik benne: 
ne lenne különleges a mi mákszemnyi Svájcunk?... 
Amióta szövetséget kötött a három kanton, senkit 
sem igázott le ez az ország. Ugyan már, miért ne 
kellene emlegetni a svájci sajátosságokat? De 
Platten mérhetetlen erőfeszítéssel kényszeríti 
önmagára az élenjáró eszmét, és befogadja. A 
hatalmas gyámoltalan munkáskéz tenyérrel fölfelé 
nyugszik immár az asztalon. 


(Platten nagyon hálás alany, az ő révén meg 
lehet nyerni az egész zürichi szervezetet. Csak egy 
parányi eredményt kellene  felmutatnia az 
önképzésben...) 


- Tehát mi, zimmerwaldi baloldaliak, teljesen 
egyetértünk a honvédelem jelszavának 
elutasításában? 


(Hm, ennek a mackó gyereknek viszont 
akadnak fenntartásai...) 


- Nem marad Svájc védtelen, ha elutasítjuk a 
honvédelem jelszavát? 


- Rossz a kérdés. A helyes gondolat a 
következő: vagy hagyjuk, hogy legyilkoljanak 
bennünket a nemzetközi imperialista burzsoázia 
érdekében, vagy kisebb áldozat árán sikerül itt is 
szocialista fordulatot végrehajtani. Csak és 
egyedül ezen az áron szabadíthatjuk meg a svájci 
tömegeket a drágaságtól és az éhségtől! 


(Lenin alig-alig szólalt fel Zimmerwaldban, és 
a háttérből irányította baloldali társait. E 
magatartást az erőviszonyok reális számbavétele 
diktálta. S Radek sem szólalt fel, noha szellemes, 
találékony, magabiztos szónoklatai lebilincselték 
általában a hallgatóságot. És az óvatosság ez 
alkalommal is helyesnek bizonyult. A vezér dolga, 
hogy kis csapatát rendben tartsa. Az ellenség 
ugyanis nem is mindig tekinthető ellenségnek. De 

kétszeres ellenség az, aki már csatlakozott 
hozzánk, de kitüremkedik sorainkból. A fő csapást 
mindig rájuk kell mérni! De sokkal ésszerűbb 
megelőzni az ilyen esetet, és a tanácskozások 
szünetében szűk körben helyrebillenteni a hozzánk 
közelállókat.) 


- ... Éppen ezért szégyenletes az olyan 
pacifizmus, amelynek képviselői békéről 
ábrándoznak, de ez a béke nem kapcsolódik össze 
a szocialista forradalommal... 


A mindig jókedvű, könnyelmű Radekban 
sajátos felhajtóerő működik, minden zsebét aznapi 
újságok és Íriss könyvek duzzasztják. Ha kitör a 
forradalom, azonnal, hanyatt-homlok rohanni fog. 
De kérdéses, milyen szándék mozgatja! 


(Mindig sarkában kell lenni ennek a 
himpellérnek, mert egy pillanat alatt képes átállni 
az ellenkező oldalra, elárulni bárkit. Máskor 
összezavar mindent; kibékítette Grimmet és 
Plattent, holott jobb lett volna egymásra 
haragítani őket.) 


- .. Fordulat nélkül nem lehet megszüntetni a 
háborúskodást... 


Bronszkij ellenben örökké szundikál. Mintha 
nem is lenne itt. Mégis mindig számítani lehet rá. 
Szavaz például, amikor szükség van rá. S ha arra 
lesz szükség, értelmes véleményt mond. 


(Igaz, nem valami nagyeszű fickó. De kevesen 
vagyunk, és ilyenkor mindenki használható 
valamire valamikor.) 


- ... A szocialista rendszer önmagában is 
elegendő lesz arra, hogy az emberiséget 
megmentse a háborúktól...  Nobbes mintha 
helyesel ne mindent, szeme, szája egyetértésről 
tanúskodik, a fülét se mozgatja, nem ráncolja a 
homlokát. Ráadásul a baloldaliak legjelentősebb 
lapjának a főszerkesztője, és lassan, céltudatosan 
aspirál a pártelnökségi helyek egyikére. Most 
mindenki meg akarja nyerni. 

De neki is szüksége van a többiekre. Nobbes 
pontosan tudja, hogy mindig balról fúj a szél. Ez az 
ő kis csapata, csak néhány ember, és mégis talán 
feje tetejére állítják majd az egész svájci pártot. 
Csak nehogy fölébe kerekedjenek mások. 


- .. Következetlenségre vall , ha bárki be 
akarja vetni a háború befejezésének jelszavát, de 
elutasítja a szocialista forradalmat... 


(Ekkor Lenin felpattant, és felolvasta 
Liebknechtnek a zimmerwaldi konferenciához 
címzett levelét: A polgárháború fenséges dolog. 
Bánjunk óvatosan az emberek kilenctizedével, de 
egytizedükkel le kell számolnunk. Menjünk a 
lövészárkokba, — és hirdessük a barátság 
proletárjelszavát: Katonák! Fordítsátok sajátjaitok 
ellen a fegyvert! A szuronyok korába léptünk! 
Természetesen sokat kockáztat egy semleges 
országban tartózkodó emigráns, de eddig nem 
történt baj. Zimmerwaldban viszont egy pimasz, 
aljas német, bizonyos Ledebour mégiscsak fel 
rótta az emigránsoknak a bátorságot: Önök a 
többiekkel szemben itt aláírogathatnak bármit, 
mert — nincs  — kockázatuk. Menjenek haza 
Oroszországba, és gyújtögessenek csak 
aláírásokat onnan. Hát ilyen színvonalon vannak 
az Ő érveik!) 


- ... A svájci párt következetesen ragaszkodik 
a kivételesek legalitásához, és figyelmen kívül 
hagyja a forradalmi tömegharc lehetőségét... 


A pincér a színes köcsögökkel díszített pultnál 
két hasas öreg hordóból csapolj a az aranyló sört, 
és öblös kriglikben, bordó talpas poharakban 
hordja az italt az asztalokhoz. Egy másik pincér a 
kis konyhaablaknál állva, hol sötétbarna füstölt 
hús szeleteket, hol pedig vadat, halat tálal. A 
pincércsapat jól rendezett négyesfogat: 
szervezettségre van szükség, hogy bőséges svájci 
adagokkal tömjék meg a bendőket, és ügyesen, 
jókor el is takarítsák a maradékot. Ráadásul 
minden haspók mellett aprócska tűzhely áll, ahol 
frissen ropogósra sül az adag másik fele. 

- Svájcban is végrehajtható és elkerülhetetlen 
a szocialista átalakítás. A kapitalizmus tökéletesen 
megérett, hogy sürgősen megkezdődjék a 
szocialista átépítés!... 


(Legutóbb Zimmerwaldban délben kezdték, és 
késő éjjel fejezték be az ülésezést. A baloldal 
minden kiegészítést viharos összetűzések árán ért 
el, és botrányok közepette kényszerítette ki 
különvéleményének jegyzőkönyvbe foglalását. 
Ezzel pedig észrevétlenül baloldali árnyalatot 
kapott a jegyzőkönyv. A polgárháborút és az új 
Internacionálét ugyan a jegyzőkönyv sem említi... 
De létrejött a zimmerwaldi baloldal, mégpedig 
mint a mozgalom nemzetközi szárnya, és a vezére 
Lenin lett, akit most már nem kezelhetnek holmi 
orosz szektánsként. A vezetés persze a centristák 
kezében maradt, és a konferencia nagyobb 
dicsőségére, Grimm is részt vesz benne. Így 
szerepel minden világlapban. Alig múlt harminc, 
és máris tagja az Internacionálé 
intézőbizottságának. Csak azért, mert egy követ 
fúj az opportunistákkal. Húsz éve, hogy Lenin 
Svájcban él, hol tartósan, hol átmeneti jelleggel, 
és ennek a Grimmnek korábban híre-hamva se 
volt.) 


, Lenin Willy megnyúlt, keskeny arcát figyeli. 
Ugy látszik, mintha a fiú mindennel azonosulna, de 
a lényeget még pontosabban meg kell értenie: 
hogyan hajtjuk végre, és mivel kezdjük a 
forradalmat... 


- Svájcban is feltétlenül el kell végezni az 
államosítást. Maximum... pontosabban legfeljebb 
harmincezer polgári vagyont kell kisajátítani... S 
persze kezünkbe vesszük az összes bankot. És 
Svájc proletarizálódik... 


Lenin, akinek a rőt lámpafényben jobban 
látszik megritkult vörös tonzúrája, az oszlop mellől 
sandít az embereire. Az előremeredő homlokkatlan 
alól figyelő szempár szeretné valamennyiüket 
ösztönözni, egyszersmind igyekszik képet alkotni, 
melyiknek mit sikerült eddig a fejébe verni. 

- Csak a gyakorlati tevékenység ad 
lehetőséget arra, hogy a fennálló társadalmi 
rendszer gyökereit haladéktalanul irtani kezdjük. 


Éppen ezt a lépést teszik meg a 
legnehezebben a szocialisták világszerte. Lám, 
Nobbes valósággal összegörnyed fájdalmában. 
Még a winterthuri prolinak is félreáll a szája. 
Mimiolának pedig mintha a kikeményített gallér 
szorítaná a nyakszirtjét. 


-Jó gyerek a mi Uljanovunk, csak nagyon 
szélsőséges. Ilyen balosok nemhogy Svájcban, de 
még Olaszországban sincsenek. Sehol a világon. 


Bizony nem könnyű velük... Lenin tekintete 
futva végigpásztázza őket. Már mindet megnyerte, 
de a fejüket nem sikerült még teljesen birtokba 
venni. 


5 valamennyien tartanak rettenetes 
fullánkjaitól... (Alkalmazzák a meggyőzésnek egy 
sajátos — technikáját: amikor valaminek a 
befogadása nehézségbe ütközik, még annál is 
súlyosabb dolgokat kell az emberekre zúdítani. S 
mindaz, ami addig nagyon nehéznek tűnt, nagy 
hirtelen könnyűvé válik.) 


És ekkor Lenin botladozó nyelvvel, raccsolva 
és rekedten, kissé megemelt fuldokló mellhangon, 
az asztalnál szétszórtan elhelyezkedő hat svájcira 
zúdította indulatát: 


- Utunkon azonban csak egymással szakítva, 
elkülönülve — haladhatunk tovább! Csak a 
kényeskedő kispolgár reménykedhet a svájci 
szociáldemokrácia belső békéjében. 


A hallgatók összerezzentek, majd kővé 
dermedtek. Ő pedig folytatta: 


- A burzsoázia kitenyésztette saját 
szociálsoviniszta házőrző  szelindekeit. Ugyan 
milyen egység képzelhető el ezekkel az 
emberekkel? 


(Ha pedig egyszer az előadó meghökkentette 
valamivel a közönséget, ugyanazt a helyet, 

ugyanazt a pontot kell tapogatni a, nyomkodnia, 
más és más szavakkal ismételgetnie a témát, de 
váltva, cserélgetve a szavakat. Ez a propaganda és 
az oktatás közös alapelve.) 


- Nemcsak a svájci s nemcsak az orosz 
szociáldemokrácia betegsége ez, hanem 
világszerte járványszerű a  szociáldemokraták 
körében a megbékélés émelyítő hajlama. Elveiket 
is feláldoznák a hamis egységért. Pedig egyetlen 
lépést sem tehetünk a szocializmus felé anélkül, 
hogy szervezetileg is szakítanánk a szociál- 
hazafiakkal. 


Olyannyira megdermedtek a hallgatók, hogy 
bármennyire is másképp gondolkoztak, mint az 
előadó, a tanítói csalhatatlanság ereje állt 
szemben most az osztállyal, és egy magabiztos 
tanár ellenében senkinek sincs esélye. Lenin pedig 
egyre  felajzottabban, egyre hevesebben és 
rekedtebben hajtogatta: 


- Mindent eldönt, hogy képesek vagyunk-e 
szakítani! Bűn minden engedmény. Aki meginog, 
ellensége a proletariátusnak! Az igazi forradalmár 
nem tarthat a mozgalom hasadásától. 


(Szakítani kötelező...! A mozgalmi munka 
minden szakaszán bekövetkezik egy szakítás! 
Addig kell újra és újra törésre vinni a dolgokat, 
amíg végül csak egy maroknyi csapata marad az 
embernek, de Központi Bizottsággal az élén. Es az 
sem baj, ha közepes képességű, jelentéktelen 
figurákból áll a csoport, de fogadjanak szót, 
húzzanak ugyanabba az irányba. Ebben az esetben 
kikényszeríthető bármiféle engedmény.) 


- Nemzetközi — viszonylatban tökéletesen 
megérett a helyzet a szakításra. Remek hírek 
érkeznek! A német szociáldemokraták már készek 
a különválásra. Itt az idő, hogy leszámoljunk 
Kautsky követőivel saját hazájában, majd 
világszerte. Eljött a második Internacionálé 
feloszlatásának — ideje, és hozzáfogunk a 
harmadiknak a szervezéséhez. 

(Lenin már a század kezdetén mindent 
kiszámított jó előre. Kifejtette Mi a teendő? című 
vitairatában, hogy létre kell hozni a hivatásos 
forradalmárok konspiratív csapatát. Ez az 
elgondolás lebunkózta az úgynevezett 
ökonomisták csoportját, egyszersmind szét is 
szórta őket. Ugyanígy kihúzta a talajt a ragadós- 
nyúlós mensevik elméletek alól az Egy lépés előre, 
kettő hátra című brosúra. Nem éhezett a 
hatalomra, s mégis neki kell majd átvennie a 
kormányrudat. Azok ugyanis képtelenek a 
cselekvésre, akik jelenleg a kormányt kézben 
tartják. A kihasználatlan vezetői képesség pedig, 
amellyel Lenin rendelkezik, megszikkad és ki huny. 
Ettől tart ő, s ezért képtelen megbékülni a 
helyzettel.) 


Az  — őszinte szókimondás ereje egy 
szempillantás alatt elsodort minden ellenvetést. El 
kellett fogadni: ha sikerül kettészelni pártjukat, 
ezzel beköszönt a forradalom! 


Nobbes sóbálvánnyá meredt a rémület 
gyönyörében, és mukkanni se mert. 


Platten mancsa valósággal ráfagyott a 
söröskancsó fülére. Mennyi bonyodalom vár még 
rá a forradalom rögös útján! 


Mimiola legyőzte a nyakát szorongató gallért: 
kinőtt, kitüremkedett belőle. De összeráncolt 
szemöldökkel bámult maga elé. 


Willy a megvilágosodás boldog mosolyával 
tekintett társaira, s már készen áll a cselekvésre. 
Vezetni fogja a fiatalokat, és a szónoki emelvényről 
elismétli mindazt, amit itt most hallott. Tehát 
Lenin vaskobakjával áttörte a falat. De folytatta 
még a csapat tüzelését: 


- Imperializmus című művemben egyszer s 
mindenkorra bebizonyítottam, hogy Európa 
valamennyi iparosodott országában hamarosan ki 
kell törnie a forradalomnak! 


Vannak még ketten a társaságban, akik 
szeretnének hinni Leninnek. De hogy fog ez 

végbemenni? Élnek tovább a megszokott lakásban, 
elindulnak akkor reggel az ismert házsorok között, 
és megcsinálják a forradalmat? Hogyan? Ki vezeti 
őket az ismeretlenbe? 


- Hiszen Svájcban... 


- Ugyan mi van Svájcban? Nagyszerű 
sztrájkot szerveztek a zürichiek 1912-ben. És mi 
minden történt most nyáron! Gondoljanak csak 
Willy nagyszerű tüntetésére a Bahnhofstrassén! 
Vérrel kereszteltük az embereket! 


Ez volt Willy nagy diadala: 
- Milyen rengeteg sebesültet számoltak össze! 


És nemcsak augusztus elsején tüntettek, 
hanem harmadikán is. Szolidarizálva az 
áldozatokkal. 


Megpróbálnak kibújni még az ölelésből a 
hallgatók: 


- De hát ez mégiscsak Svájc... 
k 


Neki ne hinnék el? Hiszen Lenin úgy kezel 
minden fiatalt, mintha egyívásúak lennének. 
Komolyan veszi őket, nem úgy ám, mint a most 
nagy hirtelen feltűnő vezetők, akik elhessentik 
őket maguktól, mintha éretlenek lennének. Lenin 
ennek az ellenkezőjét teszi. S aztán nem kíméli 
magát: beszélget velük, meghallgatja őket, IS" 
végkimerülésig hajlandó válaszolni minden kérdé- 
sükre, fenntartásukra. 


- De hát ez mégiscsak Svájc... 


Radek, mialatt a magyarázat tartott, kitömött 
zsebeiből kicibált két újságot, elolvasta őket, és 
átlapozott ráadásul egy könyvet is. A fejét 
csóválta, ugyan miért nem fogják fel ezek itt a 
dolgokat. 


Radek tehát pipaszárával inti a kételkedőket. 


- Lássuk, mi volt a tavalyi kongresszuson? 
Hiszen határozat született a forradalmi 

tömegmozgalmakról. És aztán mi történt? Semmi 
se történt. 


Kellett volna történnie valaminek? Nem elég 
persze elfogadtatni valamit. Határozni könnyű. 


- Aztán következett Kienthal! 


Annak a konferenciának a résztvevői közül 
öten most is ennél az asztalnál ülnek. Nobbes és 
Münzenberg is. Most öten vannak jelen, 
Kienthalban pedig a negyvenöt közül tizenketten 
álltak az ő oldalukon. Makacs következetességgel 
fenyegetőztek Lenin hívei, hogy szétrobbantják a 
konferenciát, elhagyják az üléstermet. A többség 
megadta magát a kisebbségnek, és ők balra, 
mindig csak bal felé tolakodtak, nyomultak, esze- 
rint alakítva a határozat szövegét: csak akkor lesz 
béke, ha a proletariátus veszi kézbe a politikai 
hatalmat. 


Minden stimmel. A határozat azonban kevés... 
- De hát itt Svájcban... 


Mekkora türelem kell, hogy az embert ezek a 
fafejűek ki ne borítsák! A gátlástalan szókimondás 
újabb rohama már hangrobbanások közben, de 
selymes-rekedt intonációval jut el a hallgatókhoz. 


- Van-e tudomásuk maguknak arról, hogy 
Svájc a világ legforradalmibb országa?! !! 


Hogy van ez? Mindenkit, aki ott ült a lócán, a 
szónok belesodort a hangörvénybe. Sodródtak a 
söröskriglik, a tányérok, az evőeszközök, 
megrezzent az oszlopon függő lámpa. Nobbes, 
mielőtt kiejtette volna döbbenetében a szipkát, 
kénytelen volt alaposan belekapaszkodni... 


(Ő azonban látott... Látta a közeli jövő zürichi 
barikádjait. Bizonyára nem a Bahnhofstrassén, 
nem a banknegyedben állnak majd a barikádok, 
hanem a munkáskerületekben valahol, például a 
népháznál, a Helvécia tér tájékán!) 

Szikrázó mongol szempár hevítette a 
hallgatóságot. Lenin hangjából immár eltűnt a 
nedves lágy árnyalat: metsző volt, akár a kalmük 


[53] 


szablya (noha  csorbították a szónok torz 
felhangjai). 


- Svájc ugyanis az egyetlen olyan ország, ahol 
otthon vannak a katonák, s maguk mellett őrzik a 
fegyvereket és a töltényeket... 


No és!? 


- Tudják-e önök, mit jelent voltaképpen a 
forradalom? A forradalom a bankok elfoglalása! A 
forradalomban meg kell szállni a vasútállomásokat 
és valamennyi postát, ahol távíró működik! A nagy 
gyárakat! Ennyi az egész, és máris győzött a 
forradalom! És mi kell hozzá? Csak fegyver! 
Fegyver pedig van! 


Mi mindent hallott Fritz Platten ettől az 
embertől. 


Sorsát, végzetét jósolta meg! A vér 
megfagyott az ereiben... Lenin most már nem 
meggyőzni próbálta hallgatóit, hanem kemény 
követelményeket állított, fenyegette a 
szófogadatlanokat, és ösztökélte a léha tökfilkókat. 


- Mire méltóztatnak várni? Mi kell még?! 
Eljött az idő, amikor követelni kell. 


Most pedig improvizáció következett. Egy-egy 
mondat között gondolati szüneteket tartott, és 
igyekezett a hallgatók gondolataiba hatolni. 
Hangja azonban végig egyenletes maradt. 


- A tiszteket a nép választja ki. Már száz 
embernek joga van katonai kiképzésének 
megszervezésére! A kincstár köteles fedezni az 
instruktorok dotálását! Es éppen Svájc polgári 
szabadságjogrendszere és hatékony 
demokratizmusa teremti meg a forradalom 
kivételes lehetőségét. 


Az asztalra támaszkodó Lenin szárnyaszegett 
madárra emlékeztetett, amely azonban egyszer 
még, innen e vendéglő kicsiny helyiségéből 
kiröppenve, magasba emelkedik.  Kiterjeszti 
szárnyát az ötszögletű, zárt középkori terecske 
fölé, amely maga se sokkal nagyobb egy jókora 

teremnél; majd spirálrepülésben elszáll a szökőkút 
harcost formázó komikus zászlós figurája és a 
kiszögellő  balkonok között. A  suszterpulton 
kopácsoló két csizmadia falfreskója mellett a 
harmadik emelet szintjére emelkedik; egy 
szárnycsapással még feljebb szárnyal, és az ötödik 
emeleti oromzatot borító címerek magasságából a 
zürichi óváros  cseréptetői majd a hegyi 
vendégházak fölé húzva tűnik el a városból örökre, 
hogy végül komótosan maga mögött hagyja e 
cicomás lakáj köztársaságot. 


- Késlekedés nélkül meg kell kezdeni a 
propagandát a hadseregben. A katonáknak és a 
behívott — fiataloknak türelmesen meg kell 
magyarázni, hogy törvényes és elkerülhetetlen a 
fegyverhasználat, ha egyszer le akarják dobni a 
rabigát. És röpcédulákon kell hirdetni, hogy 
szocialista fordulatra lesz szükség Svájcban. 


(Egy útlevelétől megfosztott külföldi bizony 
meglehetős hebehurgyaságot követ el, ha efféle 
tanácsokat osztogat. De az egy a tízhez arányú 
kockázat nélkül elképzelhetetlen a győzelem.) 


- Most azonnal kezünkbe kell venni az 
irányítást a munkásosztály valamennyi 
szövetségében! A parlamenti pártok képviselőitől 
követelni kell, hogy nyilvánosan hirdessék meg a 
szocialista forradalmat. És a gyárak, valamint a 
földbirtokok kényszer-kisajátítását. 


Lássunk neki, és egyszerűen vegyük el az 
emberek vagyonát? Akkor is, ha nincs rá törvény? 
De a tenyerestalpas svájciaknak nincs idejük az 
összekacsintásra, mert Lenin máris folytatja. 


- Lehetővé kell tenni minden külföldi azonnali 
honosítását, mert ez a lépés szolgálja a forradalmi 
erők gyarapítását. Ha pedig a kormány bármilyen 
csekély készséget mutatna, hogy csatlakozik a 
háborúhoz, illegális munkásszervezeteket kell 
létrehozni! Háború esetén... 


A tettre kész, bátor ifjúsági vezetők, 
Münzenberg és Mimiola már folytatja: 

- Megtagadjuk a katonai szolgálatot! 


(Mellesleg, , a svájci törvény védi a 
katonaszökevény Radekot és Münzenberget: nem 
lehet kiadni őket Németországnak vagy az 
Osztrák-Magyar Monarchiának.) 


Hiszen ezek az égvilágon semmit nem 
értenek! Lenin kedélyesen elmosolyodik. 
Tehetetlennek érzi magát ezzel az értetlenséggel 
szemben: még primitívebben kell magyarázgatni, 
úgy, hogy akár a kék szökőkútoszlop felett 
rabszolga-igyekezettel  kopácsoló suszterok is 
felfogják. Szálljunk tehát a vendéglő 
mélyrétegeibe: 


- Eszünk ágába ne jusson, hogy bárki 
ilyesmire  vetemedjék! Maguk semmit nem 
értenek?! Svájcban a szolgálat megtagadása 
különösen hibás taktika lenne. Ha fegyvert 
osztanak, elfogadjuk! Meghirdetjük ugyan a 
leszerelést, de meg kell őrizni a fegyvert! 


- Talpig vasban vonulunk az utcára!... 
Egyetlen órára se szabad lemondani a 
polgárháborúról! Sztrájkoljunk és vonuljunk fel! 
Szervezzünk munkásosztagokat! És robbantsuk ki 
a fegyveres felkelést!!! 


Mintha főbe kólintották volna, tántorog, 
értetlenkedik a magas homlokú Platten. 


- De az általános háborúskodás közepette 
eltűrik-e, hogy forradalom törjön ki Svájcban? 
Talán be is avatkoznak... 


Az ilyesfajta közbeszólás sarkallja igazán 
termékeny ötletekre Lenint: előveszi Svájc 
kiválasztottságának elméletét. 


- Hát ez aztán remek kérdés! Gondoljuk meg, 
egész Európa harcol, ugyanakkor Svájcban 
barikádokat állítanak! Svájcban kitör a 
forradalom. Svájcban három fontos európai 
nyelvet használnak! Tehát három nyelven három 
irányban átömlik a forradalom Európába. A 
forradalmi elemek szövetsége terjeszkedik, és 
átfogja Európa egész proletariátusát! Azonnal 

felébred — az  osztályszolidaritás  — mindhárom 
szomszédos országban. Ha valaki beavatkozna, a 
forradalom átterjedne egész Európára. Hát kérem, 
ezért Svájc a világforradalom központja 
manapság!!! 


A vörös láng megpörkölte a Kugliklub minden 
tagját, mindenkit más és más mértékben. A 
rombuszfejű Münzenberg például elszánt arccal 
meredt a tűzbe. A puhány Nobbesnak viszont 
alaposan  aláfűtöttek.  Mimiola már tépdesi 
magáról a keménygallért, és vezetné szenvedélyes 
olasz barátait tűzön-vízen, romokon át. Bronszkij, 
készen állna a harcra. Radek izeg-mozog, ajkát 
nyaldossa, szemét dülleszti: ha így lesz, ez jó 
balhé, amitől tűzbe jön az ember. 


(A Kugliklub bizony már a III. Internacionálé 
magzata...) 


- Maguk pedig a svájci proletariátus legjavát 
képezik! 


Egy kész határozattervezet pedig már Radek 
belső zsebében várja a másnap esedékes svájci 
pártkongresszust. Az lenne az igazi, ha Nobbes 
ráütné a pecsétet... 


Hm, hm... 
Vajon ki terjeszti be a kongresszuson? 


Hm, hm... 
evő 


A vendéglő korán zárt, és a társaság hamar 
szétszéledt. 


A Stüssihof teret megvilágította három lámpa, 
s fény áradt a házak ablakaiból, tehát egy 
táblácskára írt szövegről bárki elolvashatta, hogy 
1443-ban Stüssi polgármester a tér közelében 
vívott csatában hunyt el. Családi háza azonban 
hatvan esztendővel túlélte a háború viharát. 
Következésképpen Stüssi volt az a komikus, kék 
harisnyás svájci páncélos vitéz, aki őrizte e 
szökőkutat. Vékony sugárban csurgott a víz a kék 

medencébe. Hideg, száraz idő volt, az évszaknak 
megfelelően. 


Mielőtt szétszéledtek volna, a társaság az 
apró folyami kavicsokkal kikövezett téren vitatta 
egy ideig a hallottakat. A tér zártnak, zsákutcás 
jellegűnek látszott. De aki ismerte a környéket, 
egykettőre átvághatott a tópartra, a keskeny lejtős 
közökön át. Így tett a  Kugliklub tagjainak 
többsége. Mások a Franciskánus söröző mellett 
tartottak kifelé a térről. Willy tanítójukat kísérte a 
túlsarkon lévő Voltaire kabaré irányában. Azon a 
környéken egész éjjel járta az utcát a bohémhad, 
és egy sarokkal odébb, a keskeny járdákon kósza 
prostituáltak próbálták megkörnyékezni őket. A 
kabarétól lépcsős kaptató vezetett felfelé, amelyet 
csak egy vén vasoszlopra erősített lámpa világított 
meg. Széttárt karral az ember majdhogynem 
elérte mindkét falat, itt lépkedtek meredeken 
kettesben, egymás mellett a csendes utcán, 
amelynek csendjét csak Lenin vasalt cipősarkának 
kopogása verte föl. Az Alpokban tett séták végett 
patkoltatta meg a bakancsot. 


Willy szerette volna, ha ráragad még némi 
magabiztosság tanítójáról. Emlékezett persze a 
Bahnhofstrassén vívott utcai ütközetre. De a 
csatározás nyomait elseperték, a vért lemosták az 
aszfaltról, ismét ugyanúgy. csillogtak-villogtak a 
kirakatok, és ugyanaz a kispolgári népség koptatta 
a járdát. A munkások pedig megint a puhagerincű 
vezérek szavára hallgattak. 


- De még nem készült fel a nép... 


A meredeken emelkedő mellékutca éles 
fordulójában egy ablakból rájuk eső fénynyaláb 
gyengén megvilágította a sötét sapkás alakot, aki 
suttogva, de  pengeéles hangon magyarázta 
társának: 


- Az úgynevezett nép természetesen 
felkészületlen. De ez nem jelenti azt, hogy jogunk 
lenne halasztani a dolgok elindítását. 

Willy persze jólesően emlékezett rá, mekkora 
szónoki sikere volt annak idején, és nem felejtette 
el az ifjú tüntetők jajkiáltásait; de az ember már 
csak ilyen, folyvást felesel: 


- Mi csak szerény kisebbséget alkotunk. 


A másik azonban most itt a sötétben kimondta 
azt, amit a Kugliklubban a válogatott legényeknek 
sem kötött az orrára: 


- A többség mindig ostoba, s nem hihetjük, 
hogy megokosodik egyszer. A döntésre érett 
kisebbségnek kell mindig vállalkoznia cselekvésre. 
Aztán belőlünk lesz a többség. 


Másnap reggel megnyílt a kongresszus a 
Limmat túlpartján lévő Kereskedőházban, és Lenin 
mint egy külföldi testvérpárt vezére, már a 
tanácskozás első reggelén szót kapott, és 
üdvözölte a résztvevőket... Ugyanezt tette Radek, 
aki a lengyel szocdemeket képviselte... Két 
felszólaló a mi oldalunkról, egy a másikról. 


Az első ülésre még nem érkezett meg az 
összes küldött, tehát nem telt meg a terem; a 
hallgatók száma alig múlta felül az előadókét. 
(Leninnek nem volt tapasztalata, hogyan kell 
megszólítania a tömeget, és mit jelent ezer ember 
előtt szónokolni: később egy pétervári gyűlésen 
cserbenhagyta a nyelve.) 


Tehát ahogy a szónoki emelvényre lépett, 
rögtön megérezte, hogy itt nagyon óvatosan kell 
fogalmaznia. Akárcsak Zimmerwaldban vagy 
Kienthalban, tartózkodott a leglényegesebb dolgok 
kifejtésétől. Eppen ellenkezőleg, 
meggyőződésének hevét a hozzá hasonlóképpen 
gondolkodók zárt üléseire tartogatta. Itt ter- 
mészetesen . nem  bujtogatott a kormány 
megdöntésére, bankok kisajátítására. E formálisan 
szociáldemokrata, de lényegét tekintve burzsoá 
hallgatóság előtt, melyet felfuvalkodott svájciak 
alkottak, Lenin megsejtette, hogy ezek őt nem 
fogadják el, sem most, sem pedig később. Tehát 
nem sok üzenete lehet részükre. 

Sőt annak sincs értelme, hogy emlékeztesse 
őket tavalyi, meglehetős en forradalmi hangvételű 
határozatukra, hiszen már kezdetben elronthat 
mindent. 


Az üdvözlet bizony nagyon kurtára sikeredett 
volna, ha történetesen Lenin nem merül bele az 
Adler-gyilkosság ügyébe. Háborús időben lelőtték 
az osztrák kormány elnökét! Ez a merénylet 
tárgyalták az esetet, és maga Lenin is 
megpróbálta értékelni. Tehát kutatni kezdte a 
körülményeket: milyen hatás alatt történt a 
gyilkosság (nem volt-e orosz szociálforradalmár a 
merénylő felesége?). S minthogy titkos nyomozása 
hozzájárulhatott a kérdés alaposabb feltárásához 
(bár ez örök vita), nem egészen a helyzethez illő 
módon, Lenin a felszólalás felét a terrornak 
szentelte... Kijelentette, hogy rokonszenvezik azzal 
az üdvözlettel, amelyet az olasz központi bizottság 
a terrorcselekmény elkövetőjének küldött, mert 
úgy értelmezi, hogy ezzel a gesztussal az olaszok 
jelezni kívánják, hogy a szociáldemokratáknak fel 
kell adniuk opportunista taktikájukat. Ezek után 
Lenin alaposan megindokolta, miért vitatják az 
orosz bolsevikok az egyéni terrort. Ennek oka, 
jelezte a szónok, hogy a terrort csak a tömegek 
gyakorolhatják. 


A svájciak azonban naphosszat zabáltak, 
böfögtek és söröztek - nehéz megérteni a lelküket. 


De végül is nem csak!... A szombati ülés 
pompásan sikerült... felcsillantotta a reményt. A 
többség megtapsolta Plattent, és az őszbe 
csavarodott 75 esztendős Greilich papa tréfával 
ütötte el, hogy új kedvencei akadtak a pártnak. 
(Hát még mi lesz akkor, ha sikerül az utolsó svájci 
szitok-átokkal téged föld alá küldeni mert bizony 
felkötünk az első fára, ha mienk lesz a hatalom!) 
Kezdtek lám jóra fordulni a dolgok. És mint egy 
vén harci mén a csatazajban, Lenin új erőre 
kapott. A szemfüles  Nobbes hajlandónak 
mutatkozott a  Kugliklubban megfogalmazott 
(Radek-féle) indítvány beterjesztésére, miszerint a 

kongresszusnak csatlakoznia kellene a kienthali 
határozathoz. (A tompa agyú svájciak képesek a 
divatot követve szavazni, miután a határozatok 
lényegének megértésére viszont képtelenek, aztán 
annál nehezebb lesz kibújniuk a csapdából, orrba 
lehet vágni őket saját határozatukkal. Kap majd a 
fejére Grimm is! Jelentéktelen ügy? Nem! Eppen 
ellenkezőleg: ezen az úton halad előre a 
történelem: a kisebbség kényszeríti ki az egyik 
határozatot a másik után, és nyomul mindig bal 
felé, mindig bal felé.) 


A következő lépés: szombat estére a Kugliklub 
szándékának megfelelően, titkos külön 
tanácskozásra összejött (egyéni meghívás alapján) 
a kongresszus valamennyi fiatal küldötte. Nem a 
kongresszusi épület volt a helyszín, hanem egy 
magánház. Abból indultak ki a szervezők, hogy az 
ifjúság — mindig hajlik balos elképzelések 
elfogadására. A terv nagyon egyszerű volt: 
dolgozzanak ki együtt határozatot (ennek előzetes 
tervét már Radek elkészítette, s magával is hozta). 
Ezt a fiatalok vasárnap maguktól terjesztik be a 
kongresszuson, és el fogják fogadtatni. 


A fiatalok külön tanácskozásán természetesen 
Willy elnökölt, aki ifjúsági vezető lévén, sajátos 
jogkörrel rendelkezett: szabad keze volt, hogy 
azoknak adjon szót, akiknek akart; és kihasználta 
érces hangját meg a kócos hajfürtök vonzerejét. A 
bepomádézott Radek állt mellette, s harciasan 
villogtatva pápaszemét, ismertette a 
határozattervezetet. Válaszolt a kérdésekre és 
alkalmas magyarázatot is adott (Radek szónoknak 
sem rossz, tollának értéke pedig 
felbecsülhetetlen). Lenin szeretett elvegyülni a 
fiatalok között, most is leült melléjük, és 
figyelmesen hallgatta őket. 


Jól is ment volna minden: a fiatalok hajlottak 
az orosz-lengyel elvtárs szavára, és egyetértettek 
vele. 


Tehát jól haladt volna, de közbejött egy 
nagyon kínos esemény. Ugyanis figyelmen kívül 

hagytak egy lényeges körülményt: elmulasztották 
bezárni az ajtót. S a nyitott ajtón át utat talált két 
pletykafészek. Bizonyos alattomos nőszemélyekre 
ügyet se vetettek a rendezők. Egyikük, Block 
asszony magának Grimmnek volt a barátnője, a 
másik pedig Gyimka Szmidovics Martovnak. Ha 
pedig már belül voltak, nem  lehetetett 
kiakolbólítani őket, mert zajt csapnak, és kitör a 
botrány. Az egész gyűlés viszont nem települhet át 
másik helyiségbe. Az asszonyok pedig 
észrevehették, hogy Radek a fő szónok, és 
természetesen rájöttek, hogy a svájci kongresszus 
határozatát oroszok diktálják. 


Micsoda ördögi bosszú! Milyen rettentő 
balszerencse! A mihaszna asszonynép 
nyomorúságos intrikája! Magától értetődik, hogy 
tüstént mindent megsúgtak Grimmnek. Ez a 
pimasz sakál, ez a címere s ökör pedig be is vette 
mindazt, amit az asszonyok összehordtak. Lapja, a 
Berner Tagwacht alaposan megkeverte a mérget 
és fullánkos szemrehányásokat tálalt fel az 
olvasóknak, akiknek 99 százaléka egyáltalán nem 
értette, mit akar az a néhány idegen, aki saját 
szemüvegén át nézi a munkásmozgalmat és 
teljesen közönyös Svájc ügyei iránt. Az effélék 
türelmetlenségükben képesek lennének 
mesterségesen kirobbantani nálunk egy 
forradalmat. 


Ez aztán a cselszövés! A zavarosban halászók 
nagy fogása, Ez aztán a munkásvezér... 


A kongresszus szabályosan kikacagta a 
Nobbes-féle határozattervezetet, amelyben azt 
indítványozta, hogy a szociáldemokraták csak 
olyan képviselőjelölteknek szavazzanak bizalmat, 
akik elleneznék a haza védelmét. Greilichnek 
földerült a képe: ha ilyen képviselőket küldünk 
majd a parlamentbe, a felbuzdult állapot miatt 
egykettőre leütött bábuk lehetnek a tekepályán. 


A kongresszus pedig hahotázott. 


A kienthali határozat áttekintése ugyancsak 
halasztást szenvedett, egészen 1917 februárjáig. 

Micsoda sorstragédia! Mekkora erőt fektettek 
be, hány estét szántak előkészítésre, meggyőzésre, 
a dolgok megvilágítására! Mennyi forradalmi 
robbanóanyagot pazaroltak el! S nem lett semmi 
eredménye: az unalom, I butaság, az 
opportunizmus tarol. Szürke padláspor szállong a 
levegőben, és az áporodott Svájc továbbra is 
szenvedni fog a kispolgári  szűkagyúság 
bacilusaitól. 


Ál a burzsoá rend, nem sikerült 
szétrobbantani... 


Uljanovék a helyi és a városi könyvtár közt 
félúton laktak, bár a  Zentralstelle, a 
társadalompolitikai irodalom lelőhelye egy kicsit 
távolabb esett. Ám Iljics bármelyik könyvtárat 
elérte öt-hét perc alatt. Kilenckor nyitott mind a 
három. Ezen a napon mégis nyolc óra után húsz 
perccel mehetnékje támadt Iljicsnek. Lehetetlen, 
megalázó szerepbe kényszerült: menekülni volt 
kénytelen hazulról, megfutamította Zemljacska 
szakadt külsejű, borzas unokaöccse. Önuralomra 
volt szüksége, nehogy teljesen kihozza sodrából a 
fiatalember. Pedig kár lett volna annyira 
begerjedni az unokaöccs pimaszságai miatt, hogy 
ezért egy napot elveszítsen. 


Persze miután lecsillapodott és aludt egyet az 
ügyre, tárgyilagosan mérlegelhette, hogy mindig 
voltak és lesznek hasonló figurák a forradalmi 
mozgalomban. E zavaros tekintetű, fésületlen, 
éretlen fiatalemberek határozott véleményt 
szoktak nyilvánítani mindenről, Mindig éhesek, 
egy vasuk sincs, pedig kaphatnának megbízást 
másolásra, Zürichben mindig akad munka, de 
senkinek sincs ínyére. 


Lám mennyi izgalmat okozott Leninnek az 
elveszett Imperializmus kézirat. Az ilyen fickók 
persze írni se tudnak formásan, olvashatóan. 
Mégis rögtön szerkesztők akarnak lenni! Az éhség 

tartja őket állandó izgalmi állapotban; szeretnének 
valahogy jóllakni, mégpedig ingyen. 


Uljanovék költségvetését azonban bármiféle 
fölösleges kiadás romba döntheti: akár két tojás és 
négy szelet kenyér is. Éppen ezért ebédidőben 
távol tartották Zemljacska unokaöccsét. Ó pedig 
újabban a kora reggeli órákra  időzítette 
látogatásait, nevetséges ürügyeket keresve: 
könyveket, újságokat szokott kölcsönkérni, máskor 
meg visszahoz valamit, mégpedig jól kiszámítva, 
mikor reggelizik az Uljanov házaspár. (Most elme- 
nőben tanácsolta éppen Vlagyimir Iljics Nágyának, 
ne kínálja semmivel a látogatót, hátha elszokik a 
háztól.) Hagyján lenne, ha egy szolid reggelivel 
megelégedne... De ez a fiatalember illendőségből 
szüntelen bizonygatja, mennyire hálás, és 
Uljanovékra fröccsenti viseltes elgondolásait, elvi 
kérdéseket óhajt megvitatni, mégpedig agresszív 
nagyképűséggel és tudálékosan. 


E fensőbbségesen mosolygó tejfelesszájú 
kamasz émelyítő vizitjei már hajnalban el szokták 
rontani Vlagyimir Iljics egész napját. Minden 
váratlan esemény kizökkentette őt a normális 
kerékvágásból, akadályozta a munkában. És 
persze leginkább egy-egy alkalmatlan időben 
érkező vendég volt terhére. Különösen idegesítette 
Iljicset, ha egy konferenciától, egy brosúrától vagy 
egy fontos pártbéli ellenféllel folytatott vitától 
vonta el egy locsi-fecsi, aki képtelen mérlegelni 
szavainak súlyát. 


Az emigránsok alaposan számon tartották 
ugyan minden garasukat, de nem érezték 
tékozlásnak egy-egy nap elvesztegetését. Lenin 
viszont belebetegedett minden elfecsérelt órába. Ő 
még a hasznos találkozásokra, beszélgetésekre, 
tehát az értelmes ügyekre is sajnálta az időt, 
legalábbis ha váratlanul érte. 


De az emigrációs életet szigorú illemkódex 
szabályozza, és soha senki sem védi meg a 
politikust az efféle vendégtől; tilos ajtót mutatni 
neki, vagy pláne az orra előtt becsapni a kaput: 

tüstént terjedni kezd a pletyka, ami kikezdi az 
ember jó hírét. Azt rebesgetik majd róla, hogy 
fenn hordja az orrát, földesúri vagy patrícius 
szokásai vannak, vezérnek képzeli magát, és 
diktatúrára tör. 


Darázsfészek az emigráció, nyüzsögnek és 
zümmögnek benne a lakók. Nemcsak fogadni illik 
tehát a ripőköket, hanem még munkával is el kell 
látni őket, ha már egyszer idemenekültek 
Oroszországból (Szibériából igazán nem nagy 
tudomány kijutni, és mindenki külföldre menekül). 
Aztán alig telik el egy esztendő, s a címeres 
barmok is elhelyezkednek a  folyóiratoknál, 
anélkül, hogy akár egyszer is bármit közöltek 
volna tőlük. 


Itt van például ez a Zsenyecska Bosch nevű 
született bajkeverő. Nincs semmi dolga errefelé, 
régóta készül haza Oroszországba, mégse szánja 
rá magát. Mert kieszel valamit valakiknek, hogy 
neki is kieszeljenek mások valamit. Ez a 
kieszelősdi az emigráns élet rákfenéje. 


Természetesen, ha kitör majd a forradalom, 
annak árjában minden kamasznak és Íruskának 
akad majd dolga. Valamennyien 
nélkülözhetetlenné teszik majd magukat, sőt hiány 
lesz a hozzájuk hasonlókból. De amíg ki nem tör a 
forradalom, nincsen számukra hely, fojtogatja vala- 
mennyiüket az ínség, és az éhes kölykök előbb- 
utóbb az ember agyára mennek. 


Kimerítő állapot. És mióta tart? Csakugyan 
kilenc éve lenne már, hogy  kiszöktek 
Oroszországból, a vereségből? És tizenhat 
esztendeje, hogy első ízben tűzött össze 
Plehanovval? Huszonegy év telt volna el azóta, 
hogy lebuktak egy dilettáns akció után 
Pétervárott? 


Elcsigázza Lenint a tehetetlenség. Hiszen 
minden izma kész cselekvésre - hegyeket, 
földrészeket mozgatna. Mennyi minden gyűlt 
össze ezekben az években, és nem használhatja 
föl; nem hosszabbíthatja meg kinyúló ujjait; nem 

kapcsolja össze semmi elkanászodott embereivel. 
Ezek már a pártnak sem engedelmeskednek, 
határozatlanul  szédelegnek, keringenek, nem 
vezérli őket iránytű. 


Nem csoda, hiszen egyedül ő tudja, merre van 
a helyes irány! És túl sok energiát kénytelen így 
féltucatnyi svájci fiatalember meggyőzésére 
vesztegetni a klubban. Persze még jó, ha akad, 
akivel vesződhet, hiszen egy időben csak két 
svájci, két német, egy lengyel, egy zsidó meg egy 
orosz jelent meg a gyűléseken, ahol viccmeséléssel 
szórakoztak, Borzadály fogja el: mintha pigmeusok 
közt tengetné az életét. Igazán ideje lenne véget 
vetni a játéknak! 


Vlagyimir Iljics leért a rakpartra, s ébredezni 
kezdett benne a remény, hogy nem köszön rá 
szembe jövet az unokaöccs, és már koncentrálnia 
se kellett. Szürke felhők gomolyogtak, 
elhomályosították a napot, de szakadozott fehér 
szélükön átszivárgott a szűrt fény. 


sk 


Zürich sétálóutcáján hatalmas kirakatok 
bámulták a járókelőket: a semmittevés, a bársony 
és a selyem pompája áradt. Ékszerek, parfümök, 
drága fehérneműk és ruhák bő kínálata hirdette, 
hogy e köztársaság nem ismeri a szegénységet; 
kihívóan dicsekedett gazdagságával, amelyet 
megkímélt a háború. 


Lenin megvetéssel hagyta maga mögött ezt az 
önmagából kifordult aranyos, selymes világot. 
Gyűlölte a luxust, és ennél is jobban azokat, akik 
kedvüket lelik benne... 


Kivárta, amíg elhaladt előtte a villamos. Egy 
kutya futott át a jármű előtt. Lenin pedig átvágva 
az úttesten, a folyópartra kanyarodott, és a 
Limmat mentén sétált tovább. A Fraumünster 
hídnál kivárta, amíg elhalad mellette néhány autó 
meg egy hátitáskás biciklista, s máris ott termett a 
városi könyvtárnál. Bement volna tüstént, de zárva 
volt a kapu. Körbe akarta járni a könyvtárépületet, 

de nem vezetett ösvény a folyópartra. A könyvtár 
az egykori VÍzitemplom épületét foglalta el ablakai 
a Limmatra néztek. Négyszáz esztendeje, hogy a 
rettenthetetlen Zwingli elkobozta a papoktól, és 
kisajátította polgári célra. 


Egy elrekvirált templom előtt állt tehát Lenin, 
és egyetértően szemlélte a fekete márvány 
talapzatra helyezett turcsi orrú figurákat, akik 
könyvet tartottak a kezükben, és a lábuk közé 
helyezett kardokra támaszkodtak. Igaz, ezek a 
szoborkezek Bibliát szorongattak, mégis 
példaértékűnek tartotta a szocialisták számára is 
Lenin ezt a 16. századi tántoríthatatlan erélyt. 
Könyv és kard pompás egységet alkot - az utóbbi 
folytatását jelenti az elsőnek. 


Clausewitz szerint a politikának ez a lényege: 
végül karddal kell a tollat felváltani. Minden 
politika háborúhoz vezet, és csakis ebben rejlik az 
értéke. 


A folyó felől hűvös levegő érkezett, és 
nedvességet hozott. Azt mondják, sosem fagy be a 
Limmat. 


Minden mindennel összefügg valahogy; 
Oroszország maga a tél, és az emigráció Leninnek 
az orosz tél hiányát jelentette. Most áthajolt a rács 
felett. A kiszélesedő  folyótorkolat mindkét 
partfalához hajókat, csónakokat kötöttek ki. 
Inogtak az árbocok a szélben, ringatóztak a 
ponyvával letakart ladikok, némelyiken lakókabin 
volt... 


Keszkula bejelentette, hogy a Központi 
Bizottság egyik bizalmi embere ellopta a brosúrák 
kiadására szánt pénzt, és e szörnyűség miatt most 
újabb összegekre lesz szükség. 


Sötét a víz, de áttetsző, a fenéken pedig 
szürke kövek láthatók... 


Clausewitz szerint három tényezője van a 
háborúnak. Higgadt döntésre a kormány hivatott, 
szellemi — szabadsággal csak a hadvezér 
rendelkezik, a nép pedig gyűlöl. 

A járda akkurátusan lerakott macskaköveire 
ráragadtak a falevelek. (Szándékosan nem söprik 
le őket.) Némely fáról azonban még tobozok 
lógtak... 


Iszonyatosan drágul minden, hamarosan nem 
lesz megélhetésük. Ami pedig a legnagyobb baj, 
egyre többe kerül a papír. Sljapnyikov képtelen 
pénzt kicsikarni Gorkijból és Boncs-Brujevicsből. 
Akár harapófogóval is ki kellene szedni belőlük. 
Muszáj fizetniök. Minél többet, annál jobb... 


Anyja mindig kisegítette Vlagyimir Iljicset. 
Nem szűkölködött külföldi útjain, sem Pétervárott. 
Futotta a családi költségvetésből, és nem kellett a 
megélhetéssel törődnie. Normálisan étkezett a 
börtönben is, átvészelte a fegyencélet nehézségeit, 
és — a  toloncházakkal, szerencséjére, nem 
ismerkedett meg. Az emigrációból is volt kihez 
fordulnia. Édesanyja csodálatos módon segített. 
Most azonban, hogy elment, kiapadt az utolsó 
forrás... 


Fehér fejű fekete kacsák ringatóztak a folyón. 
Aztán nagy hirtelen fölröppentek, szétspriccelve 
maguk körül a vizet. A madárcsapat áthúzott a 
folyó felett, majd újra lebegni kezdett a víztükrön. 
Méltóságteljesen szelték a habokat, majd ismét 
megfordultak... 


Clausewitz pontos jellemzést adott a háborúk 
általános természetéről, mégsem értheti meg az 
ember egykönnyen a mostani háború jellegét. Es 
még kevésbé azt a háborút, amely ezután 
következik. 


Talán nem kéne megadni a tartozást a 
svédeknek. Sljapnyikov célozhatna rá, végtére is ő 
Oroszország képviselője, egyszerűbb, ha ő közli... 


A hivatásos forradalmárt pedig meg kellene 
szabadítani a megélhetéssel való foglalatoskodás 
nyomasztó gondjától. Legalább szolid pártdiétával 
lássa el a pártkassza hosszú távon a Központi 
Bizottság fontos tagjait... 

Polgárasszonyok a kacsáknak kenyérmorzsát 
szórtak a nagy hídról. A madarak sebtében 
csapatba rendeződtek, majd csatlakoztak hozzájuk 
a zöld fejű, sárgacsőrű meg galambszürke récék 
is. 


A párt évkönyveinek megjelentetése 
érdekében egyesíteni kéne anarchisták blokkját az 
okistákkal, — akik Gorkij köré tömörülnek, 
intrikáinak, és keresztbe tesznek a pártnak... 


Néhány kacsa röpködött a folyó felett, 
fogócskáztak, kergetőztek. lábukkal, szárnyukkal 
csapdosták a vizet... 


Erre a jellemtelen ősbölény Gorkijra szorul 
most Lenin. Megalázó helyzetbe került; kénytelen 
engesztelgetni: elhagyja a 5 Kautsky ellen 
fogalmazott vádiratot. Hízelegnie kell Gorkijnak, 
és eközben kiirtani a készülő könyvből a fontos és 
kedvére való fricskákat. 


De jó lenne végre evezni, kormányozni a 
hajót, hiszen már a vízre szállás idejét érzi Lenin. 
De egyetlen gyűlést se tartottak még, ehelyett 
fecsegéssel töltik az időt, és aligha változik a 
helyzet tavaszig. 


Ugyan mi mást tehetne Lenin? Kószál a 
hegyekben, csúcsokra kapaszkodik, és hosszú 
sétákat tesz Zürichben, mert csillapítania kell a 
benne rejlő feszültséget... De még maradt tartalék 
az iszákjában, és eljön még az ideje a 
kormányzásnak is. 


Régi gondjaihoz most egy új társult: a nyáron 
elküldött Imperializmus című brosúra elveszett, és 
ez nem hagyja nyugodni. Ialány, miért nem lehet a 
felelős postahivatalokban végére járni, hol tűnt el 
a kézirat! Megvadult az angol cenzúra, és nincs 
szégyenérzet a franciában sem... Végtére is nincs 
ok pánikra: nyilvánvaló, hogy nem tucatemigráns 
az Imperializmus brosúra szerzője, amilyenek 
csapatostul gyülekeznek errefelé, s senkinek sem 
szúrnak szemet. Már Lenin nyomába eredtek 
volna a kopók? Követné most is valaki a sétányon? 

Ugyan ki, mi védené Lenint? Az orosz vagy a 
francia követ első (vagy talán második) intésére 
összeülne a katonai bíróság. Vagy elrendelnék a 
kitoloncolást, mert az Uljanov házaspár jelenléte 
sérti a svájci semlegességet. Elég lehet annyi is 
nekik, hogy a Kugliklubban elhangzó előadás 
felkelti egy szomszédos asztalnál ülő úr 
érdeklődését. 


:k 


Lenin elosont a folyóparti zárókorlát mellett. 
Lefelé haladt, folyásirányban, a nagy híd felé. 
Formátlan keménykalapot, kopottas nagykabátot 
viselt. Olyan volt, mint bármelyik zürichi kispolgár. 
Enyves, zsíros táskát cipelt, amilyenben mások 
elemózsiát tartanak (őnála füzetek, jegyzetek, 
újságkivágások voltak); türelmesen maga elé 
engedett egy pompás hintót, bevárta a lassú 
négylovas szekereket, egy háromablakos konílist, 
amelynek bakján libériás kocsis foglalt helyet... 


El kell égetni a veszedelmes piszkozatokat, a 
legfontosabb iratokat pedig tekintélyes svájci 
polgárok megőrzésére kell bíznia. Bejelentkezik 
esetleg Frey álnév alatt. Vegytintát használ majd a 
Zürich-BernGenf útvonalon postázott 
küldeményekben. Erre kényszerül az ember egy 
semleges országban. Mintha otthon lenne a szép 
zsandárvilágban... A másodszorra is megírt 
Imperializmus című kéziratot pedig könyvborítóba 
bújtatja, hogy célba érjen. 


Átment a nagy hídon. Kiért a tóhoz, a 
vízmosta, széles sétányon, megbarnult, ragacsos 
levélszőnyegen lépkedett. A tóról fÍriss, párás 
levegő áradt felé. 


Fehér meg szürke hattyúk lebegtek a vízen. 
Nem úszkáltak, hanem szobormereven trónoltak a 
tó tükrén. Ahol meg sekélyebb volt a víz, 
magányosan lebuktak, és a csőrükkel kihalásztak 
valamit. Kapálóztak, forgolódtak, miközben fehér 
farkuk magasba emelkedett, és nyakukat lefelé 
nyújtogatták. 

Balról az Opera mögül előbújt a sápadt 
napkorong. De hideg volt, ezért csak fénylett, nem 
melegített. 


Mégis megnyugtatta Lenint a víz és a tágas 
tér. A szívén szűnni kezdett a nyomás. Es ahogy 
megkönnyebbült, valahogy inkább érezte, mekkora 
súly alatt, milyen űzötten él. 


A sűrű erdőtől borított Uetliberg karéjában 
meghúzódó Zürichi-tó mindkét partján halászhajók 
horgonyoztak. A vízfelületen itt-ott fehér foltok, 
jégtáblák villantak meg, amelyekről még nem 
olvadt le teljesen a hó. 


Van itt tér gondolta Lenin, és ahogy 
széttekintett eszébe jutottak a feledhetetlen Genfi- 
tó — szelíd — hullámai. — Élete legsúlyosabb 
csalódásának színhelye: egy baráti szövetség 
bomlott fel. 


Révületben érkezett a fiatal, naiv Lenin 
Svájcba, hogy a szeretve tisztelt Plehanovval 
találkozzék. Abban bízott, hogy  Plehanov 
elismeréssel fogadja, és felajánlja a koronát neki. 
Indulása előtt Münchenből baráti levelet küldött 
egy bizonyos Volginnak; ő akkor írta alá először a 
nevét Leninként. Óh, mennyire értelmetlen volt a 
vénülő Plehanov fontoskodása! Micsoda alkalmat 
szalasztott el az öregember! Nagy folyamban 
egyesíthették volna erejüket, elfogadva 
kölcsönösen egymást, és akkor övék Oroszország. 


A fiatal forradalmárok ez idő tájt szabadultak 
a száműzetésből. Túl voltak a veszélyen, miután 
kitörtek Oroszországból, és magukkal hozták a 
pártszervezésre szánt Iszkra című lap tervét. Azzal 
terjesztették elő az öregeknek az elképzelésüket, 
hogy így együtt, a  pártlapra támaszkodva 
robbantsák ki a forradalmat... Rossz rágondolni: 
reménykedett, hogy kiegyezik az ökonomistákkal. 
Kautskyt ő védte még Plehanov ellenében. Vicc! 
Nagy naivan azt képzelte, minden marxista 
ugyanazt akarja, s egységesek lesznek a 
cselekvésben. Bízott benne, hogy örülni fognak a 
vének: mi, fiatalok folytatjuk, amit ti kezdtetek. 

Hogy összevesztek!  Kiderültek  Plehanov 
hátsó szándékai: megmarkolta a kormányrudat, és 
nem óhajtotta kiengedni kezéből a hatalmat. Teljes 
közönnyel fogadta a pártlap tervét, és nem 
fordított figyelmet a fiatalok elgondolására, hogy 
majd a Szikrából csap ki a láng, azután tovaterjed 
Oroszországban. Nem. Plehanov egyedül azzal 
törődött, hogy továbbra is övé legyen a hatalom. 
Agyafúrtan gúnyolódott a békülékeny 
opportunistának bélyegzett  Leninen. Magát 
ellenben kőkemény forradalmárnak mutatta. Arra 
hivatkozva, hogy Lenin még fiatal, Plehanov nem 
átallotta őt kioktatni a mozgalmi ellentétek 
természetéről, és neki magyarázta, hogy szakítani 
kell, mihelyt súlyosbodnak a nézetkülönbségek. 
Mindig a kezdeményező vonala győzedelmeskedik. 


soha nem felejti el, hogyan töltöttek 
Wiesenben egy éjszakát; Potreszov társaságában 
leszállt a genfi vonatról, és úgy érezték magukat 
ketten, mintha elnáspángolták volna őket. A 
megszégyenítéstől sértetten bolyongtak a sötét 
falu utcáin. Dühös kiáltásokkal tüzelték magukat. 
Szégyenkeztek a történtekért. Villámok cikáztak a 
tó meg a hegyek fölött. Csaknem könnyeket csalt 
ki belőlük az elkeseredés. De végül is ennek 
ellenkezője történt: megkeményítették a szívüket. 


Azon a keserves éjszakán született újjá 
Vlagyimir Uljanov, és megtalálta mostani önmagát. 


A móresre tanított Lenin akkor egy egész 
életre szóló tanulságra tett szert: ne dőljön be 
senkinek, és soha se árulja el az érzelmeit. 


Valaki madáreledelt szórt a sirályoknak, és 
azok tüstént felröppentek a vízről. A mohó, 
türelmetlen madarak körözni kezdtek, a levegőben 
kapdosták el az adománymorzsát. Vijjogtak és 
veszekedtek, majd letelepedtek a korlátra, s 
belebámultak az ott ácsorgók képébe. 


Lenin elhessentette az egyik sirályt, aztán 
továbbment... 

Mi minden meg nem ragad az ember 
elméjében... Megjegyezte az események véletlen 
találkozását is. A Genfi-tó választotta el őt egyszer 
s mindenkorra Plehanovtól, s éppen a tó hozott 
össze ismeretlen embereket. Lenin ugyanis 
magára eszmélt, és ő fogadta a második 
pártkongresszus küldötteit. Igyekezett kiismerni 
mindannyiukat, szabályosan körültapogatta őket, 
hogy aztán támaszkodhasson rájuk. 


Inessa pedig akkor szülte meg ötödik 
gyermekét, akinek az apja a második férj volt. És 
akkor olvasott először valamit - történetesen A 
kapitalizmus fejlődését Inessa egy bizonyos 
Iljintől, persze mit sem sejtve a továbbiakról. 


Öt esztendő telt el azután, s ők még mindig 
nem találkoztak, noha Inessa többször is 
megfordult Genfben. És ugyancsak Genfben A 
kaméliás hölgy feledhetetlen előadásán érezte 
meg az asszony, hogy Vlagyimir Iljics 
mérhetetlenül kívánja. Akkor először fogta el 
kétség Lenint saját élete felől. Davosban pedig 
talán éppen akkor haldoklott Inessa férje. S 
mindössze néhány hónap telt el utána, hogy 
Párizsban Inessa megtalálta Vlagyimir Iljicset. 


Kemény szél támadt, amitől elhomályosult a 
tekintete. 


Letette táskáját a sétány rácsa mellé, 
felhajtotta gallérját, és a tó felé fordulva ácsorgott. 
Már hidegre fordult az idő. Az ostoba orosz naptár 
október 25-ét mutatott, az európai meg november 
7-ét. Inessa pedig még mindig a sörenbergi 
házban múlatja napjait, és fagyoskodik, mintha 
szándékosan meg akarna halni. Vagy talán éppen 
őt, Vlagyimir Iljicset szeretné ingerelni. 


Vagy büntetni próbálja. 


Nem ír levelet a megszokott időben, és 
megfosztja őt a hírektől. Nem reagált Lenin 
korábbi levelére, s késik a második levél válasza. 
És most az illő stílváltozatot keresgéli Lenin egy 
újabb levélhez: ha önnek nincs kedve válaszolni... 

Ha önnek jobban esik a hallgatás... Én önnek 
alkalmatlankodni kérdéseimmel nem fogok. lenin 
mindenkivel magas lóról beszélt, és mindig 
megőrizte méltóságát az érintkezésben. Most 
azonban kizökkent a megszokott kerékvágásból, 
tréfálkozással álcázta zavarát. Kérlelésre 
kényszerült. Hallgatásba merülhetett volna ő is, 
utánozva Inessát. És kivárhatta volna, amíg az 
asszony mégiscsak feleletre méltatja. De nem 
viselte el a hallgatást: szenvedett az írás, a gondok 
megosztásának kényszerétől, hiszen nem 
találkozhattak személyesen. Az ügyek pedig 
megkövetelték volna a folyamatos érintkezést. 


Tehát akár válaszol végre Inessa, akár nem - 
írni kellett néhány engesztelő hangú, gyengéd 
mondatot. (Igazán becéző kifejezéseket persze 
nem használhatott, nem mutathatta ki valódi 
érzelmeit, hiszen virágnyelvre kényszeríti az 
embert a cenzúra, kopók  silabizálják az 
üzeneteket.) 


Lenin függő helyzetbe került Inessa megtorló 
manővere folytán. Ez az asszony volt az egyetlen 
élőlény a földön, aki Lenint ebbe a pozícióba 
kényszeríthette. Sőt kénytelen volt beismerni 
kiszolgáltatottságát. Egy-egy újabb tusára várva 
talán kevésbé érezte a helyzet furcsaságát. Annál 
alárendeltebb  — helyzetbe került személyes 
együttléteik alkalmával... 


Vagy éppen ellenkezőleg: a találkozó 
elmaradását szenvedte meg igazán. 


Lenin étele, itala, ruházata, lakása és 
háztartása sosem őt magát szolgálta, neki 
semmire sem volt igazán szüksége. Az ügy 
eszközeként kezelt mindent, még nyaralásait is. 
Nem élvezte igazán a Kárpátokban, a Sörenbergen 
vagy a Rothornon tett sétáit, nem kápráztatta el az 
Alpok látványa. A  Zürichbergen  elmajszolt 
csokoládét vagy anyjának csemegéit egykedvűen 
fogyasztotta: a volgai halszeleteket sem tekintette 
igazi jó falatnak, egyszerűen testi nyugalmának 
megteremtése végett fogyasztott bármit, a 

hatékony agymunka eszközeként kezelte a 
táplálékot, amely nélkülözhetetlen a forradalmár 
egészsége, ereje, a forradalmi harc szolgálatában. 


Nem volt életében semmi, ami igazán és 
egyedül az övé lett volna. Csak akkor engedte el 
magát, ha összejött Inessával. Boldog, könnyed, 
vidám volt akkor is, ha történetesen hivatalosan 
találkoztak. A boldog együttlét állapotában 
kikapcsolódott és elernyedt. 


Lenin az ügy szempontjából ítélt mindazokról 
akikkel dolga akadt életében, és úgy kezelte 
valamennyiüket - akár férfi, akár nő az illető - 
ahogyan ez érdekében állt a mozgalomnak. Addig 
tartott kapcsolatot az emberekkel, amíg az ügy 
szempontjából ez hasznosnak bizonyult. 


Inessa ugyan szintén a mozgalom révén került 
kapcsolatba Leninnel, másképp ez nem is 
történhetett, hiszen kívülálló nem jutott a 
közelébe. Inessa mégis kizárólag és egyedül az övé 
volt. 


Milyen heves vitát folytattak a szabad 
szerelemről, és milyen áthatolhatatlan hálót szőtt 
Lenin, amelyből az asszony nem tudott kisiklani. S 
mi történt? A tó mélyéről származó tiszta víz 
mégiscsak szabadon átömlik egy sűrű halászhálón, 
és ugyanígy járt Lenin Inessa szabadszerelem- 
értelmezésével, az ő osztályelemzése nem akadt 
fenn kettejük hálóján. Nem lehetett megcáfolni és 
szópárbajban legyőzni Lenint. 


Ilyen erővel  Zökkentette ki behatárolt 
világából, megingathatatlan, stabil értékrendjéből 
Lenint Inessa, arra kényszerítette őt, hogy 
áthágjon egy küszöböt, és egy soha nem sejtett 
másik világba lépjen. Ő pedig akár egy 
bizonytalan, de lelkes iskolás, Inessa kezét fogta, s 
csak attól tartott, hogy elveszíti, magára marad. 
Hálás volt neki, akár az az eb, amely gazdasszonya 
sarkában járva, annak bokáján az áttetsző, kékes 
ereket figyeli - azok az irány jelzők, és Lenin 
kutyahűséggel szolgált mindazért, amit Inessa 
megnyitott és tárva tartott előtte. 

Egészen addig, amíg Lenin ki nem esett 
kegyeiből. 


Most is, mintha az ő árnya tűnne elé 
délnyugatról, Sörenberg felől, a szél fodrozta őszi 
habokból. A novemberi süvöltő szélből suhan 
hozzá. Talán csak nem most is az Inessából áradó 
gyönyört érzi? Félig hunyt,  szempilláinak 
rezdülését? Apró, áttetsző fogainak csillámait? 


Ugyan miért bünteti őt az asszony? Miért nem 
jött le a hegyekből, hogy megmelegedjék nála? A 
Sörenbergen nagyon hideg van, tavaly már 
október elején lehullott az első hó. 


Nagy hirtelen előtűnt az emitt hideg fénnyel 
világító, amott az Uetliberg tetejére telepedett 
narancssárga napkorong, és halvány sugarába 
vonta a színházépületet, amelynek falát szárnyas, 
kürtölő mitológiai figurák díszítették. A városban, 
a hegy lábánál ellenben búskomor fellegek lógtak 
a háztetők és a harangtorony zöldesszürke 
kupolája felett. 


Ó, azok a boldog longuyoni, brüsszeli, 
koppenhágai, krakkói napok... És persze a 
berniek. Hét boldog esztendő... 


Lenint megviselte és ingerelte, ha akár öt 
percet kénytelen volt tétlenül tölteni. De az 
Inessával sok-sok léhán eltöltött, zavartalan óra 
miatt nem furdalta a lelkiismeret. Elvezte, hogy 
bármit rábízhatott Inessára, olyasmit is, amit 
addig csak férfiak végeztek számára. 
Megoszthatta minden titkát az asszonnyal, aki 
élénken reagált, és hasznos tanácsokkal látta el. 


De immár fél éve - április óta - nélkülözni 
kénytelen ezeket a tanácsokat. Kienthal óta... 


De hát mi tört össze Kienthalban? Lenin 
annak idején rá se hederített. 


Bernből persze távoznia kellett, mert ott 
Grimm befolyása érvényesült. Esélye sem maradt, 
hogy kialakítsa a hozzá hasonlóan gondolkodók 
körét. Helyes volt, hogy az elutazás mellett 

döntött. De ki sejthette, hogy e távozás miatt ilyen 
soká nem találkoznak? 


Kienthalban nem gondolta. Elsüllyedt a 
hatnapos fényes ütközetben. 


Inessa volt az egyetlen, akit sohasem lett 
volna szabad megbántania, mert talán mindörökre 
elveszítette. Olyan volt a kapcsolatuk, amilyenhez 
hasonlót soha senkivel nem alakított ki, az asszony 
már-már nevetséges helyzetbe hozta. Számolnia 
kellett volna azzal a szenvedéllyel, amelyet az 
elméleti tanulmányok iránt táplált. Lenin durván 
hibázott, amikor nyíltan kimondta, amit gondolt: 
óvatosan meg kellett volna keresnie a bírálat 
tapintatos módját. Sőt talán egy csekély szélhá- 
moskodást is megengedhetett volna magának, 
valahogy így: Ugyan miért is ellenezném én, hogy 
publikálsz? Természetesen helyeslem - s aztán 
külső okokra kellett volna hivatkozni, amelyek 
megzavarhatták Inessát az alkotásban. 
Szemrehányásait, sőt politikai instrukcióit akár 
dicséretként tüntethette volna fel. És miért ne 
tűrte volna a fordítási makacsságait? Olyan nagy 
baj, hogy nem fordítja többé Lenin szövegeit? De 
hát a gondolatvilágát tartja karban! Igaz, Inessa 
valóságos cenzor: egyszerűen kihúzta Lenin 
írásaiból, ami nem volt ínyére. Ezt Lenin senkitől 
se tűrte. De finoman, nagy tapintattal is 
figyelmeztethette volna Inessát... 


Tehát megpróbálta egy, a szokásosnál 
terjedelmesebb üzenetben sürgősen helyretenni a 
dolgot. 


És mégis hallgatással sújtja őt az asszony. 
Ha  megmakacsolja magát, nem lehet 
engedményre bírni. 


Kifutott a fehér hajó a vízre, és felcsaptak a 
hullámai. Azokon ringatózott, nyakát nyújtogatva, 
két fagytól gyötört fehér hattyú. 

b. vá 
Hidegre fordult az idő. Fogta táskáját, és 


továbbhaladt a rács mentén... 

Inessa miatt még a szabadságát is feláldozta, 
s most, miután eltávolodtak egymástól, újra 
csaknem szabadnak érezte magát. 


Fátyolos reggel volt a hűvös tó felett... 


Mióta az eszét tudta, mindig működött benne 
egy védekező reflex. Ha sikertelenség fenyegette, 
ha idejét vesztegette, ha gyöngének érezte magát, 
működni kezdett ez a reflex, és hirtelen mintha 
egy rugó lökte volna ki, a munka segített. Ilyenkor 
aztán duzzadt az energiától. 


Az az erő, amit az ember gyöngédségekre 
pazarolna, munkára használható fel. 


Most, távol egymástól, újból józanul mérlegeit 
mindent. Korábban elővigyázatossága megvédte 
az állandó feszültségtől, és nem terhelte túl 
magát. Inessához kötni egyszer s mindenkorra az 
életét? Ez nem élet lenne, hanem örök zűrzavar. 
Hiszen Inessa túlságosan színes, különleges 
ember, és ott vannak a gyerekei, akikkel számára 
idegen életet alakított ki. Új irányt venne Lenin 
útja, új kitérőkkel és kanyarokkal... 


Nágyával kell maradnia, ez a 
legcélravezetőbb. Szerencse, hogy rátalált annak 
idején Nágyára. Jakubova ugyan élénkebb és 
szebb volt, mint Nágya, de Lenin nem vette 
hasznát. Nágyának nemcsak a gondolkodása áll 
közel Leninéhez. Nincs olyan fontos ok, amiért 
Nágya arra vetemedne, hogy bármiről másképp 
vélekedjék, mint Lenin. Mindig tisztában volt vele, 
hogy az egész világ Lenin idegein táncol. Ő maga 
ennek az ellenkezőjét tette: nem ingerelte, hanem 
átvállalt nehézségeket, megkönnyítve Lenin életét. 
Töréseit és kisiklásait igyekezett helyrehozni: 
mindig könnyed ellenlépéseket tett. 


Nágya kivételesen fogékony. Amikor például 
Radek egyik gazságot a másik után követte el, az 
asszony . ridegen és kőkeményen kezelte: 
megállította a küszöbön, mert Radek akkor éppen 
fenyítés alatt állt... De mihelyt újra derék 
pártkatona és megbízható szövetséges lett, Nágya 

változtatott a magatartásán; üdvözölte és ked- 
vesen fogadta. 


Nágya sosem készült tudatosan 
viselkedésváltozatokra, nem gyakorolta. Hibát 
hibára halmozott volna, ha jó előre megfontolja, 
mikor mit kell tennie. Ehelyett ösztönösen 
megértette, mi jó Leninnek. Miatta sosem kellett 
nyugtalankodni. 


Inessa képtelen volt például a 
takarékoskodásra, ami elég nagy baj. Alkalmatlan 
a szerény és ésszerű életvitelre, hajlamos a 
különcködésre. Egyszer csak hirtelen eszébe jut, 
hogy divatosan öltözködjék. Iljics viszont nem 
ismer Nágyához hasonló alapos és megfontolt 
embert. Érez, az ösztönei működnek, nem kell 
győzködni arról, hogy minden kidobott frankkal 
munkát és gondolatot vesztegetnek el. Ami pedig 
ritka női erény, nem fecseg és nem henceg, a 
házból egyetlen szót sem szivárogtat ki, ha a 
lelkére kötötték, hogy valamiről hallgasson. Bár 
magától is tudja, miről nem szabad beszélnie. 


Ne  szégyenkezzék egy forradalmár az 
emberek előtt az asszony csúnyasága vagy 
közepes értelmi képességei miatt, és az sem 
róható fel, ha történetesen egy esztendővel 
idősebb az emberénél. Aki sikerre törekszik a 
világban, nem fecsérelhet energiát a négy fal 
közötti összetűzésekre, jelentéktelen dolgok miatt 
nem szabad elhanyagolni a munkáját. A cél 
maximális összefogást követel. Lenin politikai 
személyiségként megfelelőnek és ésszerűnek 
találta a Krupszkajával kötött szövetségét arra, 
hogy egyáltalán létezni tudjon. 


k 


Igaz, hármasban járták a berni erdőket, 
hármasban gombásztak, és együtt szedtek alpesi 
rózsát a sörenbergi nagy sétákon (csak éji 
szállásra tért Inessa és Vlagyimir Iljics kettesben 
valamelyik kis hegyi menedékházba). Sok-sok 
közös estét töltöttek együtt: Nágya és Lenin 
könyvekbe merült ilyenkor, míg Inessa órák 

hosszat üldögélt a zongoránál. Máskor egy-egy 
erdei irtáson csupasz fatönkre telepedve Nágya 
olvasott, Inessa pedig élvezve a tavaszi napfényt, 
egy másik fatönkön üldögélt, boldog 
semmittevésben. Talán újra gyereklánynak érezte 
magát a felnőttek között; végül a két asszony 
együtt hallgatta Lenint, amint elgondolásairól, 
terveiről, készülő cikkeiről beszélt. Hány és hány 
hasonló, , mégis  páratlannak tetsző percet 
raktározott el magában Lenin, bár számára is 
hihetetlennek tűnt, hogy oly sok évig töretlenül 
tartott - és kitartott - ez a hármas kapcsolat. 
Nágya ritkán levelezett, de ha mégis írt valakinek 
a címzett biztosan Inessa volt; neki számolt be az 
életükről terjedelmes, bizalmas levelekben. Es az 
egyetlen lény, akit baráti körben szeretettel és 
soha nem szűnő elragadtatással emlegetett, az is 
Inessa volt. Életmódjukról és hosszú sétáikról 
részletesen írt ugyan Vologya édesanyjának is, 
csakhogy ott kizárólag kettesben tett sétákat 
említett. Nágya ez esetben is nagyon ésszerűen 
viselkedett. (Az ő édesanyja szem- és fültanúja volt 
a helyzetnek.) 


Az édesanyák gyorsan követték egymást a 
halálba. Jelizaveta Vasziljevna influenzában hunyt 
el tavaly tavasszal Bernben, Maria Alekszandrovna 
pedig most nyáron Pétervárott. A Flums mellett 
lévő hegyi lakba szamárháton jött a posta, és 
késve érkezett a halálhír: a Svájci Államszövetség 
nemzeti ünnepét tartották éppen nagy dérrel- 
dúrral- mindig tüzeket gyújtanak a hegytetőkön, 
és rakétákat lövöldöznek fel ilyenkor -, ami egy- 
beesett a háború kitörésének második 
évfordulójával. Este a tűzbe bámulva búcsúztatták 
Lenin anyját. Távol a halottól könnyebb osztozni a 
fájdalomban. 


Már ők is az ötvenedikhez közelednek, s 
mindkettejük édesanyja szinte egyszerre távozott. 
Ettől még inkább érzik az évek terhét, emiatt 
pedig még inkább egymásra vannak utalva. Es 
egybeforrasztja őket a forradalmi harc is, meg 
bizonyára annyi minden más... 

Egy motorcsónak közeledett sebesen a tavon, 
a Sörenberg irányából, orrát magasan tartva 
szelte a vizet, és háromszögletű hullámbarázdát 
hagyván maga után, fémes kopogással vágta szét a 
csendet. 


Mintha ő maga lenne ez a hajó... hiszen ő is 
jött, és mindent felforgatott. Szétdúlta a csendet, 
és utat tört magának, az orrát fennhéjázón 
magasba tartva, kíméletlenül — betört Lenin 
elméjébe, csattogva szétzilálja gondolatait. És 
most a gondolat egy bakugrás a következett: 
Inessa társadalomelemzése és érvrendszere oly 
elemi módon, átláthatóan egyszerű. Hogy nem jött 
rá korábban: Ha valaki védelmezi a szabad 
szerelem elvét, és nem hagyja meggyőzni magát, 
miért ne gyakorolná maga is a szabad szerelmet? 


Hiszen Lenin a burzsoá-proletár viszony 
valamennyi aspektusát áttekintette, feltárta és 
elemezte előtte - de ezt az egyet figyelmen kívül 
hagyta. Ha tehát nem találkoztak Kienthal óta - 
noha oly közel vannak egymáshoz -, s egy fél éve 
nem látogatja meg őt Inessa, még csak nem is 
hívja, s egyetlen sort se küld. 


... hátha valakivel együtt töltötte a nyarat... 


Hogyan is képzelhette oly makacsul Lenin, 
hogy Inessa mindig egyedül marad, és miért nem 
jutott eszébe ennek az ellenkezője? 


A tó innenső partján még látszott a halvány 
napkorong, de a túlparton, az Uetliberg felől 
vaskos, sötét fellegek közeledtek, majd lassan 
leereszkedett a köd. Beburkolta a hegycsúcsokat, 
a harangtornyot, és átkúszott a tó másik oldalára. 


Ennyire egyszerű lenne minden... Hiszen 
mindig mindent mérlegel, és egyes-egyedül erre 
nem számított. 


Képtelenség. Hiszen elvtársa, barátja volt. 
Együtt érveltek Kienthalban a centristák ellen... 


Lenin a fagyos korlátot szorongatta, s kiáltása 
képzeletben áttörve a korlátot, a tó és az Uetliberg 

felett süvöltve közeledett hozzá: I-nessa! Ne hagyj 
el! I-nessa!... 


Igen, mégiscsak haladéktalanul írnia kell, 
elfeledve a megaláztatást, bármi módon ki kell 
kényszeríteni a választ. A posta előbb nyit, mint a 
könyvtár... Már korábban eszébe juthatott volna... 
Nyolckor már működik a hivatal, és odamehetett 
volna, és már kész is lenne a levél! De ezzel most 
elkésett. 


Bizony elkésett. A harangok már csengtek- 
bongtak. Oh, milyen vadul és fülsiketítően 
harangoznak! Mintha vasat reparálna az egész 
város. Utött a Fraumünster harangja a posta 
felett, és harangoztak a Bellevue cégérei fölé 
magasló Grossmünster két tornyában; mert temp- 
lomok sokasága működik Zürichben! 


A tó túl partjáról megérkeztek az esőfelhők. 
Beborult. Remegő ujjaival Lenin kikotorta az órát 
a mellényzsebéből. Amikor kongani kezdenek a 
harangok, kilencre-tízre jár az idő. S ő még a 
postán se volt, csak vesztegeti az időt, és túl 
messzi kóborolt. Most már akkor is jócskán elkési 
a könyvtár nyitását, ha szedi a lábát. Rosszul 
kezdődött a nap. A legjobbat akarta, és mégis 
minden balul ütött ki. 


Most már mindegy. A levél ráér, őt várja a 
munka. 


A zömök emberke ugyancsak nekiindult, 
pontosabban ügetésbe fogott, ügyet se vetve a 
szembejövőkre. Egykettőre a városi könyvtárhoz 
ért, ahová szintén betérhetett volna, de hát az erre 
a napra szánt folyóiratok és könyvek összekészítve 
várták már a kanton könyvtárában. Végigrohant 
tehát a burzsoázia visszataszító sétálóutcáján, ahol 
minden bolt különféle csemegéktől és édességtől 
roskadozott, a kirakatok a már megcsömör- 
lötteknek is új ingereket kínáltak, immár a huszon- 
egyedik sonkafajtával és a százegyedik féle 
süteménnyel csalogatva a vásárlókat. Csillogtak- 
villogtak a csokoládéval, dohányáruval, 
csecsebecsével, órákkal és antik holmikkal 

telizsúfolt kirakatok. Alig képzelhető el, hogy 
egyszer még baltával felfegyverzett, égő fáklyákat 
lobogtató tömeg lepné el ezt a mindig 
patyolattiszta utcát, és hogy a tüntetők képesek 
lennének bezúzni a kirakatüvegeket. 


Pedig muszáj! 


Itt minden megromlott és elavult: a házak, a 
kapuk, a csengők és az ajtózárak. 


Bizony muszáj! 


Ezt kongta-zengte veszett-dühödten a város 
megannyi halálharangja... 
:k 


Valóságos proletáreréllyel cselekedett annak 
idején Zwingli, aki a Prédikátorok templomát a két 
torony közt kettévágva, megosztotta a két 
felekezet között. És ezzel is példát mutatott 
valamennyiünknek... Most, lám, könyvtár működik 
az épületben. Lenint győzelmi mámor fogta el arra 
gondolva, hogy Zürichben mindkét nagy könyvtár 
diadalmaskodott a vallás felett. 


Az épületben csend fogadta. A könyvtárnak 
kilenc keskeny ablaka volt - mindegyik négy-öt 
emelet magas -, és gótikus ívben végződtek. Még 
feljebb - ott, ahol szem nem látja - az ablakdíszek 
elliptikus díszei összekunkorodtak. 


De a könyvtárfal e magas részét alig 
használták ki. Csupán a kétemeletnyi magas ácsolt 
kórus illeszkedett a falhoz. A pilléreken és a 
könyvszekrények között sötét tónusú arcképek 
függtek. Díszes mellényt és bodorított ingnyakat 
viselő városi tanácsosok és polgármesterek portréi 
lógtak a tartóoszlopokon. Leninnek persze még 
egyszer sem jutott ideje a képek feliratainak 
kisilabizálására. 

Már az ajtóban észrevette, hogy valaki 
elfoglalta az ő kedvenc helyét az ablak mellett, a 
kóruson. Sőt a másik két neki alkalmas helyen is 
ült egy-egy látogató. Hiába, ha elkésik az ember, 
szétzilálódik a napja. 

Lenin beírta nevét a vendégkönyvbe. A 
pápaszemes teremfelügyelőnek - aki mindig 
hivatalból kötelező barátságos mosollyal üdvözölte 
Lenint - sejtelme sem volt, hová tűnt az a három 
halom könyv, amelyet Lenin az előző napon 
összeállított magának. Az egyik apró bosszúság a 
másikat követte, értékes órákat rabolva el 
kiszámított idejéből. 

A munkanap sikere, avagy sikertelensége 
néha apróságon múlt, például azon, hogyan 
kezdődik. Most például elrontotta azzal, hogy 
késve ért a könyvtárba. Mindössze három órája 
maradt a déli szünetig, sőt már annyi sem. Húsz 
füzetet írt teli az Imperializmussal. Már réges-rég 
elkészült vele, s lám, alighogy befejezte a munkát, 
lába kelt a füzeteknek. Lenin újraírta, s közben 
összegyűjtött egy halom könyvet, amelyeknek 
tanulságaival akár  kiegészíthette volna a 
füzeteket. De talán még sincs szükség 
kiegészítésre, hiszen a húsz tüzet következtetései 
a napnál világosabbak voltak. Az utóbbi időben 
előre látott mindent; könyveinek summázata pedig 
többnyire már akkor megvolt, amikor még neki se 
fogott a megírásuknak. 


Kíméletlen csapásokat mért a könyvben 
Kautskyra, és most lám, kénytelen kihagyni a 
könyvből ezeket a vonatkozásokat. Micsoda 
ellenszenves vén farizeus ez a Kautsky. Nem 
találkozott még aljasabb és  alattomosabb 
képmutatóval a szociáldemokrata világban. 


A könyvtáros még mindig nem akadt rá a 
Perzsiáról kiválogatott könyvek kötegére, pedig 
Lenin már korábban készített jegyzeteket belőlük. 
Fontosnak tartotta ezt a munkát, mert senki sem 
foglalkozott a keleti kérdéssel. Pedig öreg hiba 
elhanyagolni. 


Rendben van, kihagyja; úgysem ússza meg a 
vén Kautsky, adódik még alkalom, hogy Lenin 
alaposan helybenhagyja. 


Más is foglalkoztatta Vlagyimir Iljicset. Fontos 
téziseket fogalmazott meg a svájci baloldal 

számára: módszeresen ki kell javítani mindent, 
amit a kongresszuson elrontottak.  Ilyesfajta 
munkákra azonban a Zentralstelle alkalmasabb, 
mint ez a könyvtár. Fel kellene mennie Clarens-ba, 
és akkor talán Inessát rábírhatná a fordításra. 


De ugyan miért foglalkozik gyakran mellékes 
ügyekkel, ahogy lám most is? 


Már a könyvtárba idegesen érkezett: 
befejezetlennek és átgondolatlannak érezte a 
cikket, amelyet a leszerelés megtorpedózására írt. 
Korábban úgy érezte nem lesz már dolga az immár 
táskájában lapuló írással. De valami mégiscsak 
motoszkálni kezdett az agyában. Ugyan minden 
gondolat helyénvalónak látszott; ugyanis a 
leszerelés csakugyan a kétségbeesés kényszere, 
azaz eltérés a forradalom eszméjétől. Nem lehet 
szocialistának minősíteni senkit, aki azt hiszi, hogy 
a szocializmus megvalósulhat forradalom és 
diktatúra nélkül. Az eljövendő polgárháborúban 
fegyvert fognak majd a nők és a tizenhárom évnél 
idősebb gyerekek is. Igen-igen, így jó, és mégis 
akadnak a cikkben itt-ott alig védhető mondatok. 
Pedig nagyon-nagyon óvatosnak kell lennie. Vétek 
esélyt kínálni az ellenfélnek, hogy az ő gondolatait 
idézve indulhasson támadásra. Minden gondolatot 
alaposan körül kell bástyázni, egyensúlyba hozni, 
nehogy bárki beleköthessen. 


Rájött, hogy most van alkalma e cikk 
kijavítására, s késlekedés nélkül nekifogott a 
korrektúrának: Támogatjuk a tömeges erőszakot. 
Nem-nem, ez korántsem elég; beleköthetnek. Ki 
kell egészíteni: Támogatjuk a tömegeket, ha 
erőszakot alkalmaznak az elnyomók ellen. 


Persze ilyen munkára fölösleges könyvtárban 
vesztegetni az időt... 


Most a svájci baloldalnak szánt téziseket vette 
szemügyre. Ezen bizony még sok javítanivaló 
ötlött a szemébe. Nagyon alaposan meg kell rágni 
mindent: Ki terjesszen röpcédulákat házaknál? Ki 
ossza szét a propagandaanyagot a 
szegényparasztok és a béresek között? Milyen 

mezőgazdasági tulajdon kerüljön elidegenítésre? 
Talán 15 hektár? Mennyi tartózkodási idő után 
követeljenek idegen állampolgárok számára svájci 
honosítást? Mondjuk, három hónap elegendő, s 
fontos, hogy a papírok ne kerüljenek pénzbe. Vajon 
mire gondol az ember, amikor ezt olvassa: 
,forradalmi an magas adókulcsok"? Nagyon 
általános fogalmak, mindig táblázatot kell 
mellékelni: mennyit kell adózni 20.000 frankos, és 
mennyit 50.000 fÍranknyi vagyon esetén. És 
mekkora fizetség terhelheti a szállóvendégeket? 
Ismét csak konkrét skálát kell felfektetni. Epp ez a 
baj, hogy az égvilágon senki nem nyúl 
konkrétumokhoz. Ha az ember öt frankot fizet egy 
napra, az barátom, nem több egy százaléknál, de 
mihelyt tíz frankot gombolnak le rólad, az 
valójában napi húsz százalékot jelent... 


Lenint émelygés fogta el. Megemlegeti még 
Grimm és Greilich a legutóbbi disznóságot. Majd 
meglátjátok, pogány himpellérjei, gaz 
opportunisták, mi lesz, ha pellengérre állítunk 
benneteket! 


Mindig újabb és újabb ügyek zavarják meg. 
Nemcsak il rendszeres munkamenetre válik így 
képtelenné az ember, hanem arra is, hogy 
megmaradjon egy helyben, inert amúgy is 
mindenfélével kizökkentik a kerékvágásból, és 
elvonják a lényegtől. 


A japánok ügye sem csitult el mostanáig. 
Mekkora energiát vont el tőle, és mennyire 
igénybe veszi ez a lezáratlan szenvedélyes vita az 
úgynevezett japánokkal. Jó néhány cikket megírt, 
és két tucat levelet elküldött. A konfliktus 
látszólag megoldódott, és most kiderül, hogy az 
ügy még sincs végleg lezárva! 


Lenin szeretné összpontosítani minden erejét 
egy irányba, egyetlen fő feladatra, ez azonban 
sosem sikerül. Mindig új mellékfrontok nyílnak, 
amelyek látszólag nem igazán fontosak. De nincs 
jelentéktelen ellenfél, mert bekövetkezik egy olyan 
pillanat, amikor a mellékfrontokból főfront lesz. 

Ekkor pedig minden erejét koncentrálva, az eddigi 
mellékirányba kell fordulnia, lesújtva azokra, akik 
kikezdik. — Nincsenek egyedül a  ,japánok" 
(Pjatakovot és az ő , Bosihájá"-t hívják így azóta, 
hogy megszöktek Szibériából, Japánon keresztül), 
és velük tart Buharin. Már egy szemernyi eszük 
sem maradt ezeknek: lám, csoportba rendeződtek, 
és az elbambulás eme legfelső fokán képesek hol 
az ökonómiai imperializmus mezejére tévedni, hol 
pedig beleszeretnek a nemzeti önrendelkezés 
eszméjébe, végül pedig a demokratizmust 
emlegetik. Ezek a párt új nemzedékét alkotó 
, malackák" rendkívül önelégültek és magabiz- 
tosak, akár ma kezükbe vennék a vezetést. 
Bármilyen kérdés bármely fordulatánál képesek 
elszakadni tőle. S valamennyiükből hiányzik az 
adott pillanatban nélkülözhetetlen rugalmasság. 
Nem húzzák be a fékeket időben, és képtelenek 
szükség szerint hol balra, hol pedig jobbra 
fordítani a kormányt. Nem látnak tovább az 
orruknál, és nem fogják fel, hol csúsznak kátyúba 
a forradalom göröngyös útján. 


Hát persze! A marxisták mindig azt 
hangoztatták, hogy nem kell a hagyományokkal 
törődni, és szó se essen holmi nemzeti 
önrendelkezésről. De most nagyon bonyolult 
helyzetbe kerültünk. Tehát ebben a helyzetben 
nem lehet mellőzni az önrendelkezést, mert csak 
így tehetünk szert szövetségesekre. A malackák 
pedig nem tudnak jókor irányt váltani. 


Ugyanez történik a demokráciával is. Buharin 
nyíltan arról  cikkezik, hogy a hatalom 
megragadásának időszakában nincs szükség 
demokráciára. De hát sose szabad ilyen 
egyértelműen fogalmazni. Természetesen adódhat 
ilyen helyzet... De mindig számításba kell venni a 
következményt. Ezért most azt kell hirdetni, hogy 
a szocialista forradalom megvalósítása nem nél- 
külözheti a demokráciáért indított harcot. Ezt a 
rózsaszín orrú malackáknak egyszer s 
mindenkorra meg kell Jegyezniük. 

Természetesen azt kell szem előtt tartani, mit 
célszerű konkrét helyzetben, egy adott időszakban 
cselekedni, . meghatározott — cél érdekében. 
Csakugyan lesz olyan időszak, amikor bármiféle 
demokratikus célkitűzés csak  fékezheti a 
szocialista forradalmat (ezt kétszeresen aláhúzni). 
Példának okáért, ha már kibontakozott a 
mozgalom, és kirobbant a forradalom, kézbe kell 
venni a bankokat. Es — akkor egyesek 
felszólítanának a köztársaság előzetes 
törvényesítésére. Nem, nem. 


Lenin oldalakon keresztül magyarázta: ne 
üssék bele az orrukat! Töméntelen időt kellett 
vesztegetni efféle kis elhajlókra és cselszövőkre, 
mert a ,japánok" kezében volt a pénz, hogy 
folyóiratot indítsanak, és nélkülük nem jelenhetett 
volna meg a Kommunyiszt. De csak addig 
lehetetett szövetkezni velük, amíg Lenin többség- 
gel rendelkezett a szerkesztőségben. Es mire 
vezetne, ha egyenlő részvételt ajánlana ezeknek a 
tökfejeknek? A fenébe is, ezt aztán nem! Soha! Az 
ilyen magatartás idiotizmusra vall, és káros. 
Helyesebb tehát megmutatni az egész világnak, 
milyen bajt kevernek. Ha meg nem akarnak békés 
egyezkedést, be kell verni a pofájukat. 


Buharin ugyan nem lépett a nyilvánosság elé, 
csupán levélben fejtette ki álláspontját... De 
mielőtt a fiatalember elutazott volna Amerikába, 
Lenin olyan dühbe gurult, hogy válaszolni is 
képtelen volt. Buharin pedig elutazott, és benne 
maradt a tüske. 


Szíve mélyén Lenin elismeri, hogy Buharin 
nagyon értelmes. De kihozza a béketűréséből az 
állandó feleselgetésével. 


Minden ellenkezés ingerelte Lenint, 
különösen az elméleti kérdésekben kifejtett 
különvélemény, hiszen az szembenállást jelent a 
vezetéssel. 


Egészen más a helyzet Radekkal. Ezt az 
aszkétalelkű fickót alaposan helyben kellett hagyni 
- a nagyvilág előtt. A mérhetetlenül aljas Radek 

azzal szolgált rá a  megszégyenítésre, hogy 
egyfelől ő bujtogatta a malackákat, miközben 
elbújt a  zimmerwaldi baloldal háta mögé 
(Kienthalban megkísérelte Lenin és az egész nem- 
zetközi baloldal szembeállítását, ami Rosa 
esetében sikerült is). Radek úgy viselkedik a 
politikában, mint egy pimasz tisinói kofa. 
Megbocsáthatatlan, ahogy kiseprűzte Lenint és 
Zinovjevet a Vorbote szerkesztőségéből. Ez bizony 
az őskövületi fenevadak és a férgek politikája, 
amiért fel szokták pofozni azt, aki ilyesmire 
vetemedik. Vagy legalábbis hátat fordítanak az 
illetőnek jobb társaságban. Csak félnótások és 
semmirekellők törődnek bele az efféle sértésbe. 


Ez esetben azonban szerencsésebbnek 
látszott, ha beéri azzal, hogy a hátát mutatja 
Radeknak.  Nézeteik ugyanis csak bizonyos 
meghatározott kérdésben tértek el: a lengyel-orosz 
viszonyt ítélték meg különbözőképpen. Svájci 
környezetben viszont Radek kénytelen volt 
szembehelyezkedni Grimm-mel, és nem 
boldogulhatott szövetséges híján. De vajon ki 
másra eshetne Radek választása, mint Leninre?! 


Ebben a történetben még Zinovjev is gyászos 
szerepet játszott, hiszen azzal az indítvánnyal jött 
elő, hogy tegyenek engedményeket a 
,japánoknak". Lám csak, így ingadoznak ezek 
valamennyien, Lenin még a hozzá legközelebb 
állókban sem bízhat! A buharini elhajlással csak 
úgy tudott leszámolni, hogy Oroszországba terelte 
a vitát, és orosz talajon sikerült tönkrevernie a 
,japán" — csoportot. Erre kapott utasítást 
Sljapnyikov, aki azonban maga is tévelygő, s a 
hozzá tartozó Szása Kollontaj meg kiváltképp 
hajlamos arra, hogy letérjen a helyes útról. 
(Semmiképpen sem szabad megfeledkezni arról, 
hogy Szását be kellene csempészni a semlegesek 
skandináviai  konferenciájára, akár valamelyik 
küldött tolmácsaként, és ott kiszimatolhatná, mire 
készülnek a semlegesek!) 


Hány és hány  álszocialista tévelyeg 
világszerte, hadban álló és semleges országokban, 

és nálunk odahaza. Trockij talán kevésbé ártalmas 
a maga  jótékonykodó  oktalanságaival? Ne 
szegődjünk se a győzőkhöz, se a legyőzöttekhez? 
Merő ostobaság. Az olcsó populizmus végterméke. 
Mekkora szamárságot követnénk el, ha ki- 
engednénk a  kutyaszorítóból — a legyőzött 
cárizmust! Nem minden háború ártalmas: ha egy 
szocialista a háborúk közé egyenlőségjelet tesz; 
nem is tekinthető szocialistának... 


Vajon hol tartózkodik most éppen 
Sljapnyikov? Talán Stockholmban? Vagy visszatért 
Oroszországba? Ki tudja? Hiszen csak alkalmi 
postaküldeményekből értesülhet az ember 
bármiről. — Keszkula és emberei közvetítik 
Oroszországban a csomagokat - és Leninnek fo- 
galma sincs, milyen úton kerülnek Svédországba. 
Sötét ügyek ezek, és semmiféle rendszerességet 
nem lehet számon kérni Sljapnyikovon, aki hol itt, 
holott akad el: Oroszországba ritkán jut el, viszont 
soká ott tartózkodik. Lassú ember, akinek hiába 
vetne a szemére az ember bármit, beláthatatlan 
következménnyel járna, mert Sljapnyikov bizony 
sértődékeny. De pótolhatatlan. A reá bízott 
feladatot nem vállalhatja senki más. Személye 
különleges hangsúlyt kapott, miután kooptál ták a 
Központi Bizottságba... 


Ekkor a könyvtáros Lenin asztalához lépett. 
Suttogva elnézést kért a késésért, és az asztalra 
helyezte a perzsa iratokat. 


Na, köszönöm szépen... fél órája maradt 
mindössze az ebédszünetig, nesze neked Perzsia. 
Vagy talán mégis neki kellene veselkedni? 


Sljapnyikov persze éretlen a KB-tagságra. 
Nem lesz belőle — második  Malinovszkij. 
Mindenesetre elfoglalta helyét, valósággal 
beleszédült a megtiszteltetésbe, hogy immár a 
Központi Bizottság tagjaként tartják számon, aki 
egyszersmind elnöke az Orosz Irodának. 
Megízlelte a hatalmat. Részt vehet a szocialisták 
nemzetközi tárgyalásain, és ezzel feleslegessé 
tette Litvinovot. Teli van minden levele értelmetlen 

tanácsokkal és bárgyú kérdésekkel: Vlagyimir 
Iljics, ugyan miért nem rándul át Svédországba? 
Idegesítően magabiztos, de semmiből nem lehet 
kihagyni, mert jól használható a gyakorlatban. 
Tehát udvarias levelekben kénytelen válaszolni 
minden kérdésére. 


Lenin hirtelen úgy érezte, hogy valami nem 
stimmel. Felforrósodott az agya, képtelen volt 
összpontosítani, nem tudott a perzsa feudális 
gazdaságra figyelni. 


Hej, Malinovszkij, Malinovszkij! Nem vált 
belőle egy orosz  Bebel, pedig mekkora 
munkabírása volt! Milyen remekül teremtett 
kapcsolatot a tömegekkel! Pompás egy fickó! 
Tőrőlmetszett munkásvezér, az orosz proletariátus 
jelképe. Pontosan ilyen munkásvezetőre lett volna 
szüksége a pártban Leninnek. Meghosszabbított 
jobb kezének szánta. Lenini eszmékkel 
mozgathatta volna a tömegeket. Iljics azért 
kedvelte Malinovszkijt, mert pontosan illett a 
kijelölt posztra. Mindig készenlétben állt, soha 
nem tűnt el, és minden utasítást ellenőrizhetően, 
eredményesen teljesített! 


Burzsoá fogalmak szerint ugyan  rovott 
múltúnak számított, ami mindössze néhány lopást 
jelentett. . Ez azonban csupán motiválta 
Malinovszkij felfogását: a magántulajdon iránt 
tanúsított meg nem alkuvó proletár viszonyt, ami 
az egész jellemet világossá és áttetszővé tette. 


A túlságosan gyanakvó természetű elvtársak 
persze  megrágalmazták  Malinovszkijt. Lenin 
bizalma azonban töretlen maradt iránta: nem 
szabad ráfogni, hogy provokátor. Ugyan, hogy 
képzelik! Micsoda gyújtó hatású szónoklatokat 
tartott a dumában, és milyen elegánsan elbánt a 
frakcióban a  mensevikekkel. Nem csupán 
Malinovszkijt vette be a Központi Bizottságba 
Lenin; elég volt, hogy ő bárkit ajánljon: Sztálin is 
Malinovszkij javaslatára került a  KB-ba. A 
lengyelországi Poroninban élő Uljanovék egyetlen 

Oroszországból érkezett vendéget sem fogadtak 
olyan szívélyesen, mint Malinovszkijt. 


Mindössze egy alkalommal nem örült 
Malinovszkij érkezésének. Mégpedig azon a 
rettenetes májusi éjszakán. Előtte 
meglepetésszerűen és önként távozott a dumából. 
De akkor sem szökött meg, hanem jelentkezett 
Leninnél. Az egész éjszaka a történtek 
tisztázásával lelt el. Döbbenetes dolgok kerültek 
napvilágra. De senkinek sem állt rendelkezésére 
bizonyíték Malinovszkij ellen, és ki adhat akkor 
hitelt a rágalmaknak. Ki hiheti el, hogy a politikai 
rendőrség vélte őt kellemetlennek? A duma 
legkiválóbb . szónoka lenne a csendőrség 
informátora. Ugyan már... Maga az ohrana 
szólította volna fel Malinovszkijt, hogy távozzék a 
kötelékéből? Ez ostoba pletyka. Annyira mégse 
lehet oktalan a titkosrendőrség, hogy kárt okozzon 
önmagának... Kubával és Zinovjevvel hármasban 
pártbíróságot alakítottak, és felmentették Roman 
Malinovszkijt. Kinyilvánították politikai 
feddhetetlenségét. A két piszkos rágalmazó: Dan 
és Martov pedig vádaskodhat, gyűjtsék csak az 
aláírásokat. 


Még nagy jövő áll Malinovszkij előtt. A 
poronini letartóztatások idején őt is internálták az 
osztrákok, de egyezség jött létre, és szabadlábra 
helyezték, mert kiválóan alkalmas volt az orosz 
hadifoglyok körében végzett politikai agitációra. S 
újra bebizonyítja rátermettségét. 


Közben megkezdődött az ebédszünet. A 
svájciak nehezen tűrik az éhséget; érthetetlen, 
miért ülnek már 12-kor asztalhoz. 


Az aznapi ügyeletes könyvtárosról viszont 
Lenin tudta, nem mindig veszi igénybe az 
ebédidőt. Így történt most is. Megkérte tehát, 
hadd maradhasson az  olvasóteremben. A 
könyvtáros beleegyezett. 


Mellé szegődött végre a szerencse. Nem 
kellett evéssel töltenie idejét, és ami ennél is 
fontosabb volt, egyszeriben megszűnt a zavaros 

lelkiállapot; üres gyomorral még a munka is 
könnyebben megy. Nyert egy órát. Most már 
sietség nélkül tette a dolgát: beletemetkezhetett a 
lapokba. Uljanovék takarékossági okokból nem 
költöttek újságra. Ellenben harminc-negyven lapot 
olvasott rendszeresen Lenin a könyvtárban. 
Megfordult a kezében minden Arbeiter és 
valamennyi Stimme. 


Tehát most összegyűjtött minden újságot, ami 
a keze ügyébe került, és az egész papírhalmot az 
asztalához cipelte. 


Egyik legfontosabb napi foglalatossága volt az 
újságolvasás. Ablakot nyitottak ezek a lapok a 
nagyvilágra. Felelősséggel ruházta fel Lenint az 
olvasásuk, növelte kitartását ez a foglalatosság. 


A sajtót tanulmányozva úgy érezte, hogy a 
közelében van az ellenség. Körülvették a világban 
szétszóródott szocialisták,  szociálhazafiak és 
centristák, és persze ott nyüzsögtek a burzsoá 
szamarak. Hadonásztak és kiáltoztak, mindegyik jó 
hangosan védte az igazát. 


Más dolga sincs az embernek, csak a 
válaszolgatás, a cáfolat. Lenin ilyenkor elemében 
volt, kitapinthatta gyenge pontjaikat, és mihelyt 
erre alkalom kínálkozott, tüstént odavágott. Az 
olvasást gondos jegyzeteléssel kötötte össze. 
Pattogtak a szikrák ilyenkor Lenin agyából: 
analógiákat talált, társította gondolatait az olva- 
sottakkal, és ellentmondást fedezett fel az össze 
nem kapcsolható tények meg az erőltetett 
összefüggések között. 


Szikrák pattogtak a jobb- és a baloldal felé, 
amint különböző cédulákra és vonalas irkákba 
rótta a sorokat. A lapszéleken megjegyzéseket 
fűzött az olvasottakhoz. Szükség lehet valamikor 
minden gondolatra, s időben kell rögzíteni, 
különben elillan. Bele kell égetni mindent a 
papírba; ott parázslik a gondolat, míg csak nem üt 
az óra. 

Osztályozza is Lenin a leleteket. Egyik 
feljegyzésnek noteszben a helye, a másik viszont 
bemasírozik egy levélbe, amelyet helyben 
megfogalmaz. Ügyelnie kell, nehogy kihűljön 
némely már megformált mondat. Egyik-másik 
gondolatot csak saját magának rögzíti, s később 
majd alaposabban utánanéz. További 
feljegyzéseket vitában használ fel, elhajlások 
ostorozására, ezek még erősíteni fogják amúgy is 
csípős ostorcsapásait. 


Egy újabb csoportba azok a jegyzetek 
kerülnek, amelyeket gyengébbek kedvéért még 
megrág, megcsócsál. Gyűjtöget cédulákat eszmei 
skálázás céljára is; e jegyzeteket távollévőknek 
szánja, és elküldheti a messzi Oroszországba. 
Wandervelde és Braanting kapja, Guzmannn és 
Juo, Plehanov és Potreszov, Ledebur és Haase, 
Bauer és Bernstein, a két Adler. Ott van még 
Pannecuck és Roland Holst. Valamennyiüket 
kemény eszmei ellenfélként tartja nyilván Lenin; 
tartózkodjanak bárhol: Hollandiában, Angliában, 
Franciaországban, Skandináviában, Ausztriában 
vagy Pétervárott. Érezte a jelenlétüket, hallotta a 
hangjukat, egy  idegszál állandóan lüktető 
idegközponthoz kapcsolta valamennyit. Velük 
álmodott és ébredt, együtt olvasott, együtt evett 
ezekkel az emberekkel, s követték őt magányos 
sétáin. 

Olvasó már nem tartózkodott a teremben. 
Megkezdődött az ebédszünet. A könyvtáros 
visszahúzódott az üvegajtó mögé. Az asztali 
lámpákat eloltották. Az olvasás szentélye mintha 
kitágult — volna: — grandiózusnak látszott a 
félhomályos halotti csendben. Lenin igyekezett 
levezetni a feszültségét, és kihasználva a 
rendkívüli alkalmat, többször is végigsétált a 
könyvtártermen, jó néhányszor megtéve az utat a 
főbejárattól az egykori oltárhoz vezető két magas 
lépcsőfokig, és elhaladt a faragott galéria alatt. 


Összesen ötven lépést tett. Sem polc, sem 
asztal nem állt az útjában. Sétálni utcán, hegyek 

közt szokott, és kicsiny szobákban, szegényes 
kamrákban éldegélt, ahol nem volt elegendő tér. 


Most ellenben sebesen járkált fel-alá a 
teremben, mint a vadász, amikor a felriasztott 
prédát üldözi. Olyan érzése volt, mintha felöklelné 
a Hilferdingeket, a Martovokat, a Greilicheket, a 
Longékat, a Presmanokat és a Csheidzéket: nem 
engedve, hogy akár egyetlen értelmes összefüggő 
mondatot kiejtsenek a szájukon. 


Azonnal félbeszakította, összezavarta, majd 
helyrerakta őket. Ilyen szapora ingamozgással 
szokta sarokba szorítani az ellenfeleit. 


Lenin megszabadult az ellenfeleitől. 


Már semmi sem tartotta vissza a módszeres 
munkától. 


A terem közepén lelassította lépteit, úgy 
érezte, eljött az a pillanat, amikor abbahagyhatja a 
teremsétát. Leült dolgozni... 


Inessával kapcsolatos gondolatmenete hibás. 
Nincs ok ilyen feltételezésre... 


Még mindig nem találta a helyét: idegen 
asztalnál ült. Most mindent áthurcol majd a 
karzatra. Kétszer kell fordulnia... 


A lépcső halk nyikordulása megtörte a 
homályos, gótikus terem csendjét. 


Hirtelen elviselhetetlen fáradtság tört rá. 
Valósággal lezuhant a székre. 


Nem az elmulasztott ebédet sínylette meg. 
Mindig csipetnyivel beérte, csekély táplálék is 
pótolta elvesztett energiáit... 


Az ablaknál még boldogult lámpa nélkül, noha 
ugyancsak szürkült. 


Megint olvasni próbált. Tájékozódni akart a 
katonai helyzetről. Nem voltak valami vigasztalóak 
a hírek. 


Bár augusztusban még rosszabbnak látszott a 
helyzet. Micsoda szörnyű pillanatokat élt át, 

amikor Románia Íriss erőivel meglepetésszerűen 
beszállt a háborúba, hihetetlenül megerősítve az 
antantot... Akkor úgy látszott, hogy Oroszország 
mégiscsak kikecmereg a bajból. De Németország 
összeszedte magát, és sikerült kiütnie mellékesen 
Romániát is. 

Elképesztő volt: két hónappal ezelőtt erre 
senki sem gondolt. 


Mindazonáltal nem nyerték meg az európai 
háborút a németek. Ugyanis tartósan és 
reménytelenül megtorpantak a nyugati fronton. Es 
bármilyen furcsa, a keleti fronton sem hozta meg a 
győzelmet az 1916-os év. Egy esztendővel azelőtt 
megrendült ugyan a cárizmus - csaknem teljes volt 
a vereség. Aztán mégiscsak talpra állt, és nem 
adta meg magát. Pedig micsoda remény fűtötte 
akkor Lenint, és nem lett semmi a nagyszerű 
diadalból, minden elillant, megsemmisült... 


Fejének egyetlen pontján, a bal halánték 
közelében érezte a bajt, mintha kiürült volna a 
koponyája. Bizonyára újra felizgatta magát... 


Harmadik éve tart már a véres háború, és úgy 
látszik, még egyetlen nép sem kelt fel. Ahogy ez 
lenni szokott, az oroszok mozdulnak leglassabban. 
Pedig a háború az orosz hadseregtől követelte a 
legtöbb áldozatot, orosz testek garmadája állította 
meg a szervezett német haditechnikát. A keleti 
frontról csak összefüggéstelen és pontatlan hírek 
érkeztek. Erre a harctérre nem utaztak 
haditudósítók, keveset írnak a lapok a 
történtekről, és nem is kíváncsiak, mi játszódhat le 
a keleti harctereken. 


Szégyenli az antant sajtója az orosz 
szövetségest, tehát kevés hírt közöl róla. Csak a 
veszteségekről jelennek meg adatok a lapokban. 
Lenin rátalált e meglepő és örvendetes adatokra, 
és macskakörmökkel jelölte őket. Annál jobban 
felvidult, minél inkább szaporodtak az áldozatok. 
Az elesettek, a sebesültek és a foglyok számának 
gyarapodása őnéki annyit jelentett, hogy cölöpök 

dőlnek ki a monarchiát védő palánkból, és 
meggyengül a cár. 


De el is keserítették ezek az adatok Lenint, 
mert jelezték: nem hordott még a föld az 
oroszokhoz fogható engedelmes birkanépet. Az 
orosz muzsik türelme határtalan, megetetnek vele 
minden förtelmet, mocskot, és ő nem rest kifejezni 
háláját, megsüvegelvén drága jótevőit. 


Ideje világosságot gyújtani... Nem lehet 
lángra lobbantani az orosz bunkót. Történelem lett 
Razin és Pugacsov tüzeiből, a réz- és sóbányászok 
mozgalmából, a koleralázadásokból. Talán csak a 
madártávlatban lévő szomszédos földek 
elfoglalására van erejük, nincs olyan proletár, nem 
létezik hivatásos forradalmár, aki meg tudná 
mozdítani a sötét muzsiktömeget. A pravoszlávia 
meggyöngítette és elrontotta a parasztokat. Vajon 
alkalmas-e még bármire ez a nép, ha türelmesen 
elvisel egy ilyen háborút, nem kap fegyverre, s a 
vörös kakast nem röpíti fel a falvakban... 


Elveszett minden. Nem tör ki forradalom 
Oroszországban. 


Lenin eltakarta szemét a tenyerével, és 
mozdulatlanul üldögélt. 


Nagy hirtelen elernyedt. Szomorúság töltötte 
el, fáradtság csüggesztette. 


Gyülekeztek a könyvtári vendégek. Széküket 
tologatták. Földre esett egy könyv. Lámpát 
gyújtottak. 


De fordulhatnak akár ennél rosszabbra a 
dolgok: lehet, hogy kibújik a cárizmus a 
kutyaszorítóból? Különbékét kötne? (Húzzuk alá 
háromszor.) Mi mást tehetne Németország? 
Hiszen képtelen győzni mindkét fronton... 


Ez lenne aztán az igazi szerencsétlenség! 
Ennél nagyobb baj már tényleg nem érheti. 
Minden elveszhet. Befellegzett , akkor a 
világforradalomnak is, az orosznak nemkülönben... 
Vége Lenin életének, és két évtized erőfeszítése 
válik egyszer s mindenkorra semmivé. 

Grimm lapja, a Berner Tagwacht nemrég 
közölt egy kommiünikét a különbéke 
előkészületeiről. E szerint titokban hivatalos 
tárgyalások kezdődtek volna Németország és 
Oroszország között, és csakugyan lényegi 
kérdésekben közeledett a két nagyhatalom 
álláspontja. A cikk alatt K. R. monogram volt. 
Fölösleges megkérdezni Radekot, ő írta-e ezt a 
cikket, mert a válasz nyilvánvaló. (A kérdés inkább 
az, hogyan győzte meg Radek Grimmet?) Lenin 
ismerte Radekot, milyen szemtelenül élelmes, és 
arra is könnyen rájött, hogy Radek nem 
diplomatáktól szerezte az információt, külügyi ira- 
tok sem kerültek a kezébe, és nem pletykákból 
rakta össze a cikket... Radek naphosszat az 
ágyban heverészett, és még paplana tetején is 
újságokat őrzött, az ágya alatt a földön is könyvek 
tornyosultak. Közben pedig cikkeket fabrikált, 
amelyekre  ráírta: norvégiai vagy — argentin 
különtudósítónk jelenti. 


De nem az a lényeg, hogyan készült a 
jelentés. Még csak az sem, hogy azonnal cáfolni 
fogja az értesülést az orosz követ. Az a dolga. A 
lényeg éppen a megoldás tagadhatatlan realitása: 
a cárnak csakugyan ezt kell tennie. Így keveredhet 
ki a csávából. 

Éppen ezért most kell odavágni. Erre a helyre 
irányítani a tüzet! Verjük hát a dobokat! Meg kell 
állítani őket! Figyelmeztessük a világot! Ne 
engedjük, hogy megússza ép bőrrel a cár... Persze 
II. Miklóstól és kormányától nem várható értelmes 
döntés, ezek az emberek elképesztő ostobaságokra 
képesek. Hiszen csöppnyi józan ítélőképesség 
birtokában eszük ágában sem lenne 
megajándékozni a szociáldemokratákat egy jó 
háborúval. Talán egy kis hírveréssel még most is 
meg lehetne ijeszteni őket, és lemondanának a 
különbékéről, amely kétségtelenül ügyes lépés 
lenne, de jelentőségét a nagy eszükkel - aligha 
lesznek képesek felfogni. Mindegy: semmire sem 
lehet menni Oroszországgal. Az égvilágon 
mindenre alkalmatlan egy ország. Ki olvas 

odahaza Szocial-Demokratot? Még — mindig 
Miljukov és Singarjov után megy a társaság... 
Oroszországban egyedül az alkotmányos 
demokrata kadetokra hallgatunk. Mekkora garral 
fogadták itt Nyugaton is a küldöttségüket. A cár 
meg alszik egyet a dologra, aztán tesz egy csekély 
engedményt: miniszteri posztot ad Gucskovnak 
meg a Kadet Pártnak. Akkor pedig nincs áttörés, 
szó sem lehet győzelemről. De ugyan milyen 
sütemény készülhet a már megsavanyodott orosz 
tésztából? Vajon miért ringott éppen ilyen bugris 
országban Lenin bölcsője?f Az ereiben csak 
negyedrész orosz vér csörgedezik. Ugyan mi köti 
őt a kivénhedt orosz batárhoz? És fogadjuk el, 
hogy vér szerint legalább negyedrészt orosznak 
tekinthető, de jelleme, vágyai, hajlamai egyáltalán 
nem kötik e tenyeres-talpas,  sárdagasztó, 
borgőzös országhoz. Semmit sem utált annyira 
Lenin, mint a sírva vigadó önemésztést, az 
érzelmes kocsmai gyónást, a már tönkretett 
jellemek érzelmességét. Ő egyszerre volt a 
megfeszített íj húrja és a nyílvessző. Különleges 
képességekkel rendelkezett: fél pillanat alatt 
értékelni tudta a konkrét ügyet, a külső 
körülményeket, az egyedül célravezető, alkalmas 
eszközt. Ugyan mi kötötte őt ehhez az országhoz? 
Csak nem féltatár nyelve? Lenin ugyan három 
európai nyelvet használt, és jobban írt 
mindegyiken, mint a sajátján. Alighanem a 
húszéves gyakorlati forradalmi munka az egyedüli 
kapcsolata Oroszországgal. Bizony éppen ez volt. 
Most azonban - a zimmerwaldi baloldal megte- 
remtése óta - eléggé ismerik őt nemzetközi 
szocialista körökben, és nem lenne nehéz 
átugrania ebbe a közegbe. A szocializmus nem 
ismer nemzeteket. Trockij például Amerikába 
költözött. Jól választott. Buharin is ezt tette. 
Amerikába kéne menni. 


Valami nem volt rendben ezen a napon ott 
belül. Rosszul is kezdődött a munka, a teste, ez az 
engedetlen porhüvely nem szolgálta úgy, ahogy 
kellett volna agyműködését: bal halántéka alatt 
mintha űr keletkezett volna. A fáradtságnak pedig 


[99] 


odva alakult ki belül, és úgy érezte, oda szivárgott 
el összes életnedve. 


Sok minden összejött délre, és Iljics 
rádöbbent, hogy nem tudja eredményesen 
végigcsinálni ezt a munkanapot. Lavinaként gördül 
rá a szerencsétlenség, és maga alá gyúri a bánat. 


Egy politikus általában nem lehet rabja a 
korának, az érzéseinek, a körülményeinek: 
bármely évszakban és bármely napon - akár egy 
állandó teljesítményre alkalmas gépezetnek - 
készen kell állnia cselekvésre, nyilatkozatokra és 
küzdelemre. Lenin kiváló képességekkel 
rendelkezett e téren; örök belső feszültség mű- 
ködtette a szervezetét, de évente vagy két 
alkalommal, válságos napjain csökkent a nyomás, 
ilyenkor rátört a csüggedés, a kimerültség, és 
eljutott az összeomlás határáig. Nincs menekvés 
ilyen napokon, a kimerültség csak akkor múlik el, 
ha hamar ágyba bújik, és kialussza magát. 


Lenin mintha mindig ura lett volna agyának, 
akaratának, ám néha reménytelenség fogta el, és 
ezzel szemben erőtlennek bizonyult. Tűnőben volt 
feltétlen igazságtudata, biztos távlatát vesztette, 
képtelen volt erejét ugyanolyan ésszerűen számba 
venni, mint máskor. Minden  elszürkült, 
megkocsonyásodott, és elúszott a képből. A dolgok 
összegabalyodtak, visszájukra fordultak. Fészkelt 
belül valami, ami mindig fájt, és ez a fájdalom 
most hirtelen önálló életet kezdett élni: mintha 
potyogni kezdene a kő egy zsákból, úgy zúdult az 
agyára az ismeretlen kín, és halántékán 
megfeszült az ér. 


Így van ez. Keserves kompromisszumok 
szegélyezik az útját. Mindig maradtak rendezetlen 
nézeteltérései, de gyújtött is annyi erőt, hogy 
végül diadalmaskodjék. Magabiztos volt, és érezte, 
hogy végül is győzni fog. A legfontosabb, hogy 
legyen egy tetszése szerint összeválogatott csekély 
létszámú, de szigorúan centralizált csoportja. A 
munkáspártok bukása szükségszerű, ha túlságosan 
hajlamosak egyesülésekre és békülésekre. De 

parolázzon a leszerelés híveivel, a különvélemény 
pártiakkal? — Boruljon az orosz  kautskysták 
nyakába? Béküljön a mensevik himpellérekkel? 
Legyen a szociálsoviniszták lakája? Ölelkezzék a 
szocialista falu bolondjaival? A fenébe az ilyen 
gondolatokkal! Legyen inkább csekély kisebbsége. 
De legyenek az emberei hűségesek és szilárdak, 
legyenek tántoríthatatlan hívei! 


Bár végül csakugyan magára maradhat. 
Mennyien elhagyták már, és mennyien elárulták! 
Csapatba rendeződtek az egyesülés és leszerelés 
hívei, a likvidátorok, avagy védekezéspártiak, az 
államellenesek és a híg agyvelejű irodalmárok 
gyanús, hol ide, hol oda sodródó ki polgári klánjai. 
s az ő kicsiny csoportja végül teljesen 
összezsugorodott, majd senki sem maradt vele. Így 
történt ez a gyászos 1908-as évben, itt Svájcban, a 
legborzasztóbb esztendőben, amikor az értelmiség 
pánikszerűen hagyta el a bolsevikok sorait! De 
végül is annál jobb, mert legalább megszabadult a 
párt a kispolgári mocsoktól. Az ocsmány . ál- 
intellektuel csapatban különösen 
kiszolgáltatottnak és szerencsétlennek érezte 
magát Iljics, valósággal elveszett közöttük. 
Kétségbeesésbe kergették, mocsárban fuldoklott: 
elmebaj lett volna, ha igazodik hozzájuk. Ugyelt a 
gesztusaira, a  szavajárásáraa, még durvább 
kiszólásaira is, nehogy bármiben hasonlítson 
rájuk! És végül senki, de senki nem maradt 
mellette; annyira romlott a helyzet, hogy végül is 
tíz-tizenöt hívet kellett toboroznia és magához köt- 
nie! Tizenöt bolsevikra kellett szert tennie, s ehhez 
az  embervadászathoz Londonban hajtott fel 
bizonyító anyagot, és háromszáz oldalas filozófiai 
művet alkotott a machisták ellen. Az égvilágon 
senki nem olvasta el. De sikerült Bogdanovra 
ráhúznia a vizes lepedőt. Olyannyira, hogy 
kigolyózták a vezetésből! Majd a nyirkos 
őszidőben hosszú sétákat tett a Genfi-tó partján, 
önmagának bizonygatta, hogy nem csügged el, és 
menetel a győzelem felé. 

A legeszesebbekkel, Trockijjal és Buharinnal 
sem talál közös nyelvet. Nem lehet megbízni 
olyanokban sem, akik végül vele maradtak. Lám, 
itt van Zinovjev, nem lehet sejteni, hogy akár egy 
hónapon belül nem  mondja-e fel gyönge 
idegrendszere a szolgálatot. Az elvei pedig 
ingatagok (Ugyan, vannak-e egyáltalán Griskának 
elvei?) 


Mintha elhagyná az ereje. Vajon helyes irányt 
választott csakugyan? Milyen eredményt hozott a 
huszonhárom éves szüntelen harci kampány, 
amelyet a politikai oktalanság és az opportunista 
politikai mocsárszellem ellen vezetett? A gyűlölet 
jégesőjével vert ember sorsa ez, amely az 
elszigeteltségbe vezetett. Már csak a dolgok 
tehetetlensége tartja az irányt - szakadások, meg- 
bélyegzések, elhatárolódások között. Ó maga is 
csüggedten érezte, hogy nem törhet ki, talán soha 
nem ízleli meg a sikert, magházba van zárva. 


Egyedül. 


És nincs mellette senki, akivel megoszthatná 
gondjait, nem hallja a saját hangját, nincs az 
égvilágon senkije. 


Micsoda nap! Minden elveszett, visszájára 
fordult. Orák hosszat múlatta hiába az időt... 


Könyvhalmok, újsághalmok... Az emigrációs 
években kazalra való papír gyűlt össze nála, 
mennyi elolvasott, összefirkált papír, mennyi 
jegyzet és piszkozat... 


Fiatal korában a közeli forradalom friss illatát 
érezte. Egyszerűnek és rövidnek tetszett az út, 
amelyet meg kellett tennie. Nap nap után azt 
ismételgette, hogy a forradalom eljövetelének 
általános tudata kezdete a forradalomnak! Hová 
tűnt a boldog várakozás! 


Mire ment el a második emigráció kilenc 
esztendeje? Ugyan mi töltötte ki, mi tette tönkre, 
és milyen terhet hordoz? Csak papírhegyek 
maradnak meg, sürgős jelzésű és rutinfeljegyzések 
csomagban és  dossziékban, összefűzött és 

rendezetlen iratcsomók halmai sorakoznak nála 
mindenütt. Mennyi ideje megy el levelezésre 
(német és svájci bankjegyek gyűjtésére is, ami a 
pártkasszát alkotja). Az egész élete ezzel telik, 
naplóinak felét ellevelezi, és ráadásul képtelen 
befejezni valamennyit, hiszen minden távollevőnek 
írnia kell. A szél messzire fújta mindazokat, akik 
Leninhez hasonlóan gondolkodnak. Talán jobb is, 
hogy távol vannak. Így módja van vezetni és 
megmozgatni őket, tanácsokkal láthatja el 
valamennyit, kérhet és dicsérhet, felterjesztéseket 
egyeztethet (mindez persze a barátokra 
vonatkozik, de közben egy pillanatra sem 
szüntetheti az ellenséges hordára zúdított tüzet). 
Mindig az éppen aznapi levelezést érzi igazán 
sürgősnek és fontosnak (s néha egyetlen nap sem 
telik el, és máris rájön, hogy felesleges munkát 
végzett, elkésett, hibát követett el). 
cikktervezetekkel, korrektúrákkal, ellenvetésekkel 
és — kiigazításokkal,  recenziókkal és  lapszéli 
jegyzetekkel, — tézisgyártással és olvasással, 
idézetgyűjtéssel, — újságrendezéssel és saját 
folyóiratainak szerkesztgetésével vesződik örökké. 
De lapjai is  kérészéletűek, egy-két szám 
megjelenik, majd kimúlnak. Semmi lényeges 
eredménnyel nem dicsekedhet. Nem javít a 
dolgokon, nem tud felmutatni valamit, ami 
áthatolna a  papírhalmokon és iratcsomókon. 
Semmit az égadta világon, ami társadalmi mozgást 
eredményezne, és végül is az annyira óhajtott, 
képzeletében alaposan kimunkált államhatalom 
közelébe juttatná. Ott és akkor mindaz hasznosul 
amit lényétől idegen módon egy évtizednyi 
keserves munkával felhalmozott az 
olvasótermekben. 


Elmúlt negyvenhat éves. Ideges, mégis 
egyhangú élete során tintával tölti tele napjait, 
papírhegyeken trónolva. Egy-egy napig, időnként 
egy teljes héten át tartó vitákban és egyeztetések 
közben vesztegeti idejét. Ellenségeskedik, és 
borzasztóan fontos, nélkülözhetetlen és 
túlszervezett . szövetségeket — eszkábál össze, 
mégpedig olyan politikusokkal, akiket különben 

semmibe vesz. Feneketlen hordóba hány mindent, 
amelyből minden elfolyik. Nyoma se marad 
semminek, és a munkának nincs foganatja. 
Minden ügye cseppfolyós, átmeneti és 
áttekinthetetlen, életét törmelék, lom, kacat 
borítja el. 


Karjai ellankadnak, háta meghajlik, és úgy 
érzi, eljött az utolsó pillanat. Ismeretlen betegség 
emésztette Lenint, néha átfutott rajta, néha 
megijesztette. Többnyire nem vett róla tudomást. 
Elviselte, de a betegség erősebbnek bizonyult 
Leninnél, nem volt ellenszere a kórnak. 


Örökké benne fészkel a kín. 


Lenin egyedül és kizárólag 
történelemformálásra termett. 


Különleges képességekkel rendelkezik 
(amelyeket a párton belül mindenki méltányol, de 
ő maga még inkább tudja, mit ér, mi mindenre 
alkalmas). Találékonyság és gyors tájékozódás 
jellemzi. Tökéletesen felismeri, milyen jelenségek 
mennek végbe a nagyvilágban. Es mindez az erény 
semmire se jó a gyakorlatban. E tulajdonságok és 
adottságok nem segítik elő a politikai győzelmet. 
Sőt annyit sem sikerül elérnie, mint például 
Grimmnek, hogy beválasszák egy játékország 
parlamentjébe. Vagy akár sikeres ügyvédként 
működjék (bár ügyvédkedni igazán nem gusztusos 
dolog, Szamarában annak idején elveszítette 
valamennyi perét). Vagy legalább újságíróként 
tündökölhetne. S minden baja abból származik, 
hogy az átkozott Oroszországban látta meg a 
napot. 


De mivel megvolt az a jó szokása, hogy a 
legapróbb munkát is tisztességgel elvégezze, 
megkísérelte a nap eredményes lezárását. Ki 
akarta dolgozni a részletes téziseket a 
zimmerwaldi baloldal svájci csoportja számára a 
drágaságról, a tömegek elviselhetetlen helyze- 
téről. Milyen eszközökkel lehetne kikényszeríteni a 
köztisztviselők és közalkalmazottak maximális 
megfizetését; mi lenne a pártsajtó ellenőrzésének 

módja, és hogy lehetne kiszorítani a reformistákat 
a pártból. 


Nem! Képtelen elvégezni. A rendelkezésre 
álló idő elszaladt, és megint érezte, hogy egy odú 
keletkezett a bensejében. Fájt a feje, nem kapott 
levegőt, undor fogta el a papír láttán. Reggelre 
elmúlik, de annyira utál — mindent, hogy 
legszívesebben akár a padlón elheverne. 


Nem tudta folytatni a munkát, és nem fejezte 
be ezen a napon. Bűn. Csupán annyi mentsége 
lehetett, hogy már eléggé későre járt. Nagy 
erőfeszítéssel összeszedte füzeteit meg kéziratait, 
és behányta őket az e célra használt táskájába. A 
becsukott könyveket és a takaros újságköteget 
elhelyezte a polcokon, a maradékot átadta az 
olvasótermi ügyeletesnek. 


Csendben haladt végig a termen, nehogy zajt 
üssön. Az ajtónál felöltötte súlyos kabátját, fejébe 
nyomta a földre pottyant keménykalapot és 
távozott. 


Nap nap után ugyanazt az utat járta be, nem 
kellett figyelnie, merre megy, vitte a lába magától. 


Már esteledett, és még nem szállt fel a köd. 
Az üzletek és a vendéglők kirakatai ugyan már 
világítottak. 


A keskeny mellékutcán hordót gurítottak, 
mögötte talicskát tolt egy ember, nem tudta 
kikerülni... 


Milyen könnyű lenne itt maradni örökre 
ebben a szűk,  megsavanyodott kispolgári 
országban, és meghalni a Kugliklub 
tőszomszédságában. A kirakatüvegen keresztül 
bepillantott egy vegyesboltba, ahol nikkelbevonatú 
szeletelőgép vagdosta egyenletesen a gusztusos 
sonkát. Elképesztő húsválasztékot zsúfoltak össze. 
A boltos a svájci polgár magabiztosságával kisétált 
üzletének előterébe, és a bejáratnál köszöntötte az 
arra haladókat. Ismerősöknek és ismeretleneknek 
egyaránt ingyen osztogatta az esti köszöntést. 

A háború harmadik évében is dugig voltak az 
üzletek áruval. Bár az árak magasba szöktek, a 
burzsoák még tartották magukat, és költötték a 
pénzt. 


A hideg miatt nem vitték ki az asztalokat az 
ajtó elé, a szabadba, de benn csak letelepedtek a 
polgárok, és szemüket meresztették, végigmérve 
minden járókelőt. Az ilyen népséget jobb elkerülni, 
köpni rájuk. 

Egész emigrációs időszakában utálta Lenin 
ezeket a kávéházakat, a szószaporítás telifüstölt 
fészkeit, mert a forradalmi fecsegők mintegy 
kilenctizede itt töltötte napjait. 


A közelben húzódott a háborús határ, ami 
Zürichbe csalta a zavaros népség új hullámát, ez 
pedig alaposan feltornázta a szobaárakat. A 
kávéházak pedig teli voltak  kalandorokkal, 
alkuszokkal,  spekulánsokkal,  katonaszökevény 
diákokkal, filozófiai kiáltványokat és művészi 
tiltakozó  — röpiratokat szerkesztő szószátyár 
értelmiségiekkel, akik maguk se tudták, miért és 
mi ellen lázadtak. 


Amerika biztosan a szerencse hona. A 
munkásosztály felső rétege előnyben részesíti a 
gazdagodást a forradalommal szemben. Itt sincs, 
amott sincs szükség Lenin dinamitjára, az Ő 
fejszecsapásaira. 


Képes lenne sarkából kifordítani, 
felrobbantani és átformálni a világot, de hát túl 
korán született, ezért olyan keserves a sorsa. 


A Spiegelgasse dimbes-dombos, és Lenin az 
emelkedő tetején lakott. Bármerre vette útját 
hazulról, mindig lefelé haladt. De ugyancsak 
kapaszkodnia kellett felfelé, bárhonnan érkezett. 
Amikor íÍriss volt, és fűtötte a munkakedv, észre 
sem vette az emelkedőt, Most ellenben alig 
vonszolta magát. Nem is lépkedett, hanem 
csoszogott. 


Lábával tapogatta ki, hogyan haladjon az 
öreg, pállott illatú ház keskeny, meredek 

csigalépcsőjén, mert sötét volt, spóroltak a 
villannyal a tulajdonosok. 


A harmadik emelet. Bábeli hangzavar 
hallatszott, nehéz szagok áradtak a lakásokból. 


Szobája kétszemélyes börtöncellára 
emlékeztetett. Két ágy, egy asztal, néhány 
ülőalkalmatosság, vaskályha könyökcsővel. Nem 
fűtötték, bár itt lett volna az ideje. Egy 
megfordított könyvtartó szolgált az edények 
tárolására (az állandó költözködés miatt Uljanovék 
sosem rendezkedtek be). 


Az alkonyfényben Nágya még dolgozott az 
íróasztalnál. Hátrafordult, és meglepődött. De a 
gyengén megvilágított félhomályos szobában sem 
kerülhette el az asszonyi tekintetet Iljics 
szürkéssárga arcbőre. Olyan volt, mint egy 
hatvanéves öregember. És amikor beletekintett az 
élettelen, merev szempárba, meg se kérdezte, 
miért érkezett haza Lenin ilyen korán. 


Az asszony tisztában volt vele, hogy az 
idegkimerüléses csüggedtség napokig, sőt néha 
hetekig eltart. Az összeomlás többnyire 
túlerőltetés miatt következett be. Máskor Lenin 
vasszervezete akkor roppant meg, amikor igénybe 
vette a harc. Például a második vagy az ötödik 
kongresszus után, az Egy lépés előre, kettő hátra 
Idején, és ilyenkor nem is egy alkalommal került 
válságos állapotba. 


Még a keménykalap és a nagykabát is 
nehéznek bizonyult, Nágya segítette le róla. Lenin 
végigcsoszogott a szobán, helyére vonszolta a 
füzetekkel tömött táskát. 


Még volt annyi ereje, hogy megnézze, mi van 
az íróasztalon. Kiderült, Nágya éppen könyveléssel 
foglalatoskodott. 


Lehangoló számoszlopok gyűltek össze. 


Nem volt rózsás a helyzet 1908-ban sem, 
hiszen egyedül maradtak... Pénzük azonban volt 
dögivel, a tifliszi slussz után. A Credit Lyonnaise- 
ben nyitott számlát. A szomorúság elől 

koncertekre menekültek esténként, és Nizzában 
vakációztak. Fiákeres fuvarozta őket, Párizsban 
pedig ezerfrankos lakást béreltek, ahol nagy tükör 
lógott a kandalló felett. 


Lenin az ágyra rogyott. 


Valósággal összetöpörödött. Testének rugói 
felmondták a szolgálatot, feje hátrahanyatlott, 
nyaka eltűnt a válla közt, majd az álla a mellére 
csuklott. 


Előrenyújtott kézzel kapaszkodott az asztal 
szélébe. Szemét félig lehunyta, szája kissé tátva 
maradt, és ajkán rendezetlenül lógott kemény 
bajszának gyapjas sörtéje. 


Egy, két, három percig ült mozdulatlanul. 


- Lefekszel? Segítsek vetkőzni? - kérdezte 
Nágya tájszólásos lágy hangján. 


Iljics nem felelt. 


- Ebédre se jöttél haza. Talán túl sokat 
dolgoztál? A férfi bólintott, ami szintén nehezére 
esett. 


- Akarsz most enni? - kérdezte az asszony. 
Lenin persze nem számíthatott étkezési 
gyönyörökre. Nágya ugyanis nem főzött valami 
fényesen. 


Így volt ez Susenszkojéban is! Jól befűtötte a 
sparherdet. Megfőzött, megsütött mindent jó 
előre. Egy hétig birkát ettek... 


Teljesen megkopaszodott Iljics feje búbja, 
csak hátul volt még haja, ott se sok. (Még 1902- 
ben elkezelték, sajnálták a pénzt hivatásos 
orvosra, egy kezdő medikus tanácsát fogadták 
meg, aki jóddal kezelt egy kelést Lenin 
koponyáján, aminek hajhullás lett a 
következménye.) 


Nágya közelebb lépett. Csendben, óvatosan 
simogatta a férfi fejét. 


Mély ráncok barázdálták Lenin homlokát. 

Iljics nehezen szedte a levegőt, mintha 
kocsirudat forgatna, munkához nem szokott ember 
létére. Teljesen elesett volt. Fejét se emelte fel, 
pillantást se vetett az asszonyra. 


- Véget ér a háború, elmegyünk Amerikába. 
Képes lenne Lenin ilyesmit kiejteni a száján? 


- De mi lesz a zimmerwaldi baloldallal? Hát az 
új internacionáléval? - kérdezte Nágya... 


Iljics nagyot sóhajtott, és mélyről jövő rekedt 
hangon csak ennyit mondott: 


- Már látszik, mire megy ki a játék 
Oroszországban. A kadetek fognak kormányozni. A 
cár megegyezik velük, és húsz-harminc éves 
langyos, . unalmas polgári világ kezdődik. 
Forradalomra nincs kilátás. Nem érjük meg a 
forradalmat. 


És akkor mi lesz? 


Elutaznak, és kész. Nágya a férfi gyér haját 
simogatta, amikor váratlanul bekopogott a 
háziasszony. Valaki jött. Öket keresi. 


A lehető legjobbkor... Lenint meg se kérdezte, 
csak azért ment ki, hogy elhessentse az 
alkalmatlan vendéget. 


De tüstént sarkon fordult: 
- Sklarz érkezett meg Berlinből. 
- Berlinből? 


Ugyan! Jöjjön most bárki bárhonnan, csak 
segítsen neki kikecmeregni ebből a mocsárból. 


k 


Bárkivel létesíthető akár hosszabb ideig tartó 
titkos kapcsolat személyes találkozó nélkül, de 
szükség van állandó  közvetítőkre: mégpedig 
legalább kettőre, de jobb, ha hárman közvetítenek. 
Ha rendelkezésre áll ilyen személy, fenntartható 
akár húsz továbbival is tartós kapcsolat. A lánc 
első szeme, aki húsz továbbit tart kézben, 
egyszersmind négyszáz további kapcsolatnak lehet 

közvetítője. Ilyen láncot bajosan számol fel a 
titkosrendőrség; alighanem a leleményes 
Burcevnek is nehezére esne. 


A végtelenül óvatos Leninnek jó néhány ilyen 
vonala volt. Tavaly nyáron találkozott Lenin 
Parvussal Bernben. Ezután küldte ki 
Skandináviába Hanyeckijt, aki egyszersmind a 
forradalmi mozgalom kereskedelmi vállalkozását 
vezette. Az elnyűhetetlen Hanyeckij ily módon 
kamatoztathatta kivételes üzleti képességeit, 
Leninnek pedig folyamatos kapcsolata létesült 
Parvussal. Ezzel egy időben szerveztek meg még 
egy ZürichKoppenhága összeköttetést:  Sklarz 
berlini kereskedőt, Parvus irodájának részvényesét 
bízták meg, aki szabadon ingázhatott Svájc és 
Dánia között. Abban is megállapodtak, hogy 
bármikor érkezzék Zürichbe, Sklarz nem találkozik 
személyesen Leninnel, hanem Dora  Dolinát, 
Bronszkij barátnőjét küldi maga helyett - gondo- 
san betartva a közvetítőlánc-építés konspirációs 
szabályát. Most mégis maga Sklarz kereste fel 
Lenin lakását. Ez jelenthette azt is, hogy Sklarz 
súlyosan megsértette a konspirációs fegyelmet, de 
azt is, hogy különleges helyzet állt elő. 


Nagyon rossz pillanatban következett be ez a 
rendkívüli esemény. Lenin nemcsak fizikailag volt 
gyenge, hanem a feje se fogott úgy, mint máskor, 
és ráadásul jelentkeztek szívtájéki panaszai. De 
nem volt módja visszakozásra: ha már megjelent 
ezen a helyen, felfedezhette a látogatót akárki az 
utcán, a lépcsőházban, sőt Uljanovék lakásán is.. 
Ha Sklarz belép, Lenin nem üdvözölheti az ágyból, 
felkelve elgyengült lábának meg kell tartania 
testét, amelyet — valódi súlyánál kétszer 
nehezebbnek érzett - mintha mély kútból 
kapaszkodott volna a napvilágra. Mégis emelt 
fővel kellett fogadnia ezt a galíciai zsidócskát, 
akiben óriási öntudat dolgozott, egyre 
elegánsabban öltözött, kabátja és kalapja is drága 
áru (az irodai és étkezési funkciót egyaránt betöltő 
asztalra helyezte mindkét ruhadarabot, de ugyan 
hová helyezhette volna?!), kezében pedig krokodil- 

vagy vízilőbőrből készült könnyű vigéctáskát 
tartott. 


Leninnek már akkor elege volt belőle, amikor 
még el sem hangzott a szertartásos Wie gehts? 
köszöntés, és még nem fejezte ki a kis ember 
erőltetett mosollyal, mennyire boldog, hogy 
találkozhat Leninnel. Udvariasan meghajolt, és 
fontoskodva kinyújtotta kezét. Körülnézett, hogy 
ellenőrizze, nincs-e tanúja a tárgyalásuknak. De 
nem volt benn senki, már Nágya is kiment a 
szobából. 


Miért látogatott ide Sklarz - személyesen? 
Nos - éppen ez lenne a nagy kérdés. Mély belső 
zsebéből vaskos, kidudorodó borítékot vett elő a 
látogató. — Elegáns, világoszöld papír, rajta 
víznyomásos címer. 


Miért hivalkodik vajon jólétével Parvus még 
jelentéktelen külsőségekben is? Amikor Zürichbe 
látogatott, a legelegánsabb szállóban bérelt 
szobát. Bernben pedig a legolcsóbb diákmenzán 
(65 rappen egy ebéd) kereste Lenint, és szájában 
méregdrága szivar füstölgött. 


És ezzel az emberrel kezdte el valamikor 
Münchenben az Iszkrát! 


Most meg levelezik... Vajon miért hagyták ki 
Dorát a dologból? Egy ilyen fényes vizitről bizony 
számot kell adnia az elvtársaknak... 


Sklarz viszont azon csodálkozik, milyen 
neveletlenül viselkedik Uljanov úr. Üzletet nem 
ilyen körülmények közt kötnek... A levelet meg kell 
semmisíteni, mielőtt távozna a helyszínről. 


Sklarz mutatóujjával fontoskodva a borítékra 
bök. Nocsak? Még ki is oktat... Sosem fordul elő 
vigyázatlanság, idejében el szoktuk égetni. 


Rendben van, el kell olvasni, ez az illegális 
pártmunkás megszokott élethelyzete. Lenin maga 
köteles gondoskodni a rábízott küldemény 
nyomainak eltüntetéséről. Egyetlen papírgolyó is 
halálos veszélybe sodorhatja a politikai munkást. 

Nem volt a keze ügyében olló vagy kés, Nágya 
pedig a konyhában tett-vett. Lenin tehát letépte a 
boríték sarkát, és mutatóujját használta bicska 
helyett, hogy hozzáférjen a levélhez. Mintha kutya 
szájából húzták volna ki: a boríték széle 
elrongyolódott, de hát egye fene a feladó hencegő 
gazdagságát. Mennyivel jobb egyszerű, tiszta 
lapra róni a betűket, és olcsó borítékba helyezni a 
levelet, majd ennek megfelelően postázni. 


Lenin kivette a küldeményt. Azért látszott 
vaskosnak, mert drága díszpapírt használt a 
feladó. Egy irányba dűlő nagy betűs kézírás. Így 
nem lehet ügyeket intézni. Parvus úgy látszik, 
elfelejtette, hogyan terjesztették az  Iszkrát 
Oroszországban, amikor cigarettapapírra nyomták 
az újságot. 

Összpontosítani! Uralkodni fog az idegein, és 
tiszta fejjel próbálja elemezni (de hiszen egy 
falatot se nyelt le reggel óta, csak teát ivott, 
semmi mást). Meg kell érteni, mit akar Parvus. 


Sklarz nem akar  — beavatkozni, nem 
bizalmaskodik. Csendben van, kabátját se veti le, 
úgy foglalja el az ablaknál álló széket. Csak jól 
vasalt puhakalapját helyezte el az asztalon. 


Bizony, a vigéckoffert se vitte el az ablakig, 
hanem letette a szoba közepén a padlóra. 


Hát ami azt illeti, az udvariasságról nem 
feledkezett el, viszont elfoglalta a széket, bár 
Lenin csak az ablaknál lát jól olvasni. Lám, Sklarz 
máris elővett a zsebéből egy képes újságot, és 
gondosan kisimította. 


Talán, ha lámpát gyújtana. De nincs gyufa a 
keze ügyében, és Nágya nem jöhet be a konyhából. 


Es — mégis lett világosság. A kalap 
tőszomszédságában a csöpp lámpabél izzani 
kezdett. Nágya műve lenne? Aligha. Mégis Sklarz 
gyújtotta meg észrevétlenül? Elkerülte volna Lenin 
figyelmét? 

Vaskos, címeres  bársonypapír. Mindössze 
háromoldalnyi. A negyedik oldalra csupán 
egyetlen sor került, a lap csaknem üres. 


Semmi furcsaságot nem lel benne Lenin: 
ellenséges, pimasz, kihívó jelleget nem hordoz a 
kézírás, és semmit sem árul el az aláírás: Dr. 
Helphand. 


És a levél mégis áramütésként éri, kezét 
égeti, erei  megduzzadnak: mintha  Parvus 
vízilóvére áramlana át Lenin vénájába, és ott 
habzani kezdene a két különböző vércsoport ádáz 
küzdelmében. Nehogy kezének más részét is 
beszennyezze, a súlyos levelet óvatosan az asz- 
talra helyezte, ő maga pedig legszívesebben 
letelepedett volna az ágyra, mert csak nagy 
erőfeszítéssel tudott talpon maradni. 


Húsz éve tartó folyamatos hadiállapotában 
Lenin — megküzdött mindenfajta ellenféllel: 
fensőbbségesen  ironizálókkal,  furfangosakkal, 
gunyorosakkal, alattomosakkal, kitartó felőrlőkkel, 
nem szólva a szónoki hévtől elfulladókról, a 
csüggeteg Don Ouijotékról, a tehetetlenekről és az 
érzelmesekről, egyszóval mindenfajta trutymóhoz 
volt szerencséje. Némelyikkel sok évig hadakozott, 
és nem tudta valamennyit megrendíteni, még 
kevesebbet sikerült két vállra fektetnie, de mindig 
mérhetetlen fölényt érzett helyzetelemzéseiben és 
a következmények felbecsülésében. Ez a képesség 
olyan előnyt szerzett számára, hogy végül is 
eredményesen megbirkózott mindegyikkel. 


Egyedül Parvussal szemben nem érzett 
fölényt. Bizonytalan volt, vajon diadalmaskodna-e, 
ha történetesen ellenségként kellene megvívniuk 
egymással. 


Parvussal sosem került ellenséges viszonyba, 
természetes szövetségese volt Leninnek - sokszor 
ajánlotta, sőt erőltette az összefogást, az 
egyezséget. Egy évvel ezelőtt Parvus ismét 
megkísértette Iljicset, és természetesen most is 
erről volt szó. 

De Lenin eddig visszautasította a szövetséget. 


Olvasta a levelet, szeme többször végigfutott 
a sorokon, de hogy, hogy nem, felfoghatatlannak 
bizonyult az üzenet értelme, amit Lenin gyalázatos 
közérzetével magyarázott. 


Lenin ismerte a világ minden 
szociáldemokratáját, pontosan tudta, milyen kulcs 
illik a zárjukba, és milyen skatulyában helyezhetők 
el, csak Parvus nem illett semmilyen sablonba, de 
ha útjába került, biztosan torlaszt emelt Lenin elé. 
A levél küldője kívül rekedt a pártnómenklatúrán, 
Nem csatlakozott sem a bolsevikokhoz, sem a 
mensevikekhez (bár nagy naivan megkísérelte 
kibékíteni őket). 


Oroszországi  forradalmárként indult, de 
tizenkilenc esztendővel a történtek előtt, Odesszát 
elhagyva, végleg Európába távozott - tüstént az 
európai utat választotta a munkásmozgalomban, 
és egyértelműen nyugati szocialistának könyvelték 
el. Oroszországba nem tért vissza, s tréfásan 
kijelentette: ott keresek hazát, ahol olcsón 
megvehetem magamnak. Mint Ahasverus, a bolygó 
zsidó, huszonöt éven át hányódott Európában, de 
nem találta helyét. Az idén végre befogadták a 
németek, amiért azonban túlságosan borsos árat 
kellett fizetnie. 


Lenin futólag rápillantott Sklarz súlyos, 
tömött kofferére: vajon mit tartalmaz, és hogyan 
boldogul vele, miért és hová cipeli ez a kis ember? 


A gyenge lámpafényben nehezen silabizálta 
Lenin a betűket. Közelebb húzódott a lámpához. 


Parvus két ügyben emelt panaszt. Először is 
feljelentette Buharint és  Pjatakovot, mert 
fölösleges buzgalommal nyomoztak a német 
hálózat után Svájcban: oktondi kölyköket nem 
tanácsos szabadjára hagyni, ésszerű lenne 
mindkettőt megregulázni. A másik figyelmeztetés 
Sljapnyikov ellen irányult, aki túlságosan önfejű, 
nem hajlandó az együttműködésre, saját útját 
járja, holott Pétervárott minden erőt egyesíteni 

kellene. Írásos utasításra kérte Lenint Parvus. 
Kicsit jelent latinul a  Parvus név, pedig 
vitathatatlanul óriás volt - a leghatásosabb német 
publicisták egyike (ugyanolyan munkabírónak 
tartották őt az elvtársak, mint Lenint). Ragyogó 
marxista cikkeket írt, kivívva Bebel, Kautsky, 
Liebknecht, Rosa Luxemburg és Lenin elismerését 
(lám, hogy padlóra küldte Bernsteint!), és a fiatal 
Trockijt is maga alá gyűrte. Képes volt faképnél 
hagyni újságokat, nagy hirtelen feladva már 
meghódított publicisztikai hadállásokat, elutazott, 
elmenekült. Hol Gorkij színdarabjaival házalt (de 
meg is lopta az írót), hol meg jelentéktelen, 
kicsinyes dolgokkal foglalkozott. Éles szeme volt, 
és messze előre látott sok mindent. Még a 19. 
században harcot indított a nyolcórás 
munkanapért. Az általános sztrájkot ő nevezte a 
proletariátus legfőbb harci módszerének. De 
alighogy mozgalom lett, amely támogatókra lelt, 
Parvus elállt a szervezéstől, és lelépett, eltűnt. Ó 
az éllovas szerepét vállalta, s egyedül haladt 
mindig, saját útját járva. 

Elolvasta az egész levelet, és nem tudta 
megállapítani, egyáltalán milyen nyelvet használ 
Parvus: németet vagy oroszt. Természetesen 
mindkettőt, hol az egyiket, hol a másikat. De az 
orosz szövegrészek teli voltak helyesírási hibával. 


Parvus ellentmondásos lény. Elszánt 
forradalmár, biztos kézzel döntöget birodalmakat. 
Parvus egyszersmind kalmár, és ezt a mesterséget 
is szenvedéllyel űzi, s bizony reszket a keze, 
amikor a pénzt számlálja. Szakadt cipőben járt 
annak idején, vasalatlan nadrágot hordott, mégis 
azt magyarázta a müncheni lakásán igazolványok 
nélkül rejtőzködő Leninnek 1901-ben, hogy 
gazdagodni kell, a pénz hatalmat jelent. Még 
Odesszában III. Sándor alatt megfogalmazta azt a 
nézetét, hogy a zsidók felszabadítása 
elképzelhetetlen Oroszországban anélkül, hogy 
megdöntenék a cár uralmát. Ezután fogta magát, 
és Nyugatra távozott, ahonnan csak egyszer jött 
haza, mégpedig illegálisan, egy német orvos 

kísérőjeként. Vállalkozott az Ehező Oroszország 
című  útirajz kiadására. Amúgy mellékesen 
felvázolta, , hogyan épüljön fel az általa 
megtervezett Iszkra című lap terjesztési lánca. De 
alighogy ezt a feladatot elvégezte, visszament 
Németországba, s a német szociáldemokraták 
között tűnt fel. A genfi emigránsok fel se figyeltek 
a japán háború kitörésére, Parvus ellenben 
azonnal elsőként kiáltotta világgá: nagy napok 
véres hajnala hasad. 


Kevés a fény. Lenin felcsavarta a lámpabelet, 
de alighogy felizzott, máris füstölögni kezdett, ami 
nagy baj, mert azt jelentette, hogy kifogyott a 
petróleum. 


k 


Kiváló — jósnak — bizonyult  Parvus más 
vonatkozásban is. Előre látta, hogy az ipari 
államok világháborút robbantanak majd ki. Parvus 
mindig előjött valamivel, pontosabban törte magát, 
hogy mindenki mást megelőzve, lepipálva, adjon 
minél távolabbi előrejelzéseket. Sokszor 
igazolódtak a jóslatok és prognózisok. Például vi- 
lágosan kifejtette, hogy az ipar szétrobbantja a 
nemzeti államhatárokat. Más alkalommal arra 
figyelmeztetett, hogy a háborúk és a forradalmak 
elválaszthatatlanul — együtt járnak, és a 
világháborút világforradalom követi. Az 
imperializmusról Lenint megelőzve mondott el 
minden lényegeset. Máskor viszont hetet-havat 
összehordott. — Azt állította . hogy Európa 
összezsugorodik a két nagyhatalom, Amerika és 
Oroszország szorításában; vagy hogy Oroszország 
lesz az új Amerika, de egyelőre nincs elég iskolája, 
és híjával van a szabadságnak. Máskor a 
marxizmus lényegét figyelmen kívül hagyva, úgy 
vélekedett, hogy a szocialistáknak nem szabad 
ragaszkodniuk a magánipar államosításához, mert 
az államosítás nem fizetődik ki. Ismét más 
alkalommal nagy vigyázatlanul arról fecsegett, 
hogy a szocialista párt győzelme esetén esetleg 
szembekerülnek a nép többségével a szocialisták, 

és felhasználják a hatalmat a szakszervezetek 
elnyomására. 


Ám függetlenül egy-egy megnyilatkozásának 
hasznosságától, mondandójának eredetisége és az 
elefánt jellegű személyiség súlya magára vonta a 
hallgatóság figyelmét, és az is előfordult, hogy 
útjába került Leninnek, és útját keresztezte. Bár 
Parvus sosem takarta el a teljes szociáldemokrata 
látóhatárt, és nem uralta az egész utat, de 
lehetetlen volt elmenni mellette. 


Ellenfélnek nem tekintette őt Lenin, inkább 
szövetségesnek számított, és mégis mindig 
szemmel kellett tartani, nehogy egyszer csak 
oldalba vágja az embert. Nem akadt Leninnek 
Parvushoz hasonló vetélytársa. Sőt  Parvus 
többnyire sikeresebbnek bizonyult, időről időre 
leelőzte Lenint. Sosem ellenségeskedtek, sőt 
Parvus állandó parolát nyújtott Lenin felé, aki 
viszont nem fogadhatta el ezt a közeledést. 


Mire való vajon Sklarz utazótáskája? Egy 
disznó beleférne... 


Biztosan szerencsésebben alakult volna 
Parvus és Lenin viszonya, ha 1905-ben másképpen 
fordulnak a dolgok. Az 1905-ös forradalomban 
Lenin nem vett részt, semmit sem csinált, és 
ennek kizárólag Parvus volt az oka. Ő taposta az 
utat, s ezt jól tette, s követte a helyes irányt, 
átvéve a kezdeményezést. 


De el is vette a részvétel lehetőségét Lenintől. 
A Véres Vasárnap után tüstént közölte Parvus, 
hogy munkáskormányt kell alakítani! A reagálás 
gyorsasága, a javaslat céltudatossága 
elképesztette Lenint, mert úgy vélte, nem szabad 
ilyen gyorsan és egyszerűen dönteni. A 
Vperjodban intette Parvust, hogy e jelszó veszedel- 
mes, és még nem érett meg az idő ilyen irányelv 
kiadására: előbb meg kell nyerni a kispolgárság és 
a forradalmi demokraták támogatását, mert a 
proletariátus gyönge. 

Parvus és Trockij ellenben kiadtak egy 
brosúrát, és provokálták a genfi emigrációt; a 
bolsevikok meg a mensevikek egyaránt megkapták 
a magukét... Ez egyértelmű kihívás volt: 
Oroszországban nem halmozódott fel elegendő 
parlamenti tapasztalat, a burzsoázia erőtlen, az 
állami hierarchia jelentéktelen, a parasztság 
tudatlan és szervezetlen, és a proletariátusnak 
nincs választási lehetősége: át kell vennie a 
forradalom vezetését. Azok a szociáldemokraták, 
akik elutasítják a proletár kezdeményezést, csak 
apró szektát alkotnak. 


A svájci emigránsok azonban Genfben 
tespedtek továbbra is, mintha arra vártak volna, 
hogy beteljesedjék rajtuk Parvus jóslata, Trockij 
pedig Kijevbe, majd Finnországba rohant, ugrásra 
készen. 


Parvus természetesen szintén a helyszínen 
termett, amikor megkapta az első jelzést az 
októberi általános sztrájkról, amihez hasonlókat 
megjósolt a múlt század végén. A bolsevikokkal és 
a mensevikekkel ellentétben ők ketten - Parvus és 
Trockij - merészen és szabadon cselekedhettek, 
mert nem kötötte őket a fegyelem... 


Hát bizony egy nagyon nagy disznó is 
beleférne ebbe a hajókofferbe, valóságos torlaszt 
képez a szobában, az oldala pedig megfeszül, 
kidudorodik. Sklarz pedig mintha összement 
volna... 


Hát ez az, amit az ember le nem ír, még a 
legszűkebb körű tanácskozáson sem mond el: 
Lenin akkor kétségtelenül tévedett. Az önbizalom, 
a politikai érettség, a reális helyzetértékelés nem 
vele született képesség, hanem idővel jön meg. A 
kornak, a tapasztalásnak az eredménye. (Bár 
Parvus mindössze egy évvel öregebb Leninnél.) 


Bizony akkor hibáztam, vallja be önmagának 
Lenin. Nem láttam sok mindent előre, és nem 
voltam eléggé vakmerő. (Ezt természetesen a 
legközelebbi munkatársakkal sem lehet 
megbeszélni, mert elveszítenék bizalmukat a 

vezérben.) De miért is ne tévedhetne néha... 
Teltek-múltak a hónapok, annak a zavaros évnek a 
hónapjai, minden rohadt körülötte, pogromok 
kezdődtek, de nem tört ki valódi forradalom. 


Leninnek ellenben nem volt szabad el utaznia. 
Genfben pedig mardosta a méreg: miért késnek a 
forradalom kirobbantásával ezek a tökfejek? 
Nyakra-főre küldözgette leveleit Oroszországba: 
energia kell, és még több energia. Fél éve 
fecsegtek mindenféle bombákról, de egyetlen 
bomba se készült el. Azonnal fegyverkezzen föl 
mindenki, aki csak tud; szerezzetek revolvert, 
kést,  áztassatok  petróleumba 6 gyújtogatásra 
alkalmas rongyokat! Ne  várakozzanak a 
felfegyverzett csoportok központi kiképzésre, 
hanem önmaguk, saját  kereteik között, 
öntevékenyen képezzék ki rendőrverésre saját 
embereiket. A másik csoport számoljon le egy 
spiclivel, azaz egy besúgóval! Egy harmadik 
robbantson fel egy rendőrőrsöt! A negyedik 
támadjon meg egy bankot! E támadások persze 
szélsőségekbe is átcsaphatnak. Sebaj! 
Veszteségeink megtérülnek, mert száz meg száz 
harcos tesz szert tapasztalatra. 


Nem sikerül... Képtelen megfáradt agyával 
rájönni, mi lehet a valódi értelme ennek a rosszkor 
érkezett levélnek. Olvasgat ja, mégsem fogja fel. 


. Úgy látszik, mindent világosan leírt: 
bokszer! bot! Petróleumba áztatni a rongyot! 
Lapát! Robbanószert, piroxilint nekik! 
Összecsavart drótok! Szögek (lovasság ellen)! - 
fegyver lehet bármiből, de milyen kiváló! Előkerül 
egy magányos kozák. El kell venni a kardját! 
Menjünk fel a házak tetejére, és dobáljuk a 
katonákat kövekkel! Öntsük le őket forró vízzel! 
Tartsunk otthon savanyúságot,  zúdítsuk a 
rendőrökre! 


Trockij és Parvus ellenben nem ilyesmivel 
foglalatoskodott, hanem Pétervárra érkezve, 
meghirdettek és kialakítottak egy új igazgatási 
formát: a Munkásküldöttek Tanácsát. Senkinek 

nem kérték ki a véleményét, és senki nem zavarta 
őket. Munkáskormány, amely már össze is ült. 
Csak mintegy két héttel előztek meg mindenki 
mást - és minden az ő kezükbe került. Egy Noszar 
nevű bábfigura lett a Tanács elnöke, és Trockij lett 
a kedvenc szónok. Az intézmény kitalálója, Parvus 
pedig a háttérből irányította az eseményeket. 
Rátették kezüket a  Russzkaja Gazeta című 
lapocskára, melynek népi stílusa alkalmas volt 
arra, hogy az emberek megértsék, egy kopejkája 
pedig mindenkinek akadt erre az újságra. A 
példányszám pedig megugrott félmillióra, a két 
barát eszméi beáramlottak a tömegekbe. Hadd ta- 
nulják. 

Az ablaknál üldögélő Sklarz mintha egyre 
távolabb kerülne tőle, és mindinkább 
összezsugorodna: olyan, mint egy madár, 
amelynek a csőre belelóg a képes újságba. 


Utolsó genfi napjait Iljics írással töltötte. Tolla 
száguldott a papíron, és megfogalmazta a 
forradalom teljes elméletét és gyakorlatát, ahogy a 
könyvtárakban a legkiválóbb francia forrásokból 
kiszedte. Oroszországot elárasztotta 
küldeményeivel: tudatni kell, hány ember alkosson 
harci különítményt (háromtól harmincig); hogyan 
tartsanak összeköttetést a harci pártbizottsá- 
gokkal; hogyan válasszák meg az utcai harcok 
helyét; hol raktározzanak bombákat és köveket. 
Fel kell deríteni a fegyverkereskedéseket és meg 
kell tudni, milyen elvek szerint szervezik az 
államkincstári irodák és bankok munkarendjét. 
Nemcsak joga, de kötelessége is minden 
forradalmárnak, hogy a legalkalmasabb feltételek 
közt kezdje meg a támadást eme intézmények 
ellen! Kiváló tűzkeresztség lehet a , feketeszázas" 
szélsőjobboldali csürhe ellen vívott harc: ütni és 
ölni kell őket, és ideje felrobbantani a 
hadiszállásaikat. 


Az utolsó levelet már maga Lenin szállította 
Oroszországba. Ott pedig nyomát nem lelte a 
leveleiben leírt körülményeknek: nem szerveztek 
harci csoportokat, nem volt szükség savas 

folyadékra, bombára, kövekre. Burzsoá 
hallgatóság is részt vett a  Munkásküldöttek 
Tanácsainak ülésein. Trockij a szónoki emelvényen 
hajlongva tündöklött, és önmagát hozta tűzbe. 


Mintha Parvust és Trockijt erre a nyílt 
politikai életre rendelte volna a sors, valósággal 
elkápráztatták a pétervári közönséget.  Fel- 
feltűntek a  szerkesztőségekben, a politikai 
szalonokban, mindenhová meghívták őket, és taps 
fogadta általában mindkettőt.  Frakciójuk is 
létrejött a parvusistáknak. De nem ám azért, hogy 
megszervezzék a petróleumba áztatott rongy 
gyártását, valamint a házak körüli settenkedés 
tudományát elsajátítsák. Ellenkezőleg:  Parvus 
saját műveinek sajtó alá rendezésén 
szorgoskodott, és színházjegyeket vásárolt fel egy 
szatirikus színházi estre, majd szétszórta barátai 
között. Príma dolog a forradalom: esténként nem 
rendőrjárőrözés miatt  néptelenednek el a 
sétányok, hanem a színházi bejáróknál tolong a 
tömeg... 


Lenin nagyon szeretne eljutni az ablakhoz. 
Tüstént vissza is jönne onnan, de útját állja a 
ládaméretű vigéctáska. S nincs annyi erő a 
lábában, hogy átlépjen rajta. 


Bizony alaposan helybenhagyta Parvus Lenint 
az akkori forradalomban. Egyre inkább búnak 
eresztette a fejét Iljics, miközben a 
Munkásküldöttek Tanácsának ülésein hallgatta e 
napok hőseit.  Parvus tökéletesen ésszerű 
javaslatokat ismertetett; az egyik jobb volt, mint a 
másik: a forradalom győzelme után nem teheti le a 
fegyvert a proletariátus, hanem fel kell készülnie 
él polgárháborúra! A liberális szövetségesekből 
egy idő múlva ellenség lesz, és úgy is kell kezelni 
őket! Remek jelszavak voltak ezek, és Lenin nem 
látta értelmét, hogy felkapaszkodjék a szónoki 
emelvényre, és ő terjesszen be javaslatokat. 
Haladtak ugyanis a dolgok maguktól szépen. 


Annyira rendben lévőnek látszott minden, 
hogy a forradalom vezére nem találta a helyét. 

Egész életét az illegalitásra tervezte, és nehezen 
alkalmazkodott a szabad világhoz. Távol maradt a 
moszkvai felkeléstől is, bár úgy tapasztalta, hogy 
ott már felhasználják az ő genfi utasításait a harci 
cselekményekben. De meglehet, hogy el lettek 
volna nélkülük. 


Elveszítette az önbizalmát, és mintha 
végigaludta volna, a világtól elhúzódva, az egész 
forradalmat; a finnországi Kuovolában 
tartózkodott, 60 mérföldnyire Pétervártól. Tartott 
ugyanis a hatóságoktól. Krupszkaja nap nap után 
beutazott Pétervárra hírekért, de Lenin nem is 
tudta felfogni, vajon miért hagyta el magát, éppen 
akkor, amikor bekövetkezett végre az egész éle- 
tében várt és sürgetett forradalom, amelyre egész 
életét leltette. 


Parvus pedig kilépett a fényre (noha mindig a 
háttérben igyekezett dolgozni, tartózkodott a 
fényképészektől, és nem akart nyersanyagot 
szolgáltatni a jövendő életrajzíróknak), mégis 
névtelenül ugyan, de nem titkolva szerzőségét, a 
Munkásküldöttek Tanácsában beterjesztette 
Pénzügyi Kiáltványát. A faragatlan tömeg ösztönös 
követeléseinek álcázva, egy okos, tapasztalt 
pénzügyi szakember nyújtott be ez alkalommal 
programot, amely megrendítő csapást mért az 
orosz cári állam gazdaságának pilléreire. A 
legjobbkor, hiszen éppen megérett a helyzet, hogy 
összedőljön az egész építmény. 


Mindenképpen el kellett ismerni nagyszerű, 
példamutató forradalmi dokumentumként. (A 
kormány azonnal rájött a kiáltvány fontosságára, 
lefogatta az egész pétervári munkás szovjetet. 
Parvus azonban véletlenül kívül maradt az ülésről, 
és sikerült épségben megúsznia. Rögtön létre is 
hozta az immár új összetételű II. Szovjetet. Parvus 
akkor is elillant valahogy, amikor a II. Szovjetet 
letartóztatták.) 


Már réges-rég kifogyott a lámpából a 
petróleum, és egy órája anélkül világított, hogy 

tett volna bele bárki újat, de a fény alig-alig 
halványult. 


Jó néhány év telt el, hogy beforrjanak Lenin 
bordái, amelyeket Parvus ugyancsak 
megroppantott. Vlagyimir Iljics ez idő alatt 
lassanként visszanyerte önbizalmát, miután 
meggyőződött róla, hogy még ő is használható 
egyre s másra. Tanúja lehetett, miképpen halmoz 
Parvus hibát hibára, következésképpen egyik 
kudarca a másikat követi. 


Ez a víziló-elefánt ugyanis mind gyakrabban 
törtzúzott vigyázatlanul maga körül, és a cserepek 
felsértették még az ő vastag bőrét is. Nyomulása 
közben vermekbe huppant. Kizárták a pártból 
sikkasztás miatt, spekulált, és a legnagyobb 
nyilvánosság előtt hajkurászott egy begyes szőkét. 
Ami pedig végképp betette a kaput, leplezetlenül 
támogatta a német imperializmust a nyílt 
fórumokon: sajtóban és gyűléseken, majd pedig a 
világ szeme láttára Berlinbe vette útját. 


A lámpa mögött elhelyezett kalap hirtelen 
megbillent, jól látszott immár a selyematlasz 
díszítés a ráeső fényben. 


De hiszen ez lehetetlen; hiszen a kalap 
magától nem változtatja a helyét, pontosan ott 
kellene lennie, ahol Sklarz elhelyezte. 


Rakovszkij közvetítésével Romániából, David 
Rjazanov révén pedig Bécsből érkeztek Leninhez 
pletykák, hogy Parvus érdekes javaslatokkal 
szándékszik megkeresni. Parvus nem nagyon 
titkolózott barátai előtt. De még el se jutottak e 
javaslatok Leninhez, megelőzte Parvust a Kaiser 
nagy nyilvánosság előtt kifejezett baráti 
gesztusának dicső híre. Parvus ugyan lassabban 
haladt Zürich felé: a szoknyavadászat túlságosan 
igénybe vette. 


Valamennyi emigráns megszokta a 
nélkülözést, ez esetben tehát az egykori elvtárs 
valóságos Krőzusnak látszott, amikor benyomult a 
berni — menzára tekintélyes  pocakjával, és 

nagyvonalúan szórni kezdte a pénzt. Amikor 
ráakadt Leninre, tucatnyi tanú jelenlétében kö- 
zölte, hogy beszéde van vele. Lenin habozás nélkül 
élesen elutasította Parvus közeledési szándékát. 
Hogyan is kezdeményezhetett eszmecserét Parvus 
a háborús Németországból váratlanul Svájcban 
termett békés világutazóként? (Pedig mennyire 
készen állt volna Lenin egy ilyesfajta 
beszélgetésre!!!) Kénytelen volt azonban a 
nyilvánosság előtt nyomatékosan felkérni a 
vendéget, hogy kotródjék! (Bölcs dolog volt, nem 
viselkedhetett másképp.) 


A monstrum utazóbőrönd fogantyúja jobbról 
bajra nagy hirtelen elfordult. Ejha! 


S mégis találkozniok kellene. Kizárva 
kapcsolatukból az írásos formát, mert a levél 
valamiféle úton-módon mégiscsak ellenséges 
kézbe kerülhet. Lenin megsúgta Seefeldnek - aki 
ezt a dagadt buldogot ráuszította -, milyen címen 
keresse őt Parvus (utólag Lenin viszont szemére 
hányta a közvetítőnek, hogy ráuszította ezt a 
cápát). 

Tehát  Uljanovék spártai  egyszerűségű 
szobájában bármikor megjelenhet a nagy fenekű 
Parvus, — vakítóan — fehér ingben, briliáns 
mandzsettagombjaival. Nem is foglal helyet majd 
az ágyon, hanem szabályosan lehuppan, Lenint 
pedig kiszorítja majd a helyéről, neki a vaságy 
rácsának. 


Zsupsz! - most a bőrönd váratlanul kinyílt - és 
könyökét kiemelve alkalmi börtönéből, hátát 
kiegyenesítve, elegáns, mellényes öltönyben, 
briliáns kézelőgombjaival, szétterpesztve vaskos 
lábait, egyre közelebb, közelebb lép. 


Aztán álldogál majd egy darabig, 
elrejthetetlen pocakjával. kupola alakú 
tojásfejével, akár egy testes, szakállas buldog, 
bágyadt, de figyelmes, barátságos tekintettel 
végigmérve Lenint. 

Ami igaz, az igaz, régen megérett az ideje egy 
ilyen megbeszélésnek. De hát Lenin állandó 
időzavarban van, folyton siet, agyonterheli magát, 
vagy az ellentétek nyomasztják, tehát nem 
egykönnyen jöhet létre személyes találkozó. 
Ellenségei üldözik, nem is beszélve a barátokról, 
és természetesen kötelező a konspirációs 
szabályok betartása! 


S lám, mégiscsak áttört Parvus minden 
akadályt az ő kedvéért, Akkor pedig mire volt jó a 
levelezgetés: eljött a pillanat, amikor tudtára 
adhatja rövidre fogott kritikus véleményét: 


- Izrail Lazarevics! Én csak ámulok-bámulok. 
Hová lett az ön kivételesen éles esze? Hogy-hogy 
ilyen nyíltan felkeres? Miért hozza ilyen kényes 
helyzetbe önmagát? Hiszen  eltorlaszolja az 
együttműködés útját! 


Lám, jó estét sem kíván a házigazda, kezét se 
nyújtja üdvözlésre. (Voltaképpen nincs is ereje 
udvariaskodásra, képtelen felállni és köszönni. A 
keze csaknem megbénult, az üdvözlő szavak pedig 
a torkán akadnak.) Hazajövet csak leroskadt az 
ágyra, s most éppen Parvus mellett szorong, aki 
túlsúlyával  összegyömöszölve őt, kiszorítja a 
matrac szélére. 


Most pedig a hívatlan vendég savószínű 
dülledt szemével belebámul Lenin képébe, s a 
szónoki eszközöket félretéve, kétértelmű iróniával 
kezeli e kamra bérlőjét: 


- Bizony, bizony, én is álmélkodom, Vlagyimir 
Iljics! Ön állandó agitációra és tiltakozásra fecsérli 
drága idejét? Csecsebecséket gyárt? A Népházban 
hol harminc dáma, hol meg egy tucat 
katonaszökevény társaságában tart 
összejöveteleket? 


Kíméletlenül még arrébb lökdöste Lenint, 
miközben előrebillenő túlsúlyos fejét csóválta: 

- Mióta árul egy gyékényen, Vlagyimir Iljics 
azokkal, akik összerondítják a világot? Kinek a 
kölykei ezek a szólamszocialisták? Es kicsoda On? 

Vajon mellékutcákban kell somfordálnia annak, aki 
csakugyan cselekvésre, harcra termett? 


Még mindig nem jött ki szó Lenin torkán, ám 
a feje egy pillanat alatt kitisztult, ahogy csak a 
méregerős teától szokott. És további szóváltás 
nélkül, egyszerre megvilágosodott a helyzet. 


Természetesen nem a nyomorult Kautsky volt 
most Lenin ellenlábasa, aki a béke mellett 
kardoskodott, és minden háborúságon kívül 
próbált maradni. 


- Természetesen egyikünk sem viselkedik 
irgalmas nővér módján a háborúban. 
Elkerülhetetlen a vérontás, nem takarítható meg 
az emberélet és a szenvedés. De legyen 
eredménye. 


Természetesen Parvusnak lényegében igaza 
volt: Oroszországnak vereséget kell szenvednie, 
ami persze német győzelmet feltételez, és a 
németek támogatását kell nekik is  kérniök. 
Minden stimmel. De csak eddig a pontig... A 
továbbiakban  Parvus ugyancsak elszámította 
magát. Sikereitől elbódultan, mint annyi más alka- 
lommal, megint csak melléfog, 


- A szocialistáknak egyetlen kincsük van, 
Izrail Lazarevics: a becsületük. Ezt az egyet nem 
veszíthetjük el, mert akkor semmink sem marad. 
Most hogy egymás közt vagyunk, nem kell 
mellébeszélnünk: az alapelveket tekintve, mi 
ketten, ugye, szövetségesek lennénk... És persze 
nagy hasznára vagyunk időnként egymásnak. No 
de akadnak önnek, ugye, hírhedt ügyletei, s 
mindig kerül valahonnan egy Burcev-féle figura, 
aki kiszagolja az ilyesmit, akkor pedig mindennek 
vége. Éppen ezért ajánlanám, hogy kezdjünk vitát, 
amelyből a nyilvánosság elé tárnánk 
ellentéteinket. Nem gondolok persze elhúzódó 
polémiára, hanem afféle alkalmi perpatvarokra... 
Mi lenne, ha... - Lenin szemtől szemben mindig 
szókimondó volt, igyekezett a lehető 
leggorombábban fogalmazni, ilyenkor volt 
elemében -, mit szólna, ha írnék egy cikket az 

erkölcsileg lealjasult Hindenburg egy mocskos 
lakájáról. Ön is megérti ugye, Izrail Lazarevics, ön 
nem hagy nekem kibúvót... 


- Hát igen, ez nagyon vicces - mondta a 
puffadt képű  Parvus, miközben gúnyosan 
mosolygott , Leninre. - Tavasszal Berlinben 
felvettem egymillió márkát, abból azonnal 
átutaltam egy összeget Rakovszkijnak, Trockijnak 
meg Martovnak... Egy további küldemény önhöz 
került itt Svájcban. Vagy nem kapta volna kézhez, 
Vlagyimir Iljics? Nem foglalkozott vele? Hm, 
persze. Hát ellenőrizze csak, Vlagyimir Iljics, 
nézzen a pártpénztáros körmére, ugyan mire 
költhette... Trockij is szépen zsebre tette a pénzt, 
és a nyilvánosság előtt elhatárolódott tőlem, és 
politikai Falstaffnak titulált. Ez egy eleven ember 
illő nekrológja. Oh, nem sértődöm meg, nem 
kommentálom. Ezek ugye, magától értetődő 
dolgok... 


Parvus üveges tekintettel, mereven figyelte 
Lenint felhúzott, ritkás szemöldöke alól... 


Régen összekülönbözött Parvus Trockijjal a 
permanens, soha véget nem érő forradalom 
ügyében, de úgy szerette, mintha az öccse lett 
volna. 


Leninre viszont szüksége volt, és számított rá. 
Ezért szorongatta és lökdöste az ágyon, hájasan és 
mégis masszívan elterpeszkedve, és könyökével 
lökdösve beletunkolta a párnába. 


- Mit gondol, Vlagyimir Iljics, mire mennének 
maguk pénz nélkül, az üres jelszavaikkal? 
Elpukkannának... Pénz kell, és akkor hatalom is 
lesz! De hogyan szereznék meg a hatalmat? 
Bizony, bizony, ez kellemetlenkedő kérdés. 
Engedje meg, hogy szóba hozzam, nemde 1904- 
ben el tetszett fogadni pénzt a  VWperjod 
megindítására, a III. pártkongresszus előtt? 
Azoknak a pénzeknek ugyebár japán illatuk volt? 
Most pedig ön Hindenburg lakájának titulál 
engem, Vlagyimir Iljics. 

Parvus kényszeredetten próbált nevetni. 
Pontosan az történt most is, mint a múltkor. 


Múltkor? Csakugyan máskor játszódott le 
ugyanez a jelenet? Annak a berni 
polgárasszonynak a szobájában történt volna? 
Vagy a zürichi suszter műhelyében? Hol, milyen 
helyiségben? Mintha ugyanezek a mondatok már 
elhangzottak volna. És ugyanazok ismétlődnének... 
Asztal nélkül, Sklarz nélkül, de minden ugyanaz... 
csak a masszív, az ő súlyuktól megviselt, 
forradalommal terhes vaságy úszkál a világ felett, 
amelye két hatalom döntésére vár. Az ágy csak 
keringett, forgott a sötét szobában Lenin körül, és 
a máskor is csak éppenhogy pislákoló fénytől alig 
megvilágított szobácskában beszélgettek, és noha 
nagyon lehalkították a hangjukat mindketten, 
pontosan értették egymást. 


- Hát igen, megértem... ezek magától 
értetődő dolgok. 


Parvus utálta az alantas világot, amely távol 
volt tőle. - Ugye, bármilyen szövetséges kapóra 
jön annak, aki csakugyan polgárháborúvá akarja 
fejleszteni a világháborút? De hát milyen árat 
szabnának maguk cserébe? - ironizált Parvus. - 
Persze tudom én, nem illő ilyesmit kérdezni. 
Nálam ez egymilliót ér. Hogy pontosítsam a dolgot, 
én erre az ügyre felvettem tavasszal egymilliót. 
Most nyáron kapok még ötmilliót, de kerül még 
ennél több is. Mit szól hozzá, Vlagyimir Iljics? 


Mindkettejüket "egyaránt taszította az 
emigráció kísértet életmódja,  intellektuel- 
nyálassága, a cselekvés hiánya és a sok szófia 
beszéd. A pénz azonban valóság, ugyebár. 


Lenint ugyan  émelyítette Parvus öntelt 
magabiztossága, realitásérzéke ellenben 
megragadta. 


Parvus kidülledt szemmel, cuppantgatva- 
csettintgetve magyarázta: 


- Tervet dolgoztam ki. Nagy, átfogó programot 
terjesztettem a német kormány elé. Erre a 

programra, ha tudni akarja, Vlagyimir Iljics, 
húszmilliót hajlandók fizetni... De ebben az 
akcióban a fő hely nem az enyém, hanem 
átruházom önre. 


Parvus mocsárlehelete most már közvetlen 
közelből csapta meg Lenint. 


- Ön pedig, Vlagyimir Iljics tétlenkedik és 
kivár... Parvusnak embertelen értelem sugárzott a 
tekintetéből, amely a kupola alakú - Leninéhez 
hasonló méretű megnyúlt, hatalmas homlok alól 
sugárzott: 


-Én kitűzöm az orosz — forradalom 
kirobbantásának időpontját, mégpedig jövő év 
január kilencedikére!!! 

k 


Vajon hogyan születik egy nagy és egyszerű 
terv? Tudat alatt hordja ki a gondolatokat az 
ember, amikor még fogalma sincs róla, mire 
használhatók. Aztán a részletek, amelyeket 
nemcsak mi magunk ismerünk, hanem sokan 
mások is, szépen egymásba fonódnak, majd 
központba kerülnek, és éppen a mi fejünk 
alkalmas arra, hogy ott fényes, nagyszerű tervvé 
érlelődjenek. Egy idő után mégis mindenki azon 
álmélkodik, miért nem jutott eszébe senkinek 
hamarabb. 


Vajon miért nem a német vezérkarnál fundálta 
ki valaki elsőként e tervet? 


Bizonyára nem ismerték eléggé 
Oroszországot. Ez az egyik ok. Már 1914 őszén, a 
marne-i csata után rá kellett döbbenniök, hogy 
nem nyerik meg egykönnyen a háborút, de orosz 
különbékében  bizakodtak. Nagyon óvatosan 
megpróbáltak tapogatózó lépéseket tenni, de 
képtelenek voltak felfogni, miért utasítanak el az 
oroszok minden próbálkozást. Ez 
elbizonytalanította őket. 


Parvus ellenben a legfontosabb eseményektől 
távol, a bronzszínben játszó, kéklő 
Konstantinápolyban rég áhított jólétre tett szert. A 

férfilelken elhatalmasodó keleti gyönyöröktől sem 
szédült meg. Kielégültek e férfivágyak, és távol 
maradt a nagy öldökléstől (a szocializmus 
tartalékállományába vonult, amint ezt Trockij 
tanácsolta neki). E távolságtartás azt jelentette, 
hogy , nem tapasztalta meg a háború 
következményeit, és a jóllakottság vagy az 
ellankadás pillanataiban sem adta fel terveit, 
amelyeket a Fekete-tenger túlpartján, ifjúkorában 
szőtt. 


Végighajszolta őt ifjúkori rögeszméje a 
Balkánon, ahol Marxot és Engelst sem ismerték 
annyian az idő tájt, mint Parvus könyveit. Nem 
feledtették e korai ideákat a lebuj okban elköltött 
lakomák. A május elsejei felvonulások csőcselékét 
is ivókban toborozta. Megakadályozta a léha 
felejtést az ifjútörök mozgalom is, amelyben 
bankári zsenijét kamatoztathatta. A pénzt ugyanis 
a cárizmus törzsét döntögető fejszével szerezte, és 
befektette kerti szerszámokba, amelyekkel a török 
forradalmat ápolgatta. 


Nem szédítették meg a milliók, amelyek sokak 
számára rejtélyes módon emelték magasba 
Parvust. A szarajevói lövés  előrelendítette 
pályáját; ösztökét érzett a hátában: most kell 
belevetnie magát az eseményekbe.  Parvus 
rendelkezett a társadalmi földmozgások 
szeizmográfiának képességével. Tudta, hogy 
mozognak a földrétegek! A vén buta medve most 
kerül célgömbre! Eljött, elkezdődött végre-végre a 
Nagy Világháború. Ő már réges-rég megjósolta és 
hívogatta. Sőt el is nevezte: mégpedig a 
történelem leghatalmasabb mozdonyának, amely 
majd magával ragadja a szocializmus harcjár- 
művét. Parvus egyetlen szót ki nem ejtett a 
hadikölcsönökről, noha Európa-szerte felbolydult a 
szociáldemokrácia. Parvus nem vesztegette idejét 
cikkírásra, az idő ugyanis nagyon drága volt ekkor. 


Vállalt ellenben titkos küldetéseket. 
Sztambulban , államférfiakat  győzködött: csak 
Németország oldalán  — lesz esélye arra 
Törökországnak, hogy megszakadjon 

fegyverletételeinek végtelen láncolata. Eközben 
pedig a török vasutakat és malmokat igyekezett 
ellátni pótalkatrésszel és modern technikával. A 
városok gabonaellátásának feltételeként szabták 
Parvus megbízói, hogy Törökország hadat üzenjen 
ősszel az antantnak, és ami ennél is fontosabb, 
minél hamarabb hadműveletet kezdjen a 
Kaukázusban. (Hasonló célja volt bolgár útjának, 
igyekezett — rábeszélni szófiai politikusokat, 
vállaljon az ország szintén katonai 
kötelezettségeket.) 


Csak e feladatok elvégzése után engedte meg 
magának Parvus, hogy visszatérjen az elhanyagolt, 
ám szívének oly kedves publicisztikai 
tevékenységhez, és bedobjon egy új jelszót a 
balkáni sajtóba: A demokráciáért! A cárizmus 
ellen! 


E jelszó persze magyarázatra és elméleti 
megalapozásra szorult, csak így lehetett megfelelő 
érveket találni a tömeges meggyőzéshez. Parvus 
fáradhatatlan tolla szikrázva szántotta a papírt: 
nem szabad feszegetni a háborús bűnösség 
kérdését, és nincs jelentősége, hogy ki kezdte. A 
világimperializmus ugyanis évtizedeken át készült 
e háborúra, s valakinek csak el kellett kezdenie. 
Hiábavaló ilyesmin rágódni: szocialista módon kell 
gondolkozni. 


A fő kérdés: kinek az oldalán kell harcolni? 


És minthogy Németország 
szociáldemokráciája a legerősebb a világon, ez az 
ország a szocializmus bástyája, következésképpen 
önvédelmi háborút vívnak a németek. Ha vége a 
német szocializmusnak, akkor világszerte vége a 
szocializmusnak. — Ugyanakkor — a katonailag 
megerősödött Németországon át vezet a SZO- 
cializmus útja világszerte. Az a tény pedig, hogy a 
cárizmus az antant oldalán áll, mindennél inkább 
meggyőz bennünket, hogy kik a szocializmus igazi 
ellenségei: az antant győzelme a világ új 
elnyomásának kezdetét jelentené. 
Következésképpen a munkáspártoknak világszerte 

az orosz cárizmus ellen kell harcolniok. A 
proletariátusnak . semlegességet indítványozni 
(amint ezt most Trockij teszi) azt jelenti, hogy 
kizárjuk magunkat a történelemből, és ez a 
forradalmárok elhülyülésére vallana. A 
világszocializmus feladata egy Oroszországot 
megsemmisítő csapás az oroszországi forradalom 
érdekében! Ha Oroszországot nem  decent- 
ralizálják és nem demokratizálják, ez az egész 
világot veszélyezteti. De Németország magára 
vállalja a moszkovita imperializmus ellen vívott 
harc fő terhét, és a forradalmi harcnak 
Németországban időlegesen szünetelnie  kel!. 
Azután a háborús győzelem eredményeket hoz a 
proletárok számára is. Németország diadala a 
szocializmus diadala. 


E közlemény után Parvust először a bécsi 
székhelyű Ukrajna Felszabadításának Szövetsége 
kereste fel (akadtak e mozgalom hívei között 
ismerősök még az Iszkra idejéből). Aztán 
örmények és grúzok érkeztek. Es  Parvus 
konstantinápolyi otthonában mindenki tárt ajtókra 
lelt, ha Oroszország ellen harcolt. A cárizmus 
elleni mérges támadás mágnesként vonzotta 
magához mások tapasztalatait. A szocialisták és a 
nacionalisták  — egybevetett elképzelései jól 
kiválasztott gyújtópontba irányultak. 


Így már egyeztethető lett a Nagy Terv. A 
szocialisták mind ez ideig — autonómiákról 
fecsegtek. Nem! Csak Oroszországot darabokra 
szaggatva lehetett megdönteni az abszolutizmust, 
egyszersmind felszabadítani Oroszország 
nemzeteit, és megajándékozni őket a szocializ- 
mussal. 


Eközben vereséget szenvedtek az első ukrán 
és kaukázusi expedíciós egységek (nagy sietve 
szervezték őket, hőzöngőkből és kalandorokbáól, de 
az emigrációs sajtó kifecsegte mindazt, ami addig 
csupán konspiratív szándék volt, s Enver pasa 
leállította az expedíciót). Parvus túlsúlyos, duzzadt 
koponyájában ez idő alatt kialakult az egységes 
terv: tömbösödtek a vasdarabok. A mechanika is 


[132] 


kedveli a hárompontos kitámasztó rendszereket, 
mert azok ellenállnak a deformációnak. A szo- 
cialistáknak és a nacionalistáknak még egy, 
harmadik támaszra volt szükségük, ezt találták 
meg: azonos volt mindhármuk legfontosabb célja - 
Parvus egész korábbi életének célja - e tökéletes 
Terv kidolgozására irányult. A boldog Parvus, 
akinek személyében egyesült a gondolkodó, a 
politikus és az üzletember, még 1914 decem- 
berében pontokba foglalta ezt a tervet, majd egy 
hónap múlva eljuttatta a német követnek. 
Berlinből rendkívül barátságosan reagáltak, és a 
minisztérium legfelső vezetése személyes 
találkozóra invitálta őt a német fővárosba, (Ez az 
ország 19 évig nem adta meg az állampolgárságot 
neki, bezárta Parvus lapjainak szerkesztőségeit, 
egyik városból a másikba űzte, és már-már átadta 
az orosz titkosrendőrségnek, most pedig az, 
államférfiak érdeklődő tekintete az [0 
prófétatekintetén függött.) 


Két hónap múlva, 1915 márciusában elkészült 
egy végleges felterjesztés. Ezután  Parvus 
felvehette az első egymillió márkás előleget. 


A terv a következő volt: egy kézbe kell 
összpontosítani minden eszközt, és egyetlen 
célnak kell alárendelni minden erőt: a központi 
hatalmak, az orosz forradalmárok, valamint a 
határszéli — nemzetiségek tevékenységét is 
irányítsák egyetlen központból. Ezzel együtt ki kell 
küszöbölni az önálló improvizáció bármiféle 
lehetőségét (Parvus jól ismerte a bikát, és most 
elkészítette a hozzáillő taglót). 


A terv fokozatosan meggyőzte az 
illetékeseket, hogy nem lehet tartós a német 
győzelem oroszországi forradalom nélkül. Az 
egységes, erős Oroszország örökké fenyegetni 
fogja Németországot, de szétforgácsolt erőkkel 
nem semmisíthető meg az orosz várrendszer, erre 
csak céltudatos, erős szövetség alkalmas: Ha 
egyszerre tör ki a társadalmi forradalom és a 
nemzetiségek forradalma, amely mögött német 
anyagi erőforrás áll. Rendelkezésre állt az 1905-ös 

forradalom tapasztalata, ami igazolta, hogy 
ismétlődnek a tünetek. (A szerző igazán 
ismerhette e forradalmat! És a birodalmi kormány 
szemében tanácsadójának megbízhatóságát éppen 
az garantálta, hogy nem közönséges kereskedő 
volt, hanem az első orosz forradalom atyja.) Parvus 
felhalmozta e forradalom adatait, amelyek 
mutatták, hogy világháborús körülmények között a 
folyamat felgyorsulhat, és amennyiben külső erő is 
hat, a katasztrófa hamar bekövetkezik. A 
társadalmi forradalom központjait a pétervári 
Putyilov, Obuhov és Balti gyárban, valamint a 
nyikolajevi hajógyárban lehet előkészíteni (Dél- 
Oroszországban a terv alkotójának különösen 
kiváló kapcsolatai voltak). 


Az időpontot is megjelölte Parvus: az 1905-ös 
január 9-i Véres Vasárnap rendkívül érzékeny nap 
volt Oroszországban. A január 9-i évfordulón 
bevezetésképpen egynapos sztrájk szervezhető, az 
egykori áldozatok emlékére. Ekkor felhívást lehet 
kibocsátani a nyolcórás munkanap és a 
demokratikus köztársaság megvalósítására. De ha 
szétkergetik a tömeget, és akár egy csepp vér is 
folyik, ellenállást kell tanúsítani, és máris 
végigszalad a láng a gyújtózsinóron. Az egynapos 
munkabeszüntetések általános sztrájkba 
torkollanak, amelynek jelszava: Szabadság és 
Béke! Ekkor már terjeszteni fogják az előkészített 
röpcédulákat a legfontosabb pétervári és moszkvai 
nagyüzemekben, e városokban pedig elegendő 
fegyver is lesz. Huszonnégy óra alatt százezer 
ember mozgósítható. A sztrájkhoz a vasutasok is 
csatlakozni fognak (addigra őket is felkészítik), 
megbénul a forgalom a Pétervár-Moszkva, a 
Pétervár-Varsó fővonalon, és minden délnyugati 
irányba tartó vonatot leállítanak. A sztrájk 
általános jellegét meg a szolidaritást erősítheti a 
szibériai fővonal néhány hídjának levegőbe 
röpítése. Evégett célszerű lesz néhány tapasztalt 
ügynököt Szibériába irányítani. 

A tervnek egy külön fejezete éppen Szibériát 
vette célba: az ott elhelyezett katonai egységek 

gyöngék, és a városokban nagy befolyással 
rendelkeznek a forradalmi érzelmű száműzöttek. 
Ez a körülmény megkönnyíti a diverziót, de már a 
zavargások kezdetén tömegesen Pétervárra kell 
irányítani a száműzötteket, hogy többezernyi 
agitátor árassza el a várost. A tömeges propa- 
ganda hatására orosz embermilliók 
regrutálódására lehet számítani. Az egész baloldali 
sajtó részt vesz majd e propagandahadjáratban, 
amelyet kiegészít az emigrációs  defetista 
röpcédulázás. (A nyomdai előállítás könnyen 
megszervezhető például Svájcban.) Hasznos lehet 
minden olyan közlemény, amely az orosz ellenállás 
szellemét rontja, és a társadalmi forradalmat jelöli 
meg háborús kiútként. Irányuljon a propaganda 
éle a harcban álló katonai egységekre. (Kidolgozta 
a Fekete-tengeri fÍlotta lázadásának tervét is 
Parvus, aki Bulgáriában már kapcsolatot létesített 
odesszai matrózokkal. Csaknem biztosra vette, 
hogy a Patyomkin-akciót annak idején japánok 
szervezték. Mindenesetre célszerű felrobbantani 
néhány páncélost a tengeren.) Bakuba is küldenek 
felkészült ügynököket, akik tönkretehetik az 
olajipari — berendezéseket. Ez nem ütközik 
akadályba, mert a létesítményeket felületesen 
őrzik. A társadalmi forradalom dinamizmusa 
fokozható pénzügyi eszközzel is: hamis rubelt 
szórhatnak német repülőgépek orosz városok fölé. 
Ezzel egy időben Moszkva és Pétervár nemzetközi 
pénzforgalmában hasonló sorszámmal ellátott 
bankók jelennének meg, ami tönkretenné a rubel 
árfolyamát, a nagyvárosokban pedig pánikot 
okozna. 


Eddig nem serkentette ekkora munkára, s 
nem ihlette meg a  szűkagyú poroszok 
Clausewitzcel és az idősebb s az ifjabb Moltkéval 
megerősített dölyfös, pontos vezérkarait senki. 
Soha nem volt még ilyen Oroszország-szakértőjük, 
aki ennyire tisztában lett volna az ellenség minden 
gyengéjével. (Akkora szakemberhiány mutatkozott 
e téren, hogy a németek méltó módon értékelni 
sem tudták e képességeket.) 

S ez még nincs kész! Egyidejűleg nemzeti 
forradalom is kirobban. A fő mozgató rugó az 
ukrán mozgalom, ukrán pillér nélkül az egész 
orosz épület rögtön féloldalra billen. Az ukrán 
mozgolódás átterjed a kubányi kozákokra, s talán 
meginognak a doniak is. TIermészetes kapcsolat 
alakul ki a szabadságra csaknem megérett 
finnekkel, könnyen eljuttatható a fegyver hozzájuk, 
s közvetítésükkel Oroszországba. A lengyelek 
mindig  ötpercnyire vannak egy  oroszellenes 
felkeléstől, és csak jelzésre várnak. A lengyel és a 
finn felkelés megingatja a Baltikumot is. (Egy 
másik változat is lebegett Parvus szeme előtt, e 
szerint az úgynevezett keleti kormányzóságok 
szívesen csatlakoznának a német birodalomhoz.) A 
grúz és az örmény nacionalisták anyagi 
vonatkozásban jelenleg is együttműködnek a 
központi hatalmak kormányaival. A Kaukázus 
szétforgácsolt, és emiatt — nehezebb lesz 
felébreszteni. De számítani lehet a törökökre, 
akiknek segítségével muzulmán agitáció kezdhető. 
Akkor pedig kirobbanhat a gazavát, a szent 
háború, és ilyen szituációban a Tyerek menti 
kozákok aligha kockáztathatják fejüket a cárért. 


Ekkor pedig egyszer s mindenkorra vége a 
központosított cári Oroszországnak. A belháború 
alapjaiban rendíti meg a birodalmat. A parasztok 
elvennék erőszakkal a földet birtokosaiktól. A 
katonák pedig elhagyják a lövészárkokat, hogy 
földosztásnál megkapják a jussukat. (Felkelnek 
tisztjeik ellen, és kivégzik a tábornokokat! Bár az 
eseményeknek ezt a vonatkozását tanácsos kissé 
elmaszatolva tárgyalni, nehogy az a poroszokban 
kínos előérzetet keltsen.) 


De még mindig nincs befejezve! Nincs, nincs, 
nincs!  . Most figyeljünk  lélegzet-visszafojtva! 
Miután Oroszországot  megrendíti a belső 
propaganda, el lehet árasztani kívülről a világsajtó 
ellenséges termékeivel. A cárellenes kampányt 
világszerte a szocialista újságok indítják. Noha a 
kútmérgezés balról terjed jobb felé, e hullám 
nagyon gyorsan magával sodorja a liberálisokat, 

azaz a nemzetközi sajtó túlnyomó részét is! 
Megkezdődik a cárellenes keresztes hadjárat! 
Különösen fontos az Egyesült Allamok 
közvéleményének  megdolgozása. A cárizmus 
leleplezését követően lehull az antant álarca, és a 
szövetség darabokra törik. 


Parvus meggyőzte a németeket, hogy egyetlen 
pénzfíröccs feleslegessé fogja tenni a gyalogos és 
tüzérségi mészárlást, s megszünteti a német 
emberáldozatot. Néhány hónap alatt leválik a 
törzsről az antant legtöbb embert mozgósító része. 
Persze, hogy Berlin kapva kapott e programon. 
Parvusnak nem is volt kétsége afelől, hogy így 
lesz. Mástól tartott: hogyan fogadják tervét a 
szocialisták. Hogyan fogadja az ő mostoha pártja, 
amely Parvus eszméit mindig túl mélynek vagy 
irreálisan magasröptűnek ítélte. Még a szocialista 
vezérek is alkalmatlanoknak tartották 
tömegagitációra ezeket a terveket. Tizenkilenc 
éven át dörömbölt e párt ajtaján, és azóta hintette 
szét gondolatait. Hiába. Egyetlen pártposztot sem 
sikerült megszereznie, nem volt szavazati joga a 
pártkongresszusokon. Volt ugyan egy rövidke 
időszak, amikor hősként ünnepelték, mégpedig a 
szibériai száműzetés után. Akkor az ő Orosz 
Bastille, című emlékiratát lobogtatta mindenki. 


Aztán besározták őt a szerencsétlen Gorkij- 
históriával, és egy titkos bizottság kizárta a 
pártból. Azóta öt esztendő telt el, és ez idő alatt 
sem sikerült lemosni magáról a szégyenfoltot. 


Főbenjáró vétke mégsem ez volt, hanem a 
legendás, megmagyarázhatatlanul gyors, egyetlen 
esztendő alatt végbemenő meggazdagodás. Ezt a 
korlátolt, emberek soha nem fogják megbocsátani, 
a szocik pedig a legkevésbé. (Milyen különös az ő 
számkivetésének lélektana: senki az égvilágon 
nem kérte volna számon rajta, ha egy hagyatékból 
tett volna szert vagyonra.) Kitaszítása tehát a 
gazdagság folytán vált véglegessé. De rásütöttek 
egy még hízelgőbb bélyeget is: az imperializmus 
szekértolójának nevezték. Magától értetődik, hogy 
Liebknecht és Clara Zetkin megtagadta. No de 

Rosa Luxemburg is! Ez az egykor hozzá oly közel 
álló asszony (ugyan mennyire volt bensőséges ez a 
kapcsolat? Rosa mindig titokban tartotta, 
szégyellte volna talán Parvus külsejét?), Rosa most 
végképp ajtót mutatott neki. Bebel már meghalt. 
Kautsky és Bernstein eltávolodott a párttól, és 
leépült, az új önelégült vezetés pedig a jöttment 
szocialista álláspontjának csak a gyengéit kereste. 


És vajon hogy viselkedik majd a győzelem 
után a  poroszos német kormány? Vajon 
megszelídülne és engedékenységet tanúsítana a 
szocializmussal szemben? Nem emel-e kezet 
rögtön a francia és az angol demokráciára? 


Ezeknek az ellenvetéseknek és kétségeknek 
persze volt alapja. De az égvilágon senki sem 
tudott olyan meggyőző, egységes véleményt 
kialakítani, amely megrázná a világot, és újat 
teremtene helyette. Senki, szinte senki sem 
kerülhette meg, hogy a világtörténelem 
kulcsproblémája: Oroszország összeroppantása! 
Minden egyéb mellékes. 


Az antant szocialistái viszont máris leleplező 
kampányt indítottak Parvus ellen. A szocialista 
szidalmak  élessége megfosztotta sikerének 
örömétől, noha az európai szocialisták többsége 
tudatlannak bizonyult, és a gyakorlati politikában 
sem voltak igazán otthonosak.  Látókörük 
beszűkült, és fogalmuk se volt róla, vajon hogyan 
lehetne a dolgok elevenébe vágni és megforgatni a 
világot. Ezek a koporsóbogarak már csak dogmák- 
ba merevedett hivatalnokai voltak a 
szocializmusnak. Eltemetkeztek e tanok között, 
ahelyett, hogy otthonosan mozogtak volna a 
szocializmus folyosóin, még kullogni se voltak 
képesek. Nem is álmodtak társadalmi fordu- 
latokról. Szűzies riadalom fogta el őket, amikor 
Parvusnak Németország támogatását sürgető első 
nyilvános felszólításairól értesültek. A 
legegyszerűbb megoldás számukra az volt, ha 
megmaradnak az ártalmatlan semlegesség szűzi 
állapotában, miközben osztoznak az istenkísértő 

háborús közreműködésen érzett erkölcsi 
felháborodásban. 


A nagy terv döntő tényezőinek persze az orosz 
szocialistákat szánta Parvus, aki részletesen 
kidolgozott egy koncepciót, amelyet már a német 
kormány elé terjesztett. 


Úgy vélekedett, hogy az orosz 
szociáldemokrácia ugyan gyenge, de e csoportok 
egyikét sem szabad szem elől téveszteni, 
valamennyit fel kell használni. Összefogásra lesz 
szükség, éppen ezért egyesítő kongresszust kell 
szervezni, és helyszínéül Genfet ajánlotta. Né- 
melyik csoport, például a Bund, a Szpilka, 
valamint a lengyelek és a finnek fenntartás nélkül 
támogatták a tervet. De szociáldemokrata egység 
nem jöhet létre, ha a bolsevikokat és a 
mensevikeket nem sikerül kibékíteni. E téren 
minden a jelenleg Svájcban élő bolsevik vezéren 
múlik. 

Előfordulhatnak persze különböző 
nehézségek. Például az, hogy az orosz szocialisták 
egy része hazafias érzelmeket ápol, és nem kívánja 
a cári birodalom szétdarabolódását. 


Akadt kedvező körülmény is. A nyomorult 
emigránsok évtizedek óta pénzszűkével 
küszködnek; egyszerű napi szükségleteiket is 
nehezen elégítik ki, nem keresik meg a 
kenyérrevalót sem. Szüntelen utazásra, gyűlé- 
sezésre, brosúra-, folyóirat-, újságcikkgyártásra 
pedig végképp nem jut pénz. Sosem volt érzékük a 
pénzügyekhez. Egészen biztos, hogy lefegyverzi 
őket a feléjük nyújtott teli buksza. Hiszen az erős 
legális nyugati pártok és szakszervezetek is 
bármikor készek elfogadni tagjaik segítségére 
szánt anyagi támogatást. Ki ne akarna jóllakni, 
megmelegedni, egy kicsit kényelmesebben élni? (S 
ne feledkezzünk meg a sanyarú körülmények 
között tengődő vezéreknek suttyomban juttatott 
titkos segélyekről, amelyek ugyancsak hozzá- 
járulnak a barátságos viszony kialakításához.) 

Ugyan melyik emigráns utasítaná vissza a 
segítséget? 


A Svájc felé tartó Parvus mégis leginkább a 
Leninnel tervezett találkozó várható sikerének 
örült előre. Régi emlék volt a Münchenben együtt 
végzett munka, évek óta nem látták egymást, de 
Parvus nem vesztette szem elől e páratlan európai 
szocialistát, aki nem lett rabja előítéleteknek, 
megvetette a bájolgó széplelkeket, és előítéletek 
nélkül alkotott véleményt mindenről. 


Akárhogy forduljanak a dolgok, a siker 
reményében Lenin mindig — kész elfogadni 
bármilyen megoldást. Öt tartotta Parvus az 
egyetlen kemény realistának, aki nem táplált 
illúziókat. Voltaképpen a második realistának a 
szocializmus világában. Parvus mellett. Leninből 
azonban hiányzott egyvalami: a széles látókör. 


A fanatikus raszkolnyik szakadárok vad, 
engesztelhetetlen dühe fűtötte Lenint, hogy aztán 
szakadásokra, elhatárolódásokra, ölebcsaholásra, 
kisstílű — veszekedésekre,  összeakaszkodásokra, 
szurkálódó  cikkecskékre  fecsérelje kicsinyes 
csatározásokban a mérhetetlen energiát, ami 
végül is nem termett mást, csak értéktelen 
papírhalmokat. A bezápult szakadárok 
szellemisége azonban terméketlen Európában, 
tehát Lenin orosz sorsra ítéltetett. De ezek a 
sajátosságok  — Oroszországban éppen most 
nélkülözhetetlenné tették őt. 


Bizony most, amikor Trockij, Parvus ifjabbik 
jelöltje és szívecsücske egyszer s mindenkorra 
cserbenhagyta mesterét. Elszállt Trockij életereje, 
az éles tekintet elhomályosult, és ezzel együtt 
Parvus előtt felizzott Svájc felől Lenin kemény 
csillaga. Függetlenül  Parvustól, Lenin most 
ugyanazt hirdette: nem érdekes, ki volt a 
háborúban a támadó fél; hogy a cárizmus a 
reakció első számú talpköve, tehát azt kell először 
megdönteni. Másoknak fel sem tűnő, mellékesnek 
látszó megjegyzésekből, amelyek immár 
elveszítették mellékzöngéiket, Parvus úgy látta, 

hogy Lenin igényessége és igénytelensége 
egyaránt változatlan, nem fordul meg félúton, és 
hajlandó lesz szövetséget kötni akár Vilmos 
császárral, akár a sátánnal, csakhogy 
megsemmisítse a cárt. 


Ez volt az oka annak, hogy Parvus jó előre 
értesítette, hogy érdekes javaslatai vannak. 
Eszébe nem jutott, hogy Lenin visszautasítaná 
őket. Csak a  hajuknál fogva előrángatott 
nézeteltérésekben tanúsít Lenin érthetetlen 
makacsságot. 


De végtére is a támogatására szánt 
márkamilliók csak nyomnak majd a latban. Parvus 
a német kormánynak szánt memorandumban 
egyértelműen legfontosabb támaszának nevezte 
Lenint, és Oroszországot behálózó mozgalmát. 


Tehát Bernbe abban a tudatban utazott, hogy 
biztos sikerre számíthat, ha jobbkeze Lenin lesz, 
éppúgy, ahogy Trockijra számíthatott az előző 
forradalomban. 


Ebben bízva vonult be annak idején Parvus, és 
magabiztosan, szivarral a szájában haladt végig az 
étkezdén. Annál inkább meglepte a zajos 
elutasítás. Aztán  beláttaa hogy megvolt e 
fogadtatás jó oka... 


A keskeny ágyon mindennek tudatában 
szorította, szorongatta saját nehéz kilóival a 
harmatsúlyú Lenint... - Maguknak tőkére van 
szükségük! Mivel akarják megragadni a hatalmat? 
Ugyebár ez igen kellemetlen kérdés, Vlagyimir 
Iljics? 


Lenin pontosan értette! Csakugyan lehetetlen 
csupasz eszméket meglovagolva törni hatalomra: 
erő nélkül nincs forradalom, a mi időnkben a pénz 
a legnagyobb úr, a pénz pedig másfajta erőket is 
mozgásba hoz: szervezeteket, fegyvereket, meg 
embereket, akik képesek puskával bánni; ölni is 
tudnak. És ki ellenezhetne efféle akciót. 


A kivételesen fogékony Lenin mindent értett: 
arca vigyorba torzult, esze ágában se volt 

fontolóra venni Parvus érveit. Lenin nyugodtan 
szokott visszavonulni, most is a szenvedély 
legcsekélyebb jele nélkül, rekedt hangon csak 
ennyit válaszolt: 


- Miért lenne kellemetlen az ön kérdése? 
Amikor valaki pártszerűen nyilatkozik 
pénzügyekben, azt a párt jó érzéssel fogadja. 
Annál kínosabb, ha a pénz a pártnak szegezett 
fegyverré válik. 


- Éppen ellenkezőleg, hiszen önöknél éppen 
most készül valami - emlékeztette barátságos 
mosollyal Lenint Parvus, és közben Falstaff- 
pocakja remegett a kacagástól -, valami Szociál- 
Demokrat című dolgot eszeltek ki. Vagy talán 
svájci adóügynökökhöz folyamodnak? Esetleg úgy 
gondolja, Vlagyimir Iljics, hogy megél majd ennek 
a Szociál-Demokratnak a honoráriumából? 


Lenin gyakran vigyorgott, de annál ritkábban 
mosolygott. Inkább pislogni szokott, hogy így is 
elrejtse gunyoros tekintetét. Választékos 
fogalmazásban ismertette álláspontját: 


- A jótékonysági pénzek mindig származnak 
valahonnan. Ugye, Izrail Lazarevics, ön is akként 
vélekedik, hogy teljesen pártszerű magatartás 
jótékonysági segélyeket elfogadni. 


(Nem is állunk mi olyan sanyarúan pénz 
dolgában, szeretne ugye mindenki egy kicsit 
szabadabban költekezni. Igaz, akadnak, akikből 
hiányzik a szemérem, és úgy jutnak pénzhez, hogy 
nem törődnek vele, honnan jön. Illetlenül szórja a 
pénzt Bagockij, és senkinek eszébe nem jut, hogy 
firtassa Vejsz osztrák eredetű pénzeit. De nem 
érdemes szorongatni őket, mert ebből bonyodalom 
származna. Csak hadd csurranjon-cseppenjen a 
pénz.) 


Semmilyen visszásság nem fogja meg Parvus 
vizsla tekintetét: sem a házigazda viseltes zakója, 
sem a foltos gallér, sem a gyűrött abrosz, sem a 
kopár szoba, ahol még könyvespolc se volt, mert 
Uljanovék két egymásra tornyozott ládában 

tartották  könyvtárukat. Parvus viszont nem 
rejtegette briliánsait és nem restelkedett Lenin 
előtt, hogy drága seviotból varrat öltönyt és angol 
cipőt hord. 


Mert ez a lenini nyomor csupán színjáték. A 
pártvonal adja meg a vezérmotívumot. A hibátlan 
példakép sok éve kieszelt és jól betanult 
vezérszerepében rejlik — voltaképpen — Lenin 
valamennyi — gyöngéjének — és gondolkodása 
szegényességének magyarázata... 


Ez azonban helyrehozható hiba. Lenin igenis 
hirtelen lendületbe hozható lesz... . 


(Azt már nem! A tiltakozás jelei, amelyek 
miatt Lenin időnként hevesen összekülönbözött 
társaival, mindig legbensejéből érkeztek. Nem egy 
esetben távolodott el hozzá közelállóktól, akiknek 
gazdagsága szálka volt Lenin szemében. Az elég 
fogalma más mérték alá esik, az anyagi egyensúly 
ésszerű, ám a gazdagság a züllés melegágya, 
Parvus meg idáig süllyedt. Pénzre - milliókra - 
persze szüksége van a forradalomnak, de maga a 
forradalmár álljon meg a szükséges határon, 
takarékoskodjon a rappenekkel, legyen büszke 
arra, hogy takarékos. Ez nem képmutatás volt, s 
nem is a fékezhetetleneknek szánt személyes 
példa.) 


Lenin ferde tekintettel, alulról fölfelé 
végigmérte Parvust, és nem annyira ellenségesen, 
mint amennyire neheztelően adta tudtára a 
véleményét: 


- Rossz utakra csalta önt, Izrail Lazarevics a 
pénz  mindenhatóságába vetett vallásos hit. 
Félrevezette: fogja már fel végre! 


Mindennek marad nyoma: a legcsekélyebb 
költekezés mellett, zárt szobákban, a legteljesebb 
titoktartás mellett is marad nyom. Biztosabban 
érzi magát az ember, ha mindig ügyel a 
fegyelemre, hiszen minden összefügg, determinált. 
A gazdagság olyasmi, mint a fecsegés, tehát 

fegyelmezettnek kell maradni e téren is. Önuralom 
híján lehetetlen célt érni. 


Spórolni muszáj még a rendelkezésére álló 
1.200 frankos óvadékkal is, amelyet le kell tennie, 
hogy — biztonságban éljen — és — nyugodtan 
dolgozhassék Svájcban. Ez a pénz ugyan 
rendelkezésére áll, és lám, ő mégiscsak húzódozik 
a számla kiegyenlítésétől. Inkább mesterkedik, 
írogat,  installál, siránkozva, hogy mekkora 
szükséget szenved, méltányossági kedvezményért 
folyamodik akár tíz alkalommal, drága idejét a 
rendőrfőnök megdolgozására fecsérelve; hogy 
kihallgatást kapjon, akár Karl Moore-t is igénybe 
veszi, noha az ő pénztárcája igazán dagad a 
pénztől, s mindig van bankó a keze ügyében. De 
ha háromszáz íÍrank kedvezményt kieszközöl, 
legföljebb százat fizet ki, utána pedig még tovább 
ügyeskedik. S ha végül áttelepül  Bernből 
Zürichbe, teljesen elmulasztja a fizetséget, majd 
véget nem érő levelezésbe kezd a berniekkel, hogy 
a százfrankos tartozást már az itteni kanton 
számlájára tehesse át. (Hát — igen, a 
garasoskodásban Lenin csakugyan nagy mester, és 
csak összehúzott nadrágszíjjal tud mély lélegzetet 
venni.) 


Tárgyalásait Lenin igyekezett felhasználni a 
partner alapos kiismerésére, mégpedig anélkül, 
hogy önmagáról a szükségesnél többet árulna el. 


Végigmérte Parvust, majd ironikus-kételkedő 
tekintetével körbetapogatta: 


- Ugyan meg tudja-e magyarázni,  Izrail 
Lazarevics, mire jó magának a személyes vagyon? 


Gyermeteg kérdés: olyan miért, amire 
voltaképpen nincs válasz. Az ember szándékait 
ilyen idős korában már réges-rég kifejezik a tettei. 
Egy igazi harcos csak mutogatja az izmait, nem 
használja őket. Léte maga az erő. 


Parvus nyelt egyet, s azt mondta: 

- Úgy látszik, Vlagyimir Iljics, mintha ön nem 
fogná fel emberi mivoltunk lényegét: bizonyára a 
bőség vágya tesz emberré bennünket. 


S miközben Lenin ráncos halántékára bámult, 
gondosan figyelve partnere pillantását az 
összevont . szemöldök alatt, Parvus hirtelen 
megsejtett valami igazán fontosat: ez a maskara 
csakugyan nem tetteti magát, hanem képtelen 
felfogni a dolgokat. Csak a semmit fürkészi átható, 
vizslató tekintetével. 


S hogy elvegye szavainak élét, mégis 
kísérletet tett a megmagyarázhatatlan 
magyarázatára. 


- Tökéletesen akarunk látni, és mindent meg 
szeretnénk hallani: a bőséggel is éppen így 
vagyunk... 


Hát ezt vette a fejébe Parvus: teoretikus 
gondolkozásának lényege ilyen egyszerű lenne; 
gazdagságot, óhajt, és semmi mást? Veleszületett 
hajlama lenne a boltos buzgólkodás, és a 
, gescheft", vagyis az üzlet örömére vágyik? Az 
esze ezért jár mindig a hasznon. És ezért nem 
tervezi s nem megcélozza a profitot, hanem élet- 
működésének magától értetődő szerves eleme a 
profithajhászat. Öntudatlanul tesz szert pénzre, s 
talán ezért nem nyúl soha mellé. Ösztönösen 
cselekszik, érzi a gazdasági élet ellentmondásait, 
felfesléseit és aránytalanságait maga körül, és 
szemébe ötlik, szinte kínálja magát, mire tegye a 
kezét, honnan sajtoljon ki profitot. Ez annyira 
lényegévé válhatott Parvusnak, hogy főkönyv 
nélkül irányíthatta tíz országra kiterjedő pénz- 
ügyleteit; egyetlen koponyában volt elhelyezve a 
mozgékony adok-veszek rendszer. 


(Végtére is magánügy a vagyonosodás. De a 
szem elárulja milyen ügyet szolgál a gazdája. 
Szocialista-e egyáltalán Parvus? Ez az igazi nagy 
kérdés. Negyedszázada foglalkozik ez az ember 
szocialista publicisztikával, de vajon mi köze a 
szocializmus ügyéhez?) 

Kiderülhet, ha a tárgyra térnek... 


- Éppen ezt magyarázom önnek, Vlagyimir 
Iljics: a gazdagság hatalom! S ugyan mit kíván a 
proletariátus?  — Hatalmat. Szereztem ugyan 
hírnevet huszonöt év alatt, talán még Önnél is 
jobban ismernek világszerte. De semmi egyebem 
nem volt korábban. A pénz azonban minden kaput 
megnyitott előttem. Gondoljon csak mostani 
tárgyalásaimra! Ugyan melyik kormány . állna 
szóba egy koldussal, ki támogatná milliókkal? A 
vagyonos ember viszont nem saját zsebre 
dolgozik, őneki már megvannak a saját milliói... 


Az aránytalan, aszimmetrikusan félrebillenő 
koponyából bizalomkeltő, barátságos szempár 
tekintett Leninre, s Parvus békés észérvekkel 
támasztotta alá mondandója lényegét. 


-Ne szalassza el a kedvező pillanatot, 
Vlagyimir Iljics! Ilyen ajánlatot az életben csak 
egyszer kap az ember. 


Ez legalább egyenes beszéd. A háború első 
napjaiban kivételes kényelmet élvezett Lenin, az 
Uljanov családot a lehető legmegfelelőbb helyre 
szállította egy katonavonat (akkor éppen osztrák), 
éppen oda, ahová kellett. Svájccal akkor nem volt 
normális személyforgalom, és Leninnek igen 
jólesett a különleges elbánás: nem függött 
senkitől, nem kellett a fogalmak és szavak 
tengerén úszkálnia többé, úgy érezhette, hogy 
végre hátat fordíthat az emigrációs didergésnek és 
kiszolgáltatottságnak, részt vehet a javak 
megszerzés ének valódi folyamatában 
hozzáidomulhat ehhez az életformához. De mint 
minden másban, akkor is megelőzte őt Parvus. 


- A forradalomhoz sok pénz kell - győzködte 
őt most a látogató, s közben bizalmaskodva 
böködte vállával -, de miután megszereztük a 
hatalmat, még több pénz kell a megtartásához. 


Végtére is ez az érvelés meglepően egyszerű 
igazságot tartalmazott. Parvus logikája egy ponton 
tökéletesen cáfolhatatlannak bizonyult. 

Csakhogy Lenin logikája is cáfolhatatlannak 
bizonyult végső soron. 


- Fontolja meg, milyen lehetőségek 
kínálkoznak, ha egyesítjük az ön adottságait az én 
anyagi lehetőségeimmel. Mekkora tere nyílik ilyen 
támogatottság — mellett az ön forradalmi 
tehetségének! Mit gondol, meddig  bujkálhat 
tétlenül emigrációs odúkban? Mire vár még? 
Előttünk a forradalom. Eljött, és már-már magával 
ragadna bennünket, ön pedig még mindig 
értetlenkedik? 


Mégsem... Sehogy se fog ez menni: nem 
ugyanannak örülnek, és nem ugyanabban 
reménykednek.  Parvus nyálas  bókjai sem 
homályosíthatják el a lenini éleslátást. Nézeteik 
legcsekélyebb hézaga is jobban szemet szúr, mint 
a kifejtett álláspont masszivitása. Maradjon az 
ember inkább háttérben egyszer s mindenkorra, 
ám tartsák számon szerencsétlen ílótásként, de 
Parvus minden személyes sikere és jóslata 
árulkodik erről az emberről: nem szabad őt 
követni, vagy legalábbis nem szabad teljesen a 
nyomába szegődni. Ha semmit nem érek el, 
morfondírozott Lenin, akkor sem térek le a helyes 
útról. 

Parvusnak viszont nevethetnékje támadt, a 
hatalmas véget nem érő pezsgőzésekben eltunyult, 
s a reumatikus kínok szüneteiben asszonyoktól 
kényeztetett test rengett a kacagástól. 


- Azt hiszi, hogy folytatni lehet a rajtaütéses 
pénzkitermelést? Most majd a lyoni hitelbankot 
rabolják ki az elvtársak? Vlagyimir Iljics, 
alighanem kaledóniai gályán végzi maga is. 


Parvus végre abbahagyta a röhögést. 


Lenin pedig összevonta szemöldökét, a 
fürkész tekintetben azonban nem lobbant fel 
szenvedély: nyugodtan, elvi alapon kell kezelni a 
problémát. 


- Mielőtt , törvényesen  kisajátítanánk a 
magántőkét, a bankrablás nem más, mint előzetes 

kölcsönfelvétel. Tehát itt elveket senki nem sért. A 
gyakorlat ellenben hol sikeres, hol nem. 


- A bolsevikok éppen ilyen akciókban értek el 
vitathatatlan sikereket. Először vasúti 
jegypénztárakat támadtak meg. Már az első 
kétszázezerből rendbe lehetett hozni a pártéletet. 
És hol tartanának, ha 1907-ben sikerült volna a 
Mendelsohn bankház tizenötmilliójának 
megszerzése, de hát Kamót menekülés közben 
lefogták, és az akció sikertelennek bizonyult. 


- A módszer tehát kockázatos, de nagyon 
hatékony, és ami a lényeg, ellentétben a külföldi 
vezérkarokkal fenntartott kapcsolattal, nem 
diszkreditálja a pártot. 


Most Parvus nyíltan és szándékoltan sértő, 
kioktató módon fricskázni kezdte Lenint: 


- Diszkreditációt emleget, Vlagyimir Iljics? De 
hiszen maga lebukástól tart. Nos, megoszthatom 
személyes tapasztalatomat önnel, Lenin elvtárs: 
nagy ügyeken, vállalkozásokon soha senki sem 
veszít rajta. Ellenben tüstént fejre áll az ember, ha 
jelentéktelen bizniszbe keveredik. 


Lám csak, mit képzel magáról ez a vastagbőrű 
tenyeres-talpas... Amint mondják, köp a világra, 
átgázol rajta, és szétlapítja. 


Lenin most már csakugyan kijött a sodrából: a 
bal szemével bandzsított. 


Parvus ellenben teli volt részvéttel. Fagyos 
kezével megragadta Lenin mindkét kezét, ami 
persze igen kellemetlen modorosság, és felvette a 
testi-lelki jó barát stílusát (hiszen csaknem 
pertuba kerültek valamikor egymással). 


- Ne mulassza el a pontos helyzetelemzést, 
Vlagyimir Iljics! Rá kell jönnie, miért is veszített 
ön az előző forradalomban. Nem játszottak vajon 
közre a  vereségben az ön személyes 
fogyatékosságai? Fontos, hogy a jövőre nézve 
levonja a megfelelő következtetést. 

Lám, mennyire beképzelt! Micsoda ördög bújt 
bele, hogy oktatni merészeli őt! Kioktatni! Talán 
csak nem vezérkedni szeretne megint? Elvakította 
teljesen Parvust az önimádat! 


Lenin kitépte kezét Parvus szorításából. 
Csúfolkodó vigyorral, összecsippentve szemét az 
összeráncolt szemöldök alatt, természetes módon 
belevörösödve a diadalmas malícia gyönyörébe. 
most megsemmisítő csapást mért a másikra: 


- Jobb lesz, ha Izrail Lazarevics saját hibáit 
veszi bonckés alá, ugyanis nem én veszítettem az 
előző — forradalomban, mert azt nem én 
irányítottam; ön a vesztes. Gondolja meg, vajon 
miért vallott ön kudarcot? 


- Ugyan, miért adta fel olyan könnyen a 
petropavlovszki börtönben, Izrail Lazarevics? A 
magány törte meg, vagy a nyirkos falak? Miért 
kíméli annyira a  porhüvelyét? A német 
nyárspolgári ízlésnek akart megfelelni patetikus 
börtönnaplójával? Az amnesztia lázálma sarkallta? 
Hogyhogy öt perccel a kegyelem kihirdetése előtt 
még kérvényt küldött a cárnak... Ugy kell 
viselkednie egy forradalmi vezetőnek? 


És Lenin? - Jelentéktelen emberke. Kopasz, 
keskeny szemöldökű, éles tekintetű, nyüzsgő, 
túlbuzgó... 


Kettejükön kívül viszont senkire sem lehet 
számítani. 


Parvus soha el nem vörösödött; mintha a piros 
szín hiányzott volna bőrének  festéktárából, 
hígzöldből viszont annál több volt, s ennek felelt 
meg arcszíne. Most is megpróbált uralkodni 
magán, de amikor Lenin csúfondárosan 
elvigyorodott, és továbbra is csak nyaggatta és 
piszkálta Parvust, az — feladta racionális 
érvrendszerét, és megfeledkezett méltóságáról, 
sőt arról is, hogy sértegetéssel nem jut semmire: 


- Az ember azt hinné, hogy ön harcolt a 
barikádokon, és egyenesen onnan szalajtották. Azt 
is feltételezhetnénk, hogy legalább egyszer részt 

vett utcai tüntetésen, ahol kozák fegyverek várták 
a felvonulókat. Én legalább száműzetésből 
szöktem meg. De magának még csak menekülnie 
sem kellett, hiszen hála hamis iratainak, nem a 
szibériai észak, hanem az olasz Szibéria lett az 
osztályrésze. 


(Mondhatta volna Parvus akár azt is, hogy 
nem eshet nehezére a háborús agitáció a 
katonáskodás alól egyszer s mindenkorra 
felmentett Leninnek a semleges Svájcban.) 


Biztosan politikai hulla lenne bárkiből, akit 
nagy nyilvánosság előtt megvádolnak ilyesmivel. 
Ha viszont szűk körben húzzák le a vizes lepedőt 
valakiről, még születhet éppen 6 bármilyen 
határozat. Sőt akár együttérzést is kiválthat a 
megrágalmazott személy iránt egy nemtelen 
kritika. S persze előfordul a vita hevében, hogy 
elveti a sulykot az ember. 


Mégse származik sok jó az ilyesfajta 
beszédből: Parvus igazán nem azért vállalta a 
svájci utat, hogy most összeakaszkodjanak... 


És nagyon kapóra jöhet még ez a Parvus. 
Nagyon eredeti véleménye van, hát nem fölösleges 
magára haragítani? Parvus egész tervét Leninre 
alapozza. Ki csinálja meg a forradalmat, ha Lenin 
kiszáll belőle? 


Megint egy lenini vigyor következett, de 
egészen másfajta, mint az előző: Lenin már nem 
volt harapós kedvében; a világot mélyen megértő, 
bölcs emberek mosolyogtak egymásra. Lenin 
vállon veregette Parvust, és suttogva magyarázta: 


- Tudja-e, Izrail Lazarevics, hol követték el 
maguk a legnagyobb hibát 1905-ben? 
Végiggondolta-e, min bukott meg a forradalom? 


A tudós ember békülékeny gesztust tett, mint 
aki kész immár tudomásul venni akár a 
legsúlyosabb kritikai megjegyzést. 


- A Pénzügyi Kiáltványra gondol, Vlagyimir 
Iljics? Elsiettük volna? 

Amint közelebb hajoltak egymáshoz, Lenin a 
fejét csóválta, s még az ujját is feltartotta. 
Eközben pedig olyan szívélyesen mosolygott, mint 
egy kalmük árus az asztrahányi piacon, miközben 
a dinnyéjét tukmálja a vevőre. 


- Dehogyis, Izrail Lazarevics! A Pénzügyi 
Kiáltvány zseniális munka! Ellenben a maga 
szovjetjei... 


- Az én szovjetjeim az egész munkásságot 
egyesítették, ellentétben a szociáldemokratákkal, 
akik diribdarabra törték az osztályt. Az én 
szovjetjeim fokozatosan hatalommá váltak. Es ha 
akkor mi  kiharcoltuk volna a nyolcórás 
munkanapot, egyetlen győzelmünk elégnek 
bizonyult volna az európai felkelések 
megindításához. Ez meg már a permanens 
forradalom kezdete! 


Lenin selymes tekintettel,  ravaszkásan 
figyelte, hogyan keríti be Parvust saját önhittsége, 
de most , nem akarta — meggondolatlanul 
félbeszakítani —— partnerének gondolatmenetét. 
Különböző időszakokban alaposan összeveszett 
már a három bolsevik vezető - Lenin, Parvus meg 
Trockij - ezen az átkozott, zagyva permanens 
forradalmon: mint amikor egy ringlispilben ülve, 
szorosan  összefogódzkodik két  hintázó, és 
szüntelen a harmadikra mutogat, hogy annak 
nincs rendben az összecsavarodott lánca. Ugy 
jártak ők is annak idején, egyikükkel a másik kettő 
mindig farkasszemet nézett. 


- Hát nem egészen! - vitatkozott Lenin, 
hangját suttogóra fogva, úgy, ahogy ezt megszokta 
az illegalitásban. Arcára megint kiült a jóindulatú, 
de ravaszkás ázsiai vigyor. 


- Hiszen ön, Izrail Lazarevics, annak idején 
helyesen fogta meg a dolgot: nem lehet 
abbahagyni a polgárháborút. Ugy igaz, ami annyit 
jelent, hogy a proletariátus nem adhatja ki kezéből 
a fegyvert! A kérdés csak az, hogy milyen fegyvere 
volt akkor önnek. 

Parvus mogorván bámult maga elé. Senki sem 
szereti, ha emlékeztetik egykori melléfogásaira. 


Mennyit tépelődött Lenin erről a kérdésről 
(szinte más se tett, csak erről töprengett), és most 
megosztotta tapasztalatát. Még mindig átfogva 
Parvus vállát, közel hajolva hozzá, félig fekvő 
helyzetben az ágyon, ugyanazzal a selymes, de 
átható tekintettel magyarázta: 


- Nem kellett volna várni a nemzetgyűlésre, 
nem volt szükség rá, hiszen a kezük ügyében 
voltak a szovjetek. Össze is hívták a pétervári 
szovjetet; lám, máris nemzeti osztálygyűléssel 
rendelkeztek. Akkor meg kellett volna tenni azt a 
bizonyos lépést... 


Lenin felemelte a hangját, és előrehajolt, mint 
amikor egy lencse fókuszába néz az ember: arca 
megnyúlt, tekintete kifényesedett, s koncentrált. 
Érvei cáfolhatatlanok voltak. 


- Már másnap meg kellett volna szervezni a 
szovjet mellett egy felfegyverzett 
büntetőalakulatot. Annak a fegyvereit kellett volna 
felhasználni. 


Lenin elnémult, nem volt már szüksége 
nagyítólencsére. Mindent kimondott, ami a szívét 
nyomta. De Parvusnak nem esett jól a leckéztetés. 


- Ha ilyen jól tudja, Vlagyimir Iljics, hát 
csinálja! - mondta. 


A szobatudósok, az álmodozók sajátossága ez: 
évekig töprengenek valamin, és amikor rájönnek a 
megoldásra, tíz év múltán is bármi másnál 
fontosabbá válik számukra az elmélet gyakorlati 
megvalósítása. Az emigráció szánalmas életforma: 
öli a lelket, az embernek nincs módja cselekvésre, 
igazi erővel nem rendelkezik. Lenin éveken át 
minden energiáját veszekedésekre és vitákra, 
szakításokra és acsarkodásokra pazarolta. Most 
pedig  Parvus világméretű  harcteret kínált. 
Ehelyett egy heverőn álomszuszékként gubbaszt 
összegörnyedve, s bámul a múlt lencséjének fóku- 
szába. 

Lám, így vész el az európai szocializmus 
másik nagy elméje egy odúban, emigránsként. 
Csak őrajta, Parvuson múlik Lenin megmentése. 
Amivel kihúzza önmagát is a csávából. 


Fel, fel, munkára! 
Elő a tervvel. 


- Értic-e ön, Vlagyimir Iljics, hogy mi az 
elképzelésem? Elfogadja-e tehát az én tervemet?! ? 


Ki kell — őt mozdítani  eljegecesedett 
állapotából. Elszundított volna? Teljesen 
begubózott? Az égvilágon semmit nem fog fel... 


Olyan, akár egy süketnéma. A szeme halott. 
Nem forog a nyelve. 


- Vlagyimir Iljics, akar-e velem szövetséget 
kötni? 


Most Parvus helyezte kezét Lenin vállára, és 
úgy suttogta: 


- Vlagyimir Iljics, ütött az ön órája! Előbújhat 
végre hálózata a föld alól... Dolgozhat, és győzni 
fog. Nem volt ereje, pénze - most pedig én 
felszabadítom önt, annyit kap, amennyit akar. 
Nyissa meg a csatornát, amelyen  átfolyhat. 
Nevezze meg, kinek melyik városban fizessem ki... 
Mondja meg, kire bízzuk a röpcédulákat, az 
irodalmat? Fegyvert szállítani ugyan nehezebb, de 
azért szerzünk azt is. Mondja, hogyan szervezzük 
meg a központi irányítást? Csodálnám, ha innen 
Svájcból irányítani tudná a dolgokat. Ha akarja, 
eljuttatom önt Stockholmba. Nagyon egyszerű... 


Parvus megkísérelte erővel átömleszteni saját 
vízilóvérét Lenin ereibe. 


Az ellenben kibontakozott Parvus öleléséből. 
k 


Lenin mindent hallott, mindent felfogott. De a 
bizalmatlanság és az idegenség akadályt állított 
közéjük, és Lenin képtelen volt őszinte 
megnyilvánulásra. 

Éppen elég volt ebből az őszinteségből 
egyszer az életben, amikor ezt megtette 1905-ben. 


Hogyne értékelte volna Parvus tervét? Ki más 
értékelhette volna, ha nem ő? Dicső és szilárd 
program. Megfelelő a csapásirány, alkalmasak a 
megjelölt eszközök, és reálisak a mozgásba hozott 
erők. Most már bevallhatta, nincs még egy ilyen 
ész, nincs és nem is volt még egy olyan, a dolgok 
mélyére hatoló tekintet, a kettejükén kívül. 


Éppen ezért volt szükség — sokszoros 
éberségre. A politikai tárgyalások során még a 
legveszélytelenebbnek látszó helyeken is 
gyanakodnia kell az embernek, mert mindenütt 
csapdák leselkednek rá... 


Ismét Parvus vágott volna az élre? Általános 
elméleti síkon nem  előzhette meg. Lenin 
ugyanezeket a tételeket már kifejtette a háború 
elején, általában ugyanarra törekedve, mint 
Parvus, aki viszont a gyakorlati konkrét teendők 
formába öntésével meglepő teljesítményekre volt 
képes. Hiába, Parvus üzletember. 


A grandiózus programmal szemben nem 
lehetett ellenérve Leninnek: nem talált benne 
hibát, és nem volt oka az elutasításra. 


Így van ez. A legegyszerűbb számítás szerint, 
ellenségem fő ellensége az én szövetségesem... Ez 
a szövetséges pedig most nem más, mint Vilmos 
császár kormánya. Leninnek szemernyi kétsége 
sem akadt: egy igazi tökfilkó utasíthatja csak el az 
elkeseredett harchoz kínált érdemi segítséget. 


A szövetségre tehát igent mond. De az 
óvatosság még fontosabb, mint a szövetség, s 
Lenin sohasem egyszerű  elővigyázatosságra 
gondolt, hanem mindig a cselekvés előfeltételének 
tekintette az óvatosságot. Maximális óvatosság 
híján mit sem ér egy szövetség; inkább el kellene 
utasítani. 


Öreg hiba figyelmen kívül hagyni az európai 
szociáldemokraták vénasszony-kórusának 
nyögdécselését. Lenin elsősorban a németek 

álláspontjával szemben tartotta kötelezőnek az 
óvatosságot, hiszen Franciaország a tőkések 
kitartott köztársasága, nem kell vele nagyon 
törődni... De Lenin mindig tekintettel volt a 
környezetre: miről hallgasson és hol hagyjon 
vészkijáratot. 


Parvus ellenben fölfedte minden kártyáját, és 
jóvátehetetlenül elveszítette politikai arculatát. 


Ebben érezte Lenin Parvus gyengéjét, és 
rájött, hogy fölényben van vetélytársával szemben. 
Parvus mindig elsőként lépett ki a fényre, s már 
nyomult is, eltorlaszolva az utat mások elöl, De 
nem volt kitartása hosszú futásokra: képtelennek 
bizonyult arra is, hogy két hónapnál hosszabb 
ideig megtartsa a pétervári szovjet vezetését, 
kifulladt húsz év alatt a német , szocik" 
győzködésében, mindig lemaradt, és végül egyre- 
másra elbukott. 


Lenin viszont mindig érzett elegendő energiát 
önmagában, kitartó futónak bizonyult, soha nem 
hagyott ki a lélegzete, futott, amióta eszméletét 
tudta. Ezt fogja tenni mindig, míg csak koporsóba 
nem teszik; fut, még akkor is, ha nem éri el a célt. 
De nem csügged, nem adja meg magát. 


Szövetséget szívesen elfogad, de ebben a 
frigyben ő finnyás menyasszony lesz, nem pedig 
rámenős vőlegény. Fussanak csak ők utánad. 
Tartania magát az embernek: gyenge pozícióban is 
érződjék a fölény, a függetlenség. 


Valami hasonlót művelt már Lenin Bernben. 
Természetesen esze ágában se volt Rombergnél, a 
német követnél kopogtatni, mint ahogy Parvus 
tette Konstantinápolyban. Ellenben közzétette 
téziseit, és pontosan tudta, hogy milyen füleknek 
lesz kedves a Zene. A tézisek, lám csak, 
megtalálták a megfelelő hallójáratot. 


Romberg egy Keszkula nevű észt forradalmárt 
küldött hozzá, hogy tárgyalások során kipuhatolja 
Lenin szándékait. Nem vethette szemére senki, 
hogy feladta volna programját, hiszen nem ígért 

mást, mint a cárizmus megdöntését, a német 
különbékét, a nemzetek kiválásának jogát és 
tengeröblök átengedését. Ugyan ki vádolhatta 
volna önmaga feladásával, hiszen azzal sem 
sértette az elfogadott irányvonalat, hogy 
elkötelezte magát Rombergnél: be fog törni a 
forradalmi orosz hadsereg Indiába. Ez alkalommal 
sem engedett jottányit elveiből, hiszen ki más 
vállalkozhatna a brit imperializmus 
megtámadására. Egyszer még ennek is eljön az 
ideje... 


No persze talált kisebb-nagyobb kibúvókat, 
kötött alkut, egyezkedett. Ki kellett egyensúlyozni 
a kerekeket, de hát ezek nem tekinthetők súlyos 
eseteknek. Keszkula ugyan farkastermészet volt, 
de Lenin ebben sem észlelt veszélyt, jelleme és 
szorgalma felülmúlta a már elpuhult orosz 
szociáldemokratákét. Esztországot akárcsak az 
Oroszország börtönében sínylődő más népeket - 
úgyis mindenképpen útjára kell bocsátani, nem 
sérült tehát a pártvonal: kinek-kinek haszna lehet 
a másikból, ha nem táncol túlzottan vissza. 
Bekapcsolták a láncba Artur Ziefeldet és Moiszej 
Haritonovot. " Keszkula pedig  Skandináviába 
utazott, ahol nagyon-nagyon sokat segített. 
Különösen kiadói tevékenysége volt jelentős, pénzt 
szerzett brosúrákra, és kapcsolatot tartott fenn 
Sljapnyikovval, azaz Oroszországgal... Hiányzott 
ugyan Parvus tervének nagyvonalúsága. Ellenben 
szerénység és hűség jellemezte. 


Éppen ezért Lenin politikai arculata mindig 
tiszta maradt. 


Parvuson egyre inkább úrrá lett a 
türelmetlenség, és keserű megjegyzéseket tett, 
noha tudta, hogy ezzel mit sem segít az ügyön. 
Megérezte viszont, hogy nem megfelelő irányban 
halad a tárgyalás: a jelölt kicsúszik a kezéből. 


- Tehát Ön is...? Ugyanúgy viselkedik, mint a 
többi, nem akarja bekormozni az orrát. Kivár? 


Annyira bízott Leninben! Arra gondolt, hogy 
az igazi... és lám. 

Előszedte — tehát az utolsó érveket, 
begorombult, és lassanként feladta milliomosokra 
jellemző magabiztosságát. 


- Ugyan, ne kullogjon az események után, 
Vlagyimir Iljics. Ez másnak talán megbocsátható, 
önnek nem. Ne értené, hogy a kicsinyes akciók, a 
házilag gyártott bombák ideje lejárt, és soha többé 
nem jön vissza? Semmire se jók ezek a módszerek. 
Az új formátumú forradalmár óriás; olyan, mint ön 
vagy én. Ember- és rubelmilliókkal gazdálkodik. 
Olyan erőket használ fel, amelyek birodalmakat 
döntenek meg és állítanak fel. De ezekhez az 
erőkhöz nem könnyű hozzáférni, s ezért időről 
időre kénytelenek vagyunk akár sovinisztákkal 
szövetkezni. 


Úgy igaz. Bizony igaz. Viszont... 


(Meg lehetne ugyan kérdezni, mivel fizet majd 
az orosz forradalom a német segítségért? Ezt a 
kérdést azonban nem tette föl, kikerülte, de 
emlékezetébe véste és elraktározta. Naivitás azt 
hinni, hogy e segítséget ingyen adják.) 


... Viszont bárkivel lépjen szövetségre az 
ember, legkevésbé szövetségesében bízzék. 


A diplomáciai játék finomsága, hogy 
potenciális csalót sejtsen az ember minden 
szövetségesben. 


Lenin nagyon is ébren volt, és mindent 
mérlegre tett. Ha elaludt valaki, az nem ő, hanem 
Parvus volt. Mégpedig akkor, amikor Berlinben 
tárgyalt. 


Lenin tehát végre kinyitotta a szemét, és 
riadót fújt. Záporoztak a kérdések, mintha harci 
dobot verne. 


- Mit gondol, Izrail Lazarevics, csakugyan 
meg akarja dönteni az orosz monarchiát Vilmos 
császár kormánya? Ugyan miért állna érdekében? 
Ki akar békülni Oroszországgal, és semmi mást... 
Szívesen élne együtt az orosz monarchiával, sőt 
baráti kapcsolatot létesítene az oroszokkal. 
Sztrájkjaink csak arra kellenek, hogy megrémítsék 

a cárt, aki ijedtében megköti a békét. Parvusnak 
felelnie kell a komoly kérdésekre. Illik majd a 
válasz ilyen tekintélyes megjelenéshez, 
jóltápláltsághoz, a kecskeszakállhoz, a kettős 
állhoz. Hiszen végtére is őszintén beszélünk. S 
mikor kellene őszintének lennünk, ha nem éppen 
most, és éppen ebben a helyzetben, kezdi Parvus. 
A különbéke árnyat vetett valamennyi, a német 
kormánnyal folytatott megbeszélésre. Az orosz- 
német különalku sírba vihetné az egész nagy 
tervet. Egész idő alatt gyötörte a gyanú, hogy a 
németek ugyan a forradalmat pénzelik, de 
mindvégig arra törekszenek, hogy megegyezzenek 
a cárral, és titokban talán már megbíztak valakit, 
hogy létesítsen vele kapcsolatot. Az ilyen 
kísérletek persze titkosak, mélyen rejteznek, és 
csak találgatni lehet. 


Tehát ideje bevetni a gúny fegyverét, és el 
kell — lehetetleníteni minden erre irányuló 
próbálkozást: bizonyítani, hogy a cár képtelen 
megegyezésre, mert nincs abban a helyzetben, 
hogy békét kössön önökkel, uraim... 


Ha pedig mégis megállapodnának, 
keletkezhet Oroszországban egy erős nacionalista 
jobboldali kormányzat, amelynek esze ágában sem 
lesz tiszteletben tartani a megállapodást. Önök 
pedig még erősítenék az ő pozícióikat? A poroszok 
agyába kell vésni, hogy csak egy szocialista 
kormánnyal aláírt békének lehet realitása. A 
forradalomnak ugyanis fő jelszava a béke lesz. 
Ennek megvalósítása hárul mindenekelőtt az új 
kormányra. Egy szocialista kormány alkalmasabb 
a kompromisszumra, mert vétlen a háborúban. 
Ilyen kormányra inkább támaszkodhat 
Németország... 


Kirajzolódott az egyezség Lenin szeme előtt, 
és kész lett volna késlekedés nélkül aláírni, mert 
számolni kellett az idő múlásával. 


Lenin szemvillanásai sok mindent elárultak, 
amit Parvus ugyancsak észrevett. 

Szükségtelen részleteket közölni (nem is 
szabad!), tekintettel a sokféle német irányzatra. A 
többség arra a nézetre hajlik, hogy Anglia a 
németek fő ellensége. Ezek az emberek készek a 
német-orosz különbéke megkötésére. 


A legnagyobb baj, hogy Jagow, a fő-fő porosz 
tölti be a külügyminiszter tisztét. Ó is tudja, hogy 
a szlávok Angliánál is inkább fenyegetik a hazáját. 
De kellemetlenül érinti őt egy olyan terv, amely 
arra szolgál, hogy forradalom útján züllesszék szét 
Oroszországot. (Ennek persze nehéz megkeresni 
az okát; talán arisztokratikus tradícióból fakadó 
bogarasság, értelmiségi gyengeség magyarázza a 
félelmeket, de a külügyminiszter nem rejti véka 
alá azt sem, hogy idegenkedik az ügynököktől, 
diplomáciai ágensektől, a bizalmas közvetítőktől. 
Természetesen nagyon hátráltat ja az ügy 
alakulását, hogy ilyen ember áll a német külügyi 
tárca élén.) 


De Parvus nyilvánvaló szörny formája dacára 
képes emberek megnyerésére. A koppenhágai 
német követ, Brockford-Rathzau már a mi 
emberünk, akit elbűvölt Parvus utánozhatatlan 
szellemisége. 


Tehát minden érvet fel kell használni, hogy 
elkerüljük a különbékét! Fáradhatatlanul 
győzködjük majd embereinket, hogy 
elkerülhetetlen a forradalom, az egész ország 
erjed, a vész elérte már a hadsereget, a tisztikar is 
fertőzött, a társadalom művelt rétegei 
forronganak, a munkásokról nem is beszélve. A 
hadiipariak közé elég egyetlen égő gyufaszálat 
bedobni, és minden robban. A pontos dátum is 
megjelölhető, csak a végrehajtás van hátra. 


sk 


A nagy fejű, magas homlokú, mozgékony, de 
meggyőződésében megingathatatlan emberke, aki 
talán még von Jagownál is alacsonyabb volt, 
szüntelenül vigyorgott, és pillanatra se hagyta 
abba Parvus kíméletlen döfködését. 

- Tehát nem is egyeztek meg, nincs írásos 
megállapodás... 


Ilyen a cselekvésre képtelen ember fölénye: 


kérdezősködik, elégedetlenkedik, és 
természetesen mindig rámutat a 
fogyatékosságokra. 


Parvus igyekezett kiegyenesíteni zsákra 
emlékeztető — törzsét, — miközben  gereblyéző 
kézmozdulatokkal gyűjtögette érveit, hogy utolérje 
Lenint. 


- Nem használtunk címeres levélpapírt. Ami 
ugyan magától értetődik, de én a dolgok 
dinamikáját tartom lényegesnek: állandóan 
figyelni, hogyan is állnak az ügyek, és kézben 
tartani az irányítást. 


A stratégiai csapásokat is irányítani kell: 
magyarázni, hajtogatni és folyamatosan ismételni 
ugyanazt a jó tanácsot: semmi esetre sem szabad 
megtámadni Pétervárt, mert ez az akció hazafias 
felbuzduláshoz vezetne, aminek következménye az 
orosz egység lehet. Akkor pedig menthetetlenül 
kialszik a forradalom lángja. A cár katonai sikereit 
viszont mindenáron meg kell akadályozni délen. 
Különösen fontos, hogy ki ne engedjék a cári 
erőket a Dardanellákhoz, mert egy ilyen siker a 
cár tekintélyét ugyancsak megnövelné. A déli 
szárnyon kell megsemmisítő csapást mérni az 
orosz birodalomra, hiszen Ukrajna a potenciális fő 
szövetséges, és ha a németek lemetszik majd a 
donyecki sarkot, egyszeriben vége 
Oroszországnak. 


Ettől a manővertől azonban egyelőre tartanak 
Berlinben; hátha megrázzák a földrengés hullámai 
a német fővárost is. Tehát meg kell nyugtatni őket, 
hogy a forradalom nem terjed majd át 
Németországra. 


- Hogyhogy? Hogy is van ez? - kötekedett 
kis ember, szüntelenül szorítva, lökdösve 
pocakost, helyet vívva ki magának az ágy szélén. 
Mit beszél maga?! El akarja fogadtatni, hogy 

forradalom Oroszországra korlátozódjék? 
Csakugyan így gondolkodik ön? - élesen, tüskésen, 
kíváncsian,  kutakodó tekintettel érdeklődött 
Lenin. Mindent ellenőrzött. Nem, nem... Most már 
felháborodás is vegyült a hangjába, s minthogy 
megszokta az elvszerű és gátlástalan értékelést, 
kereken kimondta: 


- Hiszen ez árulás! 


(Ez a Parvus nem szocialista, hanem egészen 
más.) 


Az emberke, aki fejét sem dugta ki Svájcból, 
és régóta semmiféle érdemi ügyet nem intézett, 
lám, nagy hirtelen támadóállásba helyezkedett. 


- Ez földhözragadt szemlélet. Ön,  Izrail 
Lazarevics csakugyan elhinné, hogy egyetlen 
országra korlátozódhat a forradalom? 


A kérdés természetesen azt a ,permanens", 
azaz végtelen, bűvös hintát érinti, amelyben 
mindhárman szüntelen és megállás nélkül körbe- 
körbe forognak, közben helyet cserélnek, a 
tegnapi szemrehányások közé holnapiak 
keverednek, és vitáikban győzni egyikük se fog 
soha. 


Ne akarna forradalmat Parvus 
Németországban? Szándékában sem áll? Csak 
nem vehető komolyan az a vád, hogy német hazafi 
lett belőle? 


Parvus nem mai gyerek, és mégiscsak 
ugyanabban a hintában ül, mint ők. Új típusú 
forradalmár, milliomos forradalmár, iparos és 
pénzügyi — szakember. Tehát — megengedheti 
magának, hogy őszintébben fogalmazzon. 


- Világforradalom egyelőre nem érhető el, az 
oroszországi szocialista forradalom ellenben reális 
cél. Az orosz cárizmus ellen kell tehát egyesülnie a 
világ összes proletárjának! 


Parvus ugyan egyre őszintébb, ami persze 
nem jelenti, hogy csakugyan őszinte lenne. Ez igen 
kényes probléma, tehát nem szabad a szocialista 

körök nyílt vitáiban tárgyalni. Sőt akkor is meg 
kell fontolni, kinek mennyit mond az ember, ha 
történetesen egyívásúval négyszemközt tárgyal. 


Ez a kerek fejű, borotvaéles elméjű 
embergolyó szinte megfoghatatlan. Váratlan 
jelszavakkal lep meg, amelyekre szinte soha sem 
számít. Gondolatait pedig végképp lehetetlen 
kitalálni. Vajon csakugyan ne értené, hogy az orosz 
szocializmusra különleges feladatok hárulnak? 


Még Brockforddal is egyszerűbb megvitatni 
ezt a problémát (Parvus rég megállapította, hogy 
diplomatákkal egyszerűbben és könnyebben szót 
ért bármiről. mint a szocialistákkal). 


Tehát jobb a felszínen maradni: 


- Most mindenekelőtt és minden eszközt 
felhasználva, meg kell semmisíteni a cárizmust. És 
csak erre szabad gondolni! 


De hogyan semmisítsük meg? Ez lenne a fő 
probléma. Egész svájci útjának, és ennek a 
találkozónak is éppen ez lenne a legfontosabb 
kérdése: milyen városi és milyen vidéki 
szervezeteket hajlandó kiállítani a felkelés 
megszervezésére Lenin? Kik és hol állnak készen- 
létben e vasláncolatban? 


Tudta-e egyáltalán Parvus, ki az, akit a 
legtántoríthatatlanabb  — orosz  forradalmárként 
mutat be a német kormánynak? Tudta-e, milyen 
szövetségesért utazik ide? Evtizedeken át esztelen 
szakadárnak ítélte Lenint, miután az kisöprűzte 
valamennyi szövetségesét, és szétaprózta az 
erőket... Lenin hallani se akart a professzorok 
pártjáról, hallani sem akart a folyamatos 
gazdasági fejlődésről. Egyedül az illegalitás, a 
földalatti mozgalom érdekelte! A hivatásos 
forradalmárok pártja. Békeidőben ezt vad 
elképzelésnek látta Parvus is, és mindenki más. 
Most pedig háború idején végül is kezd ki- 
bontakozni a kép: milyen gondos, előrelátó és 
találékony észlény ez a Lenin! 

Most üt az óra, ideje csatasorba állítani a 
gyakorlott és jól felkészített titkos sereget. Amikor 
végre kapóra jön, hogy egy ilyen sereg létezik, reá 
épülhet a már kidolgozott terv. De Lenint nem 
lehet egykönnyen kimozdítani és kifordítani, 
megvan a saját szemszöge, és hajtogatja a magáét. 


- Nem nagyon primitíven másolná át ön az 
1905-ös helyzetet a mostanira? 


Persze ez a háború pusztítóbb, 
hosszadalmasabb, a tömeg pedig 
összehasonlíthatatlanul kimerültebb és 


megkeseredettebb. mint annak idején volt, a 
forradalmi szervezetek erősebbek, természetesen 
a liberálisok is megizmosodtak, a cárizmus 
azonban egyáltalán nem kapott erőre. 


S Lenin még mindig a magáét hajtogatja, 
mintha nem is egyenesen nézne, hanem 
kacskaringókba látszik tekeredni a tekintete. 


- Rendben van. De hogy merészeli innen és 
most  — naprakészen kitűzni — a forradalom 
kitörésének időpontját? 

- Mégis nem gondolja, Vlagyimir Iljics, hogy 
egy időpontot csak meg kell jelölni célként. Am 
indítványozzon mást... Január 9-e azonban igazán 
kiváló jelképes időpont, mindenki őriz emlékeket, 
és sokan elkezdenék a mi jelünk nélkül is. Könnyű 
lesz az utcára hívni őket. Amikor pedig a tüntetők 
első csoportja az utcára sereglik, elkezdődik a 
tánc. És Lenin még mindig tétovázik, habozik... De 
végtére is meg lehet érteni: ha fölfedi imádott 
földalatti szervezetét, ezzel már át is adta... 
Persze, hogy nem esik jól a dolog. 


Parvus bizonyára eszköznek tekinti az embert, 
ha ennyire ragaszkodik valamihez. 


- No mi legyen, Vlagyimir Iljics? Itt a tettek 
ideje? (Most már érthető, mire való Parvus terve! 
Hiszen ön,  Parvus elvtárs, a különböző 
pártcsoportosulások  egyesítőjének szerepében 
szeretne fellépni. Ehhez hozzájárulna a pénz és az 
elméletalkotó képesség. Ezzel pedig máris ön 

töltené be a forradalom egységes pártjának vezéri 
tisztét. Amint már ez megtörtént...) 


A megfejthetetlen tekintetből, a mozdulatlan 
ajkakról, a tar fejtető alatt lapuló kiismerhetetlen 
agykatlanból a különlegesen intelligens Parvus 
mégiscsak kiragadta, mitől tart Lenin. De ő 
kifordította sarkából, és végére járt az 
elgondolásnak, majd pedig egy testcsellel kitért 
előle. 


- Elárulom, miért ajánlom önnek, Vlagyimir 
Iljics, hogy Stockholmba menjen. Azt szeretném, 
ha kezdettől a befejezésig ön tartaná kezében a 
vezetést. Nincs szükségem nevekre, az se baj, ha 
nem tár fel előttem semmit, elég nekem, ha 
átveszi a pénzt, a röpcédulákat és a fegyvert, és 
eljuttat ja oda, ahová kell... Parvus mély lélegzetet 
vett, és azt mondta: - En már nem vagyok 
ugyanaz, aki egy évtizeddel ezelőtt voltam. Nem 
utazom többé Oroszországba. Németnek vallom 
magam... 


(Annál sötétebb a dolog: miért emlegeti akkor 
szüntelen Oroszországot?) 


- Nekem egyvalami fontos, hogy 
megvalósuljon a tervem. De hátha nem egyformán 
értelmezzük ezt a tervet... 


Lenin megfoghatatlan, olyan, mint a higany, 
nincs olyan kéz, amely megragadná, nincs észérv, 
amely meggyőzné... 


- Mindebből az következnék, hogy engem is 
bemocskolhat a német vezérkar. Egy 
internacionalista forradalmár ezt nem kockáztatja. 


Parvus nyitott tenyérrel, tíz gereblyeujját 
kétszer  — megforgatva, — mélyen előrehajolva 
magyarázta: 


- Nem kell bepiszkolódnia, Vlagyimir Iljics. 
Szükségtelen. A mocskot magamra kenem. Már 
rég elvállaltam. Tiszta milliókat bízok önre. Mi 
pedig robbantunk. Csatornákat kérek cserébe. 
Átcsurgathatom rajtuk a milliókat. Összekötjük a 

föld alatt, a víz alatt a titkos szálakat, és 
kirobbantjuk a második orosz forradalmat. 


És Parvus szemével - amelyben nem 
szivárványszínben tündöklött az ész, és nem 
árulkodott róla sem a szempilla, sem pedig a 
szemöldök - ezzel a fel nem (ünő, de koncentrált 
ésszel megpróbálta kitalálni, miért tér ki előle oly 
makacsul Lenin. 


De Parvus képtelen volt behatolni az örökké 
vizslató, vallató szempár rejtekébe, hiszen egy 
szögön át lehetetlen utat vágni. 


A kancsalító Lenin faggatózó, hitetlenkedő 
vigyora most satuként szolgált, ennek két pofája 
közé fogta be az újabb csalogató ajánlatot tévő 
Parvust, és ő is selymes, zizegő hangon tette fel 
újabb kérdését: 

- Ezért beszélt ön ugye egy genfi békéltető 
konferencia összehívásáról? Ialán béküljünk ki? A 
mensevikeknek tegyünk mi engedményt? - Lenin 
felpattant, mintha rugó lökte volna ki, talán 
magasba is emelkedett volna, ha vissza nem tartja 


az ágy támla. - Ugyan már, mit ért ön 
megbékélésen, a mensevikeknek tett 
engedményen? - Leninnek minden fejcsóválása 
inkább öklelésre, ütésre emlékeztetett: - Nem, 


soha nem, semmi áron! A mensevikekkel?.. Inkább 
újabb — ezredéves cári uralomra voksolnék, 
semhogy a mensevikeknek meghátráljak. Nekik 
jottányit sem engedek! 


Hát igen, szocialistának tekinthető egyáltalán 
Parvus!? 


A csapásokat, amelyeket fejmozdulataival 
irányított Parvusra, végül egy néma döféssel 
fejezte be. Mimikája ugyan dühöt és felháborodást 
fejezett ki, de meg nem szólalt többé. 


Parvus most már az égvilágon semmit nem 
értett.  Ideutazott Lenin kedvéért, de ilyen 
reagálásra nem számított. Elképzelhető, hogy ne 
akarna forradalmat csinálni ez a nagy, 
fáradhatatlan szélsőbaloldali forradalmár, és 

inkább visszautasítja a legkedvezőbb feltételek 
közt felajánlott különféle szolgáltatást? Lehetséges 
ez? Most, miután teljesen reményét vesztette, 
Parvus mégis feltett néhány igen egyszerű 
kérdést: 


- Mondja meg, Vlagyimir Iljics, mire volt jó a 
húszesztendős küzdelem, a csatározás, az 
önkorlátozás? Hová lett az ön 
vaskövetkezetessége? Mire való a földalatti 
mozgalom, az ön nagy műve? Az életben nyílik-e 
még  — hasonló lehetőség — az eredményes 
cselekvésre? Csak nem szerepet játszott mind ez 
idáig, Vlagyimir Iljics?! 


- Ugyan már, melyikünk hányhatja a másik 
szemére a következetlenséget - vágott vissza 
Lenin. - Hiszen ön mondta, hogy egy kis csoport 
nem tudja a tömegekbe átültetni a forradalmat. 
Most mit gondol erről? 


Parvus most mintha mérlegre helyezte volna 
önmagát: a busa fejet a rengő tokával, a nyakat, a 
törzset, a két térde közé szorított kezet, és úgy 
közölte: 


- Úgy van ez. Mit tegyek? Úgy lesz jó, 
illetőleg  — nagyon rossz... — Magamnak kell 
létrehoznom egy szervezetet... 


Lenin pedig elszámította magát... Még 
megbánja... .  -  Átengedne nekem legalább 
egyvalakit? Egy közös barátot? 


(Nem kell felégetni minden hidat, Parvus még 
egyszer hasznára lehet.) 


- Kire gondol? 
- Hanyeckijre. 
- Jól van. A magáé. 


- Csudnovszkijt és Uricijt már megszereztem. 
Számítsak-e Buharinra? 


- Nem, Buharin nem való ilyen feladatra. 
- Hát ön? 

Hiszen Lenin már mindent kimondott. De 
nagyon-nagyon sejtelmes volt. 


- Skandináviát sem akarja, pedig gyorsan 
átvinném. Lenin cipészárra emlékeztető szemében 
felszikrázott il tagadás. 


- Nem, nem, nem. 


Súlyos zsákot kell bizony el bírnia Parvusnak. 
Sóhajtott, mint akinek nagy kő gördült le a 
szívéről. 

- Hát igen, valamikor nagyon szerettem volna 
saját szocialista folyóiratot, egész életemben erre 
vágytam, de nem volt elég pénzem. Most már van 
- mondta Parvus, nagy merészen összeszedve 
minden erejét, és büszkén felszegte duzzadt fejét, 
hogy bátran, szenvedélyesen megismételhesse: 


- EnyjémaKOoOLOKOL. 


Az ágy nyögött és köhögött még egyet, majd 
négy lába kicsúszott alóla, s a matrac lehuppant a 
cipészműhely padlójára. 

P. 4 


Az illegális  pártmunkás aligha ér el 
eredményt, ha vakond módján föld alá búvik, 
elkerüli a fényt és a civil szervezeteket, 


Egy találékony és sikerre törekvő hivatásos 
forradalmár részt vesz a köznapi életben, mint 
bárki más, lehetnek szenvedélyei és gyöngéi. Szem 
előtt kell lennie, és nem maradhat kívül az élet 
sűrűjén.  Vállaljon munkát, amiről tudják a 
polgárok, mi fán terem. Az ilyen forradalmár, 
magától értetődően, java idejét és energiáját 
hétköznapi munkára fordítja. 

Emellett pedig eleget tehet fontosabb, titkos 
megbízásoknak is. Rendszerint annál sikeresebben 
lát el titkos h-ludatokat, minél szervesebben 
kapcsolódnak a nyílt köznapi tevékenységhez. 


Nagyon egyszerű: össze kell kötni a titkos és 
a legális munkát. Ezt Parvus világosan látta, noha 
nem volt igazán jártas az illegális 

szervezkedésben. Mindössze néhány hónapig 
gyarapíthatta tapasztalatait, mégpedig 1905-ben. 


Ekkor verték szét a munkás küldöttek 
pétervári — tanácsát, föld alá kényszerült 
közvetlenül a letartóztatás előtt, és szaporította e 
tapasztalatokat a szökés a száműzetésből, ezután 
pedig emigrált. 


Foglalkozzék az ember általában azzal, ami 
érdeklődési körébe vág, amihez tehetsége van és 
hivatásának érez, vallotta következetesen Parvus. 


Lenin 1915 májusában visszautasította azt az 
indítványt, hogy mozgósítsa a terv végrehajtására 
saját földalatti hálózatát. Miután egyedül maradt, 
minden szervezőmunka Parvusra hárult, aki azt 
eszelte ki pontosabban: ez volt a magától értetődő 
természetes megoldás -, hogy munkatársai ugyan 
elsősorban és főképpen üzleti ügyeket intéznek, de 
forradalmi szervezőmunkájuk szorosan 
illeszkedjék az üzlethez. 


Ugyanezen a nyáron Parvus a semleges 
Dániában export-import ügynökséget alapított, 
amelynek megmaradt a szabad kereskedelmi 
előjoga bármely más állammal szemben. Így 
Parvus üzletelhetett Németországban, 
Oroszországban, Svédországban és Hollandiában. 


Miután  " Lenin áldását adta  Parvus 
választására, Hanyeckij lett e vállalat 
kereskedelmi igazgatója. 


Két ilyen invenciózus kereskedő együttese 
nemhogy megduplázná az üzletbe fektethető 
energiákat, hanem egyenesen megsokszorozza. 


Csatlakozott hozzájuk hamarosan egy 
harmadik személy, aki aligha maradt el a másik 
kettőtől: George Sklarz. (Nem a véletlen-sodorta a 
vállalkozásba, ellenkezőleg: baráti szívességként a 
német vezérkar kapcsolta be.) 


Ez a Sklarz (aki nagy csinnadrattával adott 
hírt magáról a háború után, igazi színészi 
teljesítményt nyújtva különböző perekben a 
bíróságon) nélkülözhetetlen harmadiknak 

bizonyult . hadi körülmények közt. Üzleti 
zsenialitást és kivételes tanulékonyságot is 
tanúsított, bármilyen feladat megoldását 
ellenkezés nélkül vállalta, kiválóan alkalmazkodott 
a legkülönbözőbb fordulatokhoz, és ügyesen 
kikecmergett minden kínos helyzetből. (Két fivérét 
is bevonta: Waldemar közvetlenül bekapcsolódott 
a forradalmi üzleti vállalkozásba, Heinrich pedig 
Pundick álnéven már ekkor titkos ügynökséget 
vezetett Koppenhágában, elhalászva a császári 
vezérkar számára a törvénytelenül Dániába 
csempészett német exportcikkeket.) 


A gazdasági és a politikai tevékenység eme jól 
megtervezett összekapcsolása bevált: a , gescheft" 
a politikának dolgozott, a politika pedig 
kedvezményekre jogosította fel a ,gescheft"- 
előket. A német katonai gépezet támogatásával a 
Parvus-iroda könnyen és tisztes profitot is 
termelve végezte dolgát. 


A cég megalapítása után alig néhány hónapra 
volt szükség, hogy felvirágozzék az export-import 
ügynökség. A vállalkozás semmire nem 
szakosodott igazán, szinte válogatás nélkül adott- 
vett bármit: rezet, krómot, nikkelt és gumit. Es 
különösen gabonát szállított Oroszországból 
Németországba, míg Oroszországba  Német- 
országból elsősorban műszaki cikkeket, 
kemikáliákat és gyógyszert vittek ki. De az árulista 
tartalmazott harisnyát, fogamzásgátló szereket, a 
vérbaj gyógyítására szánt Salvarsant, kaviárt és 
konyakot, valamint használt gépkocsit. 


Nyugaton jó néhány hasonló kereskedőcég 
tört utat foggal-körömmel ez idő tájt, de a neki oly 
fontos területen, az orosz kereskedelemben Parvus 
monopol helyzetbe került. Az áru egy része nyílt 
kereskedelemben legális engedéllyel cserélt 
gazdát, a másik részt ellenben hamis papírokkal 
fuvarozták, vagy éppen csempészték... 


Ez a munka nagy élelmességet igényelt már a 
csomagolásnál és a rakodásnál a lebukási veszély 
miatt, amit természetesen felelősségrevonás is 

követhetett. Ám az ilyen ügyeket Parvus jó lélekkel 
bízhatta Sklarzra meg Hanyeckijre, akik briliáns 
módon bonyolították ezeket. Parvus pedig azzal 
foglalatoskodott, amit szeretett: a háttérben 
maradva politizált. 


A forradalmi tevékenység és a kereskedelem 
összekapcsolása azért — bizonyult zseniális 
fogásnak, mert a forradalom ügynökei 
kereskedőknek álcázva legálisan léphették át az 
orosz határt. De még ennél is furfangosabban 
utalták át a pénzt. Ezt a műveletet más körül- 
mények között aligha végezhették volna el. A 
kereskedelmi ügynökség azonban akadálytalanul, 
könnyedén adhatott át jelentős összegeket az 
orosz forradalomcsinálóknak. Az iroda ugyanis 
kizárólag árut szállított, ám a megvásárolttal 
szemben mutatkozott némi többlet is. E bevételt 
azonban az együttműködő cégek - például a 
pétervári Fabian Kingsland - annak rendje s módja 
szerint egy meghatározott pénzintézetnek utalták. 
Az utalványok például a Szibéria Bankba érkeztek 
Pétervárra. A továbbiakban az iroda belső ügye 
volt, hogy kihozzák-e a pénzt Oroszországból. Sőt, 
kedvezőbb volt Oroszországnak, ha odahaza 
maradt a pénz. Pétervárott már egy bolsevik 
ügyvéd, bizonyos Kazlovszkij - mozgalmi álnevén: 
Mecs (azaz Kard), valamint Hanyeckij megbízottjai 
bármekkora összeghez hozzájuthattak, és a pénzt 
el is juttatták a forradalmárok kezébe. 


Ez volt Parvus zsenialitása: Oroszországnak 
szükséges árukkal kereskedett, hogy 
háborúzhasson, és pénzt adományozott, hogy 
elveszítse a háborút Oroszország. 


Parvus ugyanígy a nyílt és a titkos 
tevékenység kitartó egyesítésével szervezte 
irodáinak forradalmár munkatársait.  Evégett 
Koppenhágában megalapította a Háborús 
Következmények Kutatóintézetét. 


A munkatársak kiválogatása során Parvusnak 
lehetősége nyílt, hogy legálisan találkozhasson, 
ismerkedhessen, beszélgethessen szocialistákkal. 

És mihelyt a jelölt szándékát nyilvánította, hogy 
mélyebb régiók iránt is érdeklődne, bebocsátást 
nyert; végül pedig, ha rátermettnek is bizonyult, 
titkos megbízásokat is kaphatott. 


Nem kellett magyarázkodni akkor sem, ha az 
illető híjával volt ilyen képességeknek, vagy pedig 
nehezen kezelhetőnek bizonyult; a beszélgetés 
ugyanis természetes dolog, és esetleg ilyen 
esetben is alkalmazták, mégpedig a legális intézet 
legális munkatársának. Az intézet tudniillik 
tényleges munkát végzett; közgazdasági kutató 
szenvedélyének hódolt vele Parvus, mint ahogy a 
Németországban kiadott Kolokol (Harang) című 
folyóirat a szocialista szenvedélyét elégítette ki. 
(Nagyon szeretett volna Buharin is bekerülni ebbe 
az intézetbe, s aligha akadt inkább neki való hely, 
az intézet pedig nehezen talált volna nála 
alkalmasabb munkatársat. Lenin azonban aligha 
tévedett jellemzéseiben: Buharin csakugyan naiv 
lélek volt. Ez később beigazolódott 
Svédországban. Sljapnyikov pedig a Hanyeckijnek 
végzett munkában mutatkozott gyengének.) 


Parvus ragyogó megoldásokat dolgozott ki, 
mert természetes ösztöne vezette. De szembesült 
bonyolultabb problémákkal is: kinek adja át a 
pénzt Oroszországban? És hogyan gerjessze a 
forradalmat tucatnyi kereskedelmi ügynök és 
néhány nyugati szocialista közreműködésével, 
mint amilyen Cruse. Pétervárott még viszonylag 
könnyen boldogult, hiszen ott voltak 
összeköttetései, 


Kozlovszkij ügyvédi fogadóórái nem 
kelthettek gyanút, ellenben nagyon alkalmasnak 
bizonyultak megfelelő emberek toborzására gyári 
környezetből. A kerületköziek lelkes csoportja 
máris megkezdte a bolsevikok és a mensevikek 
kibékítését. Ez volt Parvus eredeti elképzelése is. 
Urickij hozzá hasonlóan gondolkozott, és neki volt 
tényleges kapcsolata ezzel a csoporttal. Noha 
Pétervárott a szocialisták nem voltak egységesek, 
itt mégiscsak Parvus köré tömörült egy aktív cso- 
port, , amelynek tagjai azonban sem a 


[171] 


bolsevikoknak, sem a  mensevikeknek nem 
kötelezték el magukat. 


A tapasztalat ugyan azt igazolja, hogy 
világszerte , a fővárosokban törnek ki a 
forradalmak. Egy ilyen nagy területű országban 
viszont a tartományokra is át kellett terjedniök a 
zavargásoknak.  Parvusnak eleven kapcsolata 
azonban csak Odesszában, illetve ennek közvetí- 
tésével Nyikolajevben volt. A néma, tunya, 
áttekinthetetlen Oroszországot — senki nem 
ébreszthette fel: egy  — országos hálózat 
létrehozására nem elegendő néhány ügynök, 
hiszen 1915 májusától 1916. január 9-éig kevés 
idő állt rendelkezésre. Lenin viszont úgy 
viselkedett mintha áruló lenne: nem fedte föl 
hálózatát. 


Parvus 1905-ös tapasztalatai alapján tisztában 
volt a zavargások természetével. Egy sztrájk, egy 
lázadás, egy utcai tüntetés nem igényelt 
egyeztetett  — többségi döntést, a tömeg 
egynegyedének megnyerésére sem volt szükség, 
sőt az akcióban résztvevők tizedét sem kellett túl- 
ságosan megdolgozni. Elég egyetlen, az impulzust 
megadó kiáltás a tömegből, vagy egy-egy alkalmi 
szónok a járdaszegélyen, esetleg két-három 
siheder, aki magasba emeli az öklét, vagy felmutat 
egy botot. A munkások teljes soron következő 
műszakja hajlamos kitódulni az utcára, ahelyett, 
hogy a műhelyben megkezdené a munkát. 


Ezután következnek a hatalmat elmarasztaló 
szövegelések a tömegben, néhány jól elhelyezett 
rémhír: a riasztó értesüléseket a tömeg könnyen 
továbbadja (az ilyen híresztelés áramütésként 
működik, mellőzhető a nagy feszültség). Néhány, 
az üzemi WC-kben és a dohányzókban, a gépek 
alján talált , röpcsi" szétdobásához pedig elegendő 
öt ember egy akár ötezres létszámú üzemben. 
Nem feltétlenül meggyőződéses forradalmár ez az 
ötösfogat: megvásárolhatók egy szomszédos 
ivóban, mert ugyan melyik kocsmatöltelék vetné 
meg a könnyű pénzt! 

Az effajta szórványos üzemi akció persze 
másféle időkben rendszerint nem sikeres, de 
Parvusnak szent meggyőződése volt, hogy egy 
háború második évében, amikor már oly sok élet 
odaveszett, a lakosság pedig egyszer csak érezni 
kezdi az éhséget, a hadsereg vereségei miatt 
megkezdődik az általános erjedés, megindul a 
lavina. Csak el kell hajítani néhány hógolyót. 


Hólabdából lavina? Ez volt  Parvus 
stratégiájának lényege. Lenin segítsége nélkül 
nem számíthatott másra. A megjelölt időpontban - 
január 9-én - a végzet mégis a cárizmus felett 
lebegett, ügynökök és guruló rubelek híján sem 
múlhatott el nyugodtan ez a nap. De egy lökés 


nagyon elkelt volna. 


Parvus változatlanul elbűvölte a dániai német 
nagykövetet, és a külügyminisztériumnak szánt 
koppenhágai jelentést csak éppen hogy nem ő 
mondta tollba. Ez az irat pedig magában foglalta 
az 1916. január 9-i orosz forradalom magabiztos 
előrejelzését. 


Remélte Parvus, hogy teljesül az ígéret. De 
ezt a nagyon reális, földön járó embert 
elkényeztették saját  próféciáinak sikerei, S 
időnként már meg sem különböztette a 
visszajelzéseket: vajon csakugyan igazolódnak-e a 
jóslatok, vagy csupán délibáb játszik vele? 


Annyira áhítozott a pusztító orosz 
forradalomra, hogy megbocsáthatónak ítélte a 
tévedést. A német kormány ellenben nem 
bizonyult ilyen engedékenynek, és különösen 
hiányzott a megbocsátás szellemisége Gottfried 
von Jagow  külügyminiszterből. Az  iróniára 
hajlamos Jagow, aki gyűlölte ezt a mocskos 
szocialista milliomost, úgy értékelte a történteket, 
hogy Parvus orránál fogva vezette a német 
birodalmat, mert semmiféle forradalmat nem 
készített elő, viszont a felvett milliókat zsebre 
vágta. 


A felderítő munka szabályai szerint persze 
nem könyvelik az effajta kiadásokat. De 1916-ban 

a német külügyminisztérium egyetlen garast sem 
folyósított Parvusnak. 


Mégsem szenvedett teljes vereséget Parvus, 
sőt észre se lehetett venni a változást, mert 
virágzott és gazdagodott az import-export üzlet. A 
külügyminisztérium helyett most a mély 
együttérzést tanúsító német katonai vezérkar 
szállt be a vállalkozás finanszírozásába. A 
Kutatóintézet ugyanis gyűjtött egy s más hasznos 
anyagot, és hasznosított is egyet s mást belőle. 


Parvus aktivitása hozzájárult Dánia olcsó 
húsellátásához, kapcsolatot épített ki a dán 
szakszervezetekkel, majd ezt követően a német 
szocialistákkal. És az 1891 óta kérelmezett német 
állampolgárságot is megkapta. Bizonyára a német 
szociáldemokrata frakció vezetői közé is bekerült 
volna a háború utáni első választáson. 


A rendszeresen megjelenő Kolokol pedig 
hazafias szocializmusba hívogatta Németországot. 
Szüntelen  — gyarapodott  Parvus tekintélyes 
magánvagyona, s csaknem minden semleges 
országban vásárolt részvénycsomagokat. 
Mindenekelőtt a  támaszpontjaként szolgáló 
Törökországban és Bulgáriában. 


Koppenhága egyik arisztokratikus 
negyedében az újgazdagok  különcségeivel 
telizsúfolt villát építtetett Parvus. A házat harapós 
kutyák őrizték. Ha pedig ki akart ruccanni a 
városba, egy elegáns Adler kanyarodott az épület 
elé. 

Még személyes befolyása is sértetlen maradt 
a koppenhágai német nagykövetségen: Brockford, 
az állandó beszélgetőpartner mélyen megértette 
Parvus jóvoltából, milyen bonyolult dolog 
forradalmat csinálni. A nagykövet révén pedig - 
amint taktikai lehetőség kínálkozott erre - sikerült 
megzavarni a német-orosz különbéke kísérleteket. 


E sikerláncolat teljes mértékben kielégíthette 
volna ennek az embernek az étvágyát. De nem ez 
történt! Miért, miért nem, nyugtalanította az el 

nem végzett feladat. A gyötrelem és az 
odatartozás emléke rögződött benne, bár soha 
többé nem akart visszatérni abba az országba. 


A porosz arisztokrata nagykövettel elköltött 
véget nem érő vacsorákon módosította és a német 
szemlélethez alkalmazta egykori programját, 
amely inkább politikai végrendeletté, merész 
jövőképpé változott. 


E szerint az orosz forradalomnak, alighogy 
kitört, hasonló lendületet kell majd vennie, mint a 
nagy Írancia forradalomnak. Egy bírósági eljárás 
után azonnal ki kell végezni a cárt; az első áldozat 
ugyanis határtalan távlatot nyit majd a forradalom 
előtt! A parasztoknak nagyon hamar meg kell adni 
a földbirtokok öntevékeny felosztásának jogát. 
Amint ez megtörténik, megnyílik az út az anarchia 
előtt. Ha pedig elterjed az anarchia, beköszönt 
Németország nagy pillanata: ebben a percben 
beavatkozhat a német katonai gépezet, és a lehető 
legcsekélyebb veszteség mellett hihetetlen előnyre 
tehet szert, mert egyszer s mindenkorra 
megszabadul a keleti tömb állandó veszélyétől. El 
lehet süllyeszteni az orosz fÍlottát, könnyen 
megfosztható lesz fegyverzetétől Oroszország, és 
lerombolják  erődítményeit is. A hadsereg 
megszűnik, a hadiiparral együtt. Mindent le kell 
metszeni róla, amit csak lehet. Oroszhon legyalult 
csupasz deszka marad egy ezredévre, hogy el 
lehessen feledni az elkövetett gazságokat, és 
megkezdődjék egy új orosz történelem! 


Parvus soha nem felejtette el sérelmeit. 


De ekkor még nem volt tisztában vele, milyen 
lehetőségei nyílnak. 


A birodalmi kormány azonban a szégyenletes 
különbéke útját kereste ezzel az egyelőre meg 
nem vert hatalommal. 


Von  Jagow külügyminiszter egészsége 
szüntelenül, folyamatosan romlott, és 1916 késő 
őszén Parvus szerencséjére nyugdíjba vonult. 
Utóda az igen tevékeny Zimmermann lett, aki nem 

örökölte az elődnek a titkos kegyencekkel és 
beépített emberekkel szemben táplált 
anakronisztikus előítéleteit. 


Szárnyakat kaptak a cselekvésre ingerlő új 
tervek! És természetesen megint próbálkoznia 
kellett Leninnél régi szemrehányásaival: Mire vár? 
Ugyan mit akar még? 


sk 


... Az ágynak mind a négy lába kicsúszott a 
matrac alól, amely a földre huppant. Parvus 
kénytelen volt tömblábaira állni. Súlyos, elpuhult, 
zsákszerű testének terhe alatt meggörnyedve 
ácsorgott egy darabig, majd átlépte az ágy 
romjait. Körbejárta, majd letelepedett Uljanovék 
elpiszkolódott asztalának szélére, s ügyet se vetett 
rá, hogy hófehér kézelőjét összeenyvezi. 


Elmosolyodott. Parvus most már nem a vele 
egyenlő erős partnert szólította meg, hanem úgy 
bánt Leninnel, mint egy szánalmas üregi 
kisragadozóval. 


- No, hogy is van ez, Vlagyimir Iljics... 
Zimmerwaldról, Kienthalról szónokol? A 
baloldaliak mindig helyes döntéseket hoznának? 
Mondja, mit művelt az ön nagy pártja odahaza 
ezekben az években?... Ugyan miért nem kezd 
még csak fodrozódni sem az orosz tenger felszíne? 


Lenin változatlanul az összeroppant ágy 
szélén üldögélt, és nagy busa feje előrebillent. A 
válasz késett. 


- Azt állítja, hogy nincs szükségük pénzre? 
Lenin zavartan felelt, alig lehetett érteni: 


- Mi sosem mondtunk ilyesmit. Nagyon kell a 
pénz, rettenetesen nagy szükségünk van rá, Izrail 
Lazarevics. 


- Én tettem egy ajánlatot! Ön pedig, ugye, 
visszautasította? 


Lenin ajka kiszáradt az erőfeszítéstől. 


[1761] 


- Miért , utasítanánk mi vissza ésszerű 
segítséget? Ha nem jár vele együtt követelés, a 
támogatást soha nem utasítjuk vissza. Sőt szívesen 
szoktuk fogadni. 


- Amit maguk itt Svájcban művelnek, 
gyerekjáték a  hústorony Parvus most már 
diadalittasan támadott. Pedig kár volt előre inni a 
medve bőrére: Oroszország még nem szenvedett 
vereséget, Németország pedig nem nyerte meg a 
háborút, sőt fő szövetségese már-már megadta 
magát. 


Leninnek alig jött ki hang a torkán. 


- A nagy játszmák busás árát mindig magunk 
fizetjük meg - válaszolta végül. 


Most figyelt csak fel Parvus, mennyire 
betegnek látszik Lenin. Nyitott szemében fájdalom 
égett. És ez az elesett ember - most már inkább 
avégett, hogy elterelje állapotáról a figyelmet, nem 
pedig támadó alapállásból - leverten ennyit vetett 
oda: - De hiszen a maga forradalma se több 
szappanbuboréknál... Hagyjon fel a reménnyel! 


Most  Parvus jött Zavarba, s ahogy 
szaporábban lélegzett a meglepő kijelentés miatt, 
megrezdült a lámpabél, és a táncoló pisla fényben 
hullani kezdett a korom. 


- De hiszen negyvenötezren sztrájkoltak 
Pétervárott. Tudna-e ön mozgósítani 
negyvenötezer embert? kérdezte Parvus, és már 
nem adott időt Leninnek válaszra, nehogy 
közbevesse: a —  negyvenöőtezer — között ott 
mozgolódtak az övéi is, ellenben büszkén folytatta: 


- A Putyilov gyáriak akkor jöttek elő, amikor 
mi mozgósítottuk őket, és lám, hogy lelkesedtek a 
fiatalok... A Nyevszkij sugárúti csapat ellenben 
rútul cserbenhagyott. Ugyan miért nem segített 
nekünk, Vlagyimir Iljics!? Az én nyikolajevi tízezer 
emberem bezzeg kiválóan támogatta a 
munkabeszüntetési akciót! Igaz, egy előzetes 
feltételnek én nem feleltem meg - hiszen 
négynapos késéssel pattant ki az akció. De végtére 

előkészítettem egy felkelést. Nem várható el, hogy 
naprakészen szervezzen innen az ember. De 
hogyan menthető Moszkva teljes 
mozdulatlansága? Vajon mivel tölti idejét az ön 
moszkvai bizottsága? 


(Erre bizonyára Lenin is kíváncsi lett volna.) 


Parvus megint tűzbe jött, és hencegni kezdett: 
mintha pénzt számolt volna, az ujjain mutatta: 


- Mozgósítottam az urali vasgyárat meg a 
tulai rézöntödét... Aztán a lőszergyárat, szintén 
Tulában! 


Ami igaz, az igaz, csakugyan leállt január 
folyamán a munka e gyárakban. Persze nem január 
9-e volt az akció napja, s bonyodalmas lenne 
tisztázni, valójában ki szervezte s ki vezette le a 
sztrájkokat. Bizonyíték nincs, de mindenki azt 
hajtogatja, hogy éppen ő. A mensevikek is ezzel 
dicsekszenek. 


- Nagyon kevesen maradtunk, de a maga 
emberei, ugye, távol maradtak? A kerületköziek 
viszont Pétervárott önfeláldozóan segítettek. Ezek 
a kölykök kis csoportot alkotnak, és lobog bennük 
a tűz. Önök pedig, Vlagyimir Iljics még mindig 
csak a  mensevikekkel  labdázgatnak. Nem 
tagadom, hogy maguk szórhatták tele röplapokkal 
Oroszországot, nem pedig én. De ha eddig nem 
szerzett volna tudomást róla, most megmondom, a 
Mária cárnő páncélos csatahajó felrobbantása a 
Feketetengeren bizony-bizony az én művem. 


Parvus most már valósággal mennydörgött, 
szeme kidülledt, és fehér, ápolt kezét mutogatta 
Leninnek: ezek a kezek robbantották fel a 
csatahajót. 


- Ugyan miért ellenezte, Vlagyimir Iljics az 
összefogást? Hol vannak az ön sztrájkjai? Hát az 
ön felkelései? S melyik gyárban áll le a munka az 
ön által megjelölt napon? Milyen nemzetiségi 
szervezeteket irányít ön, Vlagyimir Iljics...? 


Úgy látszik, Parvus még mindig nincs 
tisztában a helyzettel. Hiába van ekkora esze. 
[1781 


Akkor mégiscsak Lenin kezében lehet a győzelem, 
az álcázás fényesen sikerült, és továbbra is 
ugyanígy kell tartania magát, mint eddig tette. 


Ugyan miért nem  egyesültek!? Akkor 
befolyásolhatták volna a  mensevikeket. Talán 
megoszthatták volna őket (persze éppen ez lett 
volna a legfontosabb). De hát... 


De hát mindenkinek behatároltak saját 
képességei. Lenin cikkeket meg  röpiratokat 
fogalmazott. Előadott és szónokolt. A maga 
oldalára állította az ifjú baloldaliakat. Európa- 
szerte aprította az opportunizmust. Tüzetesen 
megismerte az ipar és a mezőgazdaság kérdéseit, 
és tisztában volt a szakszervezetek és 
sztrájlkmozgalmaik minden csínjával-bínjával. 


Most már katonai szakértőnek számít, miután 
megismerte Clausewitzet. Értette, mi a háború, és 
hogyan irányítható egy katonai felkelés... És 
meggyőzően, kitartóan képes volt elmagyarázni 
bárkinek mindazt, amit tudott. 


Egyvalamire azonban mindig képtelennek 
bizonyult: cselekvésre. Egy hadihajót nem tudott 
volna levegőbe röpíteni. 


- Még semmi sem veszett el, Vlagyimir Iljics - 
Parvus az asztalon áthajolva vigasztalta és 
ösztökélte Lenint. Kiemelte mellényzsebéből 
aranyóráját, és szavainak  nyomatékaképpen, 
meglendítette a láncot. Átütemezzük a forradalmat 
1917. január 9-ére. De ezt már együtt! Együtt, 


ugye? 
Miért ne lehetne együtt? Ezt nem fogta fel az 
éles elméjű Parvus. 


Hiszen nem akadt megvitatásra érdemes 
témájuk, és Lenin képtelen volt válaszolni 
Parvusnak. Rejtegetni való, mondhatni, 
nyomorúságos helyzetben volt: ugyan milyen 
szövetséget köthetett volna, és milyen szövetséget 
utasított vissza? Nem tűzhetett ki értelmes célt 
gyengeségének szisztematikus álcázásán kívül: 
semmiféle szervezetre nem támaszkodott, mert 

nem működött földalatti mozgalom 
Oroszországban. Minden önmagától mozdult, ő 
nem tehetett semmit, és a kitűzött határidőkre 
sincs befolyása. 


Fogalma sincs róla, mi történik odahaza, 
nincs folyamatos kapcsolata Oroszországgal. 
Utasításra sem volt módja, és nem kapott választ. 
Örülhetett, ha egyetlen embere, Sljapnyikov 
átdobta a határon a Szociál-Demokrat egy-egy 
kötegét. Nővére, Szonya ugyan Pétervárott 
tartózkodott, és ő csakugyan megtett egyet s mást 
nagy titokban. Vele rendszeresen váltott vegytintá- 
val írott rejtjeles leveleket Lenin, és ezek 
mindenféle — kerülőutakon, — közvetítők útján 
eljutottak a címzetthez. Am megszűnt ez a 
kapcsolat. 


Ugyan milyen nemzetiség kelne föl az ő 
szavára? Jó, ha pártjának egyetlen parányi elemét 
mozgatni tudja. 


Parvus, mindkét irányban kibuggyanva a 
nyikorgós székből, előállt még egy nagylelkű 
ajánlattal: 


- Hogy kelnek át a határon az ön emberei? 
Csak nem gyalog vagy csónakkal? Ez a régiek 
módszere, a tizenkilencedik században csinálták 
így. El kell felejteni. Egyetlen szavába kerül, és 
már fel is szállhatnak a vonatra. Megfelelő 
papírral is ellátjuk őket, és első osztályon 
utazhatnak, akárcsak az én munkatársaim. 


Parvus bizonyára visszataszító jelenség, de 
ezt döntsék el az asszonyok. Talán még a szónoki 
emelvényen se jön jól ez a külső. De színtelen, 
vizes, okos tekintetét bajos kikerülni. Lenin meg 
tudta becsülni ezt a tulajdonságot. 


Ezt a szempárt azonban mindenképpen ki kell 
kerülni. Nehogy a dolgok mélyére hatoljon. 
A cselekvés nem volt Lenin kenyere. Minden 


másra rátermett volt. De annak a döntő 
pillanatnak a siettetésére nem vállalkozhatott. 


sk 

A milliomos Parvus pedig nem hagyta abba a 
faggatózást, miközben elégedetten dörzsölte puha, 
fehér, mozgékony kezét. Jelentős fegyverkészletei 
lehetnek a kikötőkben, az ő konspirációs 
képességével pedig  befészkelődhetett már a 
gyárakba is. 


- Mire vár, Vlagyimir Iljics? Miért nem kapom 
meg végre beleegyezésének jelét? Meddig kell 
még válaszra várnom? 


Lenin pedig még mindig kivárt. Hátha 
történik valami: egy jófelé tartó pénzhullám 
felkapja a ladikját, és ő beevezhet a készbe. 


Bizony elironizálhat még Parvus egy darabig a 
lenini eszméken, amelyeknek kimunkálására egy 
életet szánt. Azok ugyanis nem befolyásolták a 
háború menetét, és persze nem sikerült azt 
polgárháborúvá változtatni, sőt ezek az elméletek 
az orosz vereséget sem siettették. 


Partra vetve pihent a játék hajócska a 
homokban, és nem jött meg az árhullám. 


A drága, halványzöld papíron írt üzenet pedig 
az asztalon hevert, és a levél maga is válaszra 
ingerelt: mi lesz már, Vlagyimir Iljics? Részt 
akarnak-e egyáltalán venni maguk a dolgokban? 
Adja meg sejtjeinek címét, és közölje, hol adhatjuk 
át a fegyvert!  Nyilatkozzék végre, mivel 
rendelkeznek valójában! 


Lenin azonban semmit nem árulhatott el. 
Ugyanis semmijük se volt. Svájc és Oroszország - 
két különböző égitest. Mivel is rendelkezett 
tulajdonképpen Lenin? Egy parányi csoporttal, 
melyet pártnak neveznek, de azt se tudja számba 
venni, ki tartozik hozzá, mert van, aki máris 
elhajolt. S mije volt még? Könyvei. Mi a teendő? 
Egy lépés előre, két lépés hátra, Két taktika, 
Materializmus és Empiriokriticizmus, az Imperia- 
lizmus... 


Agya volt Leninnek, amely alkalmas arra, 
hogy határozatokkal lásson el bármikor egy 
központosított szervezetet, részletes utasítást 


[181] 


adjon minden forradalmárnak, továbbá 
tömegmozgósító jelszavakat — dolgozzon ki. 
semmivel se volt többje most Leninnek, mint 
másfél evvel korábban. Katonai elővigyázatossága 
és gőgje egyaránt közrejátszott abban, hogy 
ugyanúgy ne fedje föl a gyenge pontokat most, 
mint másfél évvel előbb. 


Már-már szorongatta volna Lenint a válaszért 
az asztal felett valósággal átlógó Parvus, miközben 
egyre közeledett hozzá az a gunyoros halszempár 
és az övéhez hasonlóan előreugró homlok. 


Milyen pompásan magához ragadta Parvus a 
kezdeményezést! Folyton-folyvást kérdezett, 
hiszen ez mentesítette őt magát a 
magyarázkodástól; indokoltan hallgatott másfél 
esztendőn át, és szintén jó oka volt, hogy most 
megint megkeresse Lenint. 


Az viszont kerülte e szőrtelen szemöldök alól 
makacs értetlenkedéssel rászegeződő tekintetet. 
Golyófeje újra meg újra átgörgött a levél fölött, 
hogy minél tetszetősebb ürüggyel utasítsa el a 
felkínált segítséget. Nem szerette volna elveszíteni 
szövetségesét, saját titkát pedig meg akarta 
tartani, közben kifürkészve, mit rejteget Parvus. 
Már nem az érdekelte, mi áll a levélben, sokkal 
inkább arra akart rájönni, mi maradt ki belőle. 


A másik gyengéjét kutatta, kitapintván a 
folytonossági hiányokat. 


Nem világlott ki a levélből, mi lehet az oka 
Parvus rámenősségének; miért nyaggatja őt olyan 
állhatatosan. Tekintse vajon ezt az erőszakosságot 
a gyengeség jelének? Talán kiürült Parvus 
kasszája? Az ügynöki hálózatot érte volna csapás? 
Esetleg elapadtak a német kormány forrásai? 


Parvus alighanem gúzsba kötve táncol... 

Be jó megmaradni függetlennek! Lám-lám, 
nem gyengültünk meg mi annyira - más nálunk is 
többet veszíthetett... 


A ceruzát szorongató jobb kéz a levéllel volt 
elfoglalva. Válasz végett az irón egyenes vonalú 

vagy hullámos jelzéseket, kérdőjelfarkincákat és 
felkiáltójeleket rótt a levélpapírra. Ezalatt Lenin 
balja óriás homlokát szaporán törölgette. A 
homlok mögött pedig már szaporodtak az érvek. 


Lám Trockij is  könnyelműségben és 
állhatatlanságban marasztalja el egykori támaszát, 
és azon siránkozik, hogy bajukban magukra hagyja 
az egykori barátokat. Ez persze érzelmes fecsegés. 
Megbocsáthatók  Parvus gyengéi, ezek nem 
érinthetnék  szövetségüket. Csakhogy  Parvus 
súlyos politikai hibákban marasztalható el. Nem 
szabad nyilvánosan  lecsupaszítani önmagát, 
forradalmi délibáb hajszolása közben. Hiszen 
Parvus elárasztotta a német sovinizmus szennyével 
a Kolokolt.  Belehemperedett ez a víziló 
Hindenburg mocskába, és odavan a tekintélyi 
Egyszer s mindenkorra vége a szocialista 
Parvusnak. 


Kár! Micsoda szocialista veszett el benne! 


(Jó, elveszett, viszont összeveszni mégsem 
érdemes vele: kisegít még majd bennünket 
Parvus.) 


Lenin kipillantott a papírból. Összeszedte 
bátorságát, hogy tekintetével keresse 
fáradhatatlan vetélytársát az asztal túlfelén. A 
koponya és a megroskadt váll kontúr- ja rezgett és 
elmosódott Lenin szeme előtt. 


Ezek a vállak a keserűségtől reszkettek. 
Hogyhogy még Leninnel sem tud szót érteni? És 
miután arcvonásai szétfoszlottak, és egy bús kék 
felhő lett belőle, Parvus maga is sodródni, 
távolodni kezdett, majd belesimult és -olvadt az 
ablaküvegbe. De nehogy végképp elkéssen a 
válasszal, Lenin még utána kiáltott. Ebben az 
üzenetben már nem volt diadalittasság, csak az 
igazat próbálta végre kimondani: 


- A politikához hurkoljam magam? Soha, 
semmi áron! Éppen itt van a maga végzetes 
melléfogása, Izrail Lazarevics! Talán ne vennénk el 
a másét? Bizony, bizony, hogy elvesszük! De soha 

nem engedjük megkötni a kezünket!!! Nem 
szövetkezünk senkivel olyan áron, hogy azt bárki a 
kezünk megbéklyózásának vélhesse. Füst burkolta 
a kis szobát, és Sklarznak is, vele az útikoffernek 
is nyoma veszett. Végül földre huppant a kalap, és 
minden eltűnt egyszer s mindenkorra a ködben... 


sk 


Lenin messzebbre tekintett. Ám ne csináljon 
forradalmat, vágják le a kezét, maradjon 
cselekvésképtelen, de legyen tudatában az 
igazságnak, és ne törjön meg. Az eszmék akárhány 
milliónál többet érnek. Milliók nélkül át lehet 
vészelni mindent. Semmi, az égvilágon semmi sem 
számít: a konferenciáknak és a dámáknak és a 
katonaszökevényeknek nyomuk nem marad. De az 
Internacionálé zászlaja vöröslik még harminc éven 
át. Leninnek a legnagyobb kincset, a szocialista 
tisztességet sikerült megőriznie. Szó sem lehet 
róla, hogy feladja! Nem hagyja még sorsára 
Svájcot. Néhány hónap kitartó munkájával képes 
lesz több részre szeletelni a svájci pártot, és akkor 
nekivághat az itteni forradalomnak! Innen pedig 
lángra lobban majd az összeurópai forradalom! 

1917. március 


Sok minden keserítette ezen a télen Lenint. 
Azt beszélték, hogy Svájc mégiscsak belekeveredik 
a háborúba, ami nagyon nagy baj lett volna. A 
helyzetet gyorsan felmérve, arra következtetett, 
hogy ő maga a németek által elfoglalt terület 
peremére kerülhet, míg Inessa alighanem elutazik 
majd — Genfbe, s egykettőre beszippantja 
Franciaország. Ennek lehet ugyan előnye: az 
oroszországi kapcsolattartás javulása. Aztán a 
háborús aggály fölöslegesnek bizonyult: Svájc 
kimaradt a háborúskodásból. De nyomasztotta egy 
másik gond is Lenint: megbetegedett Nágya. 
Bronchitisszel " szaladgált orvoshoz, be is 
lázasodott, és emiatt Lenin alig jutott el a 
könyvtárba. 


Mégsem üldögélhetett ölbe tett kézzel. Azon 
törte a fejét, mi lenne, ha ő maga - a helybéliek 
közreműködését is mellőzve - fellázítaná a svájci 
hadsereget? És támadt egy ötlete: készít egy 
röpcédulát ( fellobbantjuk a forradalmi 
propaganda lángját a hadseregben, az unalmas 
civil béke helyébe jöjjön a forradalmi osztályte- 
vékenység"). Persze a legnagyobb titokban 
készülnének a röpcsik - a bőrére menne a játék, 
alighanem kiebrudalnák miatta Svájcból -, az 
iratnak ez lehetne az aláírása: a zimmerwaldi 
jobboldal svájci csoportja. (Ialálgathatják majd, ki 
a röpirat szerzője, ráterelődhet a gyanú akár 
Plattenre.) A terjesztést tőle függetlenül kell 
megoldani. Inessa sebesen franciára fordítja majd, 
mégpedig titokban, a piszkozatokat el is kell 
égetni. (Arról már meggyőződtek, hogy a posta 
nem ellenőrzi a leveleket.) 


Neki is láttak a munkának. Közben viszont 
támadt egy újabb ötletük: ÖSSZEURÓPAI 
PROLETARIÁTUS aláírással — május elsejei 
általános sztrájkra kellene felszólítani a 
dolgozókat. Miért ne lehetne sikere egy ilyen 
akciónak? Mekkora erőt mutatnának a háború 

tombolása közepette! Egy ilyen akcióra biztosan 
készen áll a világ proletariátusa. S hátha maguktól 
megkezdődnek a forradalmi cselekmények a 
sztrájk nyomán?! Mi lenne, ha egyetlen jó kis 
röpcédula egész Európát mozgósítaná... 


Csakhogy nagyon sietős volt a dolog, mert 
kevés idő állt rendelkezésre május elsejéig - tehát 
minél hamarabb le kellett fordítani franciára, 
minél előbb ki kellett volna adni, és gyorsan 
szétküldeni. (Mégpedig ragaszkodva a 
legszigorúbb konspirációhoz!) 


Mégse jött össze az összeurópai sztrájk: a 
röpcédula szövegének francia változatán 
dolgoztak, amikor levél érkezett Skandináviából. 
Kollontaj visszaérkezett Amerikából, ő küldte. Az 
derült ki: megint láng ért a puskaporhoz: a svéd 
párt kongresszusán szakadás történt. 


Váratlan szerencse! Hogy feledkezhetett meg 
Lenin hűséges zimmerwaldi szövetségeseiről!? A 
svéd fejeket alighanem megzavarta az ördög! 


Hogyan befolyásolhatná, segíthet né őket? 
Aztán világosság gyúlt Lenin agyában: nem 
Svájcban kell forradalmat csinálni, hanem 
Svédországban. Ez lenne az oly rég várt fontos és 
nemes feladat. Ott kell elkezdeni! 


A levél további része arról szólt, hogy a svéd 
ifjúság május 12-ére kongresszust hív össze egy új 
párt megalapítása végett. Az új egyesülés eszmei 
alapjául a ,zimmerwaldi elvek" szolgálnának. Ej, 
ej, . őszinte, tapasztalatlan  csibécskéim, ki 
világosítana fel benneteket, mi lesz abból: 
Zimmerwald és Kienthal eszméinek kötelezitek el 
magatokat? , De hiszen Európa csaknem 
valamennyi pártjával együtt mocsárba fulladtok! 
Zimmerwald csődbe került és elpusztult... De 
nektek, ártatlan, széplelkű fiataloknak még a 


kongresszusotok előtt segítünk, nehogy 
elvesszetek a körmönfont kautskizmus 
útvesztőjében, a zimmerwaldi többség 


posványában. (Oh, miért nem lehetek most 
veletek!) Most jött el az ideje, hogy Branting 

karmait lenyessük. Minél hamarabb segíteni fog 
nektek Téziseim ereje: elküldjük hozzátok hamar. 
Erkölcsi és politikai felelősséget érzünk értetek. 
Döntő pillanat ez a skandináv munkásmozgalom 
történetében. 


Elpárolgott egyszeriben Lenin rövid ideig 
tartó pesszimizmusa, vége szakadt a tétlen 
életnek, a múltba veszett a rothadó svájci 
baloldallal közös akció okozta reménytelenség, és 
átadta helyét a boldog  türelmetlenségnek: 
LÁNGBA KELL BORÍTANI EURÓPÁT 
ÉSZAKRÓL!!! 


Nagyon kevés idő állt Lenin rendelkezésére, s 
tömérdek tennivaló szakadt a nyakába. 
Németországon át viszont nagyon bajosan tudott 
kapcsolatot tartani. Energikus, aktív, átgondolt 
harcra van szükség ilyen időkben! Új élet születik! 
A homályos zürichi templomolvasótermeket, 
újsághalmokat és a Zentralstelle zizegő brosúráit 
új fény ragyogta be: röpcsit kellett gyártani május 
elsejére, és május 12-én már skálázni fogják a 
Téziseket. Minden erőt az összeurópai sztrájkra és 
a svéd szakadásra kell mozgósítani. Az ifjúságon 
pedig rajta kell tartania a kezét. Mi nem tehetünk 
ugyan semmit, és talán meg sem látjuk a 
forradalom vörös Napját; nekik ellenben már 
világítani fog! 


Március 2-án azonban még be sem fejezte az 
ebédjét, amikor valaki bekopogtatott. Szokatlan 
időben. Bronszkij érkezett. (A svájci baloldal 
sikertelen akciójában nagy szerepe volt. Jelenléte 
mindig rossz emlékeket ébresztett Leninben: e 
kellemetlen választási kudarccal asszociálta. Uj 
feladatra nem tartotta érettnek Bronszkijt, ezért 
nem szokott örülni a feltűnésének.) Bronszkij 
belépett, le se ült, és kedvetlen, kissé 
melankolikus modorában megkérdezte: 


- Nem tud róla, Vlagyimir Iljics? 
- Miről kéne tudnom? 

- Oroszországban, azt írják, kitört a 
forradalom. 


Bronszkijnak fura stílusa volt: soha nem 
emelte föl a hangját, lassan, vontatottan ejtette a 
szavakat, mintha mindig bizonytalan lenne. Lenin 
felpillantott a tányérján lévő főtt marhahúsról - a 
levest már elfogyasztotta -, és jól megnézte 
magának a szemérmes  Bronszkijt, aki úgy 
viselkedett, mintha a hús ötrappenes. árleszállí- 
tásáról számolna be. 


- Szamárság. Kitől hallotta? 


Lenin nem hagyta abba az evést. Akkurátusan 
felvagdalta a húst, és megforgatta a zaítban. 
Honnan tudhatja Bronszkij? Egyszerű pletyka is 
lehet. Lenin még a tányér szélére kent mustárba is 
belemártotta a húsdarabkákat. Nagyon 
kellemetlen, ha az embert étkezés közben 
zavarják. Bronszkij pedig csak ácsorgott, le se 
vetve a kabátját. Gyűrögette ugyan ázott 
puhakalapját, ami az ő esetében kivételes 
izgatottságra vallott. 


Nágya pedig kötényébe törölgetve kezét, 
tovább faggatta a vendéget: 


- Honnan szedte maga ezt a hírt? Tényleg 
valami újságban olvasta? De milyen újságban? 


- Ez egy német távirati jelentés. 


- Csakugyan? No, jó! A németek jelentik 
Oroszországból? Alighanem tódítanak. 


Lenin komótosan befejezte az ebédet. 


Az európai újságok nagyon módjával 
számoltak be az oroszországi helyzetről, és 
tudósításaik hemzsegtek a félreértésektől. Es 
minthogy nem voltak pontos értesüléseik, a 
nyugati lapokból nehéz volt kihámozni az 
igazságot. Levél pedig alig érkezett 
Oroszországból. 


Amikor feltűnt két frissen Zürichbe érkezett 
orosz, aki megszökött a hadifogságból, Lenin 
azonnal rájuk csapott, mert érdekesnek tartotta, 

amit mondanak. De előadásaiban már csak annyira 
emlegette Oroszországot, mint mondjuk, a rég 
elmúlt párizsi kommiünt. 


- Elmondaná pontosan, mit ír az a német lap? 


A vendég megkísérelte elismételni. De csak 
arra volt képes, amire az emberek többsége - noha 
ez egy hivatásos forradalmártól kevés! Így 
képtelen volt a pontos szöveg idézésére, sőt a 
lényeget sem tudta kihámozni. 


- Pétervárott lázong a nép... gyülekezik a 
tömeg, sok a rendőr... Győzött a forradalom. - 
Mégis, mi az, hogy győzött? 


- A minisztereket elküldték, másra nem 
emlékszem. 


- De saját szemével olvasta?! Hát a cárról mit 
írnak? 


- A cárról semmit. 


- A cárról semmit? De hát milyen győzelmet 
emlegetnek ezek? - Talán nem is Bronszkij 
tudatlan; az is lehet, hogy pontatlan a hír... 


Nágya megpróbálta elrejteni a stoppolásokat 
viseltes ruháján, amely még fakóbbnak látszott a 
borús időben, a homályos szobában, miközben 
megjegyezte: 


- De valahonnan csak lehet értesülése annak 
az újságnak... 


Valahonnan? Közönséges burzsoá hírlapi 
kacsa. Az ellenség legcsekélyebb kudarcát is 
hajlamosak felfúj ni, hányszor előfordult már a 
háború kezdete óta, hogy alaposan eltúlozták az 
események jelentőségét. 


- Csak nem így szereznek tudomást az 
emberek egy forradalomról? Jusson már eszedbe 
Lunacsarszkijék esete! 


Januárban történt. Nágyával sétáltak este, és 
találkoztak a Lunacsarszkij házaspárral. 
Valósággal ragyogtak a boldogságtól: , Tegnap, 9- 
én belelőttek Pétervárott a tömegbe! sok halott 

van!" Feledhetetlenül boldog estét töltöttek együtt 
a száműzöttek! Mindenki az orosz vendéglőbe 
tódult, felajzottan üldögélt az egész társaság, 
mindannyian duzzadtak az erőtől, teli voltak 
elszántsággal. A hórihorgas TIrockij a többiek 
kezét szorongatta, tósztokat mondott, 
felköszöntött . mindenkit, — és közölte, hogy 
hamarosan hazamegy. (El is utazott). 


- Na jól van, öntsél egy kis teát. 


Vagy el kellene halasztani a teázást? 
Elmehetne az olvasóterembe, és nekifoghatna újra 
a rendszeres munkának. Ennek azonban most 
nincs értelme. 


Mégis valami motoszkálni kezdett Lenin 
agyában; ez a hír mindenképpen tisztázásra várt. 
De nem akadt egyetlen jó ötlete sem. A mai 
távirati jelentéseket ugyanis csak a holnapi lapok 
közlik. 


A Bellevue téren, a Neue Zürcher Zeitung 
kirakatablakába viszont ki szokták függeszteni a 
rendkívül fontos távirati jelentéseket. 


Na jól van, meg kell próbálni... 


Nágya februári betegsége óta Lenin alig 
lépett ki az utcára. Folyton otthon ücsörgött. Most 
felvette kiszolgált kabátját, fejébe nyomta 
keménykalapját, amely úgy állt rajta, mintha 
masamódok illesztették volna tar kobakjára. És 
uzsgyi, Lenin Bronszkij kíséretében nekivágott a 
városnak! 


A szomszéd ház falán elolvasta az emléktábla 
szövegét: , Itt lakott George Büchner, a költő..." A 
nedves, szűk utcácskán lépegettek lefelé, a 
porhanyóssá vált kásás hó még nem olvadt el 
teljesen a háztetőkön. Siettek. Lenint hajtotta a 
kíváncsiság, minél hamarabb ott akart lenni a 
Bellevue téren... 


Svájci ember esernyő nélkül soha nem lép ki a 
házból. A mellékutcákat lehetőleg elkerülik a helyi 
lakosok, és nem néznek a másik ember szemébe. 
Lenin azonban nem cipelt magával paraplét, pedig 

néha nagyon is szüksége lett volna rá, mégis 
többnyire kényelmetlennek bizonyult az esernyő. 
Testén minden ruhadarab viseltes volt. Erre 
viszont ügyet se vetett... 


Bronszkij hűségesen loholt a nyomában. 
:k 


A kirakatban lévő szövegben körülbelül az 
állt, amiről Bronszkij beszámolt. Egy fontos dolgot 
azonban elfelejtett a hírhozó: arra lehetett 
következtetni, hogy őrizetbe vették a 
minisztereket... 


Őrizetbe vették. Ez már valami. 


A közleményben ez állt: a duma tagjai tartják 
kezükben a hatalmat. Hát a cár? Egy árva szóval 
sem említik. Akkor pedig szabadon lófrál a cár, 
valahol a hadsereg háza táján tartózkodhat, akkor 
pedig hamarosan lesz nemulass. 


Hacsak nem kacsa az egész hír... 


Hiszen Oroszországban ma nincs kilátás 
ekkora durranásra... 


A kirakat előtt a téren kettejükön kívül nem 
járt senki. 


Eső  szitált, a szökőkút medencéjének 
vízfelületét borzolta. Tejes ködbe burkolózott az 
Uetliberg, és a tavat is köd fátyolozta. A zürichi 
utcákon zárt, sötét fiákerek haladtak, ernyő k alatt 
lépkedtek a jó svájci polgárok. Ugyan ki 
vállalkozik forradalomcsinálásra... 

k 


Mégis mindenképpen végére jár a hírnek. 
Lenin és Bronszkij elérte a Heimplatzon lévő 
újságosbódét, hátha találnak valamit. Lenin nem 
szokott újságot venni. Kivételes esetben viszont 
csak kénytelen belenyúlni az ember a 
pártkasszába. 


Semmiféle lap nem volt a standon. A 
tájékozatlan újságárus közölte, hogy minden 
elfogyott. 

Elindult kénytelen-kelletlen a könyvtárba, 
csak azért, hogy tisztázza az ostoba pletykát. 
Bronszkij elcsüggedt, belefáradt a reménytelen 
kutatásba, és látszott, hogy legszívesebben 
feladná a nyomozást. Nem volt kedve az utcát 
róni, vagy ácsorogni a téren az esőben, és várni a 
legközelebbi távirati jelentésre, amely véget vetne 
a  bizonytalanságnak. Lenin tehát lehordta 
Bronszkijt, egyszersmind le is léptette, majd újból 
nekivágott az oly sok ezerszer  végigjárt 
mellékutcáknak. Rá se pillantva a házakra és a 
kirakatokra vagy a járókelőkre, csakhamar a 
kantonkönyvtárnál termett. 


De a hosszúkás, nyilat formáló ablakok alatt 
hirtelen megtorpant. Nem ment be, valami 
visszatartotta. . Az ajtónál — mintha földbe 
gyökerezett volna a lába, és a feszítő érzés, amely 
fél órával azelőtt kínozni kezdte, ott fogta a 
könyvtár kapujában. 


Eközben elállt az eső. 


Álldogált még egy darabig. Elégedetlen volt. 
De mindig fegyelmezte magát, és akár estig 
elüldögélhetett  — volna az olvasóteremben. 
Egyértelmű feladatot rótt magára, akadt teendője: 
a svéd ügy. 


Mégsem volt nyugta. Nagy baj. Jegyzeteket 
készíthetne a Marxizmus és állam című 
tanulmányhoz. De nem fűlt a foga a munkához. 


Sőt hatalmába kerítette egy mentalitásától 
idegen, rá nem jellemző, , bűnös" ötlet: El kellene 
látogatni az orosz olvasókörbe, az eszerek, az 
anarchisták, a  mensevikek, mindenféle orosz 
söpredék tanyájára. Az olvasókör kígyófészek, 
tehát Lenin általában igyekezett messze elkerülni 
még a környékét is. Nem járt a Kuhlmanstrassén, 
nem szívott egy levegőt ezzel a népséggel, látni se 
akarta őket, találkozni velük annál is kevésbé Most 
viszont arra gondolt, ott szoktak összegyűlni Ha 
tudnak valamit, ha nem, csak beszélgetnek, 
megvitatják az eseményeket. Valamit csak hall 
tőlük. Arra persze nincs szükség, hogy ő is 

eláruljon nekik bármit saját dolgairól, mégis hátha 
kiszed belőlük egyet s mást... 


Az orosz kör jó messze esett a 
kantonkönyvtártól. 


Föl kell kapaszkodni a hegyre, Lenin tehát 
nekivágott. És lám, a jól fűtött kis szobában 
kéttucatnyi ember szorongott. Nem is jutott 
mindegyiküknek szék, s voltak köztük olyanok, 
akiknek eszükbe se jutott, hogy leüljenek, de 
mindannyian lázasan szónokoltak, be nem állt a 
szájuk az általános zsivajban és szócséplésben. E 
zajongás újabb és újabb hullámán kezdett úszkálni 
Lenin. Egyáltalán nem lepte meg ez a hangulat: az 
orosz lélek mindig túlcsordul. 


Csak egy dologban tévedett: az égvilágon 
senki sem fogadta ellenségesen, esze ágában se 
volt valamelyiküknek rátámadni, fel se tűnt az 
érkezése. Volt, aki észrevette, mások ügyet se 
vetettek rá. Mindenki természetes módon 
viselkedett, úgy fogadták, mintha állandó látogató 
lenne. 


Némelyiknek válaszolt is Lenin, másoknak 
nem.  Kérdezősködni viszont nem kezdett. 
Letelepedett egy pad szélére, a szoba egyik 
sarkában, levette a kalapját, és olyan feszülten 
figyelt, ahogy csak ő tudott. Elraktározta a 
hallottakból, látottakból mindazt, ami érdekelte, 
amit mások eleresztettek a fülük mellett. 


Az mindenesetre nyilvánvaló volt, hogy a 
jelenlévők csak annyit tudtak, amennyi a távirati 
jelentésben állt. Valaki ugyan bedobta a 
köztudatba: ,három nap alatt győztek", és a többi 
ezt szajkózta. 


Három nap alatt... Igaz, ez megbízható 
értesülésnek látszott. Ezen sopánkodott mindenki, 
ezt a mondatot hajtogatták valamennyien, 
senkinek nem volt kételye, hogy így igaz... Lenin 
nem tartotta szükségesnek, hogy ellenvetéseivel 
borzolja a kedélyeket: Hogyhogy semmiféle 
tájékoztatást nem kapott a világ erről a három 

napról? Fogalma se volt senkinek más jelentésről, 
viszont ennek az árva hírnek mindenfajta vetületét 
körülnyálazták. 


Egy hevenyészve megkötött, elnyűtt 
nyakkendőt viselő, folyvást hadonászó figura 
(akivel Lenin még soha nem találkozott) ide-oda 
szaladgált a teremben. Szárnyával csapdosó 
kakasra emlékeztetett, aki  dolgavégezetlen, 
egymás után hagyta faképnél a partnereit. Egy 
bölcsességeit innen-onnan fel-felcsipegető, 
harangvirágmintás fehérnép pedig hol erre, hol 
arra billegett, és friss értesüléseket kotkodácsolt... 


Lenin mélységesen megvetette az örökké a 
szabadságról és a forradalomról  papoló 
álforradalmár csürhét. Ezek az emberek ugyanis 
soha nem próbálták számba venni egy képzeletbeli 
sakkparti esélyeit: vajon hogyan alakulhatnak az 
események különböző feltételek között; mit léphet 
az ellenfél, hol milyen csellel foghatná meg őket a 
játszma során, vagy már annak kezdetén. 


Ezek az emberek ünneplésre gyűltek össze, s 
máris úgy viselkedtek, mintha túl lennének a 
nehezén. (Pedig azt se tudták, mi történt 
valójában, és ugyan melyikük sejthette volna, mi 
következhet a jövőben?) Mit csinálhat a cár? 
Milyen ellenforradalmi had tör Pétervárra? És 
mitől tart a duma, miről egyezkedhet a reakcióval? 
És a proletariátus? Gyönge és szervezetlen vajon? 
Mindezzel nem törődik a siserehad, nem keres 
választ lényeges kérdésekre. Mintha nagy hirtelen 
maguk mögött hagyták volna régi 
pártellentéteiket. A felbuzdult dámák masnival 
díszített virágos kalapkákkal a fejük búbján, 
gyermeteg pletykákkal szórakoztatták egymást. 
Egy-két óra épp elég volt, és máris elpárolgott a 
svájci kényszerlakhelyre költöztetettek nyomasztó 
hontalanság érzete: a ,nagy, egységes Oroszhon" 
büszke polgárainak érezték magukat 
valamennyien, és gyártani kezdtek holmi 
tényekkel alig-alig alátámasztott elméletecskéket, 
hogyan juthatnak ripsz-ropsz haza, nagy 
Oroszországba. 

Hát így állunk... 


k 


Némely honfitárs le is telepedett Lenin mellé, 
ki azért, mert ismerte, ki pedig éppen azért, mert 
sejtelme se volt róla, kicsoda, és traktálni kezdték 
manyilovi nyálas furfanggal készült gyermeteg 
tervekkel. A társaságot persze nem politikusok 
alkották, ő pedig összecsippentett szemmel figyelt 
a gesztikuláló, alkohol híján is megittasult locsi- 
fecsi csapatra. Egyiküket sem utasította el élesen, 
de voltaképpen egyáltalán nem is válaszolt az 
ötleteikre. 


Lám, mit ki nem sütöttek ezek a hólyagok! 
Hozzák létre az orosz emigránsok (azaz a 
kispolgári limlommal tömött tökfejek) közös, 
pártoktól független svájci bizottságát, repatriálás 
megszervezése végett. És... és jussanak haza. 
Bárhogy, bármi áron! Azt viszont senki sem tudta, 
hogyan foghatnának hozzá. Ezért szőttek semmire 
se alkalmas terveket. De már aznap este eldön- 
tötték, hogy előkészítő bizottságot hoznak létre! 


Induljanak tehát útnak, anélkül hogy tudnák, 
mi történt otthon? Az sem kizárt, hogy úton- 
útfélen forradalmárokat állítanak falhoz, és tüstént 
végeznek velük. 


Újabb és újabb emberek tértek be az 
olvasókörbe, de egyikük sem állt elő használható 
ötlettel. . Mindenki a másiktól próbált új 
információt szerezni, s ellenőrizni a sajátját, de 
ettől senki se lett okosabb. Es hogy megsza- 
baduljon az üres fecsegéstől, Lenin ugyanolyan 
észrevétlenül távozott, ahogy jött. 


Elállt az eső, a felhők megritkultak, borúra 
derű jött, a nedvesség felszáradt, mégis hideg 
maradt az idő. 


Lenin szaporán szedte a lábát a lejtőn. A 
könyvtár irányában, hazafelé tartott. 


Az lenne jó, ha késlekedés nélkül, egyenesen 
hazamenne. 

De jó lett volna tisztázni, hol a helye ilyenkor. 
Megtorpant. 


Két órával korábban még nyugodtan ebédelt, 
akkor minden egyszerűnek látszott: meg kell 
erősíteni a svéd pártot. Azt is tudta, mit kell 
evégett elolvasni, mit ír majd meg, és mit tesz... És 
lám, bekövetkezett egy bizonytalan, hihetetlen és 
szükségtelen esemény, amelynek szele alighogy 
megsuhintotta Lenint, máris letérítette útjáról, 
elvette erejét és megzavarta életritmusát. 


Értelmetlen dolog lett volna, ha bemegy a 
könyvtárba. 


De hazamenni se volt kedve. Megunta egy év 
alatt, hogy mindig csak Nágyával kénytelen 
meghányni-vetni a dolgait. Körülményesen és 
hosszasan taglalt az asszony olyan ügyeket is, 
amelyek említést sem érdemeltek, és Lenin a 
maga eredeti észjárásával sem tudta már Nágya 
gondolkodását megváltoztatni. 


Vitte a lába Lenint, akinek nagy-nagy 
mehetnékje támadt. 


De taszították a zürichi utcák, elege volt a 
városból. Annál inkább hívogatta a közeli 
Zürichberg. 

A szél csak gyengén fújdogált, hűvös volt, de 
ő egy csöppnyi hideget sem érzékelt... Nem fordult 
esősre az idő, sőt kisütött a Nap, áttört a felhőkön. 


Nagykabátja megszáradt a társaskörben, 
maga Lenin pedig elszántan kapaszkodott hegynek 
fölfelé. Lábizmai ilyenkor mindig kiengedtek, a 
feje pedig kitisztult, előjöttek a jobbnál jobb 
ötletek. 


Minél meredekebb egy ösvény, annál 
hamarabb felér a hegytetőre. A lába erős volt, 
vetekedett a fiatalokkal. Hátizsákos legénykék 
meneteltek fölfelé, miután elvégezték délutáni 
feladataikat. Iljics tartotta velük a lépést. Még 
pihenőre sem volt szüksége. 

Minden rendben lenne. Csak a feje... Ez az 
értékes koponya. Lenin érezte - beteg. Az, 
érzékeny készülék tökéletes gyors döntésekre 
szolgált, és megtámadhatatlan érveket állított elő. 
A természet azonban aljas bosszút állt Leninen, 
mert ez az agy újabban nem úgy szuperált, ahogy 
kellett volna. Egyre újabb helyekről támadt a 
hirtelen fájdalom. A penész terjeszkedik az eleven 
szövetekben így: beborítja a kenyeret, a húst, a 
gombákat egy zöld réteg. Aztán a lemezecskék, 
szálacskák lehatolnak a mélybe: még épnek látszik 
minden, csak éppen megérintette a szervezetet, de 
már levakarhatatlan réteget alkot a penész. 
Amikor a fájdalom jelentkezik, az ember nem érzi, 
hogy a betegség uralná az agyműködését, mégis 
tisztában van vele, hogy a felszínen terjeszkedik, 
és az idegszálacskákon áthatol a fájdalom. Talán 
csak közönséges, átlagos nyomást érez. Hiszen 
mindenki másnak szoktak lenni fájdalmai, bevesz 
egy port az ember, és elmúlik. 


Lenin mégis kénytelen volt számolni azzal is, 
hogy ez nem közönséges fejgörcs, hiszen csak 
szusszanásnyi pihenőket kapott, és a mélyben 
fészkelő baj egyre súlyosbodott, a tabletták az 
önbecsapás  eszközeivé váltak. A szorongás 
folyamatosan jelen volt a férfi életében, és érezte, 
hogy nincs menekvése. Hamarosan az egész világ 
izgatottan várni fogja a helyzetértékelését, és 
aláveti , magát a döntéseinek. — Mindenütt 
érvényesülhetne a lenini akarat. De tisztában van 
vele: a feje hurokba szorult, és nem szabadulhat 
többé. 


Pedig minden más szerve rendben lenne, 
dicsekedhetne vele, milyen pompás egészségnek 
örvend: szíve, tüdeje, mája, gyomra, minden 
végtagja, szeme, füle kifogástalanul működik. De a 
természet szigorú, félrevezethetetlen vizsgáztató: 
bármit kihagyhat a felsorolásból; egy ilyen lista 
sosem hibátlan, és a kór mégiscsak besurran a 
szervezetbe: megleli rögvest a kiskaput. Ott 
fészkel belül, és akár a szú, rágja titokban... 

Egyszer csak az egész szoborépítmény megrendül, 
és minden romba dől... 


Már-már  feledné  keserűségeit: mennyit 
civódott annak idején Inessával, oly rég volt, hogy 
kapcsolatukat rendbehozhatatlannak érezte. Most 
magányában megpróbálta megint tisztázni, mi is 
történt. Egy esztendő bizony jókora idő; épp elég, 
hogy két ember elszokjon egymástól. Vlagyimir 
Iljicssnek nagy-nagy szüksége volt Inessára. 
Szüksége... Hát az asszonynak is szüksége lenne 
még Leninre? Vajon érez-e még valamit? 


Egymás közvetlen közelében élnek, és 
mégsem látogatja meg? 


Van valakije, egészen biztos... 


A halál előtti megbékélés csöndje telepedett 
Leninre... 


A kantonkórháztól egy meredek csigalépcsőn 
kapaszkodott felfelé. Azon járnak a svájci módos 
bürgerek, a város fölött, erdők közelében vernek 
tanyát. A mennybolt közelébe kapaszkodnának, 
vagy a tavi kilátás vonzza ezt a népséget, talán 
ezért építenek ott fenn kis burzsoá palotákat. 
Mindegyik megpróbálja egyéni ízléssel eredetivé 
varázsolni kéjlakát. Ki figurális párkányokat alakít 
ki, ki díszcsempékkel rakja teli a ház falát, ki 
csúcsos tetővel fedi be, timpanont, diadalkaput, 
mitologikus — alakokat formáló szökőkutakat, 
hivalkodó verandát épít. És van, aki villájának 
elnevezésével tüntet. Látni itt Vadrózsa lakot, 
Havasi  Gyopárt,  Zuzmóvárat. Vaskos füst 
gomolyog a kéményekből, alaposan 
bedurrantottak a díszkandallókba, az úri kényelem 
kedvéért. 


Lenint alaposan felingerelték e magaslati 
szépelgő luxusépítmények, amelyeket vasrácsok és 
díszkerítések vettek körül, és tulajdonosaikat 
cirkalmasan megszerkesztett közjegyzői okiratok 
meg az életmódhoz illeszkedő svájci törvények 
választották el a tömegtől. Oh, mekkora 
gyönyörűséget okozna, ha ezeket a tömegeket 

egyszer csak rájuk lehetne uszítani, és kövekkel, 
vasrudakkal, puskatussal betörnék a kapukat, 
ablakokat, díszbejárókat, sarkukkal széttaposnák a 
virágos kerteket. Ugyan lehetne-e ennél szebb 
mulatságot rendezni? Csak nem posványosodott el 
egyszer s mindenkorra a szegény emberek 
hadserege, hátha mégse veszett ki belőlük a 
lázadás szelleme... Elfeledték volna a lánglelkű 
Marat igéit? Nem csupán az tartozik emberi 
jogaink közé, hogy elvegyük a felesleget másoktól, 
hanem magunkévá tehetünk mindent, amiben 
szükséget szenvedünk. Az ember, ha nem akar 
elpusztulni, joga van akár lemészárolni másokat, 
sőt felfalni eleven testüket. 


Csak nem enyészik el végleg e 
lakájköztársaságban a jakobinizmus, mert uraik 
jóllakatják az asztalukról lehulló morzsákból a 
proletariátust, miközben Grimm és társai pókhálót 
szőnek a munkásság köré?! 


Hátha Svédországban történik végre valami? 
És talán-talán Oroszországban? 


Sok minden megeshet. Ha lenne, aki kézbe 
veszi a dolgokat... De az is lehet, hogy minden 
elveszett, és ma már vérben ázik az orosz föld. De 
a táviratokból csak holnapután derül ki, mi 
történik odahaza... 


sk 


Lenin egyre feljebb kapaszkodott, és úgy 
érezte, itt cl magasban több a fény; pedig nem ez 
történt, hanem egyszerűen kibújt a Nap a felhők 
közül. A lába száraz, tiszta kavicsokat taposott, 
amelyekhez soha nem ért városi úttestek és járdák 
sara-pora. Ha kocsi téved ezekre a hegyi utakra, 
kerekei a pocsolyákból nem mocskot Íröcskölnek 
szét, hanem tiszta vizet. Fák szegélyezik a hegyi 
utcákat, és a természet zöldje a magasban egyre 
sűrűsödik, a csúcsokhoz közeledve pedig megérzi 
az ember az erdőt. 


Az erre járók nem ügyes-bajos dolgaikat 
intézik, hanem sétálni jönnek. Követi az egyik 

szerelmes burzsuj párocska a másikat; minden 
kézben ott az elmaradhatatlan esernyő, és pórázon 
ebeket vezetnek. Két hangosan társalgó, öntelt 
dáma közeledik. Aztán még valakivel találkozik 
szembe. Itt mindenki azzal kérkedik, hogy a saját 
földjén jár; ezen a környéken jöttmentek nem 
fordulnak meg, kirekesztették innen az életet. 


Az erdő alján vezetett az út egy utcán át, 
amely se nem lejtett, se nem emelkedett, hanem 
egyenesen a hegytetőre vezetett. Lenin egy 
elkerített térre ért, ahonnan remek kilátás nyílt a 
bokrokkal, fákkal benőtt hegyhátra és a nyelv 
alakú tóra. Látta maga alatt a füstköd fátyolán át a 
lapályon elterülő várost: a  sátortetőket, a 
kéményeket, a hidakon áthaladó, kék színű 
pótkocsis villamosokat. Es itt is hallatszott az 
egyhangú, szürke templomi harangok mechanikus, 
fémhideg kongása. 


Egy  összevésett fákkal — és  padokkal 
szegélyezett  körutacskán pár lépést kellett 
megtennie mindössze Leninnek, hogy 
megpillantson egy magányos sírt. Amikor 
Nágyával sétáltak a hatalmas, ovális Zürich- 
bergen, más utcákat, más helyeket jártak be, ezt 
pedig miért, miért nem, elkerülték. Most tehát 
szemügyre vette e kies helyen emelt sírhantot. 


A föld felett mellmagasságban helyezték el a 
szürke göcsörtös sírkövet, melyre  fémlapot 
erősítettek. . Erre pedig  rávésték:  , Georg 
Büchnernek, aki Zürichben hunyt el, mielőtt 
Danton halála című művét befejezhette volna." 


Lenin csak némi habozás után jött rá, honnan 
ismerheti Büchner nevét... Hiszen ismeretségi 
körébe inkább csak politikusok, és köztük is 
elsősorban szociáldemokraták tartoztak. Honnan 
ismerős neki egy költő? 


Aztán nagy hirtelen kitalálta, hogy e kő alatt a 
szomszéd nyugszik, aki a Spiegelgasse 12-ben élt. 
Egyetlen fal választotta el őket,  ajtaik 
háromlépésnyi távolságban voltak egymástól. Két 


[20017 


emigráns... Két lakótárs. Meghalt, és művét, a 
Danton halálát nem fejezhette be... 


Talán az ördög incselkedik vele... Danton 
persze opportunista volt, Danton nem Marat. Nem 
méltó tehát sajnálatra. De nem is ez lenne a 
lényeg, hanem a sír arra emlékezteti, hogy ezen a 
helyen a szomszédja fekszik, aki nyilván 
kétségbeesetten próbált hazavergődni ebből az 
istenverte nyomorult, szoros országból. Es lám, 
mégiscsak Zürichben végezte. Talán a kanton 
közkórházában, vagy pedig a spiegelgassei 
lakásban. Nem írták ki ide a halál okát, 
elképzelhető, hogy csak a fejét fájlalta szüntelen... 


Hogyan csillapíthatná fejgörcseit, és űzhetné 
el az álmatlanságát? Miként nyugtathatná meg az 
idegeit? 


Mire is számíthat egyáltalán? Egyetlen ember 
nem javíthat ki, és nem irányíthat mindent. 


Alaposan  — megzavarta ez a véletlen 
találkozás... 


Ott lenn Zürichben vagy negyedmillió ember 
nyüzsgött: helyi lakosok és Európa különböző 
fertályairól idecsődültek. Sürögtek-forogtak, 
üzleteltek, pénzt váltottak, vendéglőben 
ücsörögtek és gyűléseztek, az utcákat járták. 
Mindenki a saját feje után megy, és ki-ki 
rendezetlen, innen-onnan összehordott eszméket 
vall, összeférceletlen gondolatokat hordoz. DÓ, 
Lenin pedig itt áll a hegyen, és mindent helyre 
tehetne, elrendezhetne, összeterelné az egész 
társaságot. 


De nincs hatalma. Itt áll Zürich felett, vagy 
befekhet egy koporsóba, — mindegy: nem 
változtathatja meg Zürichet. Itt élt két éven át, és 
minden erőfeszítés hiábavaló, nem ért el az 
égvilágon semmit. 

Három hétig — őrjöngött egy bolondos 
karneválon az egész város, bohócjelmezbe bújt 


fúvósok és kimeríthetetlen dobosok lármás 
csapatai járkáltak fel-alá, fülsiketítő zenebonával. 

Szalmahajú  csepűrágók lépdeltek méternyi 
gólyalábakon, púpos boszorkányok bandukoltak és 
beduinok ringatóztak teveháton. Mutatványos 
népség tűnt fel, körhintákat és kerekeken szál- 
lítható bódékat, mozgatható raktárakat toltak 
maguk előtt, kiselejtezett ágyúóriások lövöldöztek 
ki zajos petárdákat, konfettit szórtak szét. Hány 
pernahajder készítette elő e mihaszna mulatságot? 
Jelmezt varrtak, próbáltak, mennyi erőt, energiát 
pazaroltak el ezek a jóllakott, háborútól megkímélt 
svájciak. Ha ennek az energiának felét egy 
általános sztrájk előkészítésére fordítják!!! 


Egy hónap múlva, húsvét után télbúcsúztató 
farsangi játék lesz. Itt se szeri, se száma az 
ünnepnek: megint felvonul egy menet, de már 
maszkok nélkül, pőre arccal. Ez a kézműves 
Zürich nagy parádéja, látott már hasonlót Lenin 
tavaly: túltömött zsákokat visznek majd, dugig 
tavalyi őrleménnyel. Működnek majd az óriás 
gyaluk, és gombolyítanak a rokkák, hordják-viszik 
a mázsás  köszörűköveket, vasalókat, fedett 
taligákon szállítják majd az  üllőket és 
vaskalapácsokat, és a kovácslegények menet 
közben izzítják fel a tüzet, veri k a vasat 
patkoláshoz... Nem hiányozhatnak a cséphadarók 
és fejszék, fogók, villák a menetből. 

ő 


Lenin sok mindent tudott a korábbi 
forradalmak és forradalmi kísérletek történetéből. 
(Forradalomra született és a forradalomért élt; 
semmi más nem foglalkoztatta igazán, csak maga 
a forradalom!) És voltak forradalmárok, akiket 
szeretett; akadtak olyan történelmi pillanatok és 
forradalmi törvények, eszmék, amelyek közel 
álltak elképzeléseihez. 


De csak egyetlen forradalomnak volt 
szemtanúja, abban sem játszott szerepet 
kezdetben. Nem fordult meg valamennyi 
helyszínen; aktívan nem avatkozott az 
eseményekbe, csupán néhány elméleti 
következtetést vont le. 

Volt ellenben egy forradalom - mégpedig 
Lenin csecsemőkorában, egy idegen országban -, 
és ezzel az eseménnyel végzetes érzelmi 
kapcsolatban állt. A leküzdhetetlen szenvedély, a 
csillapíthatatlan fájdalom és az örök szerelem egy 
fajtája volt ez. Az ember általában kedvese 
nevének említésére reagál így: mélységes mélyen 
érintették Lenint e forradalom kudarcai. S 
meghatározó, dicső részévé vált az életének e 
forradalom hetvenegy napja. Kipuhatolta 
valamennyi részletét, és szüntelenül emlegette 
Lenin a párizsi kommünt! 


Nyugaton leginkább az 1905-ös forradalomról 
alkotott véleményét méltatták figyelemre, ennek 
magyarázatát várták el tőle, és ő rendszeresen 
eleget tett ennek az igénynek. Elsősorban január 
9-én szokták felkérni, mert ez volt nyugati 
felfogásban e forradalom nevezetes dátuma. 
(Ebben az évben is figyelmeztette hallgatóságát, 
hogy Európa , forradalommal terhes", és előadása 
elsősorban a svájci helyzetről szólt.) De az orosz 
forradalom kisiklott a kezéből, megviselte minden 
előadás, amelyet 1905-ről tartott (s a féltékenység 
arra ingerelte, hogy támadja Parvust és Trockijt, 
holott erről illett legkevésbé nyíltan elmélkedni). 


A párizsi kommünről ellenben senki sem 
kérdezte Lenint, hiszen sok olyan ember volt, aki 
jóval hívebben be tudott számolni a párizsi 
eseményekről. Ez a téma viszont őt magát 
ingerelte, hogy párosítsa össze a forradalmak 
kínkeserves eseményeit, és illesszen sebet sebre, 
mintha egyik begyógyíthatná a másikat. Amikor 
pedig az orosz forradalom aktív és passzív 
résztvevői egyénileg,  rejtekúton menekülni 
kényszerültek az elveszített Oroszországból, és 
1908 poshadt telén összeveszett minden 
elvtársával, s minden elképzelhető semmiség 
feldúlta, levert állapotában elkezdte elemezni a 
párizsi kommün bukásának okait. 


1917 izgatott telén, miután belerángatták a 
Kugliklub-beli  csetepatékba, szabályos fizikai 
gátlása fejlődött ki: nem nagyon volt kedve 

felszólalni egy dugig tömött nagy teremben, népes 
hallgatóság előtt. És lám, egyszer csak váratlanul 
megkereste Lenint Abramovics azzal, hogy Chaux- 
de Fonds-ban március 5-én, a felkelés évfordulóján 
ünnepséget szervez, és felkérte őt, fejtse ki 
véleményét a kommünről. (Az előadás 
helyszínének környékére még a hugenotta időkben 
sok francia költözött, és jó néhány kommiünár 
talált itt menedéket. Leszármazottaik most is ott 
éltek.) Erre az előadásra viszont nagy kedvvel 
vállalkozott Lenin. 


Ezzel az eseménnyel kapcsolódott össze az 
oroszországi forradalom híre, amely nap nap után 
újabb értesülésekkel egészült ki. 


Alig három éjszaka telt el azóta, hogy 
megérkezett az első - még ellenőrizetlen  - 
információ (három tömör nap, nem jött álom Lenin 
szemére e három éjszakán, de mintha csoda 
történt volna, fejgörcsei elmúltak, és újra duzzadt 
az erőtől). Sok mindent átgondolt nagy hirtelen; 
mintha kéménylyukká vált volna az agya és szíve 
tája, ki süvített testéből hetven óra alatt a 
fájdalom. Nagyon keveset tudott arról, mi 
játszódik le otthon, és az egyik vázlatot a másik 
után készítette el újságkivágásokból, és minden 
változat új és új megoldásokat sugallt. 
Tökéletesnek bizonyult valamennyi kép, amelyet 
felhalmozott tapasztalata alapján megrajzolt a 
helyzetről. De az új távirati jelentések 
módosították az előző megoldást. Saját autentikus 
információval mégsem rendelkezett - s nem is 
rendelkezhetett - a történtekről. 


Idő kell az önismerethez. — Önképünk 
intellektuális becserkészése nélkül is okvetlenül 
felismerjük néhány jellegzetes tulajdonságunkat. 
Lenin például számolt azzal, hogy túlságosan ki 
van téve a tehetetlenségi erő hatásának. 
Negyvenhét éves korában nem csapong az ember. 
Még amikor előre látta és kigondolta, mi lenne a 
helyes politikai lépés, nem azonnal szánta el 
magát. Amikor viszont megtette az induló lépést, 
nagyon nehezen fékezte magát. 

Az oroszországi robbanás híre miatt Lenin 
nem változtatta meg egyik napról a másikra az 
életmódját. Az események nem ragadták tüstént 
magukkal, ellenben egyre inkább foglalkoztatták. 
Az első éjjel saját  melléfogásának kínjai 
emésztették: ugyan miért nem ment át 
Svédországba másfél évvel azelőtt? Hogy is 
maradhatott a reménytelenül szűkagyú polgári 
Svájcban? Hívta pedig Sljapnyikov, és ajánlatot 
tett neki  Parvus. Miért ragaszkodott a 
reménytelenül szűkagyú kispolgári Svájchoz? A 
háborús időkben úgy látta, jobb lesz, ha ki sem 
mozdul ebből az országból. De csak nem fog itt 
rostokolni a világ végezetéig? Most eljött a 
megvilágosodás nagy pillanata: előbb rá kellett 
volna szánnia magát a költözésre. A svéd párt 
szakadása és az orosz események közelsége miatt 
egyaránt Stockholmot kellett volna választania. 
Oda lehetne hívni valakit, akár a mi 
dumaképviselőink közül, miután megérkeznek 
Szibériából. 

Korábban az égvilágon senkinek nem tűnt 
volna fel, hogy Németország érintésével utazik 
Svédországba, hiszen az lenne az egyedül ésszerű 
útirány. Most ellenben, amikor minden mozgásba 
jön és fortyogni kezd, viták kereszttüzébe kerülhet 
bármi, és ördögi dolog. hogy lehetetlen 
észrevétlenül kisurranni Svájcból! 


Egyetlen pillanatnyi  tétlenkedést sem 
engedhet meg magának. Függetlenül attól, hogy 
mennyire sikeresen alakulnak az események 
amott, itt el kell kezdenie a munkát. 


Március 3-án, alighogy felébredt, Lenin 
nekifogott a szervezésnek. Gyakorlott közvetítője 
révén eljuttatott egy fényképet, amelyet Hanyeckij 
az átutazó-útlevél kiállításánál felhasználhatott. 
(Szegény Kubának ugyancsak meggyült a baja: 
januárban letartóztatták illegális kereskedésért, és 
kiutasították — Dániából.) Majd feladott egy 
táviratot, amelyben érthetően megfogalmazta a 

teendőket: (saját fejükkel is kitalálhatták volna, de 
hiába, űzte őt a türelmetlenség) bácsikád (azaz Le- 
nin) fotóját küldd Sklarzhoz, Tiergartenstrasse 9. 
senki sem tud segíteni rajta kívül, és 
reménytelenül ott reked Svájcban. 


További új távirati jelentések érkeztek 
március 3-án hazulról. Ezek szerint lemondott 
trónjáról a cár!!! (Ilyen hirtelen megtette volna? 
Nem állt ellent? Ugyan mi kényszeríthette erre a 
lépésre? És ki foglalja el a helyét? Ez csapda is 
lehet. És ha Miklós letűnik a színről, jön a helyébe 
más, aki okosabb nála.) Talán ideiglenes kormány 
is alakult, Gucskov, Miljukov, sőt Kerenszkij 
részvételével (A gyűlöletes Louis  Blanc-féle 
történet ismétlődne? Ugyan miért akarják annyira 
ezek az álszocialisták belegyömöszölni a feneküket 
a burzsoázia karosszékeibe?) 


És ugyan miért vannak annyira elragadtatva 
az emigráns fecsegők? Be nem áll naphosszat a 
szájuk; rózsaszín hajnal hasad... Azt gondolná az 
ember, hogy egy teljes héten át ömlött a 
munkásvér Pétervárott, és megismétlődtek az 
1830-as és 1848-as európai események. A népek 
hiszékenyek! Átadják a hatalmat tisztán és 
egyszerűen a burzsoá fenevadaknak: a Singarjov- 
Miljukov-féléknek. Ez bizony a régi sablon! 


Hadd nyelveljenek hát ezek itt az emigránsok 
könyvtárában, az igazi forradalmár viszont óvatos, 
és nyitva van a szeme! Odahaza is játssza az eszét 
a fecsegő népség, és szenteskedő megbékélésre 
hajlana. Persze egyetlen taktikus fej sem működik 
otthon. 


Most égeti csak a lelkét igazán, hogy nincs 
lehetősége beavatkozásra, és nem ő maga irányítja 
az eseményeket. Egész télen nem jutott eszébe 
Szasa Kollontaj, de az utóbbi időben ő az egyik 
legfontosabb informátora. Az események súlya 
Stockholm felé billent. Alighogy elküldte a 
fényképét  Hanyeckijnak, megfogalmazott egy 
levelet Alekszandra Mihajlovnának: meg kellett 

magyarázni, milyen is legyen a mi magatartásunk 
jelenleg. Jelszavunk változatlan: át kell fordítani az 
imperialista háborút polgárháborúba! S 
egyértelmű előnyökkel is jár, hogy a kadetek is 
részt vesznek a kormányban. 

k 


Csak lássa el e kedves kompánia kenyérrel, 
földdel a népet, teremtsék meg ők a békét, és 
adjanak szabadságot. Mi pedig lesben állunk. 
Talpig — fegyverben várakozunk. Fegyveres 
felkészülés a magasabb szintű forradalomra. A 
Csheidze-féle centrista szocialistákban meg nem 
bízunk. Nem egyesülünk velük. Elkülönülünk. 


Függetlenek . maradunk. Nem hagyjuk 
megszédíteni magunkat egyesítő manőverektől. Es 
általában: nagy-nagy szerencsétlenség szakadna 
ránk, ha a kadet kormány engedélyt adna legális 
munkáspárt működésére. Ez alaposan 
meggyengítene bennünket. Reménykedjünk, hogy 
illegalitásban maradhatunk. Ha mégis ránk 
erőltetnék a legalitást, továbbra is illegalitásban 
őrizzük a párt egy részét. A földalatti szervezkedés 
az erőnk, ezt semmiképp sem szabad feladni. 
Minden hatalmat el kell venni a mihaszna 
kadetoktól, és akkor fog kitörni a ,nagy és dicső" 
forradalom! Személy szerint pedig teljesen 
elveszettnek érzem magam, hogy nem mehetek 
azonnal Skandináviába... 


Március 4-én megint fenekestől felfordult 
minden. A kadet kormány még egyáltalán nem 
érezhette magát nyeregben, a cárnak esze ágában 
sem volt visszavonulni, viszont megszökött. Senki 
se tudta, hol tartózkodik. Az európai forradalmak 
sablonja szerint mégis világos, hogy az uralkodó 
szervezi az ellenforradalmi csőcseléket, és 
előkészíti a saját Koblenzét. Ha pedig ez a művelet 
nem lesz sikeres, még mindig képes lesz kieszelni 
valamit. De ugyan mit tehet még a cár? Kiszökik 
külföldre, ahol kiáltványt bocsát ki a német 
különbékéről! Nagyon egyszerű. A Romanovok 
alattomos banda. (Es ki viselkedne másképp a cár 

helyében? Ez nagyvonalú lépésnek tűnik fel, mert 
békecsináló parasztcár lesz belőle!) És övé a nép 
rokonszenve, a kadet kormány meginog és 
elmenekül. Es vajon mit lép Németország? A 
továbbiakban alighanem feladja forradalmi pár- 
tunkkal kötött szövetségét, és többé nincs ránk 
szüksége. (Várjunk tehát a  hazautazással, 
Oroszországban egyelőre tehetetlenek lennénk, 
ugyan minek is táviratozott sebtében 
Hanyeckijnek? Nagy szamárság volt, azok ott 
szagot foghatnak.) 


Alekszandra Mihalna, tartunk tőle, hogy nem 
egykönnyen illanhatunk el ebből a fene Svájcból. 
Nem egyszerű ügy. Most a legtöbb, amit tehetünk, 
hogy ellátjuk önt tanácsokkal. 


Tehát világos taktikai programot kell adni a 
Stockholmból Oroszországba utazó elvtársaknak. 
Ezt tézisekbe lehet foglalni, a kéz már magától 
veti papírra a téziseket. A proletariátus 
legfontosabb . dolga a fegyverkezés. Bármi 
történjék, mindig segít a fegyver. Először a 
monarchiát kell szétzúzni, utána pedig le kell 
sújtani az imperialista kadet tolvajokra... Hej, 
Grigorij, lásson is már neki a dolognak, és 
segítsen! Az elmondottakból következik: az új 
kormány nem tudja kenyérrel ellátni a népet; ha 
pedig a kormány erre képtelen, akkor a sza- 
badsággal sem tud mihez kezdeni a nép... 
Kenyérhez csak erővel lehet hozzájutni: erőszakkal 
kell " megszerezni — a  földesuraktól és a 
kapitalistáktól... Erre kizárólag munkáskormány 
alkalmas! (Csak mil) Meg kell írni Szasa 
Kollontajnak: mutassa meg ezeket a téziseket 
Pjatakovnak és Jevgenyija Bosnak. (Itt az idő, nem 
kell óvatoskodni, a , malackákra" is szükség van, 
jut majd feladat mindenkinek. Most bárki 
megfelel. Tudják, ki lenne most igazán rátermett? 
Persze, hogy Malinovszkij! De beszennyezték azt 
az embert, már nem lehet rehabilitálni, és 
visszahelyezni a jogaiba. Pedig a hadifoglyok 
között remek munkát végez. Januárban még 
pártját fogtuk. Mégiscsak meg kellene menteni, és 

visszahozni...) Tovább... Most egy nagyon fontos 
gondolat következik: nem szabad figyelmen kívül 
hagyni, hogy az elmaradott szolganépet fel lehet 
lázítani munkaadói ellen, ez nagymértékben esik 
latba majd a szovjethatalom megteremtésénél. Mit 
jelent ma az igazi szabadság jelszava? Elsősorban 
annyit jelent, hogy a katonák választják tisztjeiket, 
és általában mindenütt és állandóan gyűlésezni és 
választani kell. Ezzel együtt meg fogjuk szüntetni 
a tisztviselői felügyeletet az élet minden területén, 
az iskolákban és mindenütt másutt, minél előbb, 
annál jobb... A szabadság csak viszonylagos és 
feltételes Oroszországban. De ki kell használni 
minden lehetőséget, hogy elérjük a forradalom 
magasabb szintjét. Mind Kerenszkij, mind pedig 
Gvozgyev tökéletesen alkalmatlan arra, hogy utat 
mutasson a munkásosztálynak... Ennyi. Kész. A 
posta bezár, időben fel kell adni a levelet Szasa 
Kollontajnak! 


Most nyissuk ki a fülünket, Grigorij: ezek 
amnesztiát hirdetnek... Amnesztiát mindenkinek. 
Ez nagy baj. Most a legálisan dolgozó Csheidze és 
mensevik csapata szépen felfejlődik a harchoz, és 
minden pozíciót, bennünket megelőzve 
megkaparint... Mi pedig megint lemaradnánk?... 


Nem, nem, erről szó sem lehet! Valamit tenni 
kell. Mégpedig szaporán. Akár hazautazunk, akár 
nem, a forradalom kereke visszafelé is fordulhat... 
Hányszor jártunk már így! Senkinek a 
véleményére nem szabad hallgatni, s nekünk 
magunknak kell utat vágnunk. Tehát munkára! 
Csakhogy szombat van... Mindegy, Grigorij, irány 
Bern és vissza... Azonnal vissza, senkinek egy szót 
se... Igyekezzen, Grigorij, hogy még otthon találja 
Cibint, különben a hét végén lenne valami dolga, 
szedi a sátorfáját, és annyi... Tehát legjobb lesz, ha 
este keresi meg, és ő Bernben egyenesen a német 
követséget veszi célba... Még hétfőn!... Meg kell 
szakítani ezt az átkozott bűvös kört... Miért is nem 
küld Romberg valakit? Furcsa, érthetetlen... nekik 
még inkább érdekük lenne, mint nekünk, hiszen 
mi még mindig kieszelhetünk valami mást, például 

Anglián keresztül is hazajuthatunk esetleg. Ők 
viszont nem támaszkodhatnak rajtunk kívül 
senkire...  Cibint pedig oktassa ki, Grigorij 
alaposan: rólunk egyetlen szót sem mondhat, 
bármit is kérdezzenek, Vlagyimir Lenin vagy 
Grigorij Zinovjev nem létezik. Igaz, mi ketten is 
feltétlenül utazni óhajtunk, de természetesen sok 
más emigránsnak van hasonló szándéka, köztük 
nekünk is... Meg kell tehát szondázni őket, milyen 
lehetőségekkel rendelkeznek? Egyáltalán, mit kell 
kérnünk tőlük? Mi lenne, ha Németország 
nyilvánosan kijelentené: kész bárkit átengedni 
Oroszországba, akit vonz a szabadság vágya. Így 
kéne csinálni... Egy ilyen nyilatkozat alapjában 
véve tökéletesen kielégítene bennünket. 


Es még valamire figyeljünk! Ezek a 
diplomaták bunkók, a munkásmozgalomban nem 
tájékozódnak, és semmit nem ismernek. Cibin 
igazítsa el őket. Jelentsen ki nagy titokzatosan 
valami ilyesmit: az orosz forradalmi mozgalmat 
TELJES MÉRTÉKBEN Svájcból irányítják. Szó 
szerint így: Oroszországban egyetlen lépés sem 
történhet, amire nem jön Svájcból utasítás... 
Éppen ezért fontos a jelenlegi szituációban figyel- 
niök... Világos minden. Na,  szedelőzködjék, 
Grigorij, munkára fel. Nekem holnap a Népházban 
előadást kell tartanom. 


Mekkora örömet szerzett még három nappal 
ezelőtt, hogy a kommünről beszélhet, és minden- 
minden hogy összezavarodott... 


Ma reggel nagy sietségében és izgalmában 
Lenin egy viseltes, gyűrött sapkát nyomott a 
fejébe, nem azt, amelyet máskor hordani szokott. 
A Népházban a szakszervezeti elnök azt hitte, 
hogy valami csavargóval akadt össze, és nem hitte, 
hogy ez a figura lehet a felkért előadó. 


Ezen a vasárnapon az órások klubjában tehát 
Lenin előadást tartott, ezen a címen: ,A párizsi 
kommün útját választ ja-e az orosz forradalom?" 
Mintegy kétszáz ember hallgatta a német nyelvű 
előadást. Lenin félretetette az előre kidolgozott 

téziseket, és szabadon beszélt, nem érzékelte, mit 
várnak tőle, és mi érdekli őket igazán. Elveszítette 
időérzékét, — és elveszítette  kontaktusát a 
teremmel, sőt talán azt se tudta, milyen papírt tart 
az ujjai között. És ez még mind semmi. Régi-régi: 
szerelme, a kommün is hidegen hagyta. 
Elvarázsolt-elbűvölt állapotában immár teljesen 
összeolvadt . elméjében a két forradalom 
tapasztalata, ami nemcsak a megfogalmazott 
tételekben tükröződött. Még rögtönzött ötleteiben 
és — sejtelmeiben is  ötvöződött a kommün 
tapasztalata és ez a váratlanul kivirágzó - talán 
csalóka, délibábszerű -, mégis egyedüli, egész 
életében várt és sürgetett forradalom. Nem lehet 
még egyszer elkövetni a kommün hibáit. Köztük a 
két legnagyobb hibát: a kommün nem vette kezébe 
a bankokat, és túlságosan nagylelkűnek bizonyult. 
Ahelyett, hogy tömegesen puskacső elé állította 
volna az ellenséges osztályok tagjait, senkinek sem 
tört az életére, és át akarta nevelni ezeket az 
embereket. Ez lenne, kérem a legnagyobb veszély 
a proletárokra: a forradalom nagylelkűsége. Meg 
kell tanítani a munkásosztályt, hogy ne féljen a 
könyörtelen tömegakcióktól. 


Az előadásból ez a gondolat maradt meg a 
Lenint hallgató órássegédekben, ám őt egyre 
inkább az rémisztette, hogy kifut az időből. Amíg ő 
Svájcban előad, ott Pétervárott valami egyszer s 
mindenkorra elfolyik a semmibe, s holmi 
jelentéktelen, méltatlan figura ölébe hullik a 
hatalom. 


Lenin után egy francia előadó következett, 
mialatt Abramovics egybeterelte az ott élő 
oroszokat. Abban a 25 percben, ami rendelkezésre 
állt a vonatindulásig, Lenin nekik is tartott egy 
eligazításfélét. . Csakhogy most mellőzte a 
történelmi párhuzamokat, nem köntörfalazott, 
hanem nyíltan kimondta előadása  befejezé- 
seképpen: 


- Ha arra lesz szükség, nem fogunk attól sem 
visszariadni, hogy fel kössünk a lámpaoszlopra 
akár nyolcszáz burzsujt és földesurat! 

A vonat mozgásba lendült, és Lenin agyának 
kerekei is mozogni kezdtek. Pétervárott nincs igazi 
erő. A cárnak és apparátusának ugyan volt ereje, 
de kimozdították a helyéből. A hadsereg kezében 
lenne ugyan erő, de az le van kötve a frontokon. A 
kadetek nem képeznek erőt... Kérdés, mit nyom a 
latban a munkásküldöttek tanácsa? Mi lehet a 
helyzet most? Alighanem Csheidze mensevikjei 
jelentik a fő veszélyt, akiknek kezébe kerülhet a 
szovjethatalom. Pétervárott tehát üres tér van, és 
űr keletkezett a szovjetben is, amely valósággal 
magához vonzza az ő erejét... Ha pedig időben 
meg szerezné Pétervárt, megmérkőzik a cárral, 
aztán pedig megmérkőzik a hadsereggel. 


Tehát neki kellene vágnia? Kénytelen végre 
csakugyan a hazatérés mellett dönteni? 


A vonat ringatózása közben, a belső ülésen 
helyet foglaló Lenin a sötétségbe bámult a vonat 
ablakán, amelyen a vagon belső fényei 
tükröződtek, és ahogy elrévedt, azt se vette észre, 
hogyan kezelik a jegyét, nem hallotta a bekiáltott 
állomásneveket, s azt sem, hogyan hagyja el a 
vonat egyik megállót a másik után. 


Ez volt az az állapot, amikor nem lát és nem 
hall az ember, nem vesz tudomást az útitársakról. 
Magányosan bámul ki az ablakon, és nincs is 
szüksége senkire utazás közben. Vele tart Inessa... 
Drágám, oly rég beszélgettünk... 


Érted-e, Inessa, hogy nem szabad elutazni, és 
képtelenség el nem utazni... Nem lenne 
szerencsés, ha talán téged küldenélek előre 
Oroszországba? Hiszen nem kockáztatsz: Téged 
áteresztenek bárhol. (Ez teljesen ártalmatlan 
fogás, nincs semmiféle ellentmondás benne: 
előreengedi, akit szeret az ember. Magától 
értetődik, hogy beavatjuk ügyeinkbe, ha van 
valakink, akiről mindenkinél inkább gondoskodni 
szeretnénk, és ezzel az ügy nyer... Így volt ez 
mindig, és hogy is lehetne másképp? És ha Inessa 
nem ellenkezik az indítvánnyal, akkor bizonyosan 
egyetért.) 

Lassanként már egy éve, hogy utoljára 
találkoztak. Hogyan, hogyan nem, megszűnt a 
kapcsolat. De a kommün nevezetes, boldog, 
andalító napján, amikor a vonaton együtt 
zötykölődtek, a közös ritmusban boldogan érezte, 
mennyire közel vannak örökre egymáshoz, és 
mennyire nélkülözhetetlen számára ez az asszony. 
Most és nem máskor kell tehát két csucsujgató 
szót szólni, most lobbant fel a vágy, ezt nem lehet 
holnapra halasztani. 


Az egyik állomáson kiszállt a vonatból, 
vásárolt egy levelezőlapot, és a következő 
megállónál már be is dobta egy postaládába. 


Drága barátom! Vettem az amnesztia 
hírét... Mindannyian a hazatérésről álmodunk, 
eljött az idő... 


Ez a megfelelő kifejezés: álmodunk. Tisztán és 
világosan ezt kell írni: , álom". 


Ha velünk tartasz, gyere! Meg fogunk 
állapodni... 


Ez a lényeg, találkozni kell... Éppen ebben a 
pillanatban... Gyere hát! 


... Lenne egy megbízatásom az Ön számára: ki 
kellene tapogatni valahogy Angliában, hogy 
keresztülutazhatnék-e az országon... 


Anglia természetesen nem akarhatja, hogy az 
antant ellensége, egy háborúellenes személy ott 
utazgasson... Hogyan lehetne mégiscsak kijátszani 
Angliát! ? 


Meg kell gondolni: egy hónapba telne talán, 
ha Franciaországon, Anglián és Norvégián át 
menne, ez idő alatt megszilárdulhat az új hatalom, 
belezökken a íÍriss kerékvágásba és nekilendül... 
többé meg se lehet ingatni, nemhogy megdönteni. 
Addig kell ütni a vasat, amíg meleg... 


Ugyanez a helyzet a háborúval: hozzászoknak 
az emberek, hogy forradalom idején folytatódhat a 
világháború, és esetleg elszalasztjuk a fordulat 
esélyét. 

Számolni kell a német tengeralattjárókkal is. 
Ez idáig  kivárt, most  kockáztatna? Csak 
ügyefogyottak vállalkoznak ilyesmire. 


Éjjel  spiegelgassei otthonában nyugtalan 
éjszakája — volt. Álom és ébrenlét között 
hánykolódva, mindinkább égette lelkét a kétség: 
utazzon haza, vagy maradjon helyben? 


sk 


Hétfőn reggel a cár lemondásáról kapott 
távirati — jelentéseket Lenin. A fogalmazás 
egyértelmű volt, és nem cáfolta egyik jelentés a 
másikat. Kétségtelenül lemondott! Mégpedig 
nemcsak Miklós mondott le, hanem visszavonult 
Mihály nagyherceg és az egész dinasztia, 
lemondott az egész banda! 


Itt nem lesz restauráció! Most már csak az a 
kérdés izgatta: hogyan jut haza? Merre, hogyan? 
Természetesen minél hamarabb! Egyetlen órát se 
szabad elvesztegetni, minél hamarabb haza kell 
jutnia! Nem késlekedhet, legyen az ő kezében a 
kormányrúd. Csakis ő fogja korrigálni és irányítani 
az ügyeket, minél előbb, annál jobb! 


Cibin ma felkereste Romberget. Ez remek. De 
egyelőre csak  szondázgatják,  faggatják a 
németeket, és várják a választ. Három nappal 
ezelőtt — vegytintával írt üzenetet küldtek 
Hanyeckijnak, ami még nem volt igazán fontos 
lépés, ellenben az útlevél fénykép kapóra jött 
nekik. Talán már Sklarz kezében lenne? Termé- 
szetesen oda még nem érkezhetett meg... 
Holnapután már igen. Aztán nézhetik csak meg a 
minisztériumban és a vezérkarnál. Nekik sincs 
idejük várakozásra. Rá kell jönniük, nem 
késlekedhetnek saját javaslataik elküldésével. De 
hallgatnak. Bunkók. Íme a bürokrácia grádicsai. 


Vagy drágábban mérnék az árut? Akkor pedig 
kicsinyes politikát űznek. Persze reál is 
szövetséget jelenthet nekik a különbéke, ezzel 
azonban csak egy hosszú út első szakaszát teszik 
meg. De mi lesz azután, mi vár rájuk? A porosz 

junkeragyakban nem motoszkál semmi a 
dialektikus spirálról. Hogy tekinthetnének a mai 
lövészárkok mögé? Sejtenek-e bármit a világforra- 
dalomról?  Későbben persze orruknál fogva 
vezetjük majd őket; ennyivel van több sütnivalónk, 
mint nekik. De most, amíg esélyük lesz 
különbékére, addig biztosan arra fognak játszani, 
hogy megkaparintsák a balti kormányzóságokat, 
Lengyelországot, Ukrajnát és a Kaukázust. Mi 
mindezt önszántunkból átadjuk nekik, réges-rég 
megmondtuk. És Ziffeld se jön. Moore sem 
válaszol... 


Hát a jó Parvus? Őneki aztán megvan a 
magához való esze... Mi van vele? Izrail 
Lazarevics! Svájcban rostokolok, úgy érzem 
magam, mint egy bedugaszolt palackban. Maga 
pedig igazán tudhatja, értheti, hogyan kell 
forradalmat csinálni! Hát mondja már meg, miért 
nem küldik azok onnan az utaztatásomra szóló 
ajánlatot? Egyáltalán intéznek önök valamit? ... 


A Spiegelgasse átkozott odvaiba nem süt be a 
nap. 


Hát így lennénk... Már nincs mit 
meggondolni, valamiről biztosan lemarad az 
ember. Mit  művelhet vajon Pétervárott a 
szerencsétlen íÍlótás Sljapnyikov? A Téziseket 
réges-rég megkapta... Távirati úton újra az agyába 
kellene vésni. Sürgönyözünk Stockholmba, ezt 
aztán igazán állhatja a pártkassza. Nágya, ki adna 
fel egy táviratot? Taktikánk lényege: csöppet sem 
bízunk az új kormányban! Egyik párt felé sem 
teszünk egyetlen lépést! De fegyverkezünk! Csak 
fegyverkezünk! Nágya, teríts kendőt magadra, 
nehogy megfázzál! 


Ha minden befullad, és nem tudjuk kivárni a 
németeket, előkészítünk egy angliai átutazást. Ha 
például nekilátna Karpinszkij: kiállíthatna vízumot 
a saját nevére, és  beillesztenék az én 
fényképemet. Persze parókás fotó kéne, különben 
elárulna a kopaszságom. Azonnal írjunk neki! 
Küldjük Genfbe, de tüstént! No de ki adja fel? Jól 


[215] 


van, na! Megint magam leszek kénytelen 
intézkedni! 


Kemény szél süvített át a keskeny 
utcácskákon, és amikor szembe fújt, Lenin 
kénytelen volt lefékezni. Pedig ellenszélben 
vitorlázni jó! Ehhez szokott hozzá. Széllel 
szemben... Nem fogok gyónni és vezekelni. Es nem 
akarok másképp élni! 


Ugyanez a szél sodorta haza Lenint, dombnak 
felfelé... S úgy látszik, jókor: telefonhoz hívták, a 
második emeletre. Ki lehet? Ezt a telefonszámot 
szinte senkinek nem kötötte az orrára, csak 
kivételes esetben hívható. 


Sötét a lépcsőház. Inessa hív! Ez csakugyan 
az ő hangja. Ugyanaz a hang, amely a húrok alól 
surran elő. Amikor az ujjai futnak végig a 
billentyűzeten... 


- Inessa, oly régen nem hallottalak! Drágám! 
Tegnap útközben adtam fel neked egy lapot... 
Azonnal el kellene utaznunk, mindannyian 
megyünk. Többféle változatot is kidolgoztam, 
valamelyik biztosan beválik! Mindenképpen ki 
kellene puhatolni, mehetek-e Anglia felé... Nem 
vállalnád a  felderítést?... Hogyhogy? Most 
alkalmatlan?... Tudod jól, hogy soha semmit nem 
erőltettem... Abban sem vagy biztos, hogy 
bármiféle útra vállalkozhatnál? Egyáltalán nem? 
Vagy elbizonytalanodtál? (Csak szaggatottan hallja 
Inessát, nem rendeződnek képbe a részletek. 
Amikor nem találkoznak személyesen, és mindig 
csak. apró elemeket ismerhet meg, nem alkothat 
ja meg egy magatartás átfogó képét. Es most 
megint csak telefonon érintkeznek.) De miért nem 
jöhetsz? Hogy bírod ki?! Én pedig teljesen biztos 
voltam. Eszembe nem jutott volna... Persze, az 
idegeid... (De telefonon hogyan is lehetne 
megbeszélni, mi baj van Inessa idegeivel, hiszen 
minden perc egy frankba kerül.) No jó, rendben 
van. De talán szerencsésebb lett volna ha Inessa 
nem telefonál.  Elrontotta Lenin kedvét a 
beszélgetés... és felborította a tervet... 

Nem tudja megmagyarázni, mi mérgezhette 
meg kettejük viszonyát, és a dolog egyre 
rosszabbra fordul. Vajon miért? Pedig előkészítene 
mindent Inessának, és sok mindenben engedne... 
De mi végre, és kit szolgálhatna ezzel? 


Mennyit álmélkodott Lenin, hogy fenntartható 
ez a háromszög. Es mégsem lehetett fenntartani. 


Alaposan kiborította ez a beszélgetés. Mintha 
szálka akadt volna a torkán, mindenféle 
foglalatosságtól elment a kedve. Letelepedett az 
ablaknál: fényt akart, térdére tett egy cédulát, 
hogy cselekvési programot fogalmazzon a 
péterváriaknak, hiszen azok ott soha sem találnak 
ki semmit a maguk eszével... Fütyül a szél 
odakinn, és befúj a szűk réseken át. Korábban 
észre se vette ezeket a lyukakat. Március van, és 
mégis fűteni kell. A főbérlő azt mondja, hogy 
Uljanovék pazarolják a szenet. Kénytelen tehát 
kabátot vetni a vállára. 


Elemezni kell a helyzetet. Persze nem ismerte 
pontosan a részleteket. A töredékes, száraz 
laptudósításokból pedig nem lehet mindent 
rekonstruálni. Ellenben az általános elméleti 
kérdések ismeretében válaszolni tudott a 
kérdésre, mit hozhat a jövő Pétervárott... 


Csoda történt volna Oroszországban? De hát 
nem produkál csodákat sem a természet, sem 
pedig a történelem, csak a nyárspolgári ész 
következtethet ilyesmire... A cári banda romlása; 
Romanovék meg a pogromlovagok vadállati 
kegyetlensége miatt történik mindez: zsidó- és 
munkásvérrel " öntözték az orosz földet... 
nyolcnapos forradalom tört ki... A főpróba 1905- 
ben volt. Most pedig kiborult a Romanovok vérrel- 
sárral teli talicskája. Ez az általános polgárháború 
kezdetét jelenti. S most épp erre kell felszólítani a 
népet. 


Lenint ugyancsak felbolydította, hogy nem 
tudott dűlőre jutni Inessával. A telefonhívástól 
izgalomba jött, de nem csillapodott le. Nem értik 

egymást, és ez örökké izgalomban tartja, szúrást 
érez... 


Magától értetődik, hogy éppen 
Oroszországban tört ki legelőször a forradalom. Ez 
várható volt. Mi is bíztunk benne. A mi 
proletariátusunk a legforradalmibb... Némiképp 
követhető az események menete, s az a világos 
következtetés mégis levonható, hogy az angol és a 
francia követség, ügynökei révén, az 
októbristákkal és a  kadetokkal összefogva, 
közvetlenül előkészített egy összeesküvést. Ugyan, 
hogy képzeli Inessa? Csak nem gondolja, hogy mi 
elutazhatunk, ő pedig itt marad? Egyszer s 
mindenkorra... Az események szétszórják és 
elválasztják az embereket... 


Az új kormányba Miljukovot nyilván a 
finomkodó professzori szólamok kedvéért vették 
be, de a döntéseket Akaszttató Sztolipin társai 
hozzák... . A munkásküldöttek  szovjetjeinek 
szövetségeseket kell keresniük: nem annyira a 
parasztság egészére számíthatnak, mint 
amennyire a mezőgazdasági bérmunkásokra és a 
legnincstelenebb zsellérnépre, amely a gazdag 
parasztoktól elkülönül. Nagyon fontos, hogy minél 
előbb megosszuk a parasztságot, és szembeke- 
rüljön a gazdag a szegénnyel. Ez a lényeg. 


Jöjjön hát a vihar, szakadjon a hó. Ha nem 
árad fény az ablakon át, gyújtsunk mi 
világosságot... 


Nem fog megnyugodni, amíg nem ír újra 
Inessának. Most azonnal meg kell fogalmazni... 


Nem leplezzem Ön előtt mélységes 
csalódásomat. Most vágtatni kell, az emberek 
mégis-mégis , várakoznak"! Letartóztatnak, ha 
Anglián át saját nevemen próbálok átutazni... 
Biztos voltam benne, hogy Önt is lázba hozza a 
feladat. Talán csak nem az egészségi állapota 
tartja vissza? De nagyon sokat jelentene legalább 
annak tisztázása, mi a vízumok kiadási rendje... 

Ezzel mintha kipanaszkodta volna magát, és 
megnyugodott, ellenben eszébe jutott, hogy még 
az ügy javára fordíthatja ezt a levelet: 


.. Megfontolhatnánk viszont a következőt: 
annyi , szociálhazafi" és más párton kívüli gazdag 
patrióta él az On közelében! Alighanem ők is 
játszanak a hazatérés gondolatával. Igazán nem 
ütközhet nehézségbe, hogy átutazzanak 
Németországon. Nagyon könnyen elintézhető.. Mi 
lenne, ha ők folyamodnának a hatóságokhoz, hogy 
kapjanak egy kocsit Koppenhágáig? Nekem kár 
próbálkoznom, hiszen defetistának" számítok. 
Nekik viszont ez semmiség. Mit meg nem tennék, 
hogy egyszer móresre tanítsam ezt a siserahadat, 
ezt az állatseregletet?... Nem súgná meg Ön nekik, 
mit kellene tenniük? Gondolja, hogy megtagadnák 
tőlük a vízumot a németek? Lefogadom, hogy 
rendelkezésükre bocsátanak majd egy 
személyvagont. Meggyőződésem! Persze minden 
el lenne rontva, ha én kezdeményezném a dolgot, 
vagy éppen On... De éppen Genfben ne akadna egy 
jó bolona, aki vállalkozna a kérvényezésre?... 


Hát ebbe az irányba mutat most minden. 
Szükségtelen Franciaországban vagy Angliában 
tapogatózni. Egyetlen természetes út marad: 
Németországon át. De jó lenne távol maradni az 
ügytől, és másvalaki szervezhetné a dolgot. 


Nem lesz nehéz meggyőzni az 
akadékoskodókat: minden skrupulus felesleges 
ebben az esetben, hiszen ki hitetné el az orosz 
munkásokkal, hogy kipróbált forradalmárok 
képesek lennének a germán imperialisták szekerét 
tolni? Azt mernék állítani, hogy a németek 
zsoldjába szegődtünk? Jó, hiszen e nélkül is azt 
terjesztik, hogy az internacionalisták 
háborúellenesek. Tettekkel fogjuk bizonyítani, 
hogy nem vagyunk német ügynökök. Most viszont 
az a legfontosabb, hogy elutazhassunk innen, és az 
se baj, ha ezért az ördöggel cimborálunk. De kire 
bízhatnánk a kezdeményezést? Pedig hiába 
kapunk beutazási engedélyt, nem élhetünk a 
megszerzett lehetőséggel. Egyedül magunk, 

elsőként és egyedül nem kelhetünk útra. Abból 
ugyanis odahaza Oroszországban származnának 
nehézségek. 


Így telt el a nap, anélkül, hogy megoldás 
kínálkozott volna... 


És épp ezen az egy napon mi minden 
furcsaság történhetett Oroszországban! Lenin 
kibámult az áthatolhatatlan sötétségbe, 
odanyomta arcát az ablaküveghez. és úgy tűnt, 
mintha ferde röppályát írva le, valahonnan 
puskagolyók csapódnának be. Ez történhet most 
Pétervárott. A szél besüvített a kéményen, valahol 
valami kopogott a háztetőn... Aztán elült a zaj, már 
nem is koppant semmi, inkább megtekert valamit 
a vihar. 


Mintha épp az utolsó órákat hagynánk 
kihasználatlanul. A legutolsó órákat... 


Meg kell írni, folytatni a levelet. 


Miljukov és Gucskov báb az antant 
kezében. Nem a munkások dolga, hogy az új 
kormányt támogassak, hanem a kormánynak 
érdeke, hogy ,megtámogassa" a munkásokat... 
Adjanak fegyvert a munkáskézbe, és akkor soha 
többé nem kerülhet veszélybe a szabadság" 
Tanítsuk meg a munkásokat, ne adjanak hitelt a 
szavaknak!... Az éhséget ugyanis nem tűri a nép, 
és — hamarosan rájön, hogy van kenyér 
Oroszországban, de el kell venni... Így 
harcolhatjuk ki a demokratikus köztársaságot, és 
ezt követően megvalósítjuk a szocializmust. 


Forgott a gyomra, végtagjain kitágultak az 
erek: tehetetlenség kínozta Lenint, érezte, 
történjék bármi, kiszabadul innen, a fergeteg se 
tarthatja vissza többé. Fújjon csak a szél, taszítsa 
meg, süvítsen keresztül rajta. 


A lépcső alján beburkolózott kabátjába, fejébe 
húzta az öreg sapkát. (Még a szakszervezeti elnök 
sem volt rest megkérdezni Lenint a minapi előadás 
előtt, hogy micsoda pilótasapkát hord.) 

Rögtön taszigálni, rángatni kezdte a szél, 
igazi vihar kapta el, de a szárazabbik fajtából, 
amelyik alig hoz havat magával. A lámpák 
világítottak, az ég ellenben fekete volt. Bumm! 
most kiverte egy utcai lámpa búráját. 
Megtáncoltatja a cserepeket, mindjárt ráesik egy a 
fejére. 

Az óváros keskeny, szoros  mellékutcáin 
akármerre veszi útját az ember, mindenképpen 
útvesztőbe téved. Az egér is hiába próbál 
kikecmeregni a saját labirintusából, Lenin is hiába 
fordult hol erre, hol arra, nem talált kiutat - egy, a 
pétervári terekre emlékeztető tágas, kies mezőre. 
Negyvenezer birtokos tartotta kézben 
Oroszországot. Eszünk ágában se lesz annyit 
lenyúlni, mint amennyit ők magukhoz ragadtak, 
kormányozni mégis jobban fogunk. 


A Niederhofstrassén, az éjszakai sétálóutcán 
egyetlen járókelő sem akadt, a fényes ablakok 
mögé húzódtak a vihar elől... Egyetlen védtelen 
figura kapálózott összegörnyedve az irdatlan 
szélben. Megtört és bávatag volt. Ismerős... 
Hiszen ez Grigorij! 


Az állomásról jön? Vajon mi szél hozta? 
- Vlagyimir Iljics, sok fontos dolog történt, 
úgy gondoltam, vissza kell jönnöm! 


- Intézett valamit Cibin? Talán csak nem 
sikerült Romberggel találkoznia? 


- De igen, éppen ma fogadta őt. Mindjárt 
beszámolok róla. Nagyon megörvendeztette Cibin 
a derék Romberget! 


Egyiküket erre dobta a vihar, a másikukat 
amarra. 

Bal kezükkel megpróbáltak védekezni a 
szélfúvás ellen, a jobbal pedig a sapkát fogták. 
Hátrálni kezdtek. Bajos lett volna beszélgetni, de 
Grigorijt feszítette a beszélhetnék. 


Bernben egész nap a hazatérés módját vitatta 
az emigránsok bizottsága, és Zinovjev képviselte a 

bolsevikokat. És mondja már, Grigorij, mi történt, 
hogy határoztak? 


Szószátyárkodtak, fecsegtek egész nap, 
minden változatot megcsócsáltak. Volt, aki a 
szövetségesek közbeiktatása mellett kardoskodott, 
mások meg a skandináv variánst erőltették. Aztán 
Martov indítványozta: menjünk Németországon át! 


- Martov??? 
- Igen, ő javasolta a német utat!!! 
- Martov?? 


Lenin nem kapott levegőt, és csak ezért nem 
rikkantotta el magát. 


- Bizony! Azt ajánlotta, cseréljenek ki minket 
oroszországi német hadifoglyokra! 


- Maaartov??? 


- El kellene nyernünk az ideiglenes kormány 
hozzájárulását. Grimm kötné össze a svájci 
hatóságokat velük... 


- Micsoda szerencse! Hihetetlen! És Julik 
ötlete volt, nem a miénk! Így is kell nevezni: ez 
lesz a Martov-terv? Mi csupán csatlakozunk hozzá. 


Ez volt tehát az első szó... Kimondták!!! 
ei s 


A NÉMET VEZÉRKAR TÁVIRATA A 
KÜLÜGYMINISZTÉRIUMNAK Nem ellenezzük 
az oroszforradalmárok vonatának külön 
szerelvényként kezelését, megbízható kíséret 
mellett. (Március 13.) 


A NÉMET VEZÉRKAR ROMBERG 
NAGYKÖVETNEK, BERN Külön szerelvény 
katonailag biztosítva. Az indulás időpontját és 
az utazók listáját bemutatni, A napon belül. A 
vezérkarnak feltételezhetően nem lesz 
ellenvetése a listára felvettekkel szemben. 
(Március 13.) 

Március 6-án este viharos szél tört Zürichre, 
és hajnalban sűrű hó borította el, majd pedig eső 
áztatta a várost. Másnap dara szitált, és ismét 
esett meg havazott. A város a következő napon 
fehér takaróba borult, és nyugodtra fordult az idő. 
E viharos éjszakától kezdve, Lenin naphosszat fel- 
alá járkált a kamra méretű szobácskában, az 
ebédlőasztaltól a félhomályos ablakhoz. Svájc e 
parányi sejtjébe rekesztve, fogva tartotta őt a 
rossz idő, miközben feszítette a tettvágy, pedig 
nem dönthetett semmiről: róla határoztak mások. 
De ha nem is mozdulhatott a  kamrájából, 
késedelem nélkül meg kellett fogalmaznia egy 
cselekvési programot a pityeri bolsevikoknak és 
elküldeni, kezükbe adni; ez azt jelentette, hogy a 
még nem tökéletesen kimunkált, egyetlen nap 
alatt elkészített szöveget valakivel közönséges le- 
vélként fel kell adatni a postán. 


k 


Egyre gyakrabban beszélgettek az 
emigránsok egymás közt arról, hogy 
Németországon át kellene hazatérniük. Néhány - 
különböző politikai pártokat képviselő emigráns 
bizottság Grimmhez fordult, lépjen érintkezésbe 
Romberg német nagykövettel. (Martov minden 
emigráns átengedéséért cserébe egy-egy német 
hadifogoly kiszabadítását ajánlotta fel.) Ez 
pompás, nagyszerű hír volt, hiszen elkészült egy 
Martov-féle terv, sőt már funkcionált is! 


Grimm készségét nyilvánította a közvetítésre! 
(Egyre jobb.) Grimm azonban nem csupán a 
zimmerwaldi csoport élén állt, hanem 
egyszersmind képviselő is volt a svájci 
parlamentben: csak akkor tehetett lépéseket, ha 
maga mögött érezte a kormány, s ezen belül 
Hofmann külügyminiszter támogatását. (Tehát 
Grimm készsége azt mutatta, hogy tárgyalt 
valakivel. Majd kiderül.) 


De miért is ellenezné Svájc az akciót? (Boldog 
lehet a hadban álló szomszédok szorításában 
vergődő ország, ha megszabadul végre ettől a 

zajos bandától.) Grimm folyton-folyvást Romberg 
nyakára járt, teljes titoktartás mellett tárgyalt a 
nagykövettel, nehogy bármi módon kiszivárogjon a 
megbeszélések híre a sajtóhoz, mert a svájci 
semlegesség szent, nem szabad sérülnie. A pártok 
első — vonalbeli vezetőit ellenben kötelező 
tájékoztatni (Natansont, Martovot meg 
Zinovjevet). Mi tehát tudhatunk a tárgyalásról. 


Hát csak egyezkedjenek... Lassú víz partot 
mos. 


Romberg mindenre rábólint. Grimm pedig azt 
hiszi, hogy ő lesz az, aki elrendezi a dolgot. Most 
már csak annyi van hátra, elvtársak, hogy 
megkeressétek az ideiglenes kormányt, 
engedélyezze az utazást. 


Hát köszönjük szépen! Esedezzünk önöknél, 
jó urak? Csak nem korunk Louis Blanc-jától, 
Kerenszkijtől kell kikönyörögnünk a hazatérési 
engedélyt?! 


Ezekben a kemény napokban Leninnek 
nagyon hiányzott a mihaszna Radek társasága. 
Végre telefonon rátaláltak egy davosi 
szanatóriumban. Ott pihent a gazfickó. Az orosz 
forradalom hírére sem szedte azonnal a sátorfáját. 
De amikor elindult végre, útközben észhez kapott, 
és fontos elterelő hadmozdulatot eszelt ki: egy 
Bernben dolgozó német tudósító közvetítésével 
ellenőriztette, hogy áll az ügy. Romberg az 
újságírónak is azt válaszolta, mint mindenki 
másnak:  átengedünk bárkit Németországon, 
amennyiben kérvényezi. 


A német sorompó azonban egyelőre zárva 
maradt, az emigránsok ugyanis érdeklődtek, 
kíváncsiskodtak,  — zaklatták kérdéseikkel az 
ideiglenes kormányt. (Iáviratokat küldözgettek 
Kerenszkijnek, cselekvésre viszont nem szánták el 
magukat.) 


Tehát egyetért mindenki, de csak egy helyben 
toporognak, mert lomhán működnek a régimódi, 

lényeges — ügyekre alkalmatlan diplomáciai 
csatornák. 


Addig persze aligha jöhet mozgásba bármi, 
amíg a tengerfenéken el nem indulnak a nagy 
sötét halak... 


Míg csak Sklarz Berlinben elő nem terjeszti 
Lenin ellenjavaslatát, és a német vezérkar jóvá 
nem hagyja az ellentervet... 


... Míg csak a német külügyminisztérium el 
nem veszíti a fejét; immár rengeteg pletyka kering 
a hazatérésről, hogy Lvov herceg a svájci 
nagykövetnek már nyilatkozott volna, s őnekik 
egyáltalán nem sürgős az emigránsok hazatérése. 
Ez pedig ugyebár annyit jelent, hogy most rajtunk 
a sor: ki kell deríteni, ki és miért blokkolhatta le az 
ügyintézést, és majd figyelmeztetik a németeket: 
el ne szalasszák e soha vissza nem térő alkalmat... 


Március 18-án, egy szombati napon végül 
megérkezett Bernbe az utasítás  Romberg 
nagykövet címére, közölje minél hamarabb 
Leninnel: elfogadta a  külügyminisztérium a 
területenkívüliségre vonatkozó indítványát, nem 
lesz személyi ellenőrzés, és egyáltalán nem fogják 
korlátozni az átutazókat. 


Szombaton és ,minél hamarabb"! Tehát nem 
szabad halasztani a vasárnapi indulást. A 
nagykövet félretette óvatosságát, és élve a 
legkockázatosabb és a legvégső esetre tartalékolt 
kapcsolat lehetőségével, közvetlenül felhívatta 
Lenint, aki nagy izgalommal sietett a telefonhoz: 
azt hitte, végre Inessa jelentkezik. 


De nem Inessa volt, ellenben megérkezett a 
várva várt válasz!!! 


Eljött a nagy pillanat, megnyílt az út! 
Értesíthetik az útra kész csoport negyven tagját, 
két nap múlva ekkor és ekkor utaznak, ideje 
csomagolni, adják fel könyveiket, rendezzék el 
pénzügyeiket. Felszállhatnak akár Genfben, akár 
Clarens-ban, Bernben, Luzernben, vásároljanak úti 
elemózsiát, lehet akár kedd az indulás napja. Vagy 

akár a Sklarz-cal egyeztetett időpontnál egy héttel 
későbbi nap: jövő szombat. A nap, amikor be- 
avatkozhatnak a forradalomba... 


De már a sötét, savanykás szagú 
lépcsőházban gondok kezdték gyötörni Lenint. A 
gyatrán megvilágított kamrányi szobába szorulva 
(hullt, csak hullt reggel óta a sűrű, nehéz hó, 
amely időnként havas esővé változott), Lenin két 
ujját viseltes mellényének kivágásába illesztette (e 
tekintetben is szükség volt elővigyázatosságra, 
nehogy időnek előtte cserbenhagyja e becses 
ruhadarab); tehát ketrecbe szorítva és egy helyben 
toporogva, igyekezett önmagát is fegyelmezni: 
senkit nem riaszt, és a híreket sem óhajtja 
mindenkivel megosztani. Gondolkozni ellenben 
kötelező! Megfontol és megrág mindent alaposan. 


Az erős nem veszíti el a fejét, ha vereség éri, 
és nem csügged. De a siker könnyen fejünkbe 
száll. Ennél súlyosabb veszély nem is leselkedhet 
egy politikusra. 


Minden kapu megnyílt, és nem szabad belépni 
rajta, mert nincs megfelelő magyarázat arra a 
kérdésre: milyen úton, kikkel cimborálva szereztek 
a bolsevik vezetők kizárólag maguknak külön 
vagont, amellyel hazautaztak. 

Még mindig szükség lenne megtévesztő, 
elterelő hadmozdulatokra? 


Nem akadt hely, ahol levezethette volna a 
feszültséget, nem töprenghetett az utcákat róva, 
mert nem eresztette ki a rossz időjárás (az 
olvasótermektől pedig rég elszokott). Ehelyett az 
agyát késztette cikcakkos, lázas tevékenységre. 
Ezek szerint az égvilágon semmi sem akadályozza, 
hogy útra keljen végre. De hová vezet az út? Azért 
siessenek az emigránsok, hogy aztán a finn 
határon vesztegeljenek? Vagy egyenesen 
bemasírozzanak majd az ideiglenes kormány 
börtönébe? Nem nehéz elképzelni a sovinizmus 
tombolását Oroszországban. Az  — érvényes 

kispolgári fogalmak szerint különvonatozásuk 
,hazaárulásnak minősül. Es még az itteni 
gerinctelen eszer-mensevik  farkascsorda is 
ráerősít majd az árulás vádjára. 

Nem! Nem. Nem... 


(Kapóra jön megint Hanyeckij, aki megpróbál 
átutazási engedélyt kicsikarni a britekből, és lám, 
azok elutasítják! Verjük dobra, kiáltsuk világgá!) 


Milyen egyszerű volt a helyzet, amikor külső 
erők kötötték ide. Most ellenben saját magát tartja 
pórázon, noha szabad a pálya. Mennyire 
gyötrelmes az ilyen önmegtartóztatás. De szükség 
van rá, muszáj, erre kényszerül! 


Minden felszínre kívánkoznék immár, ami 
eddig tengerek mélyén lebegett, ott, ahol a nagy 
fekete halak húznak, és ő kis kecses vitorlás 
ladikján elhajózhatna, minden szerzeményével 
együtt. 


Csakugyan véget értek volna a tárgyalások? 


Éppen ellenkezőleg! Most jött el az érdemi 
megbeszélések ideje. Ialán már ma tárgyalni 
kellene. 


S erre a szerepre a hiszékeny és 
csalárdsággal nem gyanúsítható Platten lesz a 
legalkalmasabb. A csoport magától kialakul, kész a 
lista. 

(Inessa! És még most se szántad volna el 
magad? Elképesztő! Kimaradnál az oroszországi 
nagy ünnepből? Hiszen egyedül erre készültünk. 
Itt maradnál ebben a rothadó világban?) 


Negyven ember már nem vádolható árulással. 
Negyven embert nem piszkolhat be egyetlen folt. 
Nincs többé folt... Természetesen magunkkal 
vihetnénk még néhány szélsőségest, meg néhány 
egyéb kétségbeesett magányos figurát, akkor 
tisztábbnak látszana esetleg az akció. Bár... 
szerencsésebb lesz, ha magunk közt maradunk. 
Mekkora galibát okozhat egy felesleges tanú, aki 

minden lépésünket megfigyeli, kurkássza. Van-e 
egyáltalán értelme ekkora erőfeszítésnek, ha már 
most a saját vasúti kocsinkban ellenséget cipelünk 
magunkkal, és  Pityerben vele kell majd 
küszködnünk. Szó se lehet róla. Azt már nem! A 
legutolsó pillanatig titokban marad minden. Tehát 
az indulás helyét, sőt idejét sem közöljük. 


Helyette tárgyalunk. Mégpedig nyíltan! 


Persze tárgyalni akkor érdemes, ha kész a 
megegyezés. Mekkora szégyen, ha kudarcba fullad 
egy tárgyalás. De ha már zsebében hordja a 
megállapodást az ember, nyugodtan helyet 
foglalhat a zöld asztalnál... 


Minden proletárügy megköveteli a lépések 
alapos előkészítését. Ezt teszi most is. Szorosan 
egyben tart mindenkit, mindent, nehogy 
kibuggyanjon a trutymó! 


Mindenki egyért... Senki sem léphet félre! 
Senki ne mondja: nem volt részem benne, és 
senkinek se legyen módja, hogy utólag kijelentse: 
sejtelme se volt róla, mire megy ki a játék! Éppen 
ezért szükség lesz hiteles aláírásokra. Olyan ez, 
mint egy összeesküvés. Amikor a gonosztevők 
megcsókolnak egy kést. Senki nem válhat ki, senki 
se játsszon leleplezősdit. A hatalmas felelősséget 
valamennyiünknek viselnünk kell: mind a negyven 
embernek. 


(Mi lesz, ha Inessa mégse tart velünk?) 


Lenin végre letelepedett, és írásba foglalt egy 
kötelezvényt. Az ablakhoz vitt egy széket, térdére 
fektetett egy cédulát, és sietős, elnagyolt 
kézírással, a térdén rézsút elhelyezett papírlapra 
leskiccelt egy szöveget. Izgalmában a szokásosnál 
testesebb betűket rótt a cédulára. Pontokba 
foglalta a kötelezvény feltételezhető részleteit: 
megerősítem, hogy ismertem mindazokat a 
feltételeket, amelyeket a német nagykövetség 
megszabott Platten elvtársnak, és politikai 
felelősségem tudatában elfogadtam mindezeket a 

feltételeket, minden várható következményükkel 
együtt... 


És ekkor váratlanul egy metsző, mégis 
kellemes, vidám hang hallatszott a folyosóról. 
Radek! Tehát csak megérkezett. Igazán kapóra 
jött, álmodni sem lehet nála alkalmasabb 
segítőtársról. Karl, Karl, hozta Isten! Vegye le a 
kabátját, csuromvíz a gallérja! El tudja képzelni, 
Karl, milyen hírrel várom? 


A jövevény annyit mondott mindössze: ejha, s 
megmutatta ragyogó metszőfogait, amelyeket nem 
fedett el a felsőajak.  Radek  oldalszakállal 
szegélyezett imposztorképe mindig vidám, arcáról 
sosem tűnik el a mosoly. 


- Hát akkor... Akkor fogjunk hozzá, állítsuk 
össze kettesben... Kemény feltételekkel kell 
Romberget szembesíteni. 


- Vlagyimir Iljics, még ön szab nekik 
feltételeket? 


- Miért ne? Magától értetődik. 
- Hát ez remek! 


Radek rögtön megérti, mire megy ki a játék. 
Kitűnő tanácsokat ad, miközben elmókázik vele az 
ember, sok mindent jó előre kiszámít. 


Csak egy baj van: itt tilos a dohányzás, 
őkelme ezért nem gyújthat rá, csak egy száraz 
pipa szuttyog a szájában. Aj-aj, nehéz az élet! 


- De mi lesz velem, Vlagyimir Iljics? Képes 
lenne itt hagyni? 


- Hát ezt honnan veszi, Karl? 


- Hiszen osztrák alattvaló vagyok, mi pedig 
,Oorosz emigránsokat" emlegetünk ebben a 
feljegyzésben. 


- Ördögfattya, még hogy osztrák alattvaló... 
Megszoktuk, hogy hozzánk tartozik, közülünk 
valónak tekintettük mindig, Végtére is a lengyel 
párt csak formai okból létezik. Éppen Radeket ne 
vinnénk magunkkal? Csak nem hagyjuk sorsára!? 

Radek pompás megoldást agyalt ki: úgy 
egyezkedjék  Platten  Romberggel, hogy az 
esetleges szöveges megállapodásban ne 
szerepeljen az , orosz" jelző, hanem használják 
inkább helyette a , politikai" emigráns kifejezést. 
(Ha pedig mégsem készül írásos egyezség, szóban 
még egyszerűbb elmismásolni a dolgot.) Erre 
aztán igazán nem ügyelnek a németek, törődnek is 
ők most ilyesmivel. 


Ilyen végtelenül fontos pillanatban, 


életfontosságú ügyekben igazán nincs 
játéklehetőség, és a német vezérkarnak végképp 
nincs kedve tréfálni. Radek azonban 


nélkülözhetetlen, egyszerűen nincs párja, nem he- 
lyettesíthető, csupa szikrázó ötlet ez az ember: 
éles eszű, pimasz, maró humorú. Megpróbáljuk 
becsempészni... 


- De vállalkozik-e Platten a tárgyalásra? És 
csakugyan elkísérne bennünket? 


- Nem bízhatjuk másra. El kell vállalma. 


- Münzenberg talán alkalmasabb lenne. 
Keményebb fából faragták. 


- Willy? Német katonaszökevénynek számít. 
Aligha boldogulna a nagykövettel, és hogy 
utazhatna át Németországon? 


-S ha mégis őt választanánk - meditált 
hangosan Radek, miközben a fogai közt tartott 
üres pipaszárat szívogatta -, Platten mégiscsak 
párttitkár... S most emigránsokkal utazgatna... Mi 
lesz, ha aggályoskodni kezd a várható svájci 
következmények miatt? 


- Ugyan mit számít most Svájc? 


Leninnek most már nem maradtak kétségei. 
Grimm előtt Platten leszerepelt, de a fő kérdésben 
nem fog ingadozni, ha megfelelő érvekkel 
meggyőzzük. Platten munkásember, igazi proli. 
Parvusról ellenben semmit sem sejt, és nem is 
szabad soha semmit megtudnia. 

Az már egyre megy, hogy Radeknek elmond-e 
bármit az ember Parvusról, vagy netán hallgat 
róla, Karl mindennel tisztában van. Radeket 
túlságosan magához láncolta Parvus, annak idején 
Lenin kénytelen volt alaposan a körmére nézni, 
mert nem neki való társaságba keveredett. Berni 
kocsmákban flangált, és adósságokba keveredett, 
aztán engedményeket tett sovinisztáknak piszkos 
üzleteket kötött, és nőügyei is akadtak. Akkor 
Radek tátott szájjal hallgatta a kioktatást, a 
döbbenettől  nyáladzani kezdett. Mindennek 
ellenére belevaló fickó! Bár lenne több példány 
belőle. 


- Sklarzról Platten tud. Elmondtam róla, hogy 
a német kormány filléres ügynöke, és kihajítottam! 
Grimm-mel kapcsolatban is kifejtem majd a 
véleményemet: nincs rendben vele valami, 
akadályozza a kiutazást, és saját zsebére üzletel. 
Nekünk pedig elegünk van abból, hogy itt 
rostokoljunk, szólít a forradalom! Proletár módra, 
nyíltan, titkolózás nélkül, fogjuk magunkat, és 
felkeressük a német követséget. Platten rá fog 
állni! - jelentette ki magabiztosan Lenin. 


Rendben van, de ki kellene oktatni, hogyan 
tárgyaljon Romberggel. Hiszen most egy egészen 
új szövegre lesz szükség. Azt kell bizonygatni, 
hogy Oroszországban rosszra fordulhatnak a 
dolgok, — és ez veszélyezteti a békét. 
Következésképpen ki kell ragadni Oroszországot 
az angol és a francia háborús gyújtogatók kezéből. 
Felelős — intézkedést  ígérhetünk a német 
hadifoglyok kiszabadítása érdekében (annak 
idején pedig szavunkon foghatnak!). De megfelelő 
biztosítékra kell szert tennünk, nehogy bárki 
kompromittáljon bennünket, továbbá 
megpróbálnánk kizárni minden kellemetlenséget, 
ami különben előfordulhatna útközben. Készek 
vagyunk zárt, akár lepecsételt vagonban utazni. 
De bizonyosnak kell lennünk abban, hogy azt a 
kocsit nem fogják feltartóztatni. 

Lenin munkához látott, miközben a kamra 
teljes hosszában - három lépés erre, három lépés 
amarra nagy léptekkel járt fel-alá, egyik kezét 
hátra tette, a másikkal hadonászott. Radek pedig 
buzgón jegyzetelt, üres pipájával megtámasztva 
térdén a papírlapot. Az ő aktív közreműködésével, 
Lenin kiegészítő megoldásokat ötlött ki: jó lenne 
nyugati szocialisták aláírásaival hitelesíteni a 
nyilatkozatot. Ehhez viszont makulátlan emberek 
kellenek 


De kicsoda makulátlan manapság? ... 
- Talán Romain Rolland... 
Éles elmére valló ötlet! 


Akkor ki kell vetni a horgot. Vajon ki fogja 
meg Romain Rolland-t? 


Radek társasága lecsillapította a Lenin 
agyában dúló vihart. Ismertethette elképzeléseit, 
és választ kapott kétségeire: nem kell-e Grimm- 
mel szintén a nyilvánosság előtt szakítani, ha 
nyíltan felkérik Plattent? 


Dehogyisnem! Pofonegyszerű a következtetés: 
látványosan, az emberek szeme láttára szakítani 
fognak! 


- Az ő nyakába kell varrni mindent! 


- Megbűnhődik majd minden disznóságért, 
amit a mi rovásunkra valaha elkövetett. Meg fogja 
emlegetni a svájci kongresszus befullasztását... 


Evégett nyilvánosságra kell hozni Grimm 
titkos tárgyalásainak bizalmas dokumentumait! 


Mindig bombaként robban, ha napvilágra 
kerülnek a titkos ügyletek. Lenyűgöző hatása lesz 
az akciónak. 


Tehát késlekedés nélkül, azonnal meg kell 
fogalmazni egy ilyen közleményt! 


- Meg fogjuk nyomni a ceruzát, és éppen ott, 
ahol kell! 


- És holnap már mindenki olvashatja! 

Ez az: Radekkal együtt a kimerítő munka is 
tréfás játékká változik! Karlt Lenin nagyon 
kedvelte egészséges elfogultságáért! 


Már neki is ültek, és elkészítették a 
fogalmazványt:  Radek írt, az üres pipát 
szortyogatva. Arra se jutott ideje, hogy a folyosóra 
kimenjen rágyújtani. Néha kitört belőle a röhögés, 
még fel is pattant örömében, amikor megtetszett 
neki valamelyik szófordulat. Lenin pedig helyet 
foglalt a jobbján, és ellátta jó tanáccsal. 


Radek volt az egyetlen olyan ember, aki mellé 
Lenin úgy ült le, hogy egyszersmind átadja a 
fogalmazás jogát, miközben ő maga csak 
elégedetten nevetgél mellette. Radek volt a 
legjobb tollforgató a bolsevik pártban. Még 
Lunacsarszkij, Bogdanov és Buharin is gyen- 
gébben írt nála. 


- Tiszta nyereség, hogy Svájc nyakába vette a 
tárgyalás kötelezettségét, így megszabadul tőlünk, 
és nem nekünk kell kezdeményeznünk! 


Aranyember ez a Radek, ennek aztán megvan 
a magához való esze! 


- Még holnap közöljük, Nobbesnál vagy... 


- Szombat van, Vlagyimir Iljics, és ez talán 
nem is baj! - vélekedett Radek, miközben pajkosan 
szikrázott tekintete a szemüveg mögött. - Holnap 
ünnep, tehát most rögtön táviratoznunk kell 
Grimmnek: Szombat este, sürgős!  Radek 
vigyorgott, és fel-felugrott izgalmában 
ültőhelyéből, mintha tüskék meredeztek volna a 
székből, amelyek bele-beleszúrtak Karl nemesebb 
felébe. 


És Lenin is fel-felugrált örömében. Fecsegtek, 
hadarva, egymás szavába vágva javítgatták a 
szöveget, és Radek serényen rótta a sorokat. 


... Pártunk eldöntötte, hogy feltétel nélkül 
elfogadja az indítványt, és Németországon át 
térünk haza... Azonnal meg kell szervezni az 
utazást... Abszolút képtelenek vagyunk vállalni a 

további késlekedés felelősségét... Határozottan 
tiltakozunk, egyedül utazunk! 


- Úgy bizony! Selyempapírba csomagoljuk 
neki a tábla csokoládét - mondta Radek, füle tövét 
vakargatva.... Nyomatékosan kérjük, azonnal 
hozza tető alá a megállapodást! 


- Nincs olyan ember, aki holnap Svájcban meg 
tudna kötni egy ilyen szerződést! Ráadásul holnap 
április elsejét mutat a naptár... 


- Április elsejét! - rég volt ilyen elementáris 
jókedve Leninnek. Megkönnyebbült, oldódott az 
utóbbi hetek lázas feszültsége, és erőteljes lökések 
buggyantak ki melléből, - Jó kis bonbontartót 
küldünk ennek a centrista fenevadnak! 


... Meg kell állapodni... ha csak lehetséges, 
még holnap... 


- Amikor egész Svájc lustálkodik! 


Értesítsen . bennünket rögvest az 
eredményről. Nagyon köszönjük... 


Olyan ez, akár egy sakkparti: a játékos, 
miután jót húzott, még jobban átlátja a lépés 
kecsegtető előnyét, mint annak előtte. Ez a 
mihaszna Radek most ugyancsak felismerte a 
helyzetkomikum lehetőségét: milyen vicces 
vasárnapra és április elsejére időzíteni Grimm 
elvtársunk leckéjét. 


- Ha pedig vasárnap nem intézné el a dolgot, 
mi hétfőn elszánhatjuk magunkat a szabad 
cselekvésre. - No meg kedden... 


Úgy bizony! Radek még rátett egy lapáttal: 


- Vlagyimir Iljics! Ráadásul itt van még 
Martov! Neki ugyancsak meg kell írnunk a dolgot! 
Annál is inkább, minthogy ő áll a terv mögött, Ha 
jól tudom, éppen az ő agyában született meg a 
terv... Radek majd megszakadt a röhögéstől. 


- Miről kéne tudnia Martovnak? - kérdezte 
Lenin, aki most az egyszer nem kapcsolt elég 
gyorsan. 

- Arról, hogy azonnal elfogadjuk Grimm 
indítványát: készek vagyunk hazautazni, 
Németországon át! Jól  bemártjuk: nem 
egykönnyen mossa ki magát a kakiból. Az egész 
világ azt hiheti, hogy ez az ő műve: mintha 
kizavarnának bennünket földjükről a svájci szo- 
cialisták... Egy svájci parlamenti képviselő ilyesmit 
művel... 


Hát ez aztán már csakugyan zsenire vall! Hát, 
Radek, Grimm bűzleni fog. Most aztán 
mosakodhat, mentegetőzhet! De mindig 
nehezebben megy a  pucolkodás, mint a 
beszennyeződés. Azt kell csak kiszámítani, mikor 
kell kezdeni a sárdobálást. 


- Megbánja még ez a piszok fráter azt a 
röpiratot, amelynek megtagadta a kiadását! 


- De már késő. Legfeljebb adakozhat a 
Fraumünsterben, hogy megváltsa a bűneinek 
bocsánatát. 


- Akkor én megyek, Vlagyimir Iljics! 


- Akár együtt is mehetünk, ugyancsak 
megkönnyebbültünk kettecskén. 


Itt az ideje, hogy még egyszer körülnézzen és 
meggondolja, mihez foghat még. El ne felejtse a 
Hanyeckijnek szánt stockholmi táviratot! Sürgősen 
át kell utalni háromezer koronát, útiköltségként! 


(És hátra van még Inessa: ne aggódjék a 
pénzügyek miatt... Több lesz, mint számítottuk... A 
svédországi elvtársak nagylelkűen segítenek... 
remélem, együtt utazhatunk!). 


És lám, eszébe jutott még valami Leninnek. A 
kanton bankjánál letétbe helyezett, óvadékként, 
száz frankot. Csak nem fog kegyet gyakorolni a 
lakájköztársasággal: ki kell venni tüstént! 


Szedelőzködtek. Iljics felvette ólom súlyú 
vattázott kabátját, Radek pedig belebújt átmeneti, 
könnyű raglánjába, amelynek zsebeit telitömködte 
mindenféle könyvvel. Abban szaladgált Radek 
egész télen át. 

Megtömködte pipáját, gyufát vett elő. Lenin 
hangosan gondolkodott. 


- Minden rendben lesz. Ugyan mit 
tárgyalhatna Romberg Plattennal? Kiveszi a 
fiókból az iratokat, átadja, és kész. Annyi. De 
szükségünk lesz még néhány napra. Adunk ennyi 
időt a soviniszta csürhének. 


Radek ellenben, amint az egy könnyűvérű, 
sikeres legényhez illő, perdült-fordult egyet. 


- Már egy perc nyugtom sincs. A tágas, nagy 
orosz földre vágyom. Minél hamarabb indulunk, 
annál jobb. Eljött az ideje, hogy meggyőzzük a 
népet - lelkesedett Karl. 

Előreengedte Iljicset, keze ügyében volt a 
gyufa, már a folyosón füstölt a pipája. 


- Általában stimmelnek a dolgok, Vlagyimir 
Iljics: fél év múlva kormányon leszünk... Vagy 
pedig lógunk egy akasztófán... 

1917. április 
A polgári sajtó a bolsevikok hazatéréséről: 


Nagyon helyes, hogy a baloldali pártok tagjai 
hazasiettek, hiszen részt vehetnek a politikai 
küzdelemben. De a bolsevik vezér hazatérésének 
körülményei, enyhén szólva, érthetetlenek. 
Ugyanis egyetlen orosz állampolgár sem élhet az 
ellenség jószolgálatával. Valamennyi szocialista 
kötelezőnek tartja a politikai erkölcs elemi 
szabályának betartását, és különleges 
körültekintés követelhető meg mindazoktól, akik a 
háború azonnali, feltétel nélküli befejezését 
hirdetik meg. Nézzenek önmagukba: vajon miért 
siet segítségükre oly példátlan szívélyességgel a 
német kormány? Hogy lehetett elfogadni ezt a 
szívességet? Ha pedig elfogadták, ez vagy azzal 
magyarázható, hogy teljesen elidegenedtek a 
hazától, vagy azzal, hogy gátlástalanul vállalják az 
őrült kockázatot. Oroszország szivéhez és 
lelkiismeretéhez — ugyanis nem vezet út 
Németországon át. 

(Recs) 


k 


Németország befurakodott az OTrTOSZ 
hátországba...! A diplomáciai jognál is nagyobb 
előnyöket élveztek az átutazók: nem vizsgálta át 
senki okmányaikat és poggyászukat. Ugy látszik, 
soha nem fogjuk megérteni Lenin úr magatartását. 
Aligha engedték volna át őket, ha ennek Vilmos 
császár nem élvezné az előnyeit. 

(Novoje Vremja) 


k 


LEVÉL A SZERKESZTŐNEKI!... Protopopov 
egy magánemberrel tárgyalt - és mekkora vihar 
keletkezett belőle! 


Lenin viszont a hivatalos német kormánnyal 
kötött egyezséget. Azzal a kormánnyal, amely az 

oroszokat mérges gázokkal gyilkolja, és 
elsüllyeszti kórházhajóinkat. Miután Önöket nem 
engedte át Anglia, képesek voltak ilyesmire? 
Nálunk nem hatnak nemzeti soviniszta jelszavak. 
De ne merészeljenek internacionalista érzelmekre 
hivatkozni! Tudatában vannak-e, milyen sok 
embert elidegenít az Önök magatartása a szocdem 
párttál? 
(A mihajlovói tisztiiskolai növendék, 
Taraszov levele a Vecsernyeje Vremjának) 


ak 


Ezek a hazátlanok felkavarják társadalmunk 
tengerét. Azt üvöltik, hogy feltétel nélkül tegye le 
a fegyvert a nép és a hadsereg a németek előtt. 
Ezek rosszabbak az árulóknál. Egy árulónak van 
hazája, van elárulnivalója. Csak a németek 
szolgálatában állva száguldhatott át a határon 
német vagonban harminc névtelen utas: 


Lenin kompániája. Lenin ugyanazt üvölti a 
francia és az angol rablókormányról, mint német 
gazdái. Viszont nem emlegeti természetesen 
Hindenburgot és Vilmos császárt. 

(Vecsernyeje Vremja) 


k 


.. A  Parvus intézet munkatársait már 
korábban átengedték Németországon, Svájcból 
jövet... 


Karpovicsot vízbe fojtották, Lenint 
előállították... Eredjetek a fenébe 
Zimmerwaldotokkal! Ez a német helységnév a ti 
fületeknek jobban cseng, mint Oroszország. Miért 
német tisztek díszkíséretével jöttetek haza, s miért 
nem német börtönön keresztül; Liebknecht lám, 
ott csücsül... Rágalmakat szórtok beszédeitekben 
kormányunkra és szövetségeseinkre, de eszetek 
ágában sincs magyarázatot adni németországi 
utazásotokra. Ha győzünk, ország-világ rajtatok 
fog kacagni: installálhattok majd egy németországi 
visszaút engedélyéért... 

(Borisz Szuvorin cikke) 
[2381 


sk 


A németországi áthaladás otrombaság volt: 
azt sejteti hogy Lenin elkötelezte magát a 
németeknek. Elképzelhető persze, hogy ennek a 
feltevésnek nincs alapja, de immár van ürügy a 
szájtépésre. Lenin nem vette figyelembe, hogy 
tilos igénybe venni a haza ellenségeinek 
szívességét. 

(Zemlja i Szvoboda) 


sk 


... Politikai becstelenség... 


A németországi áthaladás súlyos hiba... 
(Lev Dejcs) 


sk 


Lenin természetesen nem provokátor, és nem 
vásárolták meg német pénzen. A leplombált vagon 
komédiába való trükk, komikus részlet. Lenin nem 
járatja le a szocializmus eszméjét. 


Valamennyi újságíró nyanya a németországi 
átutazásról költött mocskos pletykákon csámcsog. 
De a Pravda mind gyakrabban közöl a rendet és a 
nyugalmat szolgáló felhívásokat. Ezeket az 
önfenntartás ösztöne diktálja. Üdvözöljük a 
Pravdát, mint a békés szocialista propaganda 
lapját. 

(D. Zaszlavszkij, 
Gyeny) 


sk 


Lenin április 4-én alulmaradt a Ceretelivel 
vívott párviadalban. Lenin mit sem változott 1906 
óta. Aki még nem felejtette el az 1. Állami Duma 
időszakát, és a gyűléseken ágáló figurát, rögtön 
ráismer. Ő ugyanaz a , Sziklaszilárd" maradt, 
ugyanaz az összetéveszthetetlen koponya, és 
ugyanúgy futkos most is a tribünön, képtelen egy 
percig nyugton maradni, rohangál és ugrabugrál 
szüntelen. Ez a kissé raccsoló beszédmód, és e 
sajátos ékesszólás csak arra jó, hogy a tömegnek 

érthető jelszavakkal megfogja a hallgatóságot. 
Igényes embert nem fegyverez le, ám annál 
veszedelmesebb ellenfél tömeggyűléseken, ahol 
felesleges a logika és a józan ész, ellenben hódít a 
demagógia HW és a hangoskodás. Mostanáig 
szociáldemokratának tekintettük Lenint. 


S lám mi derül ki? Közönséges anarchistával 
állunk szemben. Tézisei végtelenül egyszerűek: a 
szociáldemokrácia megrothadt a háború idején, 
minél hamarabb végleg meg kell semmisíteni. 
Sémái tökéletesen élettelenek és fanatikusak. A 
demokrácia különböző rétegeinek polgárháborúját 
írja zászlajára. Aki számol a hellyel, az idővel, és 
tudja, mi az élet, ilyen embert nem fogadhat el. 
Viharos tapsra nem ragadta ugyan a közönséget, 
de szerzett híveket. 

(Birzsevije vedomosztyi) 


Cereteli azt válaszolta Leninnek: nem számol 
az erőviszonyokkal. A konkrét orosz viszonyok 
között a proletariátus képtelen lenne megtartani a 
hatalmat, ami viszont veszélybe sodorná az egész 
forradalmat, soviniszta mámort ébresztene, és 
megélénkülnének a sötét erők... A 
proletárdiktatúrával a lakosság tetemes része 
harciasan szembeszegülne. Februárban nagyon 
helyesen döntött a proletariátus: együttműködött a 
demokráciával s így fogunk eljutni a szocializmus 
győzelméhez. Lenin tévesen ítél: nem volt olyan 
egyszerű a hatalom megszerzése az első időkben, 
és ma sem egyszerű. Lenin felhívásainak egyedüli 
következménye a szakítás és a proletariátus 
izoláció ja lehet. 

Proletariátusunk azonban ezzel 
szembehelyezkedve, az egyedül helyes össznépi, 
nem pedig az osztálymegoldást választotta. Amint 
Lassalle mondta: az egyén hibázhat, az osztály 
nem. 


A hallgatóság teljes mértékben Cereteli 
oldalán állt. Lenin tézisei nyomán az a benyomás 
támad, hogy egy olyan emigráns tért haza, akinek 
fogalma sincs az orosz viszonyokról. 

Minél előbb tisztázza álláspontját a bolsevik 
frakció, annál jobb. Az orosz bolsevikok kívül 
helyezik magukat a forradalmon. 

(Utro Rosszii) 


sk 


Még Stockholmban Vilmos császárral 
megkötött békére és az ideiglenes kormány ellen 
indított polgárháborúra szólított fel... 


Ha még nincs polgárháború, találjuk ki... 


. Amennyiben Lenin ellenzi az annexiót, 
bizonyára nem támogatja  Kurland német 
bekebelezését. De semmi jele nincs ilyen 
magatartásnak. — Azt mondja: Oroszország 
annektálta a lett Kurlandot. A bolsevikok iszo- 
nyúan tájékozatlanok: az elmúlt ezer év során 
mindössze 181 évig uralkodtak Kurland fölött a 
németek, 383 évig a lengyelek, illetve a litvánok 
kezén volt. 


. A németek érdeke, hogy az orosz 
forradalom torkolljon anarchiába. Ez nemcsak 
Oroszországot gyengítené, hanem egyszersmind 
elemésztené a forradalmi eszmét is. 


. Lenint nem lehet provokálni, s az elvek 
embereként igen közel áll a németekhez, de 
rosszabb bármilyen provokátornál. mert lelketlen 
demagóg (bár elképzelhető, hogy nem veszett ki 
belőle a lelkiismeret)... 


.. Demagógiája most különösen veszedelmes, 
amikor a tömeget fúti a forradalmi láz, és minden 
durva érintésre érzékenyen reagál... 


. Minden rendszerben  — közbűntény az 
ilyesfajta pogrom-agitáció... 


A bolsevikok táborában járványként terjed az 
elmebaj. Aligha különböztethető meg Stürmer és 
Protopopov vonalától... 


... Vajon ki mernék-e ezek nyitni a szájukat, és 
szónokolnának-e a Pravdában, ha lángok 
martalékává nem válnak a kerületi bíróságon a 

Malinovszkij- és a  Csernomazov-akták. Nincs 
hazájuk, és egy pillanatig sem haboznának, ha 
eladhatnák saját apjukat... 


.. Sokéves távollét után hazarepülnek a szülői 
fészkükbe, s egyedüli céljuk, hogy 
belerondítsanak. 


.. Lehet éppen aszkéta vagy idealista, aki 
manapság polgárháborút hirdet a szószékről. De a 
rendőrügynökök stílusa mindig emlékeztetett arra, 
ahogy a Pravda mai maximalistái szónokolnak. 
Lenin azt indítványozza, döntsünk meg minden 
európai trónt: az angolt, a japánt, az olaszt. De 
ezek a trónusok velünk szövetséges államokban 
vannak. Azt állítja, hogy mindenféle honvédelmi 
eszmét ellenez. De a német honvédők szövet- 
ségesei Leninnek (nekik úgy látszik, nincsenek 
saját defetistáik). 


Pétervárott tartózkodik Lenin, aki a 
belpolitika gyakorlati kérdéseiben különösen 
jártas, az orosz agrárkérdést kiválóan ismeri. 
Nevét 1905 óta tudja minden paraszt... Lenin 
kommunista, éppen ezért szálnak szavai a 
kommunista érzelmű orosz parasztok szívéhez. 

(Vossische Zeitung) 


sk 


.. Az 1905-ös forradalom gyakorlati vezetője. 
Már akkor is polgárháborút hirdetett meg, és a 
hatalom megragadására törekedett. De 1905-től 
kezdve taktikai jellegű pártvitákba merült, és 
mindinkább eltávolodott az igazi marxizmustól... 
Egy kicsit anarchista, egy kicsit szindikalista... 
1905-ben öt- vagy tíztagú harci osztagok 
szervezését ajánlotta, ami szertelen természetére 
vezethető vissza... Kommunistának nyilvánította 
önmagát, aki a polgárháború híve, és eszmei úr 
van körülötte (míg Plehanovnak csak eszmei 
követői vannak). Negatív haszna lesz 
tevékenységének: pontosan megmutatja, mit nem 
szabad csinálni... 

(Russzkaja Volja) 

sk 


Lenin javára szól hogy ő aztán nem 
játszadozik terminológiai kérdésekkel, hanem 
nevén nevez mindent. De szövegei, sajnos, nagyon 
mélyen beivódnak a tömeg agyába... 


. Nem engedhetjük meg, hogy késhegyig 
menő harcban védelmezzék és monopolizálják az 
igazságot. A leninizmus ,burzsoá elemnek" 
minősít minden ellenfelet. A szocialista forradalom 
kultuszát teremtette meg Lenin: ez az a cél, amely 
minden eszközt szentesít... 


. Nem csupán az ideiglenes kormány ellen 
szólít harcba Lenin — mindenkit hanem a 
munkásküldöttek tanácsai ellen is. Nem tetszik 
neki a szovjetek összetétele... 


.. Már legelső felszólalásának hatalmas 
politikai jelentősége van: Lenin következetesen 
végigviszi a bolsevizmus eszméit. Az orosz 
szocialisták elfordultak tőle, ami egészséges 
államalkotó ösztönre mutat... Lenin prédikációiban 
lényegesen több anarchista blanguista elem van, 
mint amennyi szocialista... 


.. Azt beszélik, kevés neki a vörös zászló, 
talán csak nem a fekete bakunyini lobogót 
részesíti előnyben? Nem, nem, Lenin nem ér fel 
hozzá: Bakunyin végtére is igazi orosz lélek volt... 


.. Lenin nem fogja megszerezni a hatalmat, de 
alaposan megszaporítja a szabad Oroszország 
kínjait. Ne döntsük meg az ideiglenes kormányt, 
hiszen annak alapjául a  szovjettel kötött 
megállapodás szolgál. 


.. Ez egy kaland... Lenin körül úr van, temetői 
csend. 


Hiába jött Oroszországba Lenin; alighanem 
ugyanazon az úton kényszerül majd távozni: irány 
Svájc... Lenin már bohóckodik. Értelmetlen dolog 
vitába szállni vele. Kiáltványa aligha érdemes arra, 
hogy elemezzük. Elegünk van a lánglelkű, viharos 
temperamentumú anarchistából... 

... Veszedelmes Lenin vagy nem? Egyelőre 
nehéz megítélni. A tömeg nem támogatja olyan 
nagyon egyértelműen. A városi szolganépség 
például azt mondogatja, hogy egy kém jött közénk, 
a németek eresztették ránk... 


. Le a háborúval! - ezt ordítozzák a naív 
őrültek. 


Ksesinszkaja villájának bevételét akár 
humorosan is felfoghatjuk: ez a banda aligha viszi 
sokra. Leninnek túlságosan nagy jelentőséget 
tulajdonítanak, eltúlozva a veszélyt. 


.. Mindegy, nem szabad erőszakot alkalmazni 
a bolsevikok ellen. 


.. Hajtóvadászat kezdődött a Lenin vezetése 
alatt álló szocialista eszmei irányzat hívei ellen. A 
Russzkaja Volja pedig egyenesen 
pogromhangulatot szít. 

(Rabocsaja Gazeta) 


sk 


..A Recs és a Novoje Vremja alaposan 
eltúlozza a nem létező anarchia veszélyét, 
indokolatlanul rettegnek Lenin és Kollontaj ördögi 
szónoklataitól... 


.. Az anarchia és a demagógia mindig együtt 
jár és mindkettő a szabadság ádáz ellensége. 
Lenin - noha talán maga sem akarja - az anarchia 
apostola lett. Lenin minden jelentős sikeréből 
hasznot húz a reakció, hacsak nem leszünk 
képesek mi egy kemény ellencsapással politikailag 
ártalmatlanítani. 

(Rabocsaja Gazeta) 


sk 


A lenini program alapvető jellegzetessége a 
primitívség: proletariátus-burzsoázia, és közöttük 
ingadozó kispolgárság. Lenin minden elmélete 
ellentétben áll a történelmi determinizmusból 
adódó módszerekkel. Lenin nem BIZONYÍTJA, 
hogy a proletár hatalomátvétel forradalmi 

mozgalmunk eszköztárába tartozna, ha viszont ez 
csupán osztály törekvés, nem pedig történelmi 
szükségszerűség, bizonyosan reakciós törekvésnek 
kell minősíteni. Leninnek nincsenek bizonyítékai 
arra, hogy a parasztság érdekelt a permanens 
forradalomban és a proletárdiktatúrában. (A 
párizsi kommünt nem támogatták a parasztok.) 
Nincs is szélesebben megalapozott politikai 
programja Leninnek, ellenben ködös  össze- 
esküvést szervez. Azért állna a proletárdiktatúra 
élére, mert tévesen ítéli meg az orosz forradalmat, 
melynek forrásai az ország egyesített erőiből 
fakadnak. És még a burzsoázia tevékenységének is 
van pozitív oldala, viszont a proletariátus 
jelentősége ezzel csökken. Lenin elméletileg 
tanácstalan, a munkásosztályt a katasztrófa felé 
vezeti. 
(Kantorovics, 
Gyeny) 


... Igen csendes az alkotmányozó 
nemzetgyűlés... De hogyan is törvényesíthetné a 
köztársaságot, ha nincs rendőrsége, állandó 
hadserege, tisztviselői kara? 


.. Lenin háborúskodás helyett azt 
indítványozza, hogy ,döntsük meg a világ 
valamennyi kapitalista kormányát". Arra számít 
talánn hogy ez egykettőre végrehajtható? 
Hamarabb  bevehetjük Berlint, mintsem a 
földkerekséget rákényszeríthetnénk a szocialista 
rend vállalására. 


Lenin hazatérése a reakciót segíti: amíg nem 
biztosítjuk magunkat a balszárnyon, azaz nem 
tesszük ártalmatlanná a lenini irányzatot, 
reménytelen az ellenforradalom ellen vívott harc. 
Egyedül maradna Lenin? A tudatlan 
ösztönvilágban még toborozni fog híveket. Aktív 
harc és agitáció révén kell megelőzni a forradalom 
hátbatámadását. 

(Rabocsaja Gazeta) 

sk 


Ezek az emberek a proletariátus szent 
hivatásának teljesítésére szólítják a proletariátust, 
és ily módon szembeállítják a forradalommal az 
ország elmaradott többségét. A leninisták sok-sok 
ezernyi gyűlésen sokkolják a tömeget. 


Lenin úgy véli: a burzsoáziát - még a 
kispolgárságot is -, valamint az egész értelmiséget 
meg kell fosztani jogaitól. De a parasztokat is kár 
jogokkal felruházni. Eppen elég ha a 
, legszegényebbeknek" lesznek jogaik. Most már 
Lenin ezt hirdeti. 


G. V Plehanov lapja, a Jegyinsztvo azt 
indítványozza, hogy a ,jobboldali 
ellenforradalmárokat telepítsük át az áldott délről 
a — hideg északra", a —— ,baloldali — ellen- 
forradalmárokkal" pedig - így nevezi ő a 
leninistákat - szóbeli harcot kell vívni. Mindez 
gyönyörű, de okvetlenül el kell ítélni, mégpedig a 
legélesebb módon, Plehanovot, mert 
kirohanásokat intéz — ,a németekkel való 
barátkozásra és — az ideiglenes kormány 
megdöntésére" való lenini felhívás ellen, továbbá 
arról szónokol, hogy Lenin , anarchista felkelésre 
tesz őrült és végletesen káros kísérletet." Számol- 
e vajon azzal Plehanov úr; hogyan esnek a latba az 
ilyen szavak a forradalmi fellendülés időszakában 
és az izzásig felszított szenvedélyes légkörben. 
Nagyon nehéz dolog tiszta lelkiismerettel 
tudomásul venni, hogy egyes szocialisták 
cikkeikben efféle  szívfájdító  kifakadásokra 
vetemednek. 

(Gyelo naroda) 


k 


Gondoljuk meg, milyen feltételek között 
szólítják fel a bolsevikok polgárháborúra a falut: a 
parasztok szervezetlenek, sőt nincs is 
elképzelésünk a parasztok megszervezésére, 
hiányoznak — a falusi férfiak, . a  — mezők 
megműveletlenek, az országban minden 

összeomlik, a közlekedés helyzete különösen 
súlyos, éhínség fenyegeti a városi lakosságot, és 
egyelőre nem ért véget a háború. Esztelen 
forradalmároknak pedig még olyan politikai 
lázálmaik — vannak, hogy egész Európára 
kiterjeszthető lenne a társadalmi forrongás! Pedig 
ezek az emberek békét ígértek, s ez az ígéret 
egyre kevésbé teljesül... 

(Gyeny) 


sk 


... Csheidze reméli, hogy forradalmunk körébe 
vonzza Lenint is. Ha nem így történik, Lenin kívül 
találja magát a forradalmon: márpedig az orosz 
demokrácia nem engedheti meg a különállás 
luxusát... 


. Lenin saját pártjától (Kamenyevtől) is 
elhatárolódott. Ezzel a szocialisták egységét segíti 
elő... 


. Az a íÍront látszik most veszélyesnek, 
amelyet tökéletesen biztonságosnak véltünk: a 
balszárny!... A ,permanens forradalom" jelszavát 
így fordították le nyelvünkre: ,pogrom bármi 
áron". 

.. A lenini elmélet, alapjában véve, tehetséges 
és tökéletesen tisztességes. De mi mindent hoz 
magával a mélyből... 


... A szovjetben nem fog uralomra kerülni, de a 
szovjet ellen lázítja a kevéssé öntudatos 
munkáselemeket... 


A  leninizmus ellenforradalmi.  Ideológiai 
limlom, amely felkavarja és zavarossá teszi az 
orosz szabadság folyamát. 


.. A kronstadti anarchiáért azok felelnek, akik 
nap nap után szakításra szólítanak fel, és demagóg 
módon rágalmazzák az ideiglenes kormányt. A 
forradalom züllesztésének véget kell vetni... 


. Ám  bontsanak fekete zászlókat az 
anarchisták, de nem álcázhatják magukat a 
szocializmus vörösével!... 

.. Fekete társaságok  kerítik kezükbe a 
hatalmat, és közben vörössel próbálják leplezni 
magukat... 


A kadetok kerületi gyűlésén a 
szociáldemokrata  Klivanszkij (Makszim) így 
nyilatkozott: , Demokráciára van szükségünk, nem 
pedig demagógiára... Lenin a viszály fáklyáját 
gyújtotta meg, az eredmény viszont ellentétes 
azzal, amit el akart érni: mindenkit egységbe 
fogott és ellenségeket késztetett arra, hogy kezet 
fogjanak. Csak egyetlen helyes válasz lehet Lenin 
felelőtlen agitációjára: a társadalom megvetése..." 


Lenint kikacagja az orosz nép, Németország 
pedig nem nyeri el jutalmát... 


A bolsevik felszólalásoknak van jó oldala: arra 
kényszerítik az egészségesen gondolkodókat, hogy 
határolódjanak el tőlük... 


. Egy ember, aki ekkora ostobaságokat 
fecseg, veszélytelen. Jó, hogy hazajött, mert így 
szem előtt van. Most önmagát cáfolja... 


.  — Ezek ázott tyúkok. Ne tudnánk 
madárijesztők nélkül meglenni? A bolsevik modellt 
réges-rég ismerjük, felfújt hólyagok, nyomás alatt 
egykettőre kipukkadnak. A leniniség a mechanikus 
észjárás jellegzetes terméke: kiáltó jelszavak, 
tartalom nélkül. A szervezett tömeg soha nem 
fogja követni őket, a nép elfordul tőlük. 

(M. Oszorgin) 


k 


Leninre tébolyodott dühvel  fenekednek. 
Mintha pokolfattya lenne. Csak nem fogjuk büdös 
tojással hajigálni? Vagy meglincselni? 
Emlékezzünk csak, Lloyd George mekkora garral 
tiltakozott az angol-búr háború ellen - és mi lenne 
most Angliával, ha annak idején lincseltek volna? 

(Gyeny) 

. Levin így fogalmaz a Gyeny hasábjain: 
Lenin úrra tébolyodott dühvel fenekednek, ami 
aligha tekinthető túlzásnak, mert Lenin csakugyan 
pokoli lény. Levin bizonyára nem tudja, hogy a 
tébolyodott dühvel támadók között a Gyeny élen 
járt, míg a Birzsevije vedomosztyi nem vett részt a 
dühödtek kórusában... 

(Birzsevije vedomosztyi) 


. Nem Lenin a lényeg. Mindig kell olyan 
figura, akire  kiönthetik mérgüket ezek, a 
túlságosan lendületbe jövő forradalom miatt. Most 
Lenin a célpont: ő az, akire a burzsoá sajtó ujjal 
mutogat... 


.. Lipsic, a Munkásküldöttek Tanácsának tagja 
tiltakozik az ellen, hogy Lenin miatt túlságosan 
nagy zajt csapjanak. Azelőtt Raszputyin jelentette 
a szenzációt, ma viszont Lenin. 


Minél többet hallani a Ksesinszkij palota 
elfoglalásáról, annál kevesebb félnivalónk akad: 
mennyi szörnyűséggel rémisztgették a beijedt 
burzsoáziát Torinóban, Nápolyban, Párizsban az 
anarcho-szindikalisták miatt! A  bolsevikoknak 
azonban csak a szavaik rémisztőek, egyszerűen 
beszélhetnékjük van... De csak a tapasztalatlan 
szürke tömeg hallgat rájuk. Ebből kisülhet bármi: 
mindent elpusztító felkelés is. A felvilágosulatlan 
tömeg eszkatologikus csodára vágyik, és minél 
ködösebbek a koncepciók, annál erősebb a 
szavakba vetett hit. A társadalmi csoda 
egzaltációja könnyen torkollhat anarchisztikus 
felkelésbe... De mi történik, ha csalódnak a 
tömegek? Mi lesz Lenin válasza akkor?... 


sk 


A pályaudvari fogadtatás hitelesítette Lenin 
első benyomásokból levont következtetését. De 
nem hagyta magát elkábítani a határtalan 
boldogságtól, hanem  — éppen ellenkezőleg, 
támadóállásba helyezkedett, tudván, hogy meg 
kell vívnia harcát az elbátortalanított pártért, 

amelyet be akartak rángatni az egyezkedés 
mocsarába. Már éjszaka tartott egy eligazítást 
saját embereinek, és másnap ugyancsak őket 
tájékoztatta a  Tauriai palotában. Amikor 
tanácskozásra invitálták az egyesítéspártiak, a 
képükbe vágta, ne tekintsen szocialistának ben- 
nünket többé senki: Önöktől akarjuk 
megkülönböztetni magunkat, mi KOMMUNISTÁK 
vagyunk! Mondjanak le egyszer s mindenkorra 
mindenfajta egyesülési kísérletről. Lenin persze 
korábban is számított rá, hogy a szociálpatrióta 
farkascsorda vicsorogni fog. Azzal viszont nem 
vetett számot, hogy programja még a bolsevikokat 
is zavarba ejti. Megszokta, hogy legalább az övéi 
engedelmesen követik, most pedig puhítgathatja 
őket. Még szép, ha Ceretelinek és kompániájának 
szerzik meg azt az örömet, hogy neki, Leninnek 
kelljen mentegetőznie, olyasmit habogva, hogy a 
saját véleményét fejtegeti, s nem pártálláspontot 
képvisel. Hát igen, először is el kell hárítania a 
hazaérkezésük körülményeivel kapcsolatos 
szemrehányásokat: egyedül marad megint a 
Tauriai palotában, ahol ez a pofátlan végrehajtó 
bizottság (vb) ülésezik. Jól tudta, hogy egymaga 
képes lenne kihozni a sodrából az egész 
társaságot. Ezt nem akarta, hanem egyelőre a fal 
mellett foglalt helyet, mintha az előadás súgója 
lenne, s Zinovjevet, továbbá Zurabovot kérte meg, 
hogy szólaljon fel. (Ez utóbbi nem utazott át 
Németországon, hanem csak Stockholmban 
csatlakozott hozzájuk, viszont Miljukovnak sikerült 
magára haragítani a, mert késedelmesen küldte el 
az útlevelét Koppenhágába. Ez a düh rendkívül 
produktív lehetett. Mi ugyan sebezhetők vagyunk, 
mert a mi vízumunknak mindenütt sima útja volt, 
Zurabovnak viszont meggyűlt a baja velük!) 
Azonnal támadásba mentek át, nem 
mentegetőztek, hanem ők kezdték piszkálni a 
bizottságot, hogy gyakoroljon nyomást az ideig- 
lenes kormányra: segítse elő, hogy a következő 
emigráns csoport átutazhasson Németországon! 
Ezzel egyszersmind tisztázni fogja csoportunkat a 
burzsoá vádak alól, és már győztek is ily módon, 

mert a vb egyetlen rossz szót sem ejthetett az 
átutazásról, de még határozott is: eléri az 
ideiglenes kormánynál, hogy minden emigránst - 
függetlenül meggyőződésétől - engedjenek haza! 
Sőt hajlottak végül még arra is, hogy ne tárgyaljon 
a német kalandról az összekötő bizottság, amely 
kapcsolatot tart fenn a kormánnyal. Ez a gesztus 
teljes győzelmet jelent. Most a bizottság 
sündisznóállásba kényszerül, mert ha nem is lettek 
szövetségeseink, de most már ők is sárosak, 
nemcsak mi. (Iöbbé nem is lesz szerencséje a vb- 
nek Leninhez, a lábát sem teszi be hozzájuk, mi 
dolga lenne velük?!) Ami viszont elhangzott ezen 
az ülésen, azt elfogadta az Izvesztyija is, leközli a 
lap , Hogyan jöttünk haza?" címmel, megjelenik a 
szovjetek. központi sajtójában. Tehát megint egy 
győzelem! És még egy tromf: a hazautazás tervét 
Martov eszelte ki, nem pedig ők! Az ideiglenes 
kormány pedig nem válaszolt táviratainkra. (Ha az 
üzeneteket nem kapták meg, ebben se mi vagyunk 
a vétkesek.) A becsületes internacionalista- 
szocialista Fritz Platten vette végül is kezébe az 
ügyet. Területen kívüli semleges vagon. (Az orosz 
burzsoá sajtó ,leplombált vagonnak" nevezi, 
bizonyára azért, hogy ezzel is  fricskázzon 
bennünket - de voltaképpen nagyon találó ez az 
elnevezés, hiszen azt mutatja, hogy eszünk ágában 
se volt paktálni a németekkel.) A jószolgálati 
jegyzőkönyvet fÍrancia, svájci szocialisták, a 
lengyel Bronszkijjal együtt aláírták, most még 


csatlakoztak hozzájuk svédek is... Ezek az 
internacionalisták pedig azt mondták nekünk: , Ha 
történetesen Karl Liebknecht most 


Oroszországban tartózkodna, Miljukov bizonyára 
készséggel hazaengedné Németországba. Az önök 
dolga az, hogy utazzanak haza és harcoljanak ott a 
német és az orosz imperializmus ellen." Es mi úgy 
véljük, igazuk van ezeknek az elvtársaknak. No és 
még néhány elterelő hadmozdulat:  Csernov, 
amikor megpróbált Anglián átutazni, az első 
próbálkozásnál visszafordították. Ez az angolok 
meg az orosz ideiglenes kormány közös vétke. 
Miért akadályozzák az emigránsok hazatérését? A 

szövetségesek úgy viselkednek, akár a fegyőrök. 
Most mi az internált németek szabadon bocsátását 
követeljük, cserébe a mi hazahozatalunkért. 
Továbbá követeljük hazautazásunk költségeinek 
megtérítését... S végül: miért nem utazhat 
egyetlen, a Recsnél baloldalibb újság tudósítója 
sem külföldre? 


A kezdet tehát szuper, és Lenin már-már arra 
következtetett, hogy a német átkelés ügye 
lezárult. Fütyülünk rájuk! Ideje más forradalmi 
dolgokra tartalékolni az erőt. A dolgot csak a 
burzsoá sajtó kapta fel, és utána harapott rá az 
utca, megkísérelték megzavarni ezzel a mocskos 
kloákarágalommal a munkások meg a katonák 
fejét, és a lenini csoport ellen fordítani ezzel a 
piszkos módszerrel őket. Magától értetődik, hogy 
a  kútmérgezőkhöz csatlakozik a  nagyorosz 
soviniszta csürhe. S Plehanov dühödt, mocskolódó, 
komisz, pogrombűzös bandája is ráerősített. (De 
még bosszút fogunk állni Plehanovon: , Eladta 
magát a burzsoáziának, és átállt a kapitalisták 
oldalára." Meglátjuk, kinek a kiabálása hallatszik 
messzebbre. Egy-kettő  lecsillapul majd a 
, németbérencségi" hisztéria, mihelyt elővesszük 
az  internacionalizmus  ütőkártyáját, azoknak 
ellenben a tömeg nem bocsát meg, akik a 
burzsoáziával cimborálnak. De még a Gyelo 
naroda című szociálforradalmár lap is fújta a nótát 
a többivel, hogy , politikai becstelenség" történt, 
és , politikai tapintatlanságot" követtek el a 
bolsevikok. Ezt bizony megspórolhatták volna! 
Most mégsem a szociál-nyomoroncokkal kell 
törődni. Az a lényeg, hogy egy pillanatra se 
hagyjuk figyelmen kívül, mi motoszkál a tömeg 
agyában.  Előadódik persze mindig valami 
furcsaság. Most éppen a 4. számú fÍrontszanitéc 
egység követeli, hogy indítsanak nyilvános 
vizsgálatot, ki és hogyan szervezte meg a lenini 
csoport hazatérését. Ezeket támogatni kell!! Egy 
tiszta hang a mocskolódók kórusában. Bizony, 
bizony! Mi a becsületes emberek becsületes útját 
járjuk. Beszámoltunk a végrehajtó bizottságnak, 
mégpedig nyilvánosan, utazásunk körülményeiről. 

Miért bélyegeznek bennünket árulónak? Hiszen mi 
ugyanazt óhajtjuk, amit önök: legyen nyilvános 
vizsgálat! Minél hamarabb kezdik, annál jobb; 
kerüljük ki a korrupt sajtót. Egyenesen a 
tömeghez fordulunk: kész a Felhívás a katonákhoz 
és a tengerészekhez! 


Még kórusban fognak ezek rimánkodni! Ami 
persze igazi szenzáció lesz! Lenin éppen erre 
törekedett: zavart próbált kelteni közöttük. 


Csakhogy nagyon félresikerült minden! 


A bűzös rágalomlovagok - különösen a 
Russzkaja Volja - annyira felpaprikázták a 
kispolgárokat a leninistákra szórt rágalmaikkal, 
hogy ezt az ügyet már nem lehetett közönséges 
hírlapi polémiában tisztázni. A Moszkvai Zászlóalj 
katonái fel akarták robbantani a Pravda 
szerkesztőségét, Aztán jelentették Leninnek, hogy 
a Volinszki Zászlóalj a letartóztatását tervezi. Ezt 
követelik a tengerészek is (ugyanazok a matrózok, 
akik a Finlandia pályaudvaron lelkesen várták és 


köszöntötték, eltántorodtak tőlük, úgy 
nyilatkoztak: nem is sejtették, ki az az ember, 
akinek üdvözlésére összegyűltek). Az 


összeesküvéseket ugyan sikerült elfojtani. Mégis a 
végrehajtó bizottság védelmét kénytelenek kérni, 
hiszen ki tudja, nem lesz-e hamarosan egy további 
ilyen — összeesküvés: ostrom alá vehetik 
Ksesinszkaja házát. Miért ne tennék? Szerveződik 
egy népesebb egység, akár be is vehetik, és fel is 
robbanthatják, hiszen a bölcsesség hiányzik 
belőlük. Es amíg ez a kormány uralmon lesz, nem 
számíthatnak törvényes védelemre. Ha bombát 
dobnak a bolsevikok főhadiszállására - ez a 
legnagyobb veszély -, harminc ember tüstént ott 
pusztul. Az épület fegyveres védelméért kellene 
folyamodni: szervezzen huszonnégy órás 
kapuőrséget a pétervári szovjet, hiszen a 
terrorcselekmények veszélyeztetik a bolsevik 
főhadiszállást. 


(Nagyon elgondolkodtatta Lenint az eset: 
talán mégis kár volt Németországon át hazajönni. 

Számolt azzal az eshetőséggel, hogy egy 
demokratikus börtön várja őket, azzal viszont nem, 
hogy reájuk uszítják a fekete százas terrort. Egy 
hónap telt volna el a győzelme óta? Vagy csupán 
két hét? Értelmetlenül túlbecsülte volna a német 
tengeralattjárók fenyegetését? Lehet. Ezzel 
szemben áll, hogy időben megérkezett, nem 
maradt le semmiről. És most már csordogál a 
frissítő pénzmag Hanyeckijtől, holnapután pedig 
megindítják a Katonák Pravdáját, amely a 
kronstadti matrózok felvilágosítását szolgálja.) 


Tehát őrizni fognak bennünket. Mi védhet 
meg csakugyan a lincseléstől? Minél hamarabb 
fogalmazzunk meg egy másik kiáltványt! A címe: A 
pogromlovagok ellen! - Megint a munkásokat és a 
katonákat, vagy éppen az egész petrográdi 
lakosságot szólítjuk meg! A szovjetek opportunista 
lépései igazolták politikánkat, és nem cimborálunk 
velük. Le a szélhámosokkal, le a bajkeverőkkel! 
Ezek a nagy hősök eldugják előletek a végrehajtó 
bizottság határozatát! Tisztáztuk egy 
kiáltványban: ,Hogyan érkeztünk haza?", amit az 
Izvesztyija közölt. Ezek pedig veszik a bátorságot, 
hogy elszabotálják állásfoglalásunk közzétételét... 
Mert halászni akarnak a zavarosban! Az oroszok 
és a németek érintkezését jó néhány alkalommal 
sikerült kiépíteni, amikor arra szükségük volt a 
gazdagoknak - miért ne érintkeznének egymással 
az emigránsok? Nem akarunk erőszakot. 
Ellenkezőleg: az a célunk, hogy felvilágosítással 
szolgáljunk a Munkás és Katona Küldöttek 
Tanácsának. Szeretnénk tudtukra adni: mi azt 
szorgalmazzuk, hogy minden hatalom e tanács 
kezébe kerüljön. Fenyegetésekről szereztünk 
tudomást, hogy fel akarnak robbantani és meg 
akarnak lincselni bennünket. Az esetleges 
erőszakos cselekmények felelősségét mi a 
Russzkaja Volja, a Recs és a Jegyinsztvo című 
lapok szerkesztőire hárítjuk. Kerenszkij lapja, a 
Gyelo Naroda már kimondta, hogy ezek a 
sajtótermékek pogromra uszítanak (lám akadnak 
még demokraták, akiknek felébred a demokratikus 
lelkiismeretük). A forradalmi demokraták világa a 

maga nyugodt és kiegyensúlyozott módján 
támogat bennünket. Katona és munkás testvérek! 
Ne engedjétek, hogy pogromok vessenek árnyékot 
a népszabadság ügyére! 


Egy röpcédulán megjelenő kiáltványt persze 
könnyen megfogalmaz az ember, hiszen az 
leegyszerűsített —— újságcikk. Most ellenben 
különleges helyzet alakult ki, amikor lehetséges, 
szükséges, sőt talán elkerülhetetlen, hogy 
fennhangon megszólítsuk a tömeget. Még 1905- 
ben elbizonytalanodott Lenin, és e rossz érzés 
miatt ritkán szólalt fel, és akkor is csekély számú 
hallgatóság előtt... Le kell győznie önmagát. 
Zinovjev társaságában elment az izmailovói 
zászlóalj hoz, holnaputánra pedig el ígérkezett a 
Gránátosokhoz... (De Izmailovóban lényegében 
fiaskóval végződött a gyűlés: amikor szólásra 
emelkedett, eltompult katonaábrázatok fogadták. 
Egészen más érzés fogja el, ha a főhadiszálláson 
kilép az erkélyre, ott hátában érzi a támogatást a 
szónok.) Ezek az emberek viszont nem szokták 
meg az ő szóhasználatát, és nem edződtek a 
vitákhoz... Hogyan szólítsa meg őket? Nem akadt 
mondanivalója. Téziseit és a Pravdában már 
megírtakat ismételgette. De miért, miért nem, 
semmiféle reakciót nem váltottak ki a nemzetközi 
imperializmust és kapitalizmust ostorozó 
mondatai, az arcok közönyösek maradtak. 
Megpróbált mindent, hogy áttörje ezt a közönyt;. 
és koronás rablónak nevezte Vilmos császárt. Ez 
lett volna a beköszöntő (ami nagyon hibás taktikai 
lépés volt, hiszen egyelőre jobb hallgatni a 
németekről). Tehát azon az alapon, hogy minden 
mindegy, elhatárolódott azoktól, akik azonnali 
békére törekszenek, mondván, hogy ez nem a 
bolsevikok megközelítése. Kifejtette viszont, hogy: 
azonnal meg kell dönteni az ideiglenes kormányt! 
A felfegyverzett nép fogja fenntartani a rendet! És 
ez sem hozta lázba a hallgatóságot. Aztán: 
sürgősen vegyük kézbe a nagybirtokosok földjét! 
Ne higgyünk senkinek, csak saját 
tapasztalataitokból induljatok ki - és akkor 
Oroszország szilárd léptekkel haladhat azon az 

úton, amely az egész emberiség felszabadulásához 
vezet! 


Dühítő, mennyire sikertelen volt ez a beszéd, 
olyannyira, hogy még ellenvéleményre, 
közbeszólásra sem késztette a katonákat, teljes 
kudarc volt az egész. Zinovjev fecsegését sokkal 
jobban fogadták, lehet hogy jobban forgott a 
nyelve... Talán így kell? Lám-lám egy igazi 
szónokra leltünk? 


Most már nyomasztotta Lenint a 
Gránátosoknak tett ígéret terhe... Ott vita lesz, 
liberális és szociálforradalmár szónokok 
részvételével. Semmiképp sem szabad elmenni... 
Ott lépre  csalhatják. Bármi előfordulhat, 
provokálhatják, —— egyszer s mindenkorra 
leszerepelhet. (Es hirtelen az eszébe villant, hol és 
hogyan lehet sikeres gyűléseket tartani. A pékek 
előtt kígyózó soroknál kell az asszonyokat 
megnyerni. Egy agitátor mindössze ötperces 
beszédével sok száz asszonyt állíthat az olda- 
lunkra. A nők dolga, hogy követeljék: irányítsák a 
frontról haza férjeiket, fiaikat, testvéreiket.) 


De a burzsoá közönség lám, retteg Lenintől, a 
friss újságok jókora hazugságot közölnek: ötezer 
ember előtt beszélt szerintük. A Modern cirkusz 
tetejéről intézett volna szózatot. (Gyűlés persze 
csakugyan volt, de Lenin nem vett részt rajta, és 
ezen a gyűlésen a bolsevik főhadiszállás 
felszámolására uszítottak. A rendőrség őrizetbe is 
vett vagy két tucat bajkeverőt.) Lenint kacajra 
fakasztotta a tudósítás, elképzelte önmagát a 
háztetőn. Az újság azonban nagyon jellegzetes 
tévedést követett el, mert úgy látszik, a liberális 
falka retteg Lenintől. 


Hiába, el kell sajátítani a szónoklat 
mesterségét. Meg lehet tanulni. Nem a pózok 
hatásosak, nem is a szép szavak. Az emberek 
lelkét kell megragadni, és hajtogatni, ismételni 
újból és újból egy és ugyanazon gondolatot, 
mintha szöget kalapálna az ember a fejekbe... 
Ennyi az egész. 

És vár rá egy még sürgősebb feladat: ebben 
az elképzelhetetlenül vad pogromhangulatban, e 
rágalomhadjáratban és politikai viharban egységet 
kell létrehozni a pártjában, saját hajójának 
kormányzása a legfontosabb lecke. Ennek híján 
semmire se mennek. Nincs olyan válság, amelyben 
a nép önállóan cselekedne, a tömegnek nagy 
szüksége lenne a párt központi szerveitől vezérelt 
kis csoportok iránymutatására. Sürgősen ki kell 
tehát képezni olyan vezetőket, akik 
befolyásolhatják a tömeget. Micsoda találkozás 
sikerült ott a téren! A jövőben még jobban meg 
kell puhítani őket. Hiszen mindazok, akik ott 
összegyűltek, egytől egyig a mieink - lehetnek. A 
legriasztóbb helyzet a Pravdánál alakult ki: amióta 
Kamenyev odament, megingott a szerkesztőség, és 
a kautskizmus felé lendült ki, ami viszont 
megbonthatja sorainkat. 


Gyűléseket — hívott össze, csoportokkal 
tanácskozott és bizalmas személyes beszélgetései 
is voltak egyes elvtársakkal. A találkozások 
helyszíne Sztaszova lakása volt, máskor pedig 
Lenin nővérénél, Annánál bonyolították ezeket a 
beszélgetéseket. Igyekezett kimosni az agyakat 
(választani kell: vagy a proletárok ügyét szolgálod, 
vagy pedig elárulod a szocializmust, és elszegődsz 
a burzsoázia talpnyalói közé). Nővéreivel is erről 
beszélt, . amikor — a  — volkovói temetőben 
meglátogatták nemrégiben elhunyt anyjuk sírját; 
végtére nővérei is párttagok, két megbízható 
hang, nem szabad elhanyagolni őket. (Inessával 
nagyon megromlott a viszonya, olyannyira, hogy 
nem vállalta a  ,Svájci  munkásokhoz" írt 
búcsúüzenetének fordítását, végül is Karpinszkijra 
volt kénytelen bízni.) 


Megbokrosodtak az elvtársak, eleinte még 
legmegbízhatóbb hívei is esztelennek minősítették 
a téziseit. A pártbizottság ülésén mindössze ketten 
szavaztak mellette, ellene tizenhárman. De 
végtére, 1908-ban ugyanennyire magára maradt. 
De ez alkalommal, ha kitart, győz. Gyorsan 
alkalmazkodott az oroszországi helyzethez, és 

jottányit sem engedett, nem módosította a 
programot, és következetesen folytatta politikáját. 
A bőrén érzi, forradalmi szél feszíti a vitorlákat s 
előreragadja a hajót. Ők pedig azt hangoztatják, 
hogy egyelőre elég! 


Nem! Az, aki jelenleg úgy véli, hogy a burzsoá 
demokratikus forradalomnak még nincs vége, 
menthetetlenül a kispolgári forradalmároknak adja 
meg magát, és el is temetkezhet végleg a , régi 
bolsevikok" archívumában. A , régi bolsevikokkal" 
már nemegyszer megtörtént, hogy bemagolt 
képleteket ismételgettek, ahelyett hogy az élő 
valóságot tanulmányozták volna. A ,nincs még 
befejezve a polgári forradalom" képlet elavult, 
semmire se jó, és halott. Hiszen balhit táplálja: 
mintha megszabadíthatná magamagát a 
kispolgárság a burzsoáziától. Mindazok, akik ma a 
proletariátus és a parasztság forradalmi 
demokrata diktatúrájára esküsznek, lényegében a 
burzsoázia oldalára állnak át. ,Az oroszországi 
konkrét helyzet most ennél sokkal bonyolultabban 
formálódik. Sajátos pillanat következik: a for- 
radalom újabb elkerülhetetlen fellobbanása, amit 
még alig érzünk. Miután olyan váratlanul 
sikeresnek bizonyult a ,Le az önkényuralommal" 
jelszó, most tartalék jelszót vesz elő a 
proletariátus: átmenet következik a szocialista 
forradalomhoz! Ha elkezdtünk egy forradalmat, 
folytatni is kell! És a proletariátusnak rögtön a 
mozgalom kezdetén meg kellett ragadni a 
hatalmat! Gondoljuk meg: forradalmi időkben 
messzi kitolódnak a határok... Hogyan? A 
bolsevikok megijednének a polgárháború 
jelszavától? Hogy gondolják? El tetszenek fogadni 
az osztályharcot, és nem értik, hogy a megfelelő 
pillanatban elkerülhetetlen a polgárháború? Nem! 
Vagy el kell fogadni a polgárháborús jelszót, vagy 
pedig tessék a  sovinisztákkal maradni! Mi 
polgárháborút hirdetünk, és ennek szellemében 
járunk el. Persze nem muszáj feltétlenül 
, polgárháborút" emlegetni, hanem 
tevékenységünket nevezhetjük akár , forradalmi 
tömegmozgalomnak" is, nem ez a lényeg. De csak 

filiszterek nyivákolnak a polgári békéért. A 
munkásság minden országban saját kormányának 
gyűlöletét szítja... Hallom az ellenvetést: erre nem 
kész a munkásság. 


Csakugyan? De hát nem az a kérdés, hogy 
mire készek a munkások, hanem az a fontos, mire 
készítsük fel őket! Bizonyos ideig így lesz ez. Ha a 
tömeg védelembe húzódik egy forradalmi 


fellendülés idején, jobban teszik az 
internacionalisták, ha szembeszegülnek a tömeg- 
hangulattal, semhogy lemaradjanak az 


eseményekről. Bizonyos ideig elképzelhető, hogy 
kisebbségben maradjunk a  tömegnyomással 
szemben! Éppen ezért a propagandamunka kerül 
most központba. Természetesen taktikusan és 
furfangosan fogunk hozzá az agyak ápolásához... 
De vezetni kell a proletariátust és a szegény- 
parasztokat, a zsellérekből lett képviselőket. 
Egészen a szovjetek telj hatalmához. , Zsellér 
képviselők." (Ezzel a nagyfúróval üthetünk rést a 
sűrű, áthatolhatatlan paraszti masszán.) A tömeg 
elé mindig egyszerű célt kell tűzni, olyasmit, amire 
fogékonyak... A ,szovjetek" - egyszerű fogalom... 
Jelszavunk tehát a következő: nem kell parlamenti 
köztársaság. Visszafelé tennénk egy lépést, ha azt 
követelnénk... Jöjjön helyette a tanácsköztársaság 
- épüljön alulról felfelé! (Vegyük kézbe például a 
pétervári szovjetet, ami rögvest megoldja a 
hatalom kérdését.) Egyáltalán nem kell támogatni 
az ideiglenes kormányt! A forradalom első szaka- 
szából lépjünk át a másodikba. A párizsi kommün 
nagyon nehézkesen látott hozzá a szocializmus 
bevezetéséhez... A bankok egyesítése - ha a sok 
bankból egyetlenegyet csinálunk - már a 
szocializmus irányába tett fontos lépés lesz... Fel 
kell oszlatni az állandó hadsereget, rendőrséget, 
tisztviselői kart, és a felfegyverzett néptömeg 
fogja a dolgokat igazgatni. 


Kamenyev lett a legfőbb ellenzője ennek az 
elképzelésnek, és miután maga köré gyűjtötte a 
szembeszegülőket, , magában — a Pravdában 
fejtegette nézeteit, és még a Gyenyhez is eljutott 

annak híre, hogy Kamenyev a lenini álláspontot 
dezorganizálónak tartja. Lényegében az árulás 
mezejére kalandozik ez a Kamenyev. Igen, 
nevezzük csak nevén: hogyan lehetett két nappal 
Lenin — hazaérkezése előtt megszavazni a 
határozatot a szovjetek gyűlésén, mégpedig 
anélkül, hogy rámutatott volna valaki az ideiglenes 
kormány osztály jellegére? Ez felháborító és 
megbocsáthatatlan tett volt!  Szociálárulókra 
jellemző szolgálatkészséget tanúsít a szociálfor- 
radalmár  " ,eszerek" iránt, — és állandóan 
engedményeket tesz nekik. (Túlságosan 
simulékony ez az ember, és képtelen arra, hogy 
megalkuvás nélkül romboljon. Ha szükséges, 
késedelem nélkül el kell kezdeni a kikészítését.) 
De nem fog kitartani, mert tudja, mire számíthat. 
Kamenyev opportunista: ha kell, beadja majd a 
derekát... Végtére is el kell felejteni a múltat, a 
jelenben élünk, az a fontos, hogy most ki van 
hasznunkra. Sljapnyikov viszont két nappal Lenin 
megérkezése után egy villamos alá zuhant, most 
kórházban ápolják. Ő persze nem követett el ilyen 
súlyos hibát, mégis nyugalomba kell helyezni, a 
jelen szakaszban nem boldogulna. Sljapnyikov 
csak egy ideig volt használható. 


A végrehajtók cserélgetését nem lehet 
megtakarítani, mert ez törvényszerű. A sikeres 
politikai vezetés lényege abban áll, hogy 
előrenézzen az ember, és számítsa ki, mi az 
ellenség gyengéje adott pillanatban: hová kell a 
döntő csapást mérni éppen most, nem holnap vagy 
holnapután... De az ilyen erőfeszítés csaknem 
végletekig kimeríti az ember energiáját, és 
ilyenkor nincs más hátra, csak annyit tehetünk, 
hogy más, felkészült, engedelmes, mindenre 
kapható személyt állítunk az újonnan megkezdett 
irányba. Sok új emberre lesz szükség: nem 
végezhetünk el mindent egymagunk, s ki lenne 
alkalmas bármiféle feladatra! De abban a 
pillanatban, amikor kiválasztja a feladatot az 
ember, tüstént változzék hipnotizőrré, csak így 
tudja átsugározni akaratát egy másik személyre, 
akire a cselekvést bízzuk... Ebben a feszült 

helyzetben megengedhetetlen, hogy ellenállást 
tanúsítson a megbízott, vagy akár eltérő 
véleménye, kételye legyen. Minden ilyesmi 
áramütéssel ér fel, az ingadozó ember csak 
összezavarja a dolgokat... 


Hát igen, Malinovszkij! Újabb hajtóvadászat 
indult ellene. Dokumentumok kerültek elő, azt 
bizonyítva, hogy a politikai rendőrségnek 
dolgozott, és Lenin orra alá dörgölték, hogy 
Zinovjevvel és Hanyeckijjel együtt a Pravda 
szerkesztőségében ő fedezte Malinovszkijt, és 
kezességet vállalt politikai feddhetetlenségéért. 
(Sőt előkészítette volna Malinovszkij visszavételét 
a pártba. Januárban a Szociál-demokratában az is 
megjelent, hogy a pártbíróság felmentette a 
provokátorság vádja alól ami kizárólag 
híresztelésen alapult. Hozzátették, személyesen 
nem tudná magát tisztázni Malinovszkij, minthogy 
német fogságban sínylődik. Most viszont 
kénytelenek voltak visszatartani a januári lapszám 
még ki nem küldött példányait.) 


És merre vezet az út? Világos, a munkásoknak 
szervezési csodákat kell tenniük, ha győzni 
akarunk a forradalom második szakaszában. 
Húzódozna a tömeg a hatalom második 
megdöntésétől a forradalom újabb szakaszában? 
Tartana az újabb kockázattól? Akkor ezen a 
küszöbön át kell segíteni. Merre vezet még az út? 
Feltétlenül létre fogjuk hozni a Vörös Gárdán belül 
a munkásmilíciát! Megkezdtük a szervezést, de 
nagyon hamar meg is kell erősíteni! (A Vörös 
Gárda a fegyveres felkelés kulcsa! A szuronyoké 
immár a szó.) A nyilvánosság előtt pedig hirdetni 
kell: azért lesz szükség munkásmilíciára, mert 
ellenlépéseket kell tenni, hogy megállítsuk a 
monarchia  visszaállításának kísérleteit. Így 
megakadályozható a szabadságjogok megcson- 
kítása. 


És különösen fontos a forradalmi Kronstadt 
támogatása... A bolsevikoknak meg kell szerezniük 
Kronstadtot! (Holnap matrózok érkeznek agitációs 

céllal Petrográdra, hogy szembeszegüljenek az 
antibolsevik hajtóvadászattal.) 


Semmiféle egyesülési próbálkozást nem tűrök 
más irányzatokhoz tartozó szocialistákkal. 
Mindannyian kispolgárok, valamennyien állandóan 
ingadoznak, és akadályozzák a munkások 
elméjének  tisztogatását.  Pártunkon belül is 
szétválnak útjaink mindazoktól, akik egyesülést 
szorgalmaznak. Persze mi, bolsevikok egységre 
törekszünk, de csak azokkal, akik elfogadják 
programunkat. Hajlandók vagyunk mindenkit 
összefogni, aki adott pillanatban készen áll a 
szocialista forradalomra! 


Tíz napig győzködte egyenként vagy hármas- 
négyes csoportokban az embereket Lenin, hogy 
többségre tegyen szert. Mintha a földből nőttek 
volna ki az új párttagok, akiknek nevét sem 
hallotta Svájcban. Előjön valami Tomszkij, meg egy 
bizonyos Koszior, és mindegyik saját véleményt 
hangoztat! De ahogy számolgatjaa, megvan a 
többség... Holnap összehívjuk a városi bolsevik 
konferenciát és ott megfelelő határozatot 
kényszerítünk ki... Tíz nap múlva országos 
konferencia jöhet létre (néhány embert már 
mozgósított helyi tanácskozásokra, elősegítve a 
helyes választást). Ekkor hűségesküt is lehet 
tenni. A sorok ezzel rendeződnek. 


Csak sikerüljön jó helyre célozni, és 
meghatározni, kit találjon el legjobban. Es úgy 
lövöldözni, hogy még legyen ideje manőverezésre. 
Természetesen a liberálisok lesznek elsősorban a 
célgömbön, és velük az ideiglenes kormány. Az 
alkotmányos demokraták kongresszusa 
reménytelen pojácák szánalmas gyülekezete... 
(Kongresszusok és megint csak kongresszusok... 
De hadd fecsegjenek.) Az ideiglenes kormánynak 
reszket a hangja, elakad a szava: a tömeges 
dezertálásra semmiféle ellenintézkedést nem mer 
kilátásba helyezni Gucskov. A mezőgazdasági 
tüntetésekkel szemben védtelennek bizonyulnak. 
És miután saját kelepcéjükbe estek a március 27-i 
kiáltványukkal, most teljesen megbénultak. Ez 

azonban nem jelentheti azt, hogy felhagyjunk a 
támadással. Éppen ellenkezőleg, sűrítjük a rájuk 
mért csapásokat! Mozgósítjuk a tömeget ellenük. 
Következik egy elképesztő átmenet: áttérünk az 
erőszakos fellépésről a  fifikára. Semmiféle 
engedményre nem vagyunk hajlandók. Ha 
Pokrovszkij és Kokovcov ,banki 
döntőbizottságoknak lett tagja", rögtön 
megfogalmazhatunk egy felhívást ilyen címmel: 
Tegnap még miniszterek - ma már bankárok? 
Vajon . hány — banknál érdekelt  Gucskov, 
Tyerescsenko és Konovalov? A banktisztviselők 
szerezzenek adatokat! 


ak 


A burzsoázia megdöntötte a cárt. Azért tette, 
hogy imperialista módszerekkel fenntartsa 
hatalmát. De úgy döntött, hogy tovább háborúzik, 
és ezzel felgyorsította saját megdöntésének 
folyamatát. A végső csapást viszont a németek 
fogják rájuk mérni. Az ideiglenes kormányt le kell 
váltani, mert oligarchikus és burzsoá jellegű, nem 
teremt békét, nem ad kenyeret nekünk, és nem ad 
szabadságot. 


De van egy bökkenő: addig a kormány marad, 
amíg tartja magát a szovjetekkel megkötött 
szerződéshez. Ebből következik, hogy nemcsak a 
mai , rothadó" demokrácia felszámolása végett kell 
mozgósítani a tömeget, hanem el kell érni egyúttal 
a pétervári szovjet jelenlegi összetételének 
megváltoztatását is. Hiszen ezek a 
munkástanácsok bedőlnek a burzsoá rabló kor- 
mány  fifikáinak. Öntudat híján a tanácsok 
hatalmukat a burzsoáziának engedik át, vezéreik 
pedig  elhomályosítják a munkások elméjét. 
Megdöntötték az önkényuralmat, és azt hiszik, 
ezzel minden be van fejezve! (Agyalágyult 
valamennyi: egyikük sem próbálja kézbe venni a 
hatalmat.) A pityeri munkások jellegzetessége: az 
árulók megvetése, tehát minden erőnkkel ezt az 
érzést kell táplálni bennük. 

Össztüzet zúdítunk a végrehajtó bizottságban 
ülő trojkára. Csheidzére azért, mert ő tölti be 
formálisan az elnöki tisztet. (Lám, mennyire fal 
mellé húzódva próbál válaszolgatni: , Nincs is 
mitől tartani - mondja ez a Csheidze -, ha Lenin 
szépen meghúzza magát a forradalom keretein 
kívül.") Ceretelit és Sztyeklovot azért kell kiütni a 
sakktábláról, mert ők irányítják a játékot a 
gyakorlatban. (Szkobeljev pedig gyalogfigura: se 
nem oszt, se nem szoroz.) Es minden alkalmat 
felhasználva minden egyes cikkben e 
hármasfogatot kell ostorozni, hiszen Louis Blanc 
szerepét játsszák, ami mélységesen káros, 
kautskista,  nacionálpatrióta álláspontot jelent 
manapság. (Kerenszkij persze szintén orosz Louis 
Blanc! Rendkívül káros szociálpatrióta, 
imperialista burzsoá ügynök, díszpéldány a 
forradalom árulói között, jellegzetes locsifecsi. De 
őt egyelőre kíméljük, mert nagyon népszerű.) A 
kispolgári vezetők, az úgynevezett szocialisták 
csupán édeskés szólamokkal  bolondítják a 
tömeget. A  júdás  mensevikek az antant 
imperializmus szolgálatába szegődnek! 
(Lényegében nem tekintjük ellenségeinknek a 
mensevikeket, nincs is igazi szervezetük, és 
akárcsak az eszer szociálforradalmárok pártja, a 
mensevik szociáldemokraták is megzavarodtak. A 
sajtóban nagyon erőtlenül érvelnek. De éppen ez 
lenne a pártmunka fő iránya ma Oroszországban: 
ecettel és epével kellene ízesíteni a szocdem 
ideológia édesvizét. Az anarchistákat egészen 
másként kell kezelnünk. Veszedelmes 
szövetségesek lennének, mert igen kemény fából 
faragták őket. Iehát szövetkezni se szabad velük, 
a vezetésen pedig kívül kell rekeszteni őket.) 


A következő lecke a szovjetek megosztása: a 
munkás- és katonatanácsokon belül szét kell 
választani a proletár elemeket - akik ellenzik a 
honvédő jelszavakat - a burzsoázia kispolgári- 
paraszti  támaszaitól. Csapásokat mérünk a 
szociáldemokratákra, akik aláássák a forradalmat. 
Es a legremekebb csatatér következik: meg fogjuk 
fúrni a Szabadság kölcsönmozgalmat! Ezt aztán 

igazán nem nehéz megértetni a tömeggel: ne 
adjanak pénzt! A szocialisták határozatlanok, és 
csak nyivákolnak... E téren biztosan kereshetünk 
valamit, hatalmas betűkkel fog megjelenni a 
Pravdában: ,A szovjetek határozatot hoztak a 
Szabadság kölcsönről - mi ellenezzük!" (És alatta 
kisbetűkkel ez áll majd: A bolsevik határozat 
szövege.) , Tegnap a tanács ülésén a bolsevikok 
végkimerülésig csépelték a kölcsön elgondolását, 
a mensevikek pedig lapultak, a szájukat se nyi- 
tották ki." 


A — minszki frontkongresszus ellenben 
elveszett: ott a bolsevikok hallgattak. A háborúnak 
ugyanis ma már fityiszt kell mutatni. 


Elvileg egyértelmű, hogy az orosz politikai 
élet meghatározó tényezője most a katonák 
háborús kiábrándultsága. Pártunk kiütné magát, 
ha elfogadná azt a politikai szélhámosságot, hogy 
az önkényuralom megdöntése után már védelmi 
háborút — vív Oroszország... Még — Kurland 
meghódítása is védelmi jellegű lenne. Így 
próbálnák ezek megfojtani Németországot. Nem 
támogatjuk a —— Miljukov-Gucskov kompánia 
háborúsdiját. Az ideiglenes kormány . is 
imperialista, igaz, jóval furfangosabb, mint a cári 
vezetés volt. De az ő annexióellenességük is 
puszta szócséplés... Nyilvánosságra kell hozni 
minden titkos egyezményt, és kimondjuk, hogy 
egytől egyig valamennyit érvénytelenítjük. 


A csacska szociálhazafiak is gyermeteg 
fecsegéssel . eteti k a tömeget: képesek 
békefelhívást intézni a burzsoá kormányokhoz. Ez 
is csak arra való, hogy saját népüket vezessék 
orránál fogva. Ki kell jelentenünk, hogy a szociál- 
patrióták oroszországi győzelme esetén 
elleneznénk az ő honvédelmi törekvéseiket is. 
Kiáltványok nem hatják meg a burzsoá 
imperialista kormányokat, az orosz forradalom 
gyakorlati intézkedései szolgáljanak jó példával a 
német munkásságnak. Talán szólítsuk fel a 
németeket, hogy döntsék meg Vilmos császárt? Ez 
a szocializmus elárulása! (A német kapcsolatot 

senki nem tudja bizonyítani, és aligha hiteti el 
bárki a tömeggel. A népet inkább az érdekli, mikor 
lesz vége a háborúnak, és hogyan juthatnak 
földhöz.) Először is nálunk meg kell dönteni 
Miljukovékat-Gucskovékat... . Másodszor pedig 
előbb külön-külön le kell számolni az olasz meg az 
angol királysággal. Miért egyedül Vilmosra kellene 
sort keríteni? És mindenütt a munkásosztály 
kezébe adjuk a hatalmat. Ne tulajdonítsunk 
jelentőséget annak az érvnek, hogy a császárság- 
nak kedvez, az orosz kormány vereségére 
spekulálnak. Azok viszont burzsoá, nem pedig 
proletár álláspontra helyezkednek, akik 
, államárulást" emlegetnek, vagy sajnálkoznak, 
hogy Oroszország , széthullik". A proletárok nem 
mérhetnének kormányukra csapást, ha az államot 
nem , árulnák el", es nem működhetnének közre az 
orosz , nagyhatalom" szétzilálásában. 


A tömeghangulat azonban nem engedi, hogy a 
proletár álláspontot jelen helyzetben nyíltan 
hirdessük. , Nem szabad kimondani, hogy 
különbékére készülődünk. (A német lapok teli 
vannak különös értesülésekkel: mintha Lenin 
Stockholmban arról nyilatkozott volna, hogy 
aláírna egy békeszerződést. Ha nem lehet 
általános békét kötni, hajlandó különbékére. Ugy 
látszik, senki se képes tartani a nyelvét...) Világos, 
hogy számolnunk kell a sötét katonatömeg 
rosszindulatával. A hazafiasság a kistulajdonos 
helyzetből következik.  Agitátorainkat óvatos 
fogalmazásra kell tanítani: mondhatunk olyasmit, 
hogy egykettőre befejezzük a háborút, hányják el a 
fegyvert, és hagyják sorsára az országot? Szó sincs 
róla. Soha nem beszéltük rá olyasmire a 
katonákat, hogy a szuronyt dugják a földbe, 
miközben az ellenséges hadsereg ugrásra kész. 
Rosszul értik, amit mondunk. Csak azt 
hangoztatjuk, hogy minél előbb végét vetjük a 
háborúskodásnak. 


Így helyes, nem kell mindazt kinyomtatni a 
Pravdában, amiről egymás közt szót ejtünk. 

Legközelebbi munkatársainknak sem kell mindent 
tudniuk. 


Egész életét - húsz esztendőt? harmincat? - 
Lenin szűkös körülmények között töltötte, mindig 
meg volt szorítva, a föld alatt élt... Köre szűk volt, 
és minden oldalról be volt határolva a mozgástere. 
Most ellenben váratlanul milliószorosra 
növekedtek a lehetőségek, annyi mindent 
elérhetett: az egész Pétervár hamarosan az ölébe 
hull. Aztán az egész Oroszország, sőt Európa. És 
most váratlanul mi történik?  Óvatlanságból 
csaknem döntő hibát követ el (vagy talán már 
részben el is vétette a dolgot?). Ilyenkor minden 
parányi repedés milliószor nagyobb jelentőségre 
tesz szert, mint korábban, és mindenki egyetlen 
szemvillanásnyi idő alatt észreveszi. Lenin nem 
állhat a szociáldemokrácia szélsőbalján, helye csak 
az események kellős közepén lehet, amit viszont a 
társai nem fogtak fel. 


S kitört a vihar! (Szimbolikus viharba 
kerültek, miután átszelték a  Balti-tengert). 
Ilyenkor viszont folyamatosan ügyelni kell 
mindenre, és egy pillanatra sem térhetünk el a 
kiválasztott iránytól (hiszen a kormánykerékkel 
valamennyi pártot, egész Oroszországot, sőt 
Európát is kézben tudjuk tartani. Minden tárgyat 
alaposan hozzá kell erősíteni a hajópadlóhoz. 
Semmi el nem mozdulhat, és az egész csapat 
verejtékezve szorgoskodjék, eközben pedig ne 
kövessen el hibát!) 


Svédországban kiváló munka folyt. (Az ottani 
szervezet semmivel se kevésbé fontos, mint az 
itteni.) Nagyon jó ötlet volt, hogy ott is 
fenntartottunk egy irodát, melynek  Radek, 
Hanyeckij és Vorovszkij lettek a tagjai. Megbíztuk 
őket azzal, hogy titkos csatornákon juttassanak el 
propagandaanyagot Nyugatra. (Megszervezzük a 
futárszolgálatot, amely információt juttat el 
hozzájuk. Ezt különleges alapossággal és 
óvatossággal kell szervezni.) Létfontosságú, hogy 
Nyugaton az oroszországi eseményekről a mi 
szellemiségünknek megfelelő forrásból 

értesüljenek. Az európai propagandát 
Stockholmban a svéd baloldali szocialisták vál- 
lalták, akik már eddig is igen hasznosnak 
bizonyultak. és később is hasznunkra lesznek. 
Kiváló elvtársak, noha még nem csinálták meg a 
saját forradalmukat (de ha majd Svédország is, 
Svájc is halad a forradalom irányában, el lehet 
képzelni, mekkora forrongás lesz Németországban 
és Ausztriában!). 


Igaza van Parvusnak: pénz, pénz és pénz! És 
most nagyobb szükség van rá, mint eddig 
bármikor. Tömegmegmozdulás nem képzelhető el 
erőteljes pénzügyi támogatás híján, és már az első 
megszerzett pénzösszegek akkorák, hogy a 
legszerencsésebb rajtaütéses akció sem hozhatott 
volna megközelítőleg ennyit... És lesz még több is. 
Garantáljuk, hogy lesz ennél több. 


Az a fontos, hogy a partnereink is hibátlanul 
dolgozzanak. Egyelőre a németek jól játszanak, 
nem mozdulnak a fronton, és ami még ennél 
fontosabb, békefelhívásokat intéznek az 
oroszokhoz. Ez nagyon megkönnyíti a dolgunkat. 
Hát még, ha a nyilvánosság előtt visszalépnének 
az annexiótól! (Romberg ígérte, hogy 
közreműködik ebben az ügyben.) Akkor mennyivel 
egyszerűbb lenne! De csakugyan visszavonulót 
fújnának? Félnek ám a büdös imperialisták... 


De ha mégsem születik béke, mi is a kerekek 
alá kerülhetünk. Csakhogy! (Lenin gondolatai 
spirálosan röpködtek.) Marxon kívül senki soha 
nem tudta volna értékén mérni, hogyan teszi lóvá 
Lenin a germán vezérkart! Ha történetesen arra 
kényszerül, hogy Oroszországból egy darabkát 
átadjon a németeknek, ez sem lesz soká Vilmos 
császár földje. Európában olyan erők kapnak majd 
lábra, akik lesöprik a földről a mai Németországot. 
Megkötöttek egy szövetséget, Lenint azonban 
aligha érik fel ésszel. 


Még nem sikerült igazán megrendíteni ezt a 
népséget... Az elején minden nehezen megy. Aztán 
mozog majd minden olajozottan. 

Az ütemérzék! Egyelőre még egy senki 
Oroszországban Lenin, semmiféle pozíciója nincs, 
de már nemcsak a győzelem tudata lelkesíti; azt is 
kiszámította, mennyi idő kell a diadal hoz. Három 
hónap! Megérkezésétől számítva három hónapon 
belül kezébe kerülhet a hatalom! Bár senki se 
tudja, mi minden jöhet közbe, mi mindennel kell 
még számot vetni. Tegnap a bolsevik 
főhadiszállásnál - Ksesinszkaja házánál kikent- 
kifent mihaszna gimnazistahad hőbörgött. Igaz, 
mindössze kétszázan lehettek. De lefülelt az őrség 
ezernyi más hasonszőrűt az utcákon. A Szentlélek 
hidat lezárták a rendőrök, és nem hagyták, hogy 
oszlopba rendeződjön a csőcselék. (Bár azt is 
hallani, hogy csatlakozni próbáltak fegyveresek is 
a gimnazistákhoz.) Kétszáznak sikerült áttörnie a 
kordont; de végtére ezek csak gyerekek, akik 
fütyörésznek, ordítoznak egy kicsit. Olyasmiket, 
hogy ,le a bolsikkal", , Lenint a lámpavasra!", és 
azt követelték, hogy maga Lenin sétáljon ki az 
erkélyre, és szóljon hozzájuk. Megjöttek a 
katonák, és megpróbálták  szétoszlatni a 
kompániát. Ez azonban nem ment... 


Elmebaj! Csak nem megy közéjük! Bizony 
karikaturisták fantáziáját ihlető piszok helyzet 
keletkezett. (Hiszen bármelyik sihedertől kitelik, 
hogy pisztolyt rántson és beléengedjen egy golyót! 
És akkor mi történik? Ki felel Lenin életéért?) 
Közölték a diákokkal az erkélyről, hogy most Lenin 
éppen nem tartózkodik az épületben. Es gyerekek, 
jobb lesz, ha az iskolában gyűléseztek, elmennek 
oda is hozzátok a bolsevikok, nem lesznek restek 
bizonyítani, hogy nemes, tiszta célok lebegnek 
előttünk. Ezek a kölykök is csak annyit tudnak 
végtére, hogy ,Ki vele, lámpavasra vele!". De 
miért ne lehetne őket is meggyőzni? (Bár ez jókora 
erőfeszítéssel járna!) 


Nem egykönnyen engedtek a fiúk... Négy óra 
hosszat tartott a csinnadratta, és kénytelen volt 
Lenin a kölykök elől ostoba, megalázó módon a 
ház belsejében bujkálni. Kénytelen-kelletlen ott 
rostokolt, noha réges-rég távoznia kellett volna. 

Hát ez határtalanul ostoba helyzet volt, egy egész 
napot elvesztegetett. Így számítsa ki az ember, mi 
minden várja még... 


Törpe nép, nyomoronc ország... 
k 


Sötét helyzet állt elő a Gránátos zászlóalj 
lovardájában: csaknem tizenkét óra hosszat főttek 
saját levükben a gyűlés résztvevői. Csaknem ötven 
szónok váltotta egymást, köztük a legelső 
vonalbeli liberális és szocialista szószátyárok, meg 
egy forradalmár pap. De egyre csak Lenint 
követelte a hallgatóság: , Becsapott bennünket... 
Hová lett... Öt akarjuk", kiabálták. Három 
kronstadti matróz is kiment az emelvényre, ők is 
elégedetlenkedtek, miért hanyagolta Lenin a 
gyűlést, és közölték, hogy ők kérdéseket 
óhajtottak volna feltenni. A bolsevikok Daskevicset 
küldték ki a pulpitusra, hogy kérjen elnézést az 
emberektől, és próbálja megmagyarázni, hogy 
Lenin kimerült a gyűlésezésbe. De a nép nem 
tágított, és továbbra is csak őhozzá ragaszkodtak. 
Hiszen megígérte, hogy eljön! Csak nem ijedt 
meg! Az ő kedvéért jöttünk ide, kiáltozta a 
sértődött és a csalódástól felbőszült, fenyegetőző 
tömeg. Es ebben a forrongó hangulatban már az 
őrület jeleit lehetett észrevenni, és e hőbörgésben 
benne volt a vereség beismerése is. Az egyik 
demagóg még mindig azt emlegette, hogy a német 
kormány teljes komfortot szolgáltatott a hazatérő 
Leninéknek. Az öreg Dejcs pedig egyre azon 
okoskodott, hogy a német propaganda, amelyet a 
hadifoglyok között terjesztenek, megtévesztésig 
hasonlít Lenin szövegeihez... Azt eszelték ki, 
tartson gyűlést a mihajlovói lovardában egy félszáz 
fős zászlóalj jelenlétében, a Ksesinszkaja palota 
környékén lakók előtt, és így igazolható lesz Lenin 
távolléte azzal, hogy most éppen másutt beszél. Ez 
jó ötletnek bizonyult, és Lenin el is ment. A 
Gránátosoknál viszont késő éjszaka is tartott a 
tánc, és csak nem akarták abbahagyni Lenin emle- 
getését és szidalmazását. 

A bolsevikok lejáratásának kampánya sokkal 
tartósabbnak,  makacsabbnak bizonyult, mint 
amire Lenin számított. A moszkvai elvtársak azt 
jelentették például, hogy mindenki felajzott, és az 
emberek — minden gyűlésen, összejövetelen 
követelik Lenin letartóztatását. Nemcsak pártok 
keltettek efféle hangulatot, hanem mindenféle 
sötét figura is. A rokkantak például tegnap a 
háború nyomorultjait csődítették össze, hogy a 
tömeget hergeljék: csakugyan rendkívül aljas és 
agyafúrt  propagandafogás a  megcsonkítottak 
öntudatlan tömegének szemléletes, néma 
felvonultatása. Igaz, szintén tegnap rendezte meg 
180 kronstadti ezred saját demonstratív tiltakozó 
tüntetését a rágalom- és szitokhadjárat ellen. Ez 
azonban nem képezett kellő ellensúly t. 


Világos, , hogy nagyobb rugalmasságot, 
elővigyázatosságot kell tanúsítani, és célszerűbb 
egyelőre használaton kívül helyezni a háború 
befejezésének jelszavát, hallgatni a politikai 
fordulatról. És csak nagyon szőrmentén és 
cselesen kell élni ezekkel a jelszavakkal, 
hozzátéve, hogy eszünk ágában sincs erőszakot 
alkalmazni, — viszont a burzsoá szélhámos 
természetét meg kell világítanunk. Es tegnap a 
Modern cirkuszban megrendezett nagygyűlésen, 
itt a szomszédban csupán a lehető 
legcáfolhatatlanabb követeléseket öntöttük 
határozatba: el kell kobozni a nagybirtokokat! 
Éljen a nyolcórás munkahét! Vessünk ki hadisarcot 
a nagytőkésekre! Fegyvert minden munkáskézbe! 
Nem szabad kivonni a katonákat Pétervárról. 
Ennyi! 


De azért jó észrevenni, hogy vezető 
rétegekben a burzsoázia és a szocialisták szintjén 
mérséklődött az uszítás, sőt mintha meg is szűnt 
volna. A javíthatatlan fecsegőknek (s ilyen az orosz 
politikusok 99 százaléka) megváltozott a stílusa, s 
makacs cáfolataink közepette ők hajlamosak 
lesznek szemet hunyni a dolgok felett. Sőt 
Miljukov tegnap a kadetpárti nagygyűlésen vissza- 
vonulót fújt: ne alkalmazzunk erőszakot Lenin 

ellen! Nem akarhatjátok, barátaim, hogy mi 
ugyanazokat az eszközöket vessük be, mint a 
letűnt rezsim! Rekedt, fojtott a Russzkaja Volja 
hangja, beléfagyott a szusz: a saját nyomdászaik 
ijesztették meg a szerkesztőket. (Az alkotmányos 
demokraták  gyűlései valósággal  felvidították 
Lenint. Micsoda szóözönre ragadta szónokaikat a 
taps, és mekkora forradalmi élvezet lesz 
megbotránkoztatni a burzsoáziát a már begazolt 
lapszerkesztőkről faragott élcekkel!) Cereteli és 
Szkobeljev stílusváltás a még inkább szemünkbe 
tűnik: nem történhet semmi, ami megbocsáthatóvá 
tenné az erőszakot! Leninnek joga van 
véleményének kifejtésére. S ugyancsak meg- 
nevettette, amit tegnapi cikkében önmagáról 
olvasott Lenin: hogyan próbálja jellemezni a 
publikumnak ez a felfuvalkodott aktakukac 
szociálforradalmár őt: A bolsevik vezér a 
körülmények foglya. Mániákus agya hol erre, hol 
arra forog Gól van, próbáld, próbáld csak ma- 
gyarázni). Ma a Sztyeklov-féle Izvesztyija éles, elvi 
cikkben foglalt állást a  leninisták komisz, 
becstelen rágalmazása ellen. (Sztyeklovot már 
nem is szabad csépelni, hiszen a jobbak közül 
való.) Kivételes szerencse is érte őket: tegnap két 
táviratot is közölt a sajtó. Az egyiket Axelrod, 
Martov, Natanson eszer vezér és Lunacsarszkij 
küldte: Meg kell állapítanunk, hogy lehetetlen 
Anglián keresztül hazautazni. A másik táviratot 
Mandelberg, Reichsberg, Kon és Balabanova 
jegyezte: A megoldás az emigránsok és a fogoly 
németek cseréje. Csakugyan úgy gondolják, uraim 
ott a Russzkaja Voljánál, hogy ezek az emberek is 
egytől egyig a németeknek kémkednek? 


Elcsitult tehát potom tizenkét nap alatt a sajtó 
rágalomhadjárata, elúszott, mint a krumplihéj, 
pontosan úgy, ahogy előre kiszámítottuk. 


De ez csak a műveltebb körökben volt így. Az 
orosz alja nép nem jut nyomtatott sajtóhoz, és az. 
alsóbb rétegek körében még nyomasztóbbá vált a 
hajsza; az utcán sárba tapossák és széttépkedik a 
Pravdát. Es az alja nép hangulata veszélyes 

igazán, mert a pogromok ettől a rétegtől indulnak 
ki. Tehát öreg hiba lenne félvállról venni a 
jelenséget. 


Es egyszerre beütött a mennykő... A 
katonatanácsok végrehajtó bizottsága határozatot 
tett közzé, mely szerint a lenini nézetek 
propagandája ugyanolyan veszedelmes, mint a 
jobboldali ellenforradalmi propaganda! Ez aztán 
csakugyan súlyos csapás. Nem lehet figyelmen 
kívül hagyni! A  bolsevikokra uszítanák a 
katonákat! 


Mindazonáltal a határozatnak volt egy jó 
szándékú megszorítása. Eszerint nem szükségesek 
adminisztratív intézkedések a bolsevik 
propaganda korlátozására, amíg a bolsevikok nem 
lépnek túl a propagandisztikus kereteken. Ez még 
csak-csak elfogadható lenne, ha... De a felhergelt 
tömegek nem a megszorításokra szoktak figyelni, 
éppen ezért kemény ellentámadásra szánja el 
magát Lenin. Igazán nem fűlik a foga a nagy 
nyilvánosság előtti visszavágáshoz. Ezek azonban 
provokálták és mára a Tauriai palotába a 
katonaszovjet ülésére benyomult annyi bolsevik, 
amennyi csak befért, és anélkül, hogy előre 
figyelmeztették volna az ellenfél vezéreit, reagál a 
határozatban foglaltakra. Megjelent tehát a Fehér 
teremben. Csendben fellépdelt a lépcsőn, es 
miután elhaladt a szónok mellett, váratlanul az 
elnökségben termett, és a megrökönyödött 
elnökkel közölte, hogy ő Lenin, személyesen, és 
adják meg a szót, soron kívül bejelentést óhajt 
tenni. 


- Hogy is van ez? Vajon jogos-e nagy és dicső 
forradalmat emlegetni, csak azért, mert immár a 
cár helyett kapitalisták birtokolják a hatalmat? 
Ésszerű-e önbíráskodásnak nevezni, ha elveszik a 
földet uraiktól a parasztok? Singarjov miniszter úr 
képes volt táviratozni Rannenburgba, nehogy 
valaki önhatalmúlag földet osszon. Hát szabad-e a 
nép, ha a lakosság nagy többségét nem jogosítják 
fel, hogy elvegye a földet; helyette arra biztatják, 
hogy várja be, míg , önként" átadják földjeiket 

uraik. Azok viszont soha az életben ezt meg nem 
teszik. De ki  merészelne útjába állni a 
felfegyverzett és egységbe forrt többségnek? 


Ez se hatott! A hallgatóság nem bírta 
cérnával. 


-De mi sose hirdettünk erőszakot. A 
legszigorúbb fegyelmet várjuk el a föld kisajátítása 
során. Természetesen a parasztok és zsellérek 
szovjetjei fognak rendelkezni a földdel, és ezek 
dolga a föld elosztását megszervezni. Ha a 
parasztok azonnal megkezdik a földek 
kisajátítását, és nem várják meg, hogy az urak 
rábólintsanak, több kenyér és hús jut, gyarapodni 
fog a termelés. De a föld nem ehető. A sokmilliónyi 
parasztporta semmit sem nyer ló, vetőmag és 
szerszám híján. Mindez csak rekvirálás útján 
szerezhető meg. 


A beszédet nem fogadta hangos helyeslés. De 
Lenin nem egykönnyen szállt le a témáról, mert ez 
hozhatja a legtöbbet a konyhára. A többi téma már 
kevésbé izgalmas. Elkezdte tehát a sztolipini 
agrárpolitika vétkeinek ismertetését: mit művelt a 
miniszter a levágott földekkel és a magányos 
tanyákkal, amelyek miatt a gazdag parasztok nem 
érdemelnek nagyobb bizalmat, mint a tőkések. 


Ekkor kezdődtek a bekiabálások. 


- Elég! Elég belőle! Tönkreteszi a gyűlést! 
Korlátozzuk a felszólalás idejét! 


A bolsevikok viszont szintén be-bekiabáltak, 
és tapssal támogatták Lenint. 


- Hadd beszéljen! 


De ezek sem tudták túlkiabálni az ellenséges 
közbeszólókat. 


Vlagyimir Sztankevics, a végrehajtó bizottság 
elnöke, aki megfogalmazta és tető alá hozta a 
leninistákat elítélő határozatot, az ülés elején nem 
tartózkodott a teremben, mert a palota túlsó 
végében akadt dolga, így elszalasztotta Lenin 
érkezését. — Valaki — azonban értesítette a 

szenzációról, hogy Lenin ott van a szomszédban, 
és Sztankevics rögtön ott termett. (Nem egyedül, a 
végrehajtó bizottság más tagjait is odahajtotta a 
kíváncsiság. De nem jutott el a pódiumig, az 
ajtóban állva hallgatta, amint azt bizonygatja a 
szónok, hogy a földek gyors kisajátítása folytán 
gyarapszik majd a hús- és gabonatermelés. Es 
hirtelen kétség fogta el: hátha híjával van ez az 
ember minden különleges szellemi képességnek, 
vagy talán szélsőséges, közönséges demagóggal 
áll szemben. 


Raccsol, hangja nem fejez ki érzelmet, és 
idegen szavakkal riasztja el a hallgatóságot, 
miközben nyugtalanul fel-alá járkál az emelvény 
mellett, noha ott nincs tér sétafikálásra. Ez a 
figura össze sem hasonlítható a természet által 
vonzó külsővel felruházott Ceretelivel, vagy a 
daliás, , nemes — megjelenésű  Avkszentyevvel. 
Sztankevics megnyugodott: ez képtelen lesz 
magával ragadni a katonákat. 


És tüstént újabb bekiabálások következtek: 
Elég! Hagyja abba! Mind többen 
elégedetlenkedtek, és Lenin  hebegni-habogni 
kezdett. Bár úgy látszott, mintha semmi sem tudná 
kihozni a sodrából, arckifejezése alig változott. 
Észrevehető lesz valaha ezen a rőt, ritkás 
szőrzettel benőtt ázsiai ábrázaton 
érzelemváltozás? 


Felemelkedett helyéről a tömbszerű elnök, és 
csak most kérdezte meg a hallgatóságot: 
, Kívánják-e, hogy korlátozzák a beszéd tartamát?" 


Ismét sokan bekiabáltak: 
- Két perc! 

- Őt perc! 

- Még két óra! 


A  — végrehajtó bizottság egy tagja, 
Menyikovszkij katonaorvos, aki eddig egy közeli 
páholyban foglalt helyet, felrohant az emelvényre, 
félrelökdöste Lenint, és a maga megszokott 
energikus módján szólította meg a hallgatóságot: 

- Már húsz perce hallgatjuk, hogy elcsépelt 
dolgokkal traktál bennünket,  Sztolipint és 
Singarjovot ócsárolja. Ialán a továbbiakban sort 
kerít II. Miklós cárra és minisztereire? Ugyan ki 
kíváncsi ezekre a gyermeteg igazságokra? Hátha 
megerőltetné magát Lenin, és anélkül fogalmazná 
meg mondandójának lényegét, hogy az időnket 
rabolja. 


Az orvos nem válogatta meg a szavait; csak az 
a fontos, hogy a katonák értsék. Nyomában egy 
mundéros csinovnyik követelte, hogy meg ne 
akadályozzák Lenint gondolatainak kifejtésében. 
Erre akkora zsivaj kerekedett, hogy csak 
szófoszlányokat lehetett hallani a terem túlsó 
végén. A csinovnyik tehát távozott az emelvényről, 
de Lenin ott maradt. Hiába próbálták elnyomni, ő 
mindig ilyen magabiztos. Vagy ilyen lassú lenne a 
reakciója? 


Rendetlen kiáltozás hallatszott, és az elnök is 
emelt hangon válaszolt. Lenin  felnyújtotta 
könyökben  meghajlított karját, hosszú ujját 
bedugta zakójának gomblyukába, jelezve, hogy 
kész várni. A zaj ugyan nem csendesedett, de 
senki sem jött fel az emelvényre, hogy Lenint 
letaszigálja... S amikor mégis valamelyest elült a 
zaj, az elnök közölte, hogy a szónok fél órát kap (a 
beszéd kezdetétől vagy éppen mostantól 
számítva)! 


A terem már-már elfogadta a döntést, ám 
most a bolsevikok kezdték szidalmazni az elnököt, 
és megkocogtatták az elnöki emelvényt. Némelyek 
elfoglalták az üres képviselői helyeket. Lenin 
felemelte a kezét, jelezve, hogy nyugtatni akarja 
elvtársait. 


És mintha nem is randalírozott volna senki, 
nyugodtan, kimérten, nem mutatva 
megbántottságot, egyenletes, kimért, monoton 
hangon folytatta beszédét: 


- Most pedig engedjék meg, barátaim, hogy 
Oroszország államrendjéről és jövendő 
berendezkedéséről szóljak. Nem olyasfajta 

köztársaságot akarunk, mint amilyenek más 
országokban már megvalósultak: nem a 
köztisztviselők, a rendőrök köztársaságát óhajtjuk, 
olyan köztársaságot, amelynek állandó hadserege 
van. Az ideiglenes kormányra sem tartunk igényt, 
hiszen azt a tőkések kiszolgálói hozták létre. Ez a 
kormány még a saját programját sem valósítaná 
meg, ha nem  ösztökélné a forradalmi 
proletariátus, valamint hellyel-közzel a 
kispolgárság. Ez a kormány semmit sem akar: 
leplezve önmagukat az ideiglenes kormány 
zászlajával, most a burzsoá-földesúri 
ellenforradalom  — szervezkedő erői rohamra 
készülnek a forradalmi demokrácia ellen. Nekünk 
nem kell olyan kormány, amely szemet huny 
Gucskovnak és kompániájának a hadseregben 
indított ellenforradalmi agitációja felett. 


Szép! Tehát a hadügyminiszter agitálna a 
saját sere gében... 


- Bombáznak engem különböző kérdésekkel: 
Önök ugye a hatalom ellen vannak? Ezek szerint a 
bolsevikok voltaképpen anarchisták? Nem, nem, 
ez rágalom! Ilyen választ szoktam adni: Nem 
anarchisták vagyunk, hanem a hatalom támaszai. 
Tudjuk, szilárdnak kell lennie a hatalomnak. Az 
anarchisták közé sorolnak bennünket, csak azért 
mert nem fogadjuk el a kapitalista igát. 
Követeljük, minden hatalmat ruházzon át a 
kapitalista kormány a munkás, katona, paraszt és 
zsellér küldöttek tanácsaira... Barátaim, mondják 
meg nekem, mitől lennénk ellenforradalmárok! Mi 
a köztársaság pártján állunk de csak olyan 
köztársaságot fogadhatunk el, amelyben nincs 
rendőrség, nincs állandó hadsereg, és ez az állam 
privilegizált köztisztviselőket se tartana el... Azaz 
folytatni próbálnánk a [Lvov által megkezdett 
folyamatot... 


A katonák utálkozva hallgatták a szónoklatot. 
Mindez nagyon ködös volt a számukra. 


(Lenin maga is igyekezett ködösíteni. Nem is 
törekedhetett egyértelműségre, hiszen egyelőre 

nem jött el a világos beszéd ideje. Maga sem volt 
vele tisztában, végül is mire megy ki a játék.) 
Felmérte, hogy nem arat sikert az azonnali 
földosztás  — követelése, és egyre  — inkább 
nyomasztotta, hogy kénytelen folytatni ezt a sze- 
rencsétlen beszédet. Az engedélyezett fél óra is 
soknak tűnt, és most már muszáj volt rátérnie a 
háború kérdésére, amely nyilván 
legérzékenyebben érinti a hallgatóságot. Fel van 
adva a lecke, hogy lehet most ügyesen kisiklani 
saját hálójából?) 

- Azzal rágalmaznak, mintha a különbéke híve 
lennék. Holott csak azt állítom, hogy ez a háború 
Véres Miklós cár meg a nemzetközi kapitalista 
rend elmeszüleménye, és az új kormány folytatja 
ezt a rablóháborút. Teszi ezt a tőkések érdekében. 
Ez nem a munkásosztály háborúja! Nem elég, 
hogy vonakodnak a korábbi titkos 
haramiaszerződéseket felbontani, de magyarázzák 
meg nekem, miért- nem hozzák nyilvánosságra 
őket? Oroszország nevében olyan emberek 
beszélnek, most is, akik maguk is 
elmarasztalhatók a háborús gyújtogatás vétkében. 
Kapitalisták  — döntenek, akik  átsoroltak a 
,köztársaságiak" közé... Gondoljuk meg, 
érvényben maradtak azok a megállapodások, ame- 
lyeket a cári bagázs kötött, és minket e 
megállapodások  — köteleznek  háborúskodásra. 
Többek között e titkos szerződések tartalmazzák 
Kína felosztásának tervét, amelyben 
Oroszországon kívül az angolok és a franciák 
érdekeltek. 


Bekiabálások: 
- Honnan tudja? 
- Csak a fantáziája működik! 


Lenin bombát robbantott. Iessék kideríteni, 
rajta, tessék ellenőrizni! Mégpedig, mielőtt 
nyilvánosságra  — hozták volna! Ebben a 
robbanásveszélyes pillanatban Lenin egyre 
magabiztosabban beszélt. 

- Kína felosztása érdekelné önöket? Pontos 
ismereteim vannak erről a tervről. Ne bízzunk a 
kormány ígéretében. A nyilvánosság előtt 
lemondanak ugyan az annexiós követelésekről, de 
valójában ezernyi szállal kötődnek ezek az 
emberek a banktőkéhez, és egyszerűen képtelenek 
megszabadulni a területi igényektől. Ezzel 
magyarázható, hogy ragaszkodnak a háború meg- 
nyújtásához. Ezt a háborút nem fejezi be 
kapitalista kormány. 


- És mit javasol helyette maga? 


- Nemzetközi munkásforradalom fogja 
befejezni a háborúskodást, és mi éppen ilyen 
forradalomra szólítunk fel. Soha nem állítottunk 
olyasmit, hogy azonnal egyoldalúan be lehet 
fejezni a háborút... Nem mondtuk, hogy amikor 
támad az ellenség, szúrjuk a földbe a szuronyt! 
Eszünkbe se jut, hogy fegyverletételre hívjuk fel a 
katonákat, és nem mondjuk, hogy isten hírével 
menjetek haza! A háború kizárólag úgy fejezhető 
be, hogyha olyan osztály veszi kézbe a hatalmat, 
amely ténylegesen nem a profit védelmében 
érdekelt. A szovjet kezébe kell letenni a hatalmat. 
Már 1915-ben kimondtuk: ha a munkásoké lesz a 
hatalom, igyekezni fogunk, hogy minél előbb 
pontot tegyünk e háború végére. 


- Mégis hogyan? - Ez volt a legmarcangolóbb 
kérdés. 


Leninnek azonban szeme se rebbent. 


- A lövészárok-barátkozás az egyik legjobb 
módszer a háború befejezésére. Az orosz és a 
német katonák, akik hasonló szürke 
katonaköpenyt hordanak, maguk állapodnak majd 
meg a fronton, hogyan tehetik lehetetlenné a 
háború folytatását... Ez a barátkozás 
megkezdődött! És nemcsak a mi írontjainkon. 
Gyors, energikus, feltétel nélküli, sokoldalú 
támogatásban kell részesíteni minden fronton ezt 
a barátkozást... — Megkezdődött! De még 
támogatásra szorul. 

Hol kezdődött? Hogyan lehet segíteni? S 
Lenin tovább ütötte a vasat. 


- Hamarosan a mi oldalunkra áll 
Németországban a többség. 


- Mi lesz, ha üt az óra? 


- Németországban Karl Liebknecht hangot 
adott eszméinknek, és ezért kényszermunkára 
küldték... " Liebknecht az igazi szocializmus 
egyedüli képviselője, a többi szocialista ott Vilmos 
császár oldalán áll. 


- Semmi jóra nem számíthatunk? 
Lenin magabiztosan válaszolt az ellenvetésre: 


- Ha Oroszországban a  munkás- és 
katonaképviselők tanácsa kézbe veszi a hatalmat, 
és Németországban mégsem tör ki a Vilmos 
császárt trónjától megfosztó forradalom, és nem 
döntik meg egyúttal a német Gucskovokat és 
Miljukovokat, ez bizony csak fél megoldás lesz. 
Akkor erősen meg kell markolnunk a fegyvert, és 
nekiszegeznünk forradalmunk minden 
ellenségének. Akkor nem fogjuk ellenezni, hogy 
forradalmi háborúnkat kiterjesszük, mert csak így 
lesz megdönthető minden országban a tőkés rend. 
Es akkor hiába zárják tömlöcbe a híveinket Miklós 
cár és a brit kapitalisták követői. Nemzetközi 
forradalom következik, amely a föld elrablásának 
és a nemzetiségek fojtogatásának végét veti 
egyszer s mindenkorra. 


A bolsevikok fogták a Leninnel megbeszélt 
jelzést, hogy szónokuk be akarja fejezni a 
beszédet, s eszeveszett tapsba kezdtek, lábukkal 
dobogtak, amivel ugyancsak nagy feltűnést 
keltettek a teremben... 


Lenin pedig már-már levonult a tribünről, de 
az elnök megállította, cédulák érkeztek a 
hallgatóság soraiból: , Miért akarják a bolsevikok a 
német egységet megszilárdítani?" 


- Tévedés! Mi nem erősítjük a német 
egységet, hanem megingatjuk, sőt szétbomlasztjuk 

a kapitalisták és a munkások úgynevezett belső 
egységét. És zárjanak bennünket börtönbe, 
küldjenek akár kényszermunkára, ahogy Vilmos 
Németországában és a tőkések  Angliájában 
történik! De hiábavaló minden próbálkozásuk. 


, Miért akarnak maguk polgárháborút?" 


- Tévedés. Nem szólítottam fel senkit 
polgárháborúra. Ellenkezőleg, szorgalmazom a 
jószándékú honvédők folyamatos és türelmes 
meggyőzését. 


, Terjesztette-e ön a nézeteit 
Németországban? Miért nem utazott oda, hogy ezt 
az álláspontot kifejtse?" 


- Nyomtatott formában terjesztettük 
nézeteinket Németország-szerte. 


, Miért nevezi ön Kurland meghódítását 
területi annexiónak?" 


- Azért tekintem annexiónak, mert ha mi 
Oroszországhoz csatoljuk Kurlandot, akkor a 
németek saját gyarmataik visszahódítását fogják 
célul kitűzni, és soha nem ér véget a háború. 
Döntse el a nép maga, melyik államban akar élni. 
Szervezzék meg a  kurlandi  munkás- és 
katonatanácsot, és ott döntsenek, hová akar csat- 
lakozni Kurland népe 


Nevetés volt a válasz. 


Lenin összegörnyedt, és sietve távozott a 
szónoki emelvényről. De még megszólították a 
teremben: 


,Miért — uszítanak — maguk a bankok 
kifosztására?" Erre a kérdésre azonban Lenin már 
nem felelt. 


Sztankevics úgy értékelte Lenin felszólalását, 
hogy az nem volt éppen diadal, viszont azonnal, 
helyben válaszolni kell erre a felszólalásra. De 
mielőtt még Sztankevics felocsúdott volna, egy 
Lieber nevű fekete szakállas, lázas gnóm törtetett 
a tribünre. Ezt az embert a Bund nevű zsidó 

szocialisták Démoszthenészének nevezték 
elvtársai. 


S azonnal gyors és szenvedélyes szónoklatot 
tartott. Ez a szónoki stílus különbözött Lenin 
fárasztó mormolásától. 


- Lenin elvtárs nem veszi figyelembe, hogyan 
gondolkodnak ma az egységbe tömörült orosz 
demokraták, és ezért csoportja kisebbségben 
marad... Kevesebbet kellene szónokolni arról, mik 
a vágyaink. Kérdés ellenben, hogyan lehet 
megvalósítani elképzeléseinket anélkül, hogy 
polgárháború robbanna ki. Lenin agitációja viszont 
polgárháborút gerjeszt. Lenin többnyire frázist 
halmoz fÍrázisra, vagy pedig kelepcébe csalna 
bennünket! Azt hajtogatja, hogy minden földet ki 
kell osztani a népnek. Nagyon jó, minden párt 
ugyanezt hirdeti. De a bolsevik vezér arra szólítja 
fel a népet, hogy tüstént, késlekedés nélkül vegye 
birtokába a földet. Ez az, ami ellen tiltakozunk. Ezt 
az agitációt tartjuk veszélyesnek és károsnak. 
Hiszen azt is hirdeti, hogy az irtásföld- 
tulajdonosokat: — a paraszt-otrubnyikokat, a 
korábban földhözjuttatottakat kell megrövidíteni. 
Ha pedig ez így van, ebből ugye polgárháború 
lesz? A módosabb parasztok jobban ragaszkodnak 
a földjeikhez, mint a nagybirtokosok. Az, aki ilyen 
körülmények közt harcot hirdet, nem méri fel az 
erőviszonyokat, és megismétli az  1905-ös 
forradalom hibáit. Ez végzetes lenne, hiszen a 
követelések nagyon távol vannak a pillanatnyi 
realitástól. Sok olyan ember van, akit a polgári 
sajtó dühít. A bolsevikok viszont azt is kimondják, 
hogy el kell venni a nyomdákat a tulajdonosoktól, 
és ott munkás lapok készüljenek. Nagyon szép 
követelés ez, de sajnos nem megvalósítható. A 
burzsoázia teljes kisajátításának jelszava ugyan 
nagyon vonzó. De kérdem én, nem azt érjük-e el 
vele, hogy az erők felmérése nélkül, hanyatt- 
homlok rohanunk a csatába? A burzsoázia elég 
erős, és ha polgárháborúra szólítanánk fel, 
szembekerülnénk a teljes liberális-demokrata 
osztályszövetséggel. Holott most kéz a kézben 

haladunk. Az is elképzelhető, hogy a lakosság nagy 
része hajlamos visszatérni a régi rendhez... Nem 
vitatjuk Lenin becsületességét, de hatásos 
agitációja veszélyezteti a forradalmat, és ezért 
minősíti — fellépését végrehajtó bizottságunk 
károsnak... Megértik-e önök, hogy a burzsoáziát 
erősíti Lenin agitációja, s ha Lenin nem volna, 
akkor a burzsoázia kitalálna egy Lenint magának? 


Lenin végighallgatta ezt a pimasz felszólalást, 
és vigyorogva elindult a kijárat felé. Sztyeklov 
helyett inkább Liebert kell ütni. Sztyeklov ugyanis 
még nem veszett el, ő még hasznára válhat a 
forradalomnak. 


Lenin felszólalása egészében véve mégiscsak 
sikeres volt: nem fognak többé madárijesztőket 
látni a  —— bolsevikokban, nem tekintenek 
anarchistáknak vagy ellenforradalmároknak, és 
nem minősíthetnek a különbéke híveinek. De a 
győzelemhez hosszú út vezet. 


A bolsevikok is kitódultak Lenin után. 
Követték őt a katonák is, mert meg akarták 
kérdezni, , mi a véleménye Leninnek a 
menetszázadok frontra irányításáról? 


- Nem ismerem eléggé a kérdést - válaszolta 
Lenin, és beült az autóba. 


Egyszerűen képtelen és elviselhetetlen, 
lehetetlen, kibírhatatlan dolog, hogy az ember 
kisebbségben maradjon a véleményével, és 
diadalmaskodjék az ellenlábas. Szó sincs kicsinyes 
önimádatról, ez egészen más. Ha valaki ugyanis 
évtizedekig csakis erre az egyetlen feladatra 
összpontosít, minden részkérdésben tájékozott, 
egyszersmind az egész rendszert képes 
áttekinteni, akkor neki és csakis neki lehet a 
konkrét helyzetben egyedül érvényes és helytálló 
nézetrendszere. S nem tűzhet ki senki más 
alkalmas célt, sőt ésszerű és helytálló elgondolásai 
se — lehetnek  — másoknak. Következésképpen 
természeti törvény, hogy képtelen elvégezni rajtam 
kívül bárki más a reám kirótt feladatot. Minden 

ellenvetés értelmetlen és fölösleges, gyomrára 
megy az embernek. 


Tizenöt esztendő alatt Lenin jó néhányszor 
diadalmaskodott a vele szemben álló többségen, 
és később sikerült megnyernie azokat, akikkel 
azelőtt harcban állt. Azért győzött végül is, mert 
nem félt szakítani, és kenyértörésig folytatta a 
vitákat. Sőt az sem tartotta vissza, ha egy időre 
magára maradt az elgondolásaival. Természetesen 
megingathatatlan és konok elszántságra van 
szüksége annak, aki egyedül akarja keresztülvinni 
mindazt, amit kigondolt. Senki más nem volt birto- 
kában e tulajdonságnak, csak ő. S miután mások is 
rájöttek, hogy Lenin soha nem enged a maga 
igazából, be kellett látniuk, hogy nincs apelláta 
vele szemben. Azok a petrográdi földhöztapadt 
észjárású — bolsevikok is kénytelenek voltak 
meghajolni, . akiket — Lenin helyben talált 
hazatérésének idején. Noha ezek az emberek 
egykori illegalitásban szerzett érdemeik miatt 
rendkívül önelégültnek bizonyultak. 


De egy vezető annál következetesebben és 
gyorsabban kénytelen egy irányba terelgetni 
társait - s aztán határozatokkal betapasztani a 
szájukat -, minél ártalmasabb ellenvéleményeket 
forgatnak azok a  kobakjukban. Az utóbbi 
napokban az antileninista hajtóvadászat szervezői 
egyre hangosabban kurjongattak, fütyörésztek, és 
letartóztatással, lincseléssel fenyegették őket, az 
utcákon pedig összetépkedték a Pravdát. Eközben 
Lenin egyre  elszántabban védekezett (A 
Pravdának minden számába írt négy-öt-hat-hét 
cikket. Egyiket se jegyezte, amitől ezek az írások 
még határozottabbnak tűntek.) Eredményesen 
építgette a bolsevikok belső szervezetét. Egy több 
ülésszakból álló városi konferenciára jött össze 
Petrográdon az a harmincöt ember, aki ekkor 
vezetőnek számított. A tanácskozás eredményes 
volt, Lenin diadalmaskodott. (Leginkább az Azovi- 
Doni kerületből való Szasa Axelrodban, a szibériai 
Zsenya szolovejban, Anton Szluckijban, 
Kollontajban, Ludmila Sztalban bízott meg, őket 

küldte ki a kerületekbe, hogy onnan küldötteket 
verbuváljanak. A Szolovej házaspár maga alkotta a 
Rozsgyesztvenszkij körzetet. Az emigrációból 
együtt  hazatérők csapata: Zinovjev,  Ravics, 
Haritonov és a halálosan megbízható Szulimov, aki 
Kraszin jobbkeze volt a robbantócsoportnál, be 
nyomult az elnökségbe, és így létrejött a hatá- 
rozathoz szükséges többség.) 


Kezdetben nem is nyomasztotta a hazatérő 
Lenin személyisége, tekintélye, tapasztalata és 
neve a péterváriakat, és vitatkozni mertek 
téziseivel. Azt is mondták, hogy nem most kell 
megváltoztatni a párt nevét és programját (le is 
csillapodhat még a forrófejű Lenin), de meg kell 
érteni a helyzetet, egységre van szükség (hát ez 
az, egységre). A viborgi városrész küldöttei azt 
hajtogatták, hogy Lenin téziseinek pusztán 
elméleti jelentőségük van, nem a gyakorlatra 
szánta őket. (Csakhogy a gyakorlati cél tekinthető 
lényegesnek! Mi a fenének állítaná össze különben 
az ember a téziseket?) A kis furfangos Kalinyin 
(aki bekormozódott némely biztosítási ügyletben) 
annak bizonygatására vetemedett, hogy nincs új 
elem az Áprilisi tézisekben, ugyanezeket az 
elgondolásokat tartalmazta már a  Februári 
kiáltvány, amelyet Sljapnyikovval együtt állított 
össze, s az Agrártézisekben szintén erről volt szó 
(persze hogy arról, de mégsem egészen arról). 
Egyetlen új vonatkozást lehetne eszerint 
felfedezni: a szovjetek tekinthetők a kormányzás 
egyedüli letéteményeseinek. (Nyilvánvalóan ez a 
fő cél! Egyenes út vezet a proletárhatalomhoz, ez 
kész szervezeti forma, amit az elvtársak már akkor 
észrevehettek volna.) S vajon az  ujjukból 
szophatták, amit holmi iskolai puskában meg is 
fogalmaztak, hogy a burzsoá demokratikus 
forradalomról addig nem lehet áttérni a 
proletárforradalomra, míg — a proletariátus 
Oroszországban gyönge, tehát jelentéktelen 
osztály, s a parasztok nélkül lehetetlen győzni. 
Nem kell a párizsi kommünt példának tekinteni, és 
nem szabad számítani a nemzetközi forradalmak 
összekapcsolódására. (Lenin saját emberei között 

szerette — használni a  ,párizsi — kommuna" 
elnevezést," meg is jelent a Pravdában, és emiatt 
kezdték Lenint vádolni, hogy ijesztgeti a 
kapitalistákat.) Nálunk egyelőre szóba se jöhet a 
szocializmus kérdése, mert ezzel nagyon messzire 
kerülnénk a néptől. Pétervárt ugyanis nem szabad 
Oroszországgal azonosítani, az  erőegyensúly 
ugyanis helyenként más és más. A proletariátus 
nem tudja akárhol kezébe venni, a hatalmat, mert 
ellenforradalmat gerjesztene az akció, és a 
parasztság is tart a proletariátus diktatúrájától. 
Még a földet sem kell elvenni, mert nem tisztázott, 
mire mennek vele. 


Mindezt a badarságot végig, kellett hallgatnia 
Leninnek, mégpedig a saját főhadiszállásán. 
Milyen  " vasakaratra volt — szükség, hogy 
vaskapocsba szorítsa munkatársait, aztán az egész 
proletariátust, majd pedig az orosz tömegeket. 


Nem volt felesleges az előzetes megdolgozás 
sem, sokan támogatták ekkor már Lenint. (A 
jelenlegi szovjet inmár más véleményen van, mint 
a proletár többség.) Ezt mondja Goloscsokin, aki 
már régóta a mienk: Erőfeszítéseket kell tenni a 
forradalom továbbfejlesztéséért, és ki fogjuk 
sajátítani — a földet... — A proletárdiktatúra 
megvalósítása is lehetséges. Lesz-e a forra- 
dalomnak  — második szakasza, ez kérdés. 
Természetesen lesz. (Lám, milyen harcias ez a 
Bogdatyev.) Azért van kettős hatalom nálunk, mert 
a proletariátus az első pillanatban megriadt a 
hatalomtól. Most ugyan sokkal nehezebb lesz, de 
nem kell félni, a hatalomnak a mi kezünkben van a 
helye. Az ideiglenes kormányra senkinek sincs 
szüksége, ellenben bizottságokat kell választani, 
amelyek a népakaratot fejezik ki. Lám, a parasztok 
meg is előznek bennünket, és maguktól is 
kiosztogatják a földet. (Itt van ez az Epstein- 
Jakovlev gyerek, ő is a mi káderünk lesz.) 
Forradalmunk utat nyit a nyugati forradalmak 
előtt is. (Ez meg Szafarov, aki velünk együtt jött 
haza.) Oroszország , fegyveres népszavazás" előtt 
áll. (Ezt Szluckij mondja, a meghatározás igen 

pontos.) Az elvtársak, mielőtt Lenin hazajött volna, 
sötétben tapogatóztak, tevékenységük csak az 
alkotmányozó gyűlés előkészületére korlátozódott, 
és csakis parlamenti módszerekkel éltünk. Lenin 
elvtárs azonban világosságot gyújtott agyunkban. 
Az ő jelszavait kell használnunk, és nem szabad 
megijedni a kommüntől! (Ez az acélos emberünk: 
Koba Sztálin. Nagyon harciasan nyilatkozgat, úgy 
látszik, szakít Kamenyevvel.) Újra meg újra 
megdöngette ezeknek az embereknek az agyát 
(ugyanazt , és megint csak ugyanazt kell 


ismételgetni különböző formákban, hogy 
megtanulják a leckét). A régi forradalmárok 
mindig csak hátra tekintgetnek, régi 


forradalmakat idézgetnek. Az orosz demokrácia 
imperialista jellegű, nincs itt kettős hatalom, 
hiszen a szovjet nagy jóindulatot tanúsít a 
kormánnyal szemben. Igazunkat ne keressük az 
összekötő bizottságnál, mert a kormányt úgyis 
csak akkor ellenőrizhetjük, ha kezünkben lesz a 
hatalom. Most Oroszországban a bolsevik körökön 
kívül mindenütt honvédő hangulat uralkodik, ami 
pedig kispolgári és gazdagparaszti érdeket fejez 
ki. Ezek a rétegek szintén profitra akarnak szert 
tenni a gyengébb népeken gyakorolt erőszak 
árán... A honvédelmi láz taktikai átmenetet képez 
a parasztság kispolgári átalakulásához. És e téren 
fog össze a kis- és a nagypolgárság. Csheidze, 
Cereteli és Lieber a burzsoázia uszályában kullog, 
és valamennyien politikai hullák. Mindig szemben 
álltunk Csheidzével, mert ez az ember a 
sovinizmus vékony pajzsául szolgált... A ,for- 
radalmi demokrácia" jelszava semmire se jó, 
csupán frázis. (A Tauriai palotában természetesen 
másképpen kellett nyilatkozni róla.) Nem nagy 
érdem a forradalmár magatartás Miklós cár 
trónfosztása után. 


Hát a parasztság? Ha várnának az 
alkotmányozó gyűlésig, ez a módos parasztok 
győzelmét jelentené, akik pedig a KD-hoz, a 
,Kadet" párthoz húznak. Egyesíteni kell a 
követeléseket, és még most sajátítsuk ki a 
földeket. Nem földtulajdonlási jogokra van szük- 

ségük, de forszírozzuk a nincstelen zsellérek 
tanácsainak létrehozását. Nem lehet a 
parasztküldöttek tanácsaira támaszkodni, 
helyettük tüstént hozzuk létre a legszegényebb 
nincstelen parasztok önálló szovjetjeit. A föld 
egymaga nem tartja el a parasztokat. Ahhoz, hogy 
meg is tudják művelni, szükség lesz kommunákra. 
A kommuna nagyon hasznos paraszti szervezet 
lehet. Hiszen teljes önigazgatást tesz lehetővé, és 
minden felügyeletet fölöslegessé tesz. Bennünket 
fog követni a parasztok kilenctizede, ha meg 
tudjuk értetni, mért nincs szükség hadseregre, 
rendőrségre és önálló tisztviselői karra. 


Bármely politikai konfliktus megoldásának az 
lenne a leglényegesebb eleme, hogy 
körülbástyázzuk alkalmas módon az 
álláspontunkat. Sehol a világon nincs akkora 
szabadság, mint most Oroszországban, csak élni 
kell vele. (Az egész Európa katonai tömlöc, 
amelyet a tőke igazgat könyörtelenül.) A katonák 
nálunk ugyan fegyverben vannak, de hagyják, 
hogy orruknál fogva vezessék őket. A sötétségben 
tartott, begyepesedett nép, amely csak tűr, mert 
így , szokta meg, átadta a hatalmat a 
burzsoáziának. És csak a mi pártunknak vannak 
olyan jelszavai, amelyek kimozdíthatják 
megtorpant helyzetéből a forradalmat. De csak 
akkor lesz valódi elmozdulás, ha megvalósítjuk az 
önigazgatást. A hadsereg és a nép összeforr - győz 
a szabadság. Az állandó hadsereget váltsa le a 
felfegyverzett nép - ez a minimális programunk. 
Lássunk el mindenkit puskával! Kapjanak fegyvert 
a nők is! Az össznépi milícia - nők és férfiak - 
képes a hivatali bürokrácia legalábbis részleges 
felváltására. A tőkések pedig kénytelenek lesznek 
kinyitni pénzesládáikat, és megosztani vagyonukat 
a néppel. Csupán csűrik-csavarják a dolgot, akik 
azt állítják, hogy egy forradalmi hadsereg 
helyettesítheti a felfegyverzett proletariátust. Ha 
megteremtjük a munkásmilíciát, mégpedig. a 
tőkések pénzén (különben nem megy), ennek 
fantasztikus jelentősége lesz. Nincs garanciája a 
forradalomnak, amennyiben nem valósul meg ez a 

mindenkire kiterjedő intézkedés. Senki sem 
vállalkozik az alkotmányozó gyűlés összehívására, 
csak az eszetlen szociálforradalmárok forgatnak 
ilyesmit az agyukban. Nem képzelhető el hatalom 
a szovjeteken kívül és éppen ettől tart a 
burzsoázia... Az alkotmányozó gyűlés 
összehívásának biztosítéka a nép felfegyverzése és 
a szovjetek megerősödése... Tehát fel kell készíteni 
a népet a szovjetek teljes hatalomátvételére... A 
szovjetek szerepe: az ellenforradalom erőszakos 
leküzdésének megszervezése. Mi is a hatalmon 
kívül maradunk míg csak a tanácshatalom meg 
nem valósul. 


De Lenin nem érezte eléggé biztosan, hogy 
megszerzi a többséget a konferencián. Ezért 
utasította Zinovjevet: ne terjesszen be olyan 
indítványt, amely meghatározná a bolsevikok és az 
ideiglenes kormány viszonyát. De Kamenyev, az 
ellenzéki nem tágított (nagyon magabiztos). 
Nekikezdtek tehát a részletes vitának. De 
Kamenyev egyik állását a másik után adta föl csata 
nélkül: a kormány igenis osztályjellegű, és ez a 
kormány csakugyan menthetetlenül 
összebonyolódott az angol-francia kapitalizmussal, 
és bizony a nyakába vett programot kizárólag a 
proletariátus nyomása alatt hajtja végre, és persze 
engedékeny a földesúri-burzsoá 
ellenforradalommal szemben. Kamenyev nagyon 
különös beszédre ragadtatta magát. Az egyenes, 
nyílt választ visszautasítjuk, és a tömegek nem 
értik, mik a céljaink (teljesen nyílt válasz nem is 
várható el, mielőtt eljön az ideje). Az ideiglenes 
kormány megdöntésének jelszava most nem 
szervezi a forradalmat, hanem szétzilálja (mi. nem 
is tűzünk ki egyelőre ilyen közvetlen célt). S 
Kamenyev ilyen kérdéseket feszeget: mit tegyünk, 
ha a szovjet összefonódik a kormánnyal? De csak 
nem fogjuk a  szovjetet is  megdönteni!? 
Természetesen azt ő is elfogadta, hogy nevelgetni 
kell szép lassan a tömeget, és a forradalom egy 
későbbi szakaszán elkerülhetetlen lesz a 
konfrontáció az ideiglenes kormánnyal. Meg is kell 
ragadni előbb-utóbb a hatalmat, viszont azt is 

hozzátette, hogy a kispolgárság kolosszális 
szerepe nem becsülhető le, ha ennyire csekély 
létszámú az orosz proletariátus. 


Vagyis Kamenyev szépecskén átállt Csheidze 
és — Cereteli oldalára.  Korrekciókat kívánt 
végrehajtani a határozaton: állást foglalt, hogy 
éberen ellenőrizzék az ideiglenes kormányt. 
Mégpedig ahelyett, hogy megdöntenénk. Össze is 
gyűjtött . hat szavazatot, Lenin — ellenben 
megszerzett húszat. Kamenyev tökéletes kudarcot 
vallott! Így jár — minden opportunista a 
munkásmozgalomban. 


Tegnap a május elsejei — ünnepségen 
abbahagyták a tanácskozást. Valamennyi 
elvtársunk az utcára és a gyárakba sereglett. 
Lenin is kiment a Lőportárhoz, de nem fűlt hozzá a 
foga: a szabadban harmincezer ember előtt kellett 
szónokolnia. Elveszett a hangja. Mérsékelt beszéd 
volt: készülni kell a  proletárdiktatúrára, és 
készülünk a szocializmusra. De nem kell most 
emlegetni az ideiglenes kormány megdöntését... 


És ekkor - véletlenül történt így, vagy 
szándékosan időzítették egy helyre, egy időre a 
két gyűlést - a mensevikek kiküldték a térre 
kotnyeleskedni a megvadult Liebert. (Szurokban 
fogjuk még meghempergetni ezt a Liebert, 
elvesszük a jókedvét.) Az eszerek Csernovot és 
Avkszentyevet uszították ránk. Minél többet 
pislogott rájuk Lenin, annál inkább látszott, hogy 
felfújt hólyagok, politikai panoptikumba való, 
levitézlett politikusok. A szovjet ülésén Csernov 
így hőzöngött: ,Mindennap erősebbek leszünk, 
nincs hová rohannunk"! (A Gyelo naroda pedig így 
fogalmazott: Lenin erre nem is gondolt. Ez súlyos 
tévedés, mert Lenin igenis mindenre gondol. 
Önök, nagyra becsült eszer-szociálforradalmár 
elvtársak, nem tanultak meg gondolkozni.) 


De a népünnepélyt egészében nem tartottuk 
kézben. Messze van még a győzelem. (A bolsevik 
főhadiszálláshoz mégis seregleni kezdett a 

kíváncsi értelmiség meg a polgárok és a 
polgárasszonyok zarándoklata.) 


Ma folytatódott a pártreferátum a szovjetben 
és a központi bizottságban kialakult állapotokról. 
A pétervári proletárok nem azokat választják meg, 
akiket kellene: a végrehajtó bizottságban 
Gvozgyev üldögél. A katonákat nacionalista 
elemek képviselik. Csheidze békéltető taktikát 
folytat, ami befagyasztja követeléseinket. A 
végrehajtó bizottságban a véletlenül odavetődött 
intelligencia kiszorít, nem sikerül az újraválasztás, 
a fontos ügyeket bürokratikusan intézik, és az 
internacionalisták nem férnek a közelükbe. Tehát 
nem is alakulhat ki bolsevik számbeli fölény. 
Nehéz zöld ágra vergődni ilyen helyzetben, és még 
nehezebb a pártvonalat képviselve kikászálódni a 
mocsárból. 


A pártkonferencia összetétele azonban már 
szerencsésen alakul, jól előkészítettük a dolgot. 
Következésképpen szavazni kellett, és újra meg 
újra szavaztunk, és haladtunk előre. A pétervári 
bolsevikok immár összetartanak, egységesek. A 
környékbeli delegátusok a szájukat nem merik 
kinyitni... Szét is széledtek. Az esti összejövetelnek 
már nem lett volna értelme. Most már munkához 
kellett inkább látni. 


És ekkor nagy hirtelen becsapott a mennykő. 


Embereink lázasan hívogatták a 
főhadiszállást, és meghökkentő hírt közöltek: a 
szerkesztőségekbe eljuttatták Miljukov jegyzékét, 
amelyben közölte a szövetségesekkel, hogy 
Oroszország eleget tesz minden  kötelezett- 
ségének, és harcolni fog a végső győzelemig. A 
szovjetben kitört a pánik, úrrá lett a zűrzavar. 


Hát ez az, amire Lenin számított, és régóta 
várt. Jól tudta, hogy Miljukov előbb-utóbb beadja a 
derekát! Hiszen  szobatudós, akinek nincs 
fantáziája, és gyáva. Most kellett volna 
bejelentenie, hogy lemond minden hódításról, és 
ezzel a kormány megerősíthette volna belső 
pozícióját, a szövetségeseket sietségre ösztökélve. 

És Oroszország kezébe kerül a kezdeményezés. De 
Miljukov képtelen áttekinteni ilyen bonyolult 
helyzetet, és felmérni a lehetőségeket. Hozzájárult 
a megállapodások betartásához, és ezzel el is 
veszítette a játszmát. 


k 


Ekkor már hozták is a jegyzék gépelt szövegét 
a Pravdától. Lenin felajzottan és nagy boldogan 
kiragadta a papírlapot a küldönc kezéből, és 
szeme szaporán végigpásztázta a szöveget. Így jó. 
Nem csupán a szöveget olvasta, hanem mindjárt 
azt mérlegelte, hogyan reagáljon rá, és agyon 
lehet-e ütni egy párthatározattal. Tökéletesen 
igazolódott pártunk álláspontja. Az ideiglenes 
kormány velejéig imperialista. Minden ígérete 
szélhámosság, és ez a kormány soha sem fog 
megváltozni. 


Bomba robbant, és Miljukov leszereplésének 
utóhatását majd a szovjet is megérzi. Ez Csheidze 
és Cereteli kompániájának bankcsődje. Nekünk 
viszont kapóra jön. A Miljukov-jegyzék mozgásba 
hozza majd a tömeget. Lelepleződtek egyszer s 
mindenkorra ezek a vezetők. Most aztán 
kapkodhatnak a fej ükhöz. Vajon lenyelik-e a 
keserű pirulát? Akkor vége az önálló politikai 
szerepvállalásnak, Miljukov, ha úgy tetszik neki, 
felrakhatja a lábát az asztalukra. Vagy megint 
kieszelnének valamiféle rothadt középutas 
megoldást? Most mindenesetre elnyerik méltó 
büntetésüket... 


Ez valódi nyereség: megvan, ami eddig 
hiányzott. Most a Miljukov-jegyzék felpiszkálja a 
tömeget. Pontosan ezért sietett annyira haza egy 
hónappal ezelőtt, és ha az utazás megtépázta a 
tekintélyét, ennél szaporábban kell hajtania, mert 
a megnyert időt kihasználhatja. A jegyzék 
eloszlatja majd a hajtóvadászat idején keletkezett 
fellegeket. És ahelyett, hogy üldözöttek lennénk, 
most ellentámadásba lendülhetünk. Szaporán 
odapörkölünk ezeknek. Páratlan lehetőséghez 
jutottunk. Kettős csapás következik. Egy sújtás a 

kormányra, egy másik a végrehajtó bizottságra. 
Meglephették ugyan Lenint, de örökmozgó agya 
mindig gyorsan reagált, és a rázúduló 
eseményeket egykettőre feldolgozta. Miután 
megoldott egy helyzetet, már új problémával 
kezdett foglalatoskodni. 


Űzi, hajtja a türelmetlenség: mi legyen most? 
Azonnal meg kellene kezdeni a felkelést? De nem 
vagyunk eléggé felkészültek. A katonaság 
megdolgozása nem mindenütt sikerült. Néhány 
ezrednél ugyan a felkelésnek erős a fészke, de 
másutt még nagyon gyengék vagyunk. Persze 
kockáztatni kötelező. De nem  kockáztatunk 
öncélúan. A fürdőben Lenin mindig elsőnek má- 
szott be a hideg vízbe. De ha egy 
emigránsgyűlésnek verekedésszaga volt, Lenin 
mindig elsőként távozott. Mindig bátran lépni kell, 
ám csak akkor, ha okvetlenül szükséges. Ez a 
jegyzék persze nagyon jól jött, de nem jókor: 
hamarabb, mint kellett volna. Az események 
ennyire gyors menetére nem számított Lenin. E fél 
hónap alatt rengeteget dolgozott, és bármennyire 
igyekezett összefogni a sorokat, az események 
mögött kullogott. Egyelőre nem állt fel a Vörös 
Gárda, semmi sincs még kész! A szerencse túl 
korán köszöntött be. 


De holnap utcára kell vinni az embereket, 
álljanak talpra a gyárak mindenütt, ahol 
többségben vagyunk! És meg kell kísérelni a 
katonák riasztását. 


Ma éjszaka nem hunyjuk le a szemünket. 
Letelepedett egy félreeső zugban, és sebesen 
felvázolta egy központi bizottsági határozat 
szövegét. 


Nem szabad úgy megváltoztatni a kormány 
személyi összetételét, hogy ez az esemény 
befolyásolja az osztályharcot: nem támogatunk 
áthelyezéseket, — cseréket. — Miljukov ellenben 
mondjon le! A  kispolgárságnak egyedüli 
menekvése, ha átáll a proletariátus oldalára... 
Csak a proletariátus tudja a pénztőke által ránk 

vert béklyókat szétszakítani Az államhatalmat 
adják a forradalmi katonasággal együttműködő 
proletariátus kezébe! 


Zinovjev rendszeres időközönként telefonon 
jelentette a Tauriai palotából, mekkora zűrzavar 
uralkodik a pétervári szovjet végrehajtó 
bizottságában. Lenin felvette a telefont, és hasát 
fogta nevettében. Nagy baj az agybaj. Főnek a 
saját levükben. Bolond lukból bolond szél fúj... 


k 


Már az előző nap reggelén készen volt egy 
mérsékelt hangú tartózkodó határozat, melyet a 
központi bizottság nevében fogalmazott meg 
Lenin, éberen figyelve az események alakulására. 


Valamennyi szocialista lap a  Miljukov- 
jegyzéket csépelte. Hiába tanácskoztak 
naphosszat a szociáldemokraták a végrehajtó 
bizottságban, nem jutottak dűlőre. Ilyenek ezek, 
ennyi telik tőlük! 


A gyáriakat nem sikerült reggel riasztani. Sőt 
még délben is csendes volt valamennyi nagyüzem. 


Ellenben a katonák kezdtek el mozgolódni! Ez 
aztán fantasztikus jelentőségű, váratlan fordulat 
volt. A kispolgári összetételű katonaság tömegeitől 
ilyen politikai fogékonyságot aligha lehetett 
elvárni. Lenint mélyen elgondolkoztatta a dolog. 
Micsoda siker! Már velünk tartana a teljes 
helyőrség? 


Egyik ezred a másik után vonult a Mária 
térre. . Ksesinszkaja villájában, a bolsevik 
főhadiszálláson Lenint forradalmi láz hevítette. 
Életében először találkozhatott a felkelt néppel, 
amely lám, megelőzött bennünket! Nem mi 
szerveztük az embereket! És forrong a petrográdi 
utca... Ez talán már a polgárháború kezdete! Vajon 
milyen határozat segítene? Milyen jelszó hatna? 
Mennyi forradalmi példa áll előttünk? Spartacus 
rabszolgalázadásától a kommünig, és most ő van 
soron: Lenin felel a történelem előtt, nehogy 
végzetes hiba történjék, és elbukjon a forradalom. 

A józan ész (vagy talán éppen a kispolgár 
természetes bölcsessége) óvatosságra intette 
Lenint: nem áll még rendelkezésre szervezett erő. 
Nincs még Vörös Gárdánk. Még nem fegyvereztük 
fel az egész  munkásosztályt. De mégis 
győzedelmeskedett Lenin forradalmi szimata, 
amely a fellegek fölé emeli az embert (ez az 
abszolút szimat!): igenis a felkelés élére kell állni. 
Eljött a nagy csapás ideje. A forradalmat mindig 
váratlan csapások lendítik előre. Talán éppen ez a 
pillanat lenne alkalmas az ideiglenes kormány 
leváltására?! De nincs elég agitátor. Szafarovot 
megbízta ugyan, hogy tartson gyűlést a 
belvárosban. Őt viszont letartóztatták a városi 
könyvtár előtt, és bevitték a rendőrségre... 


Ha például a páncélos zászlóaljat rá lehetne 
beszélni, hogy szintén vonuljon a Mária térre, és 
ott helyben tartóztassa le az ideiglenes kormányt? 
Ez lenne az ideális megoldás. Utána pedig a 
szovjetet feléleszthetné álmából a proletárok 
elszánt akarata. 


A páncélosoknak ellenben nem állt 
szándékukban, hogy elhagyják a kaszárnyát. A 
végrehajtó bizottság utasítását várták! 


És közben eltelt egy nap. Mindössze négy 
ezred lázadt fel, holott húsz állomásozott a 
városban. 


A végrehajtó bizottság bólogatójánosai, ezek a 
mocsár-szocialisták  —— közölték, hogy estére 
tanácskozást hívnak össze: egyeztetik 
álláspontjukat tőkés barátaikkal. Nyálas népség! 
Ocsmány bagázs! 

Méltatlan szájhősködésbe fulladt a szovjet esti 
ülése is, és nem született forradalmi határozat. 


Nem egyedül Lenin volt lendületben, hanem 
valamennyi bolsevik vezető. Beszáguldozták az 
egész Petrográdot, és röpgyűléseket szerveztek, 
követelve, hogy a városi szovjet vegye el a 
hatalmat az ideiglenes kormánytól. 


- Le kell őket váltani! 

A proletár bizottság naphosszat ülésezett. 
Bogdatyev tőlük érkezett. 


- A gyárakban gyűléseket tartanak. A mi 
gyakorlati utasításunkat a kormány menesztésére, 
a munkások valóra váltják. 


Szluckij viszont arról meditált, hátha 
elmulasztják a nagy pillanatot, amikor 
kormányválságot idézhetnének elő. 


A dacos állú Axelrod pedig sürgette a 
társaságot, ne habozzanak: itt az idő, hogy minden 
hatalmat kezükbe vegyenek a munkástanácsok. 


Sztal asszony közbeszólása viszont 
egyszeriben feloldotta a feszültséget. 


- Nem kell gyorsabban balra táncolni, mint 
azt Lenin teszi. 


Lenin pedig fel-alá járkált, és vigyorgott. 
Engedni kell néha az ösztönök tombolásának! 


Szasa Kollontajnak csillogott a szeme a 
lelkesedéstől. 


- Meg kell indítanunk a felkelést, Vlagyimir 
Iljics! - kiáltotta. 


Szasa most éppen a mosónők 
szakszervezeténél dolgozik, és megpróbálja 
felkészíteni őket a nagy sztrájkra. 


Lenin még tréfára vette a javaslatot: 


- Alekszandra Mihajlovna - szólította meg 
Kollontajt  -, gondolja, hogyha történetesen 
megalakulna egy kormány, nekünk részt kellene 
vennünk benne? Alighanem kívülről fogjuk 
bírálgatni azt a kormányt is. Valójában Kollontaj 
indítványa felvillanyozta Lenint, és majdhogynem 
elakadt a szava az izgalomtól. Mert elbukhat a 
felkelés (aminek nagy a valószínűsége), de csak 
meg kellene kísérelni a dolgot, vállalva egy erő- 
próbát! Ezzel kipuhatolnánk, mekkora az ellenség 
ereje. És az ilyen kísérlet edzi a tömeget (persze, 
ha erővel szétverik a felkelést, bizonyosan 
nyakunkba kell szednünk a lábunkat). 

Eközben már-már leszállt az éj, és 
mindannyian azt tudakolták, milyen utasítással 
lássák el a helyi agitátorokat. Talán el kellene 
foglalni a gyárakat!? És kitódulni az utcára, 
fegyverrel a kézben?! 


Ez az! Mindannyiunknak ki kell mennünk a 
munkások és a katonák közé! Most sajátítjuk el a 
meggyőzés tudományát!  Agitálni tanulunk. 
Találják meg, elvtársak azokat az érveket, amelyek 
minden fenntartást porrá zúznak. Vonuljon ki 
minden fegyveres munkás harci egység az utcára 
holnap! Magyarázzák meg: fegyvert fogunk - 
egyelőre önvédelemből, de ha kell, elsül a puska. A 
transzparenseken ne Miljukov leváltását köve- 
teljük, mert ennek most már nincs értelme, 
öncsalás erre agitálni. Ellenben véssük az 
emberek agyába: ,Le az ideiglenes kormánnyal!" 
A tőke kezében van az egész kormány, mi az 
osztályt képviseljük, nem egyes személyek ellen 
hadakozunk. 


Rajta! Menjetek isten hírével, rohanjatok, 
tegyétek dolgotokat, elvtársak! 


Lenin viszont egyre idegesebb lett, amint fel- 
alá járkált egész éjjel, első emeleti lakosztályában. 


Mennyire felgyorsultak az események! Erre 
aztán senki sem számított. 


De könnyebb az ösztönös tömegmozgalomnak 
jelszavakat kitalálni, s azt írni a transzparensre, 
amit a nép akarhat. Annál nehezebb lesz 
eldönteni, mi álljon a központi bizottság 
határozatában!!! 


Reggelre mindenképpen elkészül egy, az 
előzőnél agresszívabb új határozat, amelyet 
azonban Lenin nagyon pedánsan  kicentiz. 
Számítva arra, hogy az események alakulásától 
függően akár erre, akár amarra, módosítgatni 
lehessen a szöveget. Egy KB-határozat a párt 
hivatalos állásfoglalását jelenti, nem lehet vele 
viccelni. 

Mi nem fenyegetőzünk polgárháborúval. A 
munkások és katonák tömegei fogják 


megváltoztatni a hatalom jellegét... — Ilyen 
időszakban kötelező elfogadni, amit a lakosság 
többsége akar. Esetleges erőszakos 


cselekményekért kizárólag az ideiglenes kormányt 
terheli a felelősség! Ha pedig szeretnénk 
meggyőződni róla, mit akar a lakosság többsége, 
minél előbb ki kell írni a Pétervár valamennyi 
kerületére kiterjedő népszavazást. Nyilvánítsanak 
véleményt a jegyzékről, és döntsenek: elfogadják-e 
a jelenlegi ideiglenes kormányt, vagy pedig annak 
utódát? 


Kommün kellene. Megszervezzük a szavazást, 
kitör a vihar, és elsöpri az ideiglenes kormányt! Es 
máris itt a kommün. Megvalósul! 


Mindenütt propagálni kell ezeket a nézeteket, 
és meg fogjuk szervezni a népszavazást a 
gyárakban és a katonai egységeknél. 


Ez nem olyan választás lesz, amilyet eddig 
mások szerveztek, hanem a felkelés új, zseniális 
formája, a felkelés népszavazása. 


És még egy gondolati roham: 


- Gucskov és Miljukov kormánya talán azért 
élezi a helyzetet, mert tisztában van vele, hogy 
Németországban is kezdődik a forradalom. 


Hát nagyon-nagyon is lehetséges, hogy 
csakugyan kezdődik... Es Lenin keble máris 
dagadt a büszkeségtől. 


A tömegnek el kell mondani a teljes 
igazságot: 
Azért riogatja az összeomlás hírével a 
népet a kormány, hogy így a kezében maradjon a 
hatalom: Pedig nincs mese, át kell adnia a 
hatalmat a forradalmi proletariátusnak. 


Ez már világos beszéd. - Bár nem teljesen 
egyértelmű. Lenin ugyan nyilatkozott, de nem 
nyilatkoztatott ki mindent. 


sk 

... A Szovjet mai vezetőinek politikája 
mélységesen hibás. Csak a  papírfelesleget 
szaporítja, aki arról prédikál, hogy ki kell egyezni 
valahogy az ideiglenes kormánnyal! Ez a szándék 
mélységesen ellentétes a katonák akaratával... 
(Lenin most véglegesítette a szöveget):... a 
katonák akaratával, akik kinn vannak a fronton! 


és: 
... akik itt állomásoznak Pétervárott! 


... És végleg összeötvözte az egész hosszú fel- 
szólítást: 
Válasszátok meg  képviselőiteket a 
munkások és katonák tanácsaiba! 


A pétervári — parancsnokságról küldönc 
érkezett: megszövegezték virradatkor a 
röpcédulákat, reggelre készen lesz a nyomtatott 
szöveg: , Megdöntjük az ideiglenes kormányt!" 


Semmi vész, ezt nem a párt központi 
bizottsága bocsátotta ki! Kíséreljék meg hát 
megdönteni! 


A forradalom maga mutatja meg, mi a helyes. 
5. ag 


Ezek aztán alaposan 6 összerondítottak 
mindent... 


De a, főhadiszállás elfoglalására nem tellett 
az erejükből. Ugy látszik, csak kikecmergünk a 
bajból! 


Tegnap forrongott az egész város, de a 
bolsevik főhadiszállás környéke csendes volt. Este 
hat óra tájban viszont hatalmas - igaz, 
fegyvertelen - tömeg zúdult ránk. Lehettek 
tízezren. Voltak köztük katonák, értelmiségiek, 
leginkább kispolgári csőcselék. Feltűntek vörös 
zászlók is, de a jelszavak a kormánnyal fejeztek ki 
szolidaritást, és ellenünk irányultak. Közvetlen 
közelünkben ilyen bekiabálás hallatszott: , Lakat 
alá Lenint, a kémet!" Lenin reálisan számolt azzal, 

hogy ütött a szörnyű óra, amikor életével fizet a 
proletariátus ügyéért. 


De megérkezett a felmentő sereg. A mieink. 
Talpig fegyverben. Leszaggatták a csőcselék 
transzparenseit, zászlait, puskatussal szétoszlatták 
a tömeget. (Lenin már jó előre úgy rendelkezett, 
hogy a főhadiszállás közelében csak a legvégső 
esetben lehet helye fegyverhasználatnak. Most 
bekövetkezett ez az eset.) 


Ámde a Kamennoosztrov úton éppen ekkor 
haladt végig egy katonai alakulat, és a már 
szétkergetett siserahad tőlük kért védelmet. Ujra 
nagyon meleg helyzet alakult ki. Azzal is 
számoltak már a bolsevikok, hogy kénytelenek 
lesznek elhagyni a főhadiszállást, addig, amíg 
legalább egy irányban egérútjuk nyílik: oktalanság 
lenne éppen most, a harc kezdetén kockára tenni 
az életüket. De mégsem... Kivártuk szépen, hogy 
új talpraesett segédtisztünk megdolgozza a 
katonákat, és azok eltakarodtak, mielőtt egy 
puskalövés dördült volna. 


Nem messze, a Szentháromság téren tribünt 
ácsoltak. Olyan hírek érkeztek, hogy Alekszinszkij 
meg egy másik bűzlő szociálhazafi beszél majd a 
tömeghez. A mieink utasítást kaptak, nehogy 
megkíséreljék a tribünt ledönteni. A szónokok 
azonban meg se érkeztek a helyszínre. 


Arról is értesültünk, hogy Kornyilov ezer 
gránátost küld a helyszínre, rendteremtés végett. 
De ezek se jöttek. 


Hát a telefonközpontban micsoda csúf 
provokáció történt tegnap este! A Ksesinszkaja- 
ház összeköttetését elvágták. Valószínűleg maguk 
a telefonos kisasszonyok voltak a tettesek, ami 
ugye az aljas kispolgári provokátorok módszere; 
összeköttetés nélkül maradtunk, a legkritikusabb 
pillanatban. Némák voltak a készülékek egész 
éjjel, az ostrom idején. De Lenin azt parancsolta, 
senki ne reagáljon, ki kell várni, mire magától elül 
a vihar. 

Éjjel akár rendkívül kritikusra is fordulhatott 
volna a helyzet. Lenin ébren töltötte az éjszakát. 
(Fájt a feje, nem segítettek a tabletták.) Fel-alá 
járkált, egyre újabb terveket főzött ki, és önmagát 
ostorozta: soha többet nem követ el ilyen 
gyermeteg hibát, mint most. A csőcseléket jókor 
meg kell állítani! De nem történt baj. A mieink 
berendezkedtek aktív védelemre: őrség állt 
mindenütt, de cirkáltak is felfegyverzett járőrök a 
közelben, akik egyúttal győzködték az összeverődő 
csoportokat, takarodjanak szépszerével. 


Lenin fejében ezalatt formálódott egy új 
manőver terve: ma, április 22-én - függetlenül a 
kormány és Kornyilov tábornok meg a városi 
szovjet terveitől - eljuttatnak a sajtóhoz egy új, 
immár harmadik központi bizottsági határozatot. 
(A tegnapi 2. számú ma szintén megjelenik a 
Pravdában, ami persze botrányt okoz.) Az új, 3. 
számú határozat viszont ellensúlyozza az előző 
határozat következményeit, így csillapítani lehet a 
szenvedély izzását. válsághelyzetben fél óra is 
számít, sőt néha percek döntenek. A helyzet 
változásait céltudatosan föl kell mérni, és így 
befolyásolni tudjuk a fÍront állását, esetleg 
fordulatot is előidézhetünk. Hajnalban nem várta 
be az egész társaságot, Zinovjevnek megmutatta a 
szöveget, és  küldöncök hordták szét a 
lapszerkesztőségekbe az új, 3. számmal jelölt 
antedatált határozatot, melyen megjelölték, hogy 
reggeli keltezésű, aznap nyomják, ismerje meg 
tüstént mindenki, még mielőtt a 23-i lapokban 
napvilágot látna... 


A határozatban benne lesz, hogy mi 
figyelemmel kísérjük, ki mennyire tartja be a 
kétnapos gyülekezési tilalmat! (E pillanatban a 
burzsoá erők és a mieink egyensúlya miatt, 
nekünk is kedvező ez a rendelkezés.) A jelen 
helyzetben nem aktuális az ideiglenes kormány 
lemondásának jelszava, mert egyelőre hiányzik a 
forradalmi proletariátus stabil tömegtámogatása, s 
kalandor erők visszaélhetnek a helyzettel. (Ezzel el 

is  határolódunk a kalandor elemektől, és 
demonstráljuk, hogy rendet akarunk.) 


Nem is volt reggeli csetepaté. Egy téren 
összegyűlt vagy kétszáz ember, talán munkált is 
bennük  — némi  robbantgatási szándék (a 
kispolgárság talán épp a leninisták kezét 
gyanította e kísérlet mögött). De kiderült, hogy 
valami kínai próbál halászni a zavarosban. 


Őgyelgett ugyan néhány kíváncsiskodó most 
is a Ksesinszkaja villa mögött, de incidens nem 
fordult elő. Lenin pedig úgy rendelkezett, hogy 
ezen a napon senki ne szónokoljon az erkélyről. 


Tapasztalva a helyzet enyhülését, Bogdatyevet 
két elvtárs kíséretében elküldtük a 
telefonközpontba, hogy tiltakozzanak a botrányos 
helyzet miatt. Bogdatyev tud viselkedni. A 
központi bizottság megbízólevelét is felmutatta a 
kis küldöttség, amely határozottan követelte, 
közöljék név szerint, kik voltak a szabotőr 
kisasszonyok, a vezetőség pedig intézkedjék, 
nehogy előforduljon valamikor egy hasonló sztrájk. 
A telefonközpont főnöke tüstént meghátrált, és 
szabadkozni kezdett, hogy ők mossák kezeiket, 
semmiről senki sem tehet, itt minden felelősség 
magukra a telefonkezelőkre hárul. - Nevezzék 
néven akkor a bűnösöket! - Most ez lehetetlen, 
inkább nézzék meg, milyen műszaki állapotok 
uralkodnak. Be is mentek az embereink a 
kapcsolóterembe. Ezek a ringyók azonban 
valóságos  füttykoncerttel fogadták őket, és 
visongani kezdtek, hogy takarodjanak a leninisták, 
majd még a nyakuk közé csördítenek. Nagy 
hirtelen a helyszínen termett ekkor egy ötvenfős 
katonai egység, és a parancsnok érdeklődni 
kezdett, hogy ugyan már, kit kell letartóztatni. És 
mit tesz isten, a pimasz banda Bogdatyevet és 
társait akarta lefogni, de a telefonközpont főnöke 
beavatkozott, és közölte, hogy ők rendbe hozzák a 
dolgot, senkit sehová nem kell bekísérni. A 
katonák tehát eltakarodtak. Bogdatyev a városi 
irányító központban tett panaszt, ott aztán 
helyrerakták a kisasszonyokat, és utasították őket: 

a kötelességükkel törődjenek, és bízzák a politikát 
másra. 
b. va 


Megérkezett minden reggeli lap, és ezek azt 
mutatták, hogy a kormány intézkedésképtelen. A 
burzsoá sajtó természetesen elgyávult; senki sem 
merte vádolni a leninistákat a lövöldözésért, de 
valamennyi újság szenvedélyes hangnemben 
tárgyalta a történteket. Az ellenben nem volt 
világos, kit tesznek felelőssé. (Felfogták, hogy az ő 
embereik is kaphatnak a pofájukra... Még a lapok 
szedését is  felmondhatják a nyomdászok.) 
Kornyilovot pedig tegnap megállította a pétervári 
szovjet, és a tábornok behúzta fülét-farkát. 


A Rabocsaja Gazeta és a Gyelo Naroda (ha 
ügyesen bánunk velük, még hasznunkra is 
lehetnek) illő — módon felháborodott... De 
haragjukat a kormányra és az alkotmányos 
demokrata ,kadet" pártra zúdították, amelyek 
lincshangulatot gerjesztettek. A 6 mensevikek 
szervező bizottsága állást foglalt a válságról, de 
meg sem említette a bolsevikokat. Az Izvesztyiját 
kicentizve szerkesztették. Az első oldalon a 
következő címmel tudósítottak:  , Provokatív 
lövöldözés." De nagyon ésszerűen senkit nem 
vádoltak konkrétan. Inkább saját magukat 
ijesztgették, és csak annyit jegyeztek meg, hogy a 
,végrehajtó bizottság részt vesz az alapos 
vizsgálatban". 


A legnehezebbjén tehát szerencsésen 
túljutottunk... A legnehezebb pillanaton talán igen, 
de nincs még vége a válságfolyamatnak. A holnapi 
Pravda írja meg: azok a munkások, akik az 
ideiglenes kormány megbuktatását követelték, 
legnagyobbrészt úgy értelmezték a jelszót, hogy 
akkor kell elmozdítani a kormányt, amikor a 
proletariátus többségben lesz a népen belül. 
Ügyeljünk, nehogy bárki közülünk siettében 
egyedül tévelyegjen, hiszen könnyű elbánni egy 
magányos harcossal. Várjuk be, amíg a tömegek 
összeforrnak, s csak akkor kiáltsuk együtt, hogy 

, Vesszen az ideiglenes kormány!". Nem vagyunk 
blanguisták, nem támogatunk összeesküvéseket! 
Ostoba mese, hogy gyújtogatunk és 
polgárháborúra uszítunk. Hiszen nagyon pontosan, 
hivatalosan is kijelentettük: a súlyt a dolgok 
megmagyarázására helyezzük. Mindaddig, amíg a 
tőkések nem alkalmaznak  " erőszakot a 
munkástanácsok, a szovjetek ellen, pártunk 
következetes erőszakmentességet hirdet. 


Mindemellett e tanácsi vezetők rendkívül 
ostobán viselkednek. Nem azért marasztaljuk el 
őket, mert elmulasztották a hatalom megszerzését, 
hanem sokkal inkább az értelmetlen 
komédiázásért. Azt játsszák, hogy ,legyőzték a 
kormányt". Pedig nincs semmilyen kidolgozott 
párt-irányvonaluk. Támogatták az imperialisták 
jegyzékét, és ez a lényeg, ma pedig ezek a 
szamarak megjutalmazzák a , kadetokat". Képesek 
lennének megszavazni a hadikölcsönt, ami pedig a 
szocializmus teljes elárulását jelentené. Kollontaj 
méltatlankodva számolt be a városi tanács tegnapi 
látványos aljasságáról. Ezt az akciót nagy nehezen 
megakadályozta Szasa. (Csernovot is jellemezte 
tegnapi beszéde alapján... Ez egy maíla, mondta 
Szása. Ami nem baj, sőt, mekkora nehézséget 
okozna egy kőkemény szociálforradalmár az eszer 
párt élén. Egy ilyen kispolgári országban sokkal 
nagyobb veszélyt jelentene  Csernov, mint 
bármelyik mensevik. Ez a kongó agyú 
szociálforradalmár mindig csak szépirodalmi 
sikereivel henceg, és nem várható tőle semmilyen 
gyakorlati eredmény. Azt hirdeti: egész életét 
Lenin társaságában, egyszerű emigráns újságíró- 
ként tengette. Ugyebár csak irogattak együtt, 
kettecskén.) 


Pedig nagyon különböztek egymástól. Lenin, 
eltérően  Csernovtól, írásaival fizikailag is 
szervezte a pártot. 


Hát igen, tegnap, amíg csak ránk nem virradt 
úgy éreztük, hogy vesztésre áll a játszmánk. De 
ma már át kell értékelni az eseményeket: változott 
a helyzet. Még nem győztünk, ez igaz, mert nem 

volt időnk mozgósításra. Túlértékeltük az április 
huszadikán történteket, és  huszonegyedikén 
ügyefogyottan láttunk neki a tüntetés 
szervezésének. Ezt a mesterséget, úgy látszik, 
egyelőre nem tanultuk meg igazán. A válság idején 
kiderült az is, hogy a proletár erők nem eléggé 
összeforrottak. A Névai és a Narvai őrhelyekről 
senki nem mozdult. Kronstadtból érkezett ugyan 
százötven szuronyos, de azok is késve, s ekkora 
erő semmire se jó, legfeljebb kaszárnyai agitációra 
lehet használni őket. És hogyan értékeljük az 
Erzsébet-csatornánál történt szégyenletes 
jelenetet? A munkások egyszerűen beszolgáltatták 
fegyvereiket a katonáknak. Még ennél is feltűnőbb 
a katonák kispolgári mentalitása.  Illúziót 
tápláltunk, abban reménykedvén, hogy ezek állnak 
majd a forradalmi hullám élére. (Lenin megint 
tömeges fenyegetést kapott.) 


Most már tudjuk, mi történt. Az első napon a 
kispolgári tömeg megingott, és már-már a 
munkások felé húzott, mi viszont nem tudtuk 
kihasználni, hogy nem a tőkéseket támogatják. Es 
alig telt el egy nap, újból tömörültek a városi 
szovjetvezérek körül. Itt van a helsingforsi, azaz 
helsinki tanács elkésett távirata. 


sk 


Ksesinszkaja asszony keresete többször is 
megjelent apró betűvel szedve, szerény helyen - a 
lapokban: visszaigényelte a bolsevikoktól a villáját, 
és követelte,  telepítsék ki az önkényes 
beköltözőket a palotából. Végre Csisztoszerdov 
békebíró május 5-ére elrendelte a felek meg- 
hallgatását. — Helyszín: a bíró  kamraméretű 
tárgyalóterme. 


Az ilyen ügyekben szerfölött jártas Kozlovszkij 
előre látta a veszélyt, és a keresetet kiterjesztették 
több intézményre, így a központi bizottságra, a 
kerületi bizottságra (bár Pétervárott ilyen még 
nem működött), a katonai intézmények klubjára 
(noha ez soha nem tartott összejövetelt). Továbbá 
megidézték az ügyben  magánfelhasználóként 

Agababov egyetemi hallgatót (ő ugyanis jó eséllyel 
védekezhetett az ügyben). Végül az alperesek 
között szerepelt Uljanov, jogász kandidátus (aki vi- 
szont elutasította az idézés átvételét, hivatkozva 
arra, hogy nem lakik a villában). Elérte Kozlovszkij 
azt is, hogy a páncélos zászlóaljra is vonatkozzék 
Ksesinszkaja asszony keresete. Ki is függesztettek 
egy saját készítésű cédulát a kerítésre, hogy e 
katonai egység is jogos felhasználó. A bíróság 
azonban tényként fogadta el, hogy már elvonult a 
zászlóalj. 

Tekintettel az érintettek nagy számára, 
Heszinnel, Ksesinszkijék egy szál megbízottjával 
szemben egy egész csapat sorakozott fel, abban a 
reményben, hogy több érdekeltet felvonultatva 
könnyebben sarokba lehet szorítani a felperest. E 
feladatot a központi bizottság —— nevében 
természetesen maga Kozlovszkij, a fáradhatatlan 
,Kard" vállalta, míg a kerületi pártbizottságot, 
valamint a katonaklubot a szikrázó szellemiségű 
Szarkisz Bogdatyev egy személyben képviselte. 
Harmadikként Agababov sorakozott melléjük. Azt 
is kieszelték, hogy  Bogdatyev hitvese is 
csatlakozik hozzájuk a bírósági eljárás kezdetén, 
önként vállalva az alperes státusát, minthogy ő az 
, aagitátorkollégium" vezetője, és ez az intézmény 
szintén Ksesinszkaja villájában működik. 
Amennyiben kitelepítenék, ezzel az ő jogaik is 
sérülnének. Voltaképpen a másnapra kitűzött 
bírósági tárgyalásnak nem volt jelentősége. A 
bolsevikoknak ugyanis eszük ágában se volt, hogy 
elhagyják a palotát. Egy kedvezőtlen döntés 
azonban árnyékot vethetett a párt arculatára, 
miután az utóbbi időben megszaporodtak a 
hasonló jellegű anarchista foglalások, kisajátítá- 
sok, kár lett volna sárdobálásra alkalmat adni. 
Természetesen meg lehetett szervezni a 
bolsevikok széles körű tömegtámogatását mind a 
tárgyalóteremben, mind az épületen kívül, és 
befullasztani az eljárást. De az áprilisi nehéz 
napok után kár lett volna óvatlanságból felszítani 
az indulatokat. Ezt a megoldást nem választhatták, 
vállalni kellett a bírósági hercehurcát. A Koz- 

lovszkij-Bogdatyev . páros bizonyosan helytáll 
önállóan. Lenin mindenesetre elhatározta, hogy 
főpróbát tart. Egy első emeleti szobába megidézte 
a két ügyvédet, és ünnepélyes iróniával közölte: 


- Én magam töltöm be egy személyben Heszin 
ügyvéd, valamint Csisztoszerdov bíró szerepét. 
Próbáljuk meg annak rendje és módja szerint 
lefolytatni az eljárást. - Lenin még kacsintott is 
egyet. Néha felébredt benne a játékos. Az 
emigrációban is szórakoztak néha ilyen tréfákkal... 
Mellényt és fehér inget viselt Lenin, kabátot 
viszont nem. Látogatóit leültette, ő maga ellenben 
a nyikorgós velencei szófán foglalt helyet, 
rákönyökölt a felmagasított fejpárnára, beledugta 
hosszú ujjait a mellénykivágásba, és szigorúan 
végigmérve az alpereseket, megkezdte 
kihallgatásukat. 


- Nyilatkozzanak, uraim, miért nem jelent 
meg a tárgyaláson Uljanov, a jogtudományok 
kandidátusa? A bírósági iratok tanúsága szerint ő 
is a villában lakik. 


- Szó sincs róla, bíró polgártárs - nyilatkozott 
Kozlovszkij -, Uljanov a nővérénél lakik a Széles 
utcán. 


Iljics szigorúan rámeredt, és így szólt: 


- Erre én mint Heszin felperes megbízottja, 
azt válaszolom: tény, hogy a forradalom 
megváltoztatta a tulajdonjogot. Az új idők 
természetesen megkövetelik a polgári jog 
területén is az új viszonyokat. De ezeket az új 
viszonyokat a törvényes hatalomnak kell 
rendeznie. Mint állampolgár és jogász 
ragaszkodom hozzá, hogy forradalmi időkben is 
betartsuk a törvényt. Amíg nem lépnek hatályba új 
törvények, érvényesek maradnak a régiek. Most 
pedig a következő szenátusi törvénymagyarázatot 
leszek kénytelen idézni - Lenin lehunyt szemmel 
folytatta -: Nyilvánvaló, hogy birtokháborítás esete 
forog fenn. Mindez ugyebár nagy hatást kell, hogy 
gyakoroljon a mélyen tisztelt bíróságra. Kérem 
Kozlovszkij urat, fejtse ki álláspontját! 

Kozlovszkij nem vette a fáradságot, hogy 
felállva sorakoztassa ellenérveit. Elhelyezkedett a 
velencei széken, és lábát kényelmesen keresztbe 
vetve, elkezdte perbeszédét. 


- Felteszem a kérdést: vajon mi történt volna 
e palotával, ha történetesen nem veszik 
birtokukba ügyfeleim? A válasz csak az lehet, hogy 
ismerve Ksesinszkaja balerina és a cári família 
tagjainak közeli kapcsolatait, a tüntetők bizonyára 
feltételezték volna, hogy e villa a reakció 
menedékévé válik. A páncélautók és a bolsevikok 
megmentették a palotát a pusztítástól! En nem 
azért jöttem ide, hogy a tulajdonjogot támadjam, 
sőt nem is azért, hogy innen, köznapi értelemben, 
győztesként távozzam, ellenben tiltakoznék a 
felperes állításai ellen, mintha törvénytelenül 
vették volna birtokukba a forradalmi intézmények 
ezt a házat. Itt törvénytelenségről nem lehet szó. 
Ksesinszkaja őnagysága maga bízta sorsára e 
házat. 


- Nem rossz, nem rossz... - szipogta Lenin. 


Társai vidáman összekacsintottak. Az idegen 
szemet Kozlovszkij kerek-duzzadt mosolygós képe 
egy kihizlalt far egyik szeletére emlékeztethette, 
melyhez fekete  bajuszsörte nőtt, és még 
hozzájárult egy pápaszem. De lám, mennyire érti a 
csíziót: 

- Dokumentumokkal kell bizonyítani a 
felperesnek, hogy a tulajdonjog sérült. Felperes 
továbbá dokumentálni köteles, hogy a forradalmi 
intézmények valóban birtokukba vették február 
27-én a villáját, továbbá bizonyítania kell, ha ezen 
cselekmény révén bárminemű kár ért volna 
valakit. De minderről írásos bizonyítékkal kell 
szolgálni! 


- Hohó! Írásos bizonyítékkal! Ez aztán 
pompás! rázkódott Lenin a nevetéstől. - És mit tud 
ehhez hozzáfűzni az alperesek második 
képviselője? 

Kozlovszkij gyors, szellemes perbeszédeket 
szokott tartani,  Bogdatyev — viszont mindig 
szenvedélyes kirohanásokra ragadtatta magát. 


- Teljes egészében elfogadom Kozlovszkij úr 
következtetéseit. Ehhez csak annyit fűznék hozzá, 
hogy a páncélosok teljesítették a forradalmi 
hatalom rendelkezését, lefoglalva a villát. 
Ksesinszkaja őnagysága gyakorlatilag már nem 
rendelkezett e házzal, amikor az esemény történt. 
Mi csak éltünk a páncélosok felszólításával, hogy 
szállásoljunk be eme lakóépületben. Erre a 
cselekményre pedig a forradalom jogosította fel a 
katonai alakulatot. E vagyontárgy önkényes 
elfoglalásának ténye itt nem mutatható ki. 
Helyesebb, ha kényszerbeköltöztetést említünk, 
ami más lakhely hiánya miatt állt elő. Maradva a 
nyers ténynél, a cselekmény idején a villában 
tartózkodó házi cselédség igényelte a katonaság 
beavatkozását, mert tartottak a tömeges pogrom- 
tól. Mi az albérlő jogát gyakoroljuk, minthogy a 
házi szolgálatot teljesítő személyek által behívott 
páncélos harci egység hívására érkeztünk. Nem 
rablók vagyunk, hanem hatalmas politikai 
szervezet képviselői. Nem a mi dolgunk, hogy 
őrizzük egy balerina vagyonát, amely nincs 
biztosítva a tömegharag ellen. Nincs írásos enge- 
délyünk arra, hogy használjuk a villát, de tilalom 
sem vonatkozik ezen cselekményre. Hajlandók 
vagyunk e házból azonnal kivonulni, mihelyt a 
Városi Szovjet Végre hajtó Bizottsága más 
helyiséget ki utal. Tessék, állunk rendelkezésükre! 


A göndör-fekete szakállú féktelen Bogdatyev 
felpattant a székről, és úgy folytatta. - Én akár 
ebben a pillanatban hajlandó lennék erre. De 
ugyan hová települhetne egy  katonaklub, 
amelynek háromezer tagja van, és hol helyezzük el 
az agitációs bizottságot, és merre vegye útját a 
páncélos alakulat maradék személyi állománya? 


- De a páncélosok már elhagyták eme 
ingatlant - okvetetlenkedett a neki kijelölt ülő 
alkalmatosságról felemelkedve,  Csisztoszerdov 
békebíró. 

- Engedelmet kérek, bíró úr, de a zászlóalj 
tartózkodási helye változatlan. 


- Engedelmével, tiltakozom! - pattant fel 
Kozlovszkij duzzogva. - A zászlóalj időnként a 
helyszínen tartózkodik, meg is tekinthető a rácsra 
kifüggesztett irat, amely illetőségét hivatott 
bizonyítani. 


Lenin rákönyökölt mindkét térdére, s könnyű 
reszketés fogta el, miközben a rőt szakállka 
mozogni kezdett az állán. 


- Rendben van, kérem, ez a kérdés 
másodrangúnak minősíthető - jelentette ki. 
Mindkét ügyvéd helyet foglalt. Következett 
Agababov kikérdezése: 


- És ehhez önnek milyen kiegészítése van? 


- Engem a végrehajtó bizottság rendelt ki a 
helyszínre - közölte ültőhelyéből felemelkedve a 
nyurga, borús ábrázatú Agababov. - Az általam 
irányított bizottság feladata a balerina garázsának, 
továbbá két személygépkocsijának birtokbavétele 
volt. De már autót nem találtunk a helyszínen, 
mert a forradalom használatba vette. Ksesinszkaja 
sorsukra hagyta vagyontárgyait. Gazda nélkül 
maradt a palota is, a cselédségről senki nem 
gondoskodott, és nem látta el őket senki pénzzel, a 
páncélos zászlóalj élelmezte őket. 


- A leghatározottabb tiltakozást vagyok 


kénytelen bejelenteni - dühödött meg, kezét 
csípőjére téve, Heszin, miközben szeme szikrát 
szórt. -  Megbízóm ugyanis hátrahagyta a 


szakácsát, és gondoskodott a cselédség egyhavi 
teljes ellátmányáról. A hívatlan vendégek ellenben 
mindent feléltek. 


Bogdatyev mutatóujját a szájára helyezte; így 
szokták jelezni a színpadon, hogy nem a 


közönségnek szánt - , félre" - utasítást kívánnak 
adni: 


- És felöntöttek a garatra két láda pezsgőt. 

- Nekem semmiről sincs tudomásom - rázta a 
fejét Agababov. 


- Ez szintén másodrangú kérdés - ítélt a bíró. 
- De én Heszin már hivatkoztam önöknél három 
szenátusi jogértelmezésre. Önök azt állítják, hogy 
óvták a vagyont. Ám a vagyonvédelem nem azonos 
a vagyon tulajdonlásával. A tömeg ugyan fecseg 
arról, hogy megbízóám a cár kegyencnője, s 
csakugyan hallani olyasmit, hogy meg akarták 
semmisíteni a palotát. De másfajta híreket is 
terjesztenek - például, hogy megbízóm otthonában 
helyezték el az aranyat, amelyet Németországból 
szállítottak ide. Én természetesen hallgatni 
szándékozom minderről a tárgyaláson, és 
kizárólag a törvényes rendre hivatkozom. A 
páncélozott zászlóalj ugyanis nem kapott 
megbízást a forradalmi hatóságoktól arra 
vonatkozólag, hogy a palotát elfoglalja. Ez 
tényszerűen tisztázott. A zászlóalj pedig tüstént 
távozott. Önök pedig, ahogy egy-két nap alatt 
berendezkedtek, úgy egy-két nap alatt ki is 
vonulhatnak onnan. A törvény az törvény, és önök 
kénytelenek lesznek szigorúan betartani. Mert 
ugye törvénytelenül jártak el. 


- Tör-vény-te-le-nül? - szökkent fel 
méltatlankodva a köpcös emberke, aki élénk 
léptekkel fel-alá járkált a szoba agyontapos ott, 
rég kikopott padlózatán.. - Kinek van itt képe 
törvényszegést emlegetni? És ugyan ki tudná 
megkülönböztetni a törvényest a törvénytelentől 
forradalmi időben? Hiszen a forradalom az addig 
érvényben lévő törvények szerint törvénytelennek 
minősülne, és halállal büntetne a régi törvény 
mindent, amit a forradalom nevében teszünk. Nem 
egyeztethető össze a forradalom és a törvény. 
Bíróságunk, mely a forradalmi kormánytól kapta 
megbízatását, ugyancsak törvénytelen, legalábbis, 
ha a cári időszak törvényének szellemében járunk 
el! A cári törvénykezés szellemében akasztófán 
végezhetné az ideiglenes kormány is!! 


Lenint rázta a kacagás, és tapsikolt a feje 
fölött. 

- Kard! Ez csodás volt, életednek alighanem 
legsikerültebb szónoki műve! 


- És ki kit jogosított fel a Téli Palota vagy a 
Mária Palota birtokbavételére? - dörömbölt tovább 
Kozlovszkij. Igen tapasztalt tréfamester volt, 
éppen ezért halálosan komoly képpel viccelt. - 
Most kimunkáljuk a társadalmi élet új alakzatait, 
és a társadalomra fog támaszkodni a törvény, 
ellentétben a feje tetejére állított korábbi világgal! 


Bogdatyevet lehetetlen volt féken tartani, ő is 
felpattant, hogy hozzájáruljon valamivel a 
botránykeltéshez: 


- Forradalomban az utca törvénykezik! Az 
utca népe az igazi törvényhozó! 


- Ho-ogyan? - kiáltotta Lenin, és mindkét 
kezét magasba emelte, utánozva ezzel a bizonyára 
sóbálvánnyá váló  Csisztoszerdovot: - Hogy 
képzelik maguk? Ha majd az utca törvénye 
szabadon érvényesül, akkor lesz nemulass a 
forradalom vezetőinek is! 


- Ez már be is következett - vigyorgott 
Bogdatyev, akinek valószínűleg eszébe jutottak az 
április 21-i röpcédulák. - A forradalmi 


törvénykezésben részt vesz az egész nép. Mindig 
az utca népe kezdi a forradalmi mozgolódást, és 
ott bontakozik ki a forradalmi jogalkotás 
folyamata. 


- Úgy bizony! - helyeselt a győzelemittas 
Lenin. Ez esetben azt javaslom, hogy a felek 
béküljenek ki. 


- Ilyen jogesetben a lelkiismeret szokott 
dönteni hagyta rá szívélyesen Bogdatyev. - Vagy 
pedig megfelelő határidőt szabnak a távozásra, 
esetleg engedélyezik az eltávolítottak további ott- 
tartózkodását. Petrográdon ugyanis nincs szabad 
helyiség. Ezért a hatalom hozzájárulásával, 
rekvirálásra kényszerül a földhivatal. De miért ne 
ruházhatnák át a katonaklubra e tevékenység 
jogát? A végrehajtó bizottság ugyan nem adott 
nekünk papírt arról, hogy telepítsük ki a palota 

tulajdonosnőjét, mert magától értetődik, hogy egy 
ekkora szervezetet valahol el kell helyezni. 
Célszerű lesz meghagyni a házat a jelenlegi 
lakosok  — kezelésében, egészen a háború 
befejeztéig. 


Lenin enyhítette az ítéletet: 
- De legalábbis két hónapig maradhatnak. 


Két hónap alatt azonban öles léptekkel 
haladunk majd a forradalom felé. 


sk 


Lenin igen fegyelmezetten viselkedett, amikor 
április végén értesült róla, hogy ezek a bánat- 
szocialisták szerepet vállaltak a koalícióban. 
Voltaképpen nem rossz, hogy ez történt. Ettől válik 
a [Louis Blanc-tanítványok tragikomédiájává a 
történet. El fognak szakadni a tömegtől, ha részt 
vesznek a kormányban. A munkástanácsi vezetők 
belegabalyodtak a tőkésekkel kötött 
egyezkedésbe. ,Uj kormány" alakult - de olyan 
elképzelése támad az embernek, mintha az eddig a 
szomszédban lévő összekötő bizottságot 
átköltöztették volna egy minisztériumba. 
Mindössze ennyi történt. A tőkés kormány 
alighanem csak annyit változott, hogy bekerült 
néhány, a kispolgárságot képviselő miniszter. Nem 
lesz nehéz rábírni őket, hogy minden további 
nélkül támogassák az imperialista háborút. Ez 
pedig a nép elárulása.  Osztályértelemben: 
képviseletet kapott a paraszti burzsoázia felső 
rétege, amelyet 1906 óta Pesehonov képviselt. 


De vajon mire lesznek képesek? Kivezetik-e a 
válságból az országot? Aligha! Már sokkal 
nagyobb mérvű a krízis, mint ahogy ők 
feltételezik. Alkalmas leckét kap majd a nép: 
egykettőre meggyőződik majd Cereteli és Csernov 
polgártárs tehetetlenségéről, miután azok meg- 
próbálnak kiegyezni a tőkésekkel. Kiáltványokat 
intéznek a hadsereghez és a nemzetközi 
munkásosztályhoz, . és ezzel egyértelműen 
kimutatják, mennyire jelentéktelenek és gyengék. 

Megkísérelnének talán még egy támadást a 
fronton, és erre próbálnának mozgósítani. Ehhez 
azonban erőszakra lenne szükség. Manapság 
pedig nem lehet erőszakot tenni a népen! A nép 
viszont önként, anélkül, hogy erre kényszerítenék, 
csak a világforradalom nevében fogna fegyvert. 
Ígéreteknek nem hisz. Mi a forradalom 
megvalósulásának szemléletes példáját kínáljuk a 
tömegeknek. De kenyérhez se jutnak hozzá, a 
termelést sem ellenőrizhetik, ha meg nem Za- 
bolázzák a tőkét. 


Nagyszerű! Pompás! A koalíciós kormányzás 
tapasztalata is segít majd eloszlatni az illúziókat, 
és a nép csakhamar rájön, hogyan egyezkednek 
önök a kapitalistákkal. (Kerenszkijt leszámítva, 
akit egyelőre felszínen tart a népszerűség.) 


A koalíciós kormány megalakulása a 
forradalom nevezetes  pillanataa, amely a 
forradalom határköve lehet. A mensevik és a 
narodnyik népfiak beépülnek a minisztériumokba. 
Annál jobb nekünk! Annál hamarabb kiakolbólítjuk 
mi uraságtokat a hatalomból, és ettől kezdve 
látványos kudarcra van ítélve az együtt munkál- 
kodás minden jámbor szándéka. S ma a koalíciós 
kormány megalakulásának napján ezzel előttünk 
tárul ki a hatalomhoz vezető egyenes, széles út. 


A hatalom megragadása révén találhatjuk 
meg a sötétségből egyedüli kivezető utat. 
Kizárólag ez a mi utunk! Csak a politikai 
csecsemők hagyják ezt figyelmen kívül. Nagyon 
helyesen jegyezték meg a diplomaták a 
konstantinápolyi kérdéssel kapcsolatban: amit 
akar az ember, azt csak önmaga szerezheti meg. 
Ilyen — nézetek hallatán viszont a kis 
szociáldemokraták ijedtükben kővé dermednek. 


A mai jelszó: annyira belebonyolódott a világ 
a háborúba, hogy csak egyetlen megoldás 
kínálkozik: vagy elpusztulunk mindannyian, vagy 
pedig forradalmat robbantunk ki a tőkések ellen. 
Csak egy forradalmi osztály forradalmi 
intézkedései menthetik meg az országot a tőkétől. 

És semmit sem oldunk meg, ha történetesen 
minden földet kiosztunk a népnek, de nem sújtunk 
le a tőkére... Csak olyan hatalom segíthet a 
szegény életszínvonalának azonnali javításához, 
amely nem reszket a tőkehaszon bűvöletében. 


És csak a munkás-paraszt kormánynak hisz 
majd a világ, mert megérti, hogy sem a munkás, 
sem pedig a legszegényebb paraszt nem kíván 
rabolni. 


Komikus, hogy ez a koalíciós kormány nem 
tarthatja magát egy hónapnál tovább. Mi pedig e 
kormány hivatali időszakában jóval többet 
engedhetünk meg magunknak, mint korábban. 
(Bár a korábbitól se rémültünk meg.) A 
legközelebbi válság idején meg fogjuk gyorsítani e 
kormány bukását, és a szovjet rendszer irányában 
mozdítjuk el a hatalmat. Most pedig ország-világ 
előtt közöljük, hogy csak őket, a szovjeteket 
ismerjük el. A tömeges erőszak alkalmazásának 
hívei vagyunk. Módszerünk a fegyveres felkelés! 


Eközben szorgalmaznunk kellene talán az 
Állami Duma tagjainak külön tanácskozását is? 
Nem, mert ez az ellenforradalom egyértelmű 
kísérlete lenne. Itt van ugye mindjárt az 
alkotmányos demokraták kongresszusa. 
Támogassuk? Hát nem! Szó se lehet róla, mert az 
az ellenforradalmi erők szemléje. Ezek még az 
alkotmányozó gyűlés összehívását is 
megakadályoznák. . Nem félünk, nem . is 
kukacoskodunk, ahogy ezt a pipogya értelmiségiek 
megszokták, hanem jól pofán vágjuk őket. A szó 
szoros értelmében! E kongresszus előtt le fogjuk 
tépkedni a plakátjaikat, és szervezett csoportokat 
küldünk majd a gyűléseikre. Ezek zajt csapnak, 
megzavarják és ellehetetlenítik a gyűléseket, és a 
szónokoknak nem lesz módjuk elképzeléseik 
kifejtésére. (De próbáljanak csak hozzányúlni a 
mieinkhez!) 

Mint mindig, az erő most is azoknak az 


oldalán lesz, akik az általánosan elfogadott 
szabályokat lábbal tiporják. Meg kell küzdenünk a 

kispolgári tömegért. Most éppen a 
parasztkongresszus szolgál csatatérként. Ne té- 
vesszen meg senkit, hogy szocialista miniszterek is 
szót kaptak, és a hallgatóság jól fogadta őket. Mi 
folyamatosan, újra meg újra feltesszük egy és 
ugyanazt a kérdést: bízhatunk-e a kormányban? 
De  mellékfronton  manőverezünk. Nem a 
bolsevikok fogják feszegetni a bizalmi kérdést, 
hanem a , párton kívüli csoport". Ez a társaság 
fogja becsempészni a mi javaslatunkat. A mun- 
kások ki harcoltak már mindent maguknak, de 
ugyan miért nem kapnak földet a parasztok!? Ez a 
kongresszus alkalmat teremt arra, hogy a béres- 
napszámos réteg tömörüljön a következő jelszó 
alatt: hozzuk létre a béresek szovjetjeit! 


Elszánjuk magunkat, s - jottányit se engedve 
- szakítani fogunk a módos parasztokkal. A 
proletariátusnak semmi sem árthat annyira, 
mintha a kellemetlen dolgokat selyempapírba 
csomagoljuk. A gazdag parasztok nem a 
parasztsághoz, hanem a falusi burzsoáziához tar- 
toznak. 


Lenin divatba jött, mindenhol őt akarják látni 
és hallani, s mindig csakis őt, személyesen. Most 
éppen a parasztkongresszuson követelik: szólaljon 
fel. De Lenin pontosan felmérte: nem győzhet 
egyhamar minden ütközetben. Nagyobb az esélye 
annak, hogy sikerületlen beszédeket tart, és nem 
találja fel magát, amikor kérdéseket tesznek fel 
neki, ekkor pedig vesztesként távozna. Nem akar 
kimagyarázkodni minden egyes alkalommal, 
elfoglaltságának emlegetésével, amint az a Gráná- 
tos zászlóalj esetében történt. 


Tehát úgy döntött, hogy megbetegszik, egy 
hétre, kettőre kapóra jön még a betegség. És 
akkor épül fel, amikor a dolgok kiforrnak. És a 
Pravdában megjelent: Lenin betegsége miatt nem 
tud a parasztkongresszuson megjelenni. 


Mégsem lehet elszalasztani a 
parasztkongresszust. A mieink alig lézengenek 
ezen a tanácskozáson. Lenin elhatározta, hogy 

nyílt levélben fordul a kongresszushoz - és 
ugyanezt a szöveget fogják röpcédulán terjeszteni 
országszerte. Kérdés: vegyék-e el azonnal a földet 
a parasztok, vagy várják ki az alkotmányozó 
gyűlést. Pártunk az öntudatos munkásokat és a 
legszegényebb parasztokat tömöríti. Mi úgy 
véljük: el kell venni a földet! Tegyük ezt minél 
szervezettebben, és ezzel együtt gyarapítani kell a 
kenyér és a hús termelését. Jusson minél több a 
frontnak, hiszen iszonyatosan nélkülöznek a 
katonák. 


A parasztok pedig soha többé nem adják 
vissza a földet, ha egyszer végre 
megkaparintották. 


De a föld nacionalizálásáról egyetlen szót se! 
Voltak ugyanis olyanok, akik vitatkoztak Leninnel, 
és végül meggyőzték: nem ismeri a paraszti életet, 
a paraszti lelkületet. Hát ebben lehet valami, talán 
igazuk van, nem ismerem eléggé. Legyünk 
óvatosabbak. 


De egy dolog biztos: ,Ne a kapitalistáknak 
higgyenek a parasztok, ne a gazdag muzsikoknak 
(hiszen ezek is tőkések!). Bízzanak ellenben a 
városi munkásságban. Nincs szükség a népet 
megcsűfoló rendőrségre! Ehelyett fegyverezzük fel 
az egész népet! Es ne ültessünk többé a nép 
nyakára tisztviselő népséget. Intézzék az ügyeket 
azok, és csakis azok, akiket a nép választ! A 
hadsereget is választott parancsnokok irányítsák. 
Ha ugyanis megint kineveznék a parancsnoki kart, 
azok biztosan a földesurak és a tőkések közül 
kerülnének ki. 


Megjött a bírósági különítmény. Elveszett a 
játszma: az Uljanov ellen indított keresetet nem 
vizsgálták ugyan, de valamennyi, a villába 
betelepült szervezetnek húsznapos határidőt adtak 
a —— kiköltözésre. Természetesen mód van 
fellebbezésre, annak rendje és módja szerint. 


Ismét egy kicsinyes pofátlanság! Döntött 
tehát a bíróság, ami azonban nem mérhető egy 
kormányhatározathoz, és két-három hónap múlva 

már úgyis a kormány fog dönteni. Addig pedig 
eszünk ágában sincs elhagyni a villát. 


Egybekovácsolja majd az internacionalistákat 
egy szolidaritási akció Fritz Adlerért. 
Természetesen kötél általi halálra fogják ítélni 
Friedrichet. De végtére is Adler a miénk! Az 
osztályharc és az eljövendő forradalom nevében 
eresztett golyót Stürgkh osztrák miniszterelnökbe, 
és ez a lövés megmozgatta ősszel a szocialisták 
fantáziáját. 

De vajon hogyan lehetne visszahívni Kraszint? 
Szent ember! Sok mindenen mentünk át együtt, 
sok olyan közös titkos akciónk volt, ami, ha 
kitudódna, tragikus következménnyel járna. 
Kraszinnal mindig nyíltan megvitathattunk bármit. 


Jó barát... Nevezzük annak? 


Kétélű fegyver ez a megszólítás. (Lenin csak 
kivételesen alkalmazta, különlegesen fontos 
leveleket kezdett a barátság emlegetésével, és 
csak olyan esetben, ha nélkülözhetetlen embert 
akart megnyerni.) 


Milyen ostoba módon szólalkoztak össze 
1909-ben! (Kraszin legértékesebb tulajdonsága, 
hogy soha nem teszi ki közszemlére piszkos 
dolgainkat.) 


Egy-egy veszekedés után Lenin nem szokott 
Canossát járni: alázkodjon meg a másik! De 
Kraszin pótolhatatlan és igen eredeti ember, 
bármely európai országban kiváló miniszterelnök 
lenne, és ráadásul bármilyen titkos ügyletbe kiváló 
közreműködő. Kraszin az egyetlen olyan ember, 
akinek Lenin kész elsőként békejobbot nyújtani. 
Ezekben a hetekben Lenin kiderítette, Kraszin 
befutott. Állást vállalt különböző cégeknél, és 
mindenütt dolgozószobát rendeztek be a számára, 
lakást tart fenn Pétervárott és villát Carszkoje 
Szelóban (ahol a palotákat Kraszin villamos- 
erőműve látja él árammal), és luxus autóval 
utazgat. Egy hónapon át hiába várt Lenin 

Kraszinra. Neki kell tehát lépnie. El fogja küldeni 
Carszkoje Szelóba Szasa Kollontajt. 


És mit tesz isten, Kraszin egy versikét küldött 
a Pravdának. Az is lehet, hogy ez a klapancia 
fabatkát se ér, de bizonyára van jelzés értéke. 
Holnap meg kell jelennie! 


Mint a gaz, úgy terem a vers, olyan lélekből is 
kivirágzik, amelyről igazán nem gondolnánk: a 
vasember  " Kraszin költő lenne? Dehogy! 
Csatlakozik a győztesekhez, megvan a magához 
való esze. 


Inessa pedig végül mégis megjelent egy 
konferencián. Az Internacionálé szekciójában 
foglalt helyet. 


És tüstént összeszólalkoztak... Kétélű fegyver 
a , barát" szó. De vissza fog térni ő is. Nem tűnhet 
el. 


Trockijt kell leginkább szemmel tartani. Nem 
tud hallgatni, és nem szokott ölbe tett kézzel 
üldögélni. Veszedelmes ember. Pimasz fráter. 


Ma érkezett, Lenin megszervezte fogadását a 
pályaudvaron. Nem a központi bizottság, hanem a 
Pravda szerkesztőbizottságának nevében. Trockij 
megérdemel egy jóindulatú gesztust. De csak 
nagyon szolid gesztust! 


Lényegét tekintve, nagyon közeli álláspontot 
képviselünk jelenleg. 


Természetesen nehéz megbocsátani 
Trockijnak a sok ellenséges cikket. De ha a helyzet 
ezt követeli... 


Nincs elég emberünk. 


Kérdés persze, mennyire lehet 
forradalmárnak tekinteni Trockijt? Túlságosan 
érzelgős lélek, és nem túl sikeres író. A részleteket 
elnagyolja, — kesze-kusza gondolatai vannak, 
sietősen kapcsolja össze őket, emiatt talpraesett 
gondolatok és felületességek váltakoznak nála, 
egyszóval, fegyelmezetlen elme. Gyakran a dolgok 
felszínén marad, és fontos kérdésekről képes 

hetet-havat összehordani... Egy igazi locsi-fecsi. 
Hamiskártyás és professzionista hazudozó. 


Viszont csodálatos szónok... Milyen remekül 
fel lehetne használni. Trockij erőtől duzzad, és 
nincsenek előítéletei. Veszedelmes, kemény 
ellenfél. 


És kibírhatatlan szövetséges. 


De ha kitapogat ja az ember a gyengéit, és 
felismeri mérhetetlen ambícióit, egy ügyes kéz jól 
irányíthatja Trockijt. Eszre se fogja venni: mindig 
előtérben lesz, és a siker boldoggá teszi. 


A tehetséges csirkefogókra mindig nagy 
szükség van, kiválóan hasznosíthatók. 

